

Класификация на информацията

Ниво 0, TLP-WHITE

ОТЧЕТ

за изпълнението на програмния бюджет на

Министерство на труда и социалната политика

към 30.06.2024 г.

август 2024 г.

Съдържание

[Използвани съкращения 3](#_Toc171604877)

[Въведение 6](#_Toc171604878)

[I. ОТЧЕТ НА ОСНОВНИТЕ ПАРАМЕТРИ НА БЮДЖЕТА 7](#_Toc171604879)

[А. Описание на приходите по бюджета 7](#_Toc171604880)

[Б. Описание на разходите по бюджета на МТСП по области на политики и бюджетни програми 9](#_Toc171604881)

[II. ПРЕГЛЕД НА НАСТЪПИЛИТЕ ПРОМЕНИ НА ПОКАЗАТЕЛИТЕ ПО БЮДЖЕТА 13](#_Toc171604882)

[III. ПРЕГЛЕД НА НАСТЪПИЛИТЕ ПРЕЗ ОТЧЕТНИЯ ПЕРИОД ПРОМЕНИ В ОРГАНИЗАЦИОННАТА СТРУКТУРА 19](#_Toc171604883)

[IV. ПРЕГЛЕД НА ИЗПЪЛНЕНИЕТО НА ПОЛИТИКИТЕ НА МТСП 22](#_Toc171604884)

[1. Политика в областта на пазара на труда, свободното движение на работници и трудовата миграция 22](#_Toc171604885)

[2. Политика в областта на трудовите отношения 24](#_Toc171604886)

[3. Политика в областта на социалното подпомагане и равнопоставеността на жените и мъжете 28](#_Toc171604887)

[4. Политика в областта на хората с увреждания 34](#_Toc171604888)

[5. Политика в областта на социалното включване 38](#_Toc171604889)

[6. Политика в областта на жизненото равнище, демографското развитие и социалните инвестиции 43](#_Toc171604890)

[V. ПРЕГЛЕД НА ИЗПЪЛНЕНИЕТО НА БЮДЖЕТНИТЕ ПРОГРАМИ 56](#_Toc171604891)

[1. Бюджетна програма „Активна политика на пазара на труда” 56](#_Toc171604892)

[2. Бюджетна програма „Свободно движение на работници и трудова миграция“ 60](#_Toc171604893)

[3. Бюджетна програма „Осигуряване на подходящи условия на труд” 64](#_Toc171604894)

[4. Бюджетна програма „Социални помощи“ 72](#_Toc171604895)

[5. Бюджетна програма „Равнопоставеност на жените и мъжете” 81](#_Toc171604896)

[6. Бюджетна програма „Подкрепа на и за хората с увреждания” 84](#_Toc171604897)

[7. Бюджетна програма „Подкрепа за децата и семействата“ 93](#_Toc171604898)

[8. Бюджетна програма „Насърчаване, координация и мониторинг на демографското развитие, жизненото равнище и доходите от труд“ 104](#_Toc171604899)

[9. Бюджетна програма „Насърчаване, развитие и мониторинг на социалната икономика и корпоративната социална отговорност“ 110](#_Toc171604900)

[10. Бюджетна програма „Администрация” 114](#_Toc171604901)

[11. Справки за общите разходи по бюджетните програми 132](#_Toc171604902)

[Общо разходи по бюджета на МТСП към 30.06.2024 г. 132](#_Toc171604903)

[Справка за разходите по области на политики и бюджетни програми, утвърдени със ЗДБРБ за 2024 г., по бюджета на МТСП към 30.06.2024 г. 133](#_Toc171604904)

## Използвани съкращения

|  |  |
| --- | --- |
| АЗ | Агенция по заетостта |
| АИКБ | Асоциация на индустриалния капитал в България |
| АКСУ | Агенция за качеството на социалните услуги |
| АСП | Агенция за социално подпомагане |
| АУАН | Акт за установяване на административно нарушение |
| АХУ | Агенция за хората с увреждания |
| БДО | Базов доход за отопление |
| БЗР | Безопасност и здраве при работа |
| БКС | Българска стопанска камара |
| БТПП | Българска търговско-промишлена палата |
| ВРБ | Второстепенен разпоредител с бюджет |
| ГМД | Гарантиран минимален доход |
| ДАБ | Държавна агенция за чужденците |
| ДАБЧ | Държавна агенция за българите в чужбина |
| ДАЗД | Държавна агенция за закрила на детето |
| ДБ | Държавен бюджет |
| ДБТ | Дирекция „Бюро по труда“ |
| ЕИП | Европейско икономическо пространство |
| ЕР | Експертиза на работоспособността |
| ЕК | Европейската комисия |
| ЕС | Европейски съюз |
| ЕСФ | Европейски социален фонд |
| ЗА | Закон за администрацията |
| ЗВВ | Закон за военноинвалидите и военнопострадалите |
| ЗВВРБ | Закон за ветераните от войните на Република България |
| ЗВО | Закон за висшето образование |
| ЗДБРБ | Закон за държавния бюджет на Република България |
| ЗДОИ | Закон за достъп до обществена информация |
| ЗЗБУТ | Закон за здравословни и безопасни условия на труд |
| ЗЗДет. | Закон за закрила на детето |
| ЗЛП | Закон за личната помощ |
| ЗМДВИП | Закон за мерките и действията по време на извънредното положение |
| ЗНЗ | Закон за насърчаване на заетостта |
| ЗОП | Закон за обществените поръчки |
| ЗПССИ | Закон за предприятията на социалната и солидарна икономика |
| ЗПФ | Закон за публичните финанси |
| ЗРЖМ | Закон за равнопоставеност на жените и мъжете |
| ЗСПД | Закон за семейни помощи за деца |
| ЗСУ | Закон за социалните услуги |
| ЗСП | Закон за социалното подпомагане |
| ЗТМТМ | Закон за трудовата миграция и трудовата мобилност |
| ЗУКТС | Закон за уреждане на колективните трудови спорове |
| ЗХУ | Закон за хората с увреждания |
| ЗЧРБ | Закон за чужденците в Република България |
| ИАГ | Изпълнителна агенция по горите |
| ИА ГИТ | Изпълнителна агенция „Главна инспекция по труда” |
| ИА ИЕУ | Изпълнителна агенция „Инфраструктура на електронното управление“ |
| ИРМ | Изнесено работно място |
| КЗД | Комисия за защита от дискриминация |
| КНСБ | Конфедерация на независимите синдикати в България |
| КРИБ | Конфедерация на работодателите и индустриалците в България |
| КТД | Колективни трудови договори |
| КТ „Подкрепа” | Конфедерация на труда „Подкрепа“ |
| КТС | Колективни трудови спорове |
| КУТ/ГУТ | Комитет/Група по условия на труд |
| МВнР | Министерство на външните работи |
| МВР | Министерство на вътрешните работи |
| МЕ | Министерство на енергетиката |
| МЕУ | Министерство на електронното управление |
| МЗ | Министерство на здравеопазването |
| МЗХ | Министерство на земеделието и храните |
| МИИ | Министерство на икономиката и индустрията |
| МИР | Министерство на иновациите и растежа |
| МК | Министерство на културата |
| ММС | Министерство на младежта и спорта |
| МОН | Министерство на образованието и науката |
| МОСВ | Министерство на околната среда и водите |
| МОТ | Международна организация по труда |
| МП | Министерство на правосъдието |
| МРЗ | Минимална работна заплата |
| МРРБ | Министерство на регионалното развитие и благоустройството |
| МС | Министерския съвет |
| МСП | Малки и средни предприятия |
| МТ | Министерство на туризма |
| МТС | Министерство на транспорта и съобщенията |
| МТСП | Министерство на труда и социалната политика |
| МФ | Министерство на финансите |
| НАП | Национална агенция за приходите |
| НАПОО | Национална агенция за професионално образование и обучение |
| НЕЛК | Национална експертна лекарска комисия |
| НЗОК | Национална здравноосигурителна каса |
| НИПА | Национален институт за помирение и арбитраж |
| НОИ | Национален осигурителен институт |
| НПВУ | Национален план за възстановяване и устойчивост |
| НПДНРЖМ | Национален план за действие за насърчаване на равнопоставеността на жените и мъжете |
| НПИЕГМ | Национален план за изпълнение на Европейската гаранция за младежта |
| НПО | Неправителствена организация |
| НСДГ | Национална стратегия за дългосрочна грижа |
| НСНРЖМ | Национална стратегия за насърчаване равнопоставеността на жените и мъжете |
| НСИ | Национален статистически институт |
| НСОРБ | Национално сдружение на общините в Република България |
| НСРЖМ | Национален съвет по равнопоставеността на жените и мъжете |
| НССЕИВ | Национален съвет за сътрудничество по етническите и интеграционните въпроси |
| НСТМТМ | Националния съвет по трудова миграция и трудова мобилност |
| НСТС | Национален съвет за тристранно сътрудничество |
| ОИСР | Организация за икономическо сътрудничество и развитие |
| ООН | Организация на обединените нации |
| ПАМ | Принудителни административни мерки |
| ППЗЗДет. | Правилник за прилагане на Закона за закрила на детето |
| ППЗСПД | Правилник за прилагане на Закона за семейни помощи за деца |
| ППЗСП | Правилник за прилагане на Закона за социалното подпомагане |
| ППЗСУ | Правилник за прилагане на Закона за социалните услуги |
| ППЗХУ | Правилник за прилагане на Закона за хората с увреждания |
| ППФ | Професионален пенсионен фонд |
| ПРБ | Първостепенен разпоредител с бюджет |
| П РЧР | Програма „Развитие на човешките ресурси” |
| ПСПСМИ | Помощни средства, приспособления, съоръжения и медицински изделия |
| СЕВ | Съвет по европейски въпроси |
| СЗО | Световна здравна организация |
| СН | Структура за наблюдение |
| СНД | Структура за наблюдение и докладване |
| СРМ | Свободни работни места |
| ССЕВ | Система за сигурно електронно връчване |
| СТСВ | Служби по трудови и социални въпроси |
| СУПЦ  СНД  СН | Социален учебно-професионален център  Структура за наблюдение и докладване  Структура за наблюдение |
| ТЕЛК | Териториална експертна лекарска комисия |
| ТП на НОИ | Териториално поделение на Националния осигурителен институт |
| ТРЛ | Търсещи работа лица |
| УМБАЛ | Университетска многопрофилна болница за активно лечение |
| УПМСНА | Устройствен правилник на Министерския съвет и неговата администрация |
| УПФ | Универсален пенсионен фонд |
| ФСЗ | Фонд „Социална закрила“ |
| ФУМИ | Фонд „Убежище, миграция и интеграция“ |
| ФУТ | Фонд „Условия на труд“ |
| ЦРЧРРИ | Център за развитие на човешките ресурси и регионални инициативи |

## Въведение

Настоящият отчет за изпълнението на политиките и програмите в програмния формат на бюджет на МТСП за първо полугодие на 2024 г. е изготвен на основание чл. 133, ал. 3 от Закона за публичните финанси и Указания на министъра на финансите БЮ № 3 от 09.07.2024 г. за формата, съдържанието и сроковете за съставяне и представяне на подробен отчет към полугодието и за годината за изпълнението на програмните бюджети за 2024 г. от първостепенните разпоредители с бюджет, които прилагат програмен формат на бюджет

Съгласно чл. 1, Приложение № 1 от ПМС № 13 от 29.01.2024 г. за изпълнението на държавния бюджет на Република България за 2024 г. (обн., ДВ, бр. 10 от 02.02.2024г.) програмният формат на бюджет на МТСП за 2024 г. е структуриран в 6 политики и 10 програми, включително и програма „Администрация“:

|  |
| --- |
| 1. Политика № 1: Политика в областта на пазара на труда, свободното движение на работници и трудовата миграция  * Бюджетна Програма: Активна политика на пазара на труда * Бюджетна Програма: Свободно движение на работници и трудова миграция  1. Политика № 2: Политика в областта на трудовите отношения  * Бюджетна Програма: Осигуряване на подходящи условия на труд  1. Политика № 3: Политика в областта на социалното подпомагане и равнопоставеността на жените и мъжете  * Бюджетна Програма: Социални помощи * Бюджетна Програма: Равнопоставеност на жените и мъжете  1. Политика № 4: Политика в областта на хората с увреждания  * Бюджетна Програма: Подкрепа на и за хората с увреждания  1. Политика № 5: Политика в областта на социалното включване  * Бюджетна Програма: Подкрепа за децата и семействата  1. Политика № 6: Политика в областта на жизненото равнище, демографското развитие и социалните инвестиции  * Бюджетна Програма: Насърчаване, координация и мониторинг на демографското развитие, жизненото равнище и доходите от труд * Бюджетна Програма: Насърчаване, развитие и мониторинг на социалната икономика и корпоративната социална отговорност  1. Бюджетна Програма: Администрация |

Структурата на отчета е съобразена с примерната структура, съгласно Указанията на министъра на финансите БЮ № 3/09.07.2024 г. Отчетът съдържа информация за приходите, събрани (администрирани) по бюджета на МТСП и разходите, извършени по програмите, съставящи програмния бюджет на Министерството към 30.06.2024 г. В отчета се съдържа и информация за степента на изпълнение на заложените цели в съответните области на политика, ползите/ефектите и планираните целеви стойности по показатели за изпълнение. Отчетът на всяка отделна програма съдържа консолидирана информация за всички разходи, извършени и финансирани от бюджета на МТСП, както и от други бюджети, фондове и сметки, допринасящи за изпълнението на целите на програмата.

Отчетът показва и степента на достигане на планираните целеви стойности по показатели за изпълнение на програмите и включените в тях продукти/услуги и е структуриран в пет части. В първа част е представена отчетна информация за основните параметри на бюджета, в т.ч. отчет на приходите, отчет на разходите по бюджета на МТСП и консолидирани разходи по бюджета на МТСП по политики, както и отчет на източниците на финансиране на консолидираните разходи. Отчетът на разходите по програми отговаря на съпоставимата информация от отчета на ведомствените и администрирани разходи по програми към 30.06.2024 г., предоставяна на основание чл. 36, ал. 1 от ПМС № 13 от 29.01.2024 г. за изпълнението на държавния бюджет на Република България за 2024 г. (обн., ДВ, бр. 10 от 02.02.2024 г.), и съгласно Указанията на министъра на финансите БЮ № 2/10.04.2024 г. за определяне на реда и формата за тяхното изготвяне и представяне. Във втора част е направен преглед на настъпилите промени на показателите по бюджета по реда на Закона за публичните финанси. В третата част са коментирани настъпилите промени в организационната структура. Четвъртата част съдържа преглед на изпълнението на политиките по бюджета на МТСП. Отчетът на политиките съдържа информация за степента на изпълнение на заложените стратегически и оперативни цели, както и степента на достигане на очакваните ползи/ефекти за обществото чрез преглед на стойностите на подходящи показатели, извършен е и преглед на промените в нормативната уредба, повлияли върху постигнатите резултати. В петата част се прави преглед на изпълнението на бюджетните програми и съдържа информация за изпълнението на заложените цели на всяка програма и постигнатите резултати, както и справка за общите разходи по бюджетните програми, която се попълва от първостепенен разпоредител с бюджет с повече от една програма.

|  |
| --- |
| Допълнителна информация за бюджета на МТСП може да бъде намерена на интернет страницата на Министерството: <https://mlsp.government.bg/>, категории: Документи/Програмен бюджет на МТСП и отчети. |

# ОТЧЕТ НА ОСНОВНИТЕ ПАРАМЕТРИ НА БЮДЖЕТА

## А. Описание на приходите по бюджета

*Приложение № 1*

*Отчет на приходите по бюджета*

|  |  |  |  |
| --- | --- | --- | --- |
| ПРИХОДИ (в лева) | Закон | Уточнен план | Отчет |
| Общо приходи: | 47 000 000 | 47 000 000 | 25 772 499 |
| *Данъчни приходи* |  |  |  |
| *Неданъчни приходи* | 47 000 000 | 47 000 000 | 25 772 499 |
| Приходи и доходи от собственост | 50 000 | 50 000 | 49 845 |
| Държавни такси | 43 150 000 | 43 150 000 | 22 616 244 |
| Глоби, санкции и наказателни лихви | 7 000 000 | 7 000 000 | 4 491 212 |
| Приходи от концесии |  |  |  |
| Други | -3 200 000 | -3 200 000 | -1 384 802 |
| *Помощи, дарения и други безвъзмездно получени суми* |  |  |  |

Приходи и доходи от собственост - 49 845 лв., в т. ч.:

- приходи от продажба на услуги, стоки и продукция, формирани основно от стопанската дейност на ЦРЧРРИ, предоставени нощувки, храна и транспорт при провеждане на обучения, семинари, конференции и други инициативи, намалени с разходите за закупуване на хранителни продукти, съгласно т. 7.24 от ДДС 20/2004 г.;

- приходи от наеми на имущество (Администрацията на МТСП, ИА „Главна инспекция по труда“, Държавната агенция за закрила на детето, ЦРЧРРИ, Агенция по заетостта и Агенция за социално подпомагане);

- приходи от лихви по текущи банкови сметки /във валута/(Администрацията на МТСП и Агенция по заетостта).

Приходи от държавни такси - 22 616 244 лв., в т. ч.:

- приходи от такси за административни и други услуги и дейности по Закона за социалното подпомагане, администрирани от Агенция за социално подпомагане;

- приходи от такси по чл. 161, ал. 1 от Закона за социалните услуги за издаване и подновяване на лицензи за предоставяне на социални услуги, реализирани от Агенцията за качеството на социалните услуги;

- приходи от държавни такси за разрешения за работа на чужденци в Р България и такси, събирани за регистрация при извършване на посредническа дейност по наемане на работа по Закона за насърчаване на заетостта, реализирани от Агенцията по заетостта.

Глоби, санкции и наказателни лихви - 4 491 212 лв., в т.ч.:

- приходи от събрани суми от издадени и влезли в сила наказателни постановления / ИА „Главна инспекция по труда“/;

- приходи от констатирани нарушения по изпълнението на договори по НПДЗ за 2022 г., администрирани от Агенция по заетостта и Агенция за хората с увреждания;

- съдебни обезщетения и събрани лихви от Агенция за социално подпомагане за надвзети помощи и получени приходи от неустойки по договори за изпълнение;

- приходи от сключени споразумения за приключване на административнонаказателни производства, отчетени от Агенцията за качеството на социалните услуги.

Други приходи - (-) 1 384 802 лв., в т.ч.:

- съгласно указание на министъра на финансите ДДС № 12/10.12.2009 г., във връзка с поемането от НАП на дейността на АДВ от 01.01.2010 г., събраните суми от НАП от издадени и влезли в сила НП от ИА „Главна инспекция по труда“ са отчетени като други приходи със знак минус;

- считано от 01.07.2019 г. по транзитната сметка на ИА „Главна инспекция по труда“ се събират компенсационни вноски от работодатели, съгласно чл. 38, ал. 6 от Закона за хората с увреждания;

- събрани такси по Закона за достъп на обществена информация, възстановени суми по изпълнителни дела, присъдени юрисконсултски възнаграждения, приходи от предаване на вторични суровини и други;

- приходи от застрахователни обезщетения /Агенция за социално подпомагане и Агенцията за качеството на социалните услуги/.

## Б. Описание на разходите по бюджета на МТСП по области на политики и бюджетни програми

*Приложение № 2а*

*Отчет на разходите по бюджета на ПРБ по области на политики и бюджетни програми*

|  |  |  |  |  |
| --- | --- | --- | --- | --- |
| Класификационен код\* | РАЗХОДИ  (в лева) | Закон | Уточнен план | Отчет |
|  | Общо разходи по бюджета на ПРБ | 2 862 221 000 | 2 875 465 072 | 885 195 729 |
| 1500.01.00 | Политика в областта на пазара на труда, свободното движение на работници и трудовата миграция | 154 845 300 | 158 607 566 | 52 466 387 |
| 1500.01.01 | Бюджетна програма „Активна политика на пазара на труда“ | 154 493 900 | 158 245 666 | 52 300 634 |
| 1500.01.02 | Бюджетна програма „Свободно движение на работници и трудова миграция“ | 351 400 | 361 900 | 165 753 |
|  |  |  |  |  |
| 1500.02.00 | Политика в областта на трудовите отношения | 32 116 400 | 34 046 140 | 14 683 550 |
| 1500.02.01 | Бюджетна програма „Осигуряване на подходящи условия на труд“ | 32 116 400 | 34 046 140 | 14 683 550 |
|  |  |  |  |  |
| 1500.03.00 | Политика в областта на социалното подпомагане и равнопоставеността на жените и мъжете | 398 755 600 | 403 925 114 | 85 594 800 |
| 1500.03.01 | Бюджетна програма „Социални помощи“ | 398 580 000 | 403 744 314 | 85 469 440 |
| 1500.03.02 | Бюджетна програма „Равнопоставеност на жените и мъжете“ | 175 600 | 180 800 | 125 360 |
|  |  |  |  |  |
| 1500.04.00 | Политика в областта на хората с увреждания | 1 494 897 600 | 1 497 040 848 | 356 833 192 |
| 1500.04.01 | Бюджетна програма „Подкрепа на и за хората с увреждания“ | 1 494 897 600 | 1 497 040 848 | 356 833 192 |
|  |  |  |  |  |
| 1500.05.00 | Политика в областта на социалното включване | 767 504 800 | 766 877 337 | 367 023 042 |
| 1500.05.01 | Бюджетна програма „Подкрепа за децата и семействата“ | 767 504 800 | 766 877 337 | 367 023 042 |
|  |  |  |  |  |
| 1500.06.00 | Политика в областта на жизненото равнище, демографското развитие и социалните инвестиции | 1 225 600 | 1 250 200 | 446 266 |
| 1500.06.01 | Бюджетна програма „Насърчаване, координация и мониторинг на демографското развитие, жизненото равнище и доходите от труд“ | 554 300 | 566 600 | 197 474 |
| 1500.06.02 | Бюджетна програма „Насърчаване, развитие и мониторинг на социалната икономика и корпоративната социална отговорност“ | 671 300 | 683 600 | 248 792 |
|  |  |  |  |  |
| 1500.07.00 | Бюджетна програма „Администрация“ | 12 875 700 | 13 717 867 | 8 148 492 |

\* Класификационен код съгласно Решение №780 на Министерския съвет от 2023 г.

*Приложение № 2б*

*Отчет на консолидираните разходи по бюджетните програми в рамките на съответните области на политики*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Код\* | ОБЛАСТИ НА ПОЛИТИКИ И БЮДЖЕТНИ ПРОГРАМИ | Консолидирани разходи | | | Ведомствени разходи | | | Администрирани разходи | | |
|  | на Министерство на труда и социалната политика  (в лева) | Общо разходи | *По бюджета на ПРБ* | *По други бюджети и сметки за средства от ЕС* | Общо ведомствени | *По бюджета на ПРБ* | *По други бюджети и сметки за средства от ЕС* | Общо администри-рани | *По бюджета на ПРБ* | *По други бюджети и сметки за средства от ЕС* |
| 1500.00.00 | Общо разходи | 1 637 317 145 | 885 195 729 | 752 121 416 | 150 933 654 | 150 931 459 | 2 195 | 1 486 383 491 | 734 264 270 | 752 119 221 |
| 1500.01.00 | Политика в областта на пазара на труда, свободното движение на работници и трудовата миграция | 114 021 278 | 52 466 387 | 61 554 891 | 41 218 884 | 41 218 884 | 0 | 72 802 394 | 11 247 503 | 61 554 891 |
| 1500.01.01 | Бюджетна програма „Активна политика на пазара на труда“ | 112 647 601 | 52 300 634 | 60 346 967 | 41 053 131 | 41 053 131 | 0 | 71 594 470 | 11 247 503 | 60 346 967 |
| 1500.01.02 | Бюджетна програма „Свободно движение на работници и трудова миграция“ | 1 373 677 | 165 753 | 1 207 924 | 165 753 | 165 753 | 0 | 1 207 924 | 0 | 1 207 924 |
| 1500.02.00 | Политика в областта на трудовите отношения | 14 775 177 | 14 683 550 | 91 627 | 13 519 761 | 13 519 761 | 0 | 1 255 416 | 1 163 789 | 91 627 |
| 1500.02.01 | Бюджетна програма „Осигуряване на подходящи условия на труд“ | 14 775 177 | 14 683 550 | 91 627 | 13 519 761 | 13 519 761 | 0 | 1 255 416 | 1 163 789 | 91 627 |
| 1500.03.00 | Политика в областта на социалното подпомагане и равнопоставеността на жените и мъжете | 147 792 131 | 85 594 800 | 62 197 331 | 30 016 578 | 30 016 578 | 0 | 117 775 553 | 55 578 222 | 62 197 331 |
| 1500.03.01 | Бюджетна програма „Социални помощи“ | 147 666 771 | 85 469 440 | 62 197 331 | 29 891 218 | 29 891 218 | 0 | 117 775 553 | 55 578 222 | 62 197 331 |
| 1500.03.02 | Бюджетна програма „Равнопоставеност на жените и мъжете“ | 125 360 | 125 360 | 0 | 125 360 | 125 360 | 0 | 0 | 0 | 0 |
| 1500.04.00 | Политика в областта на хората с увреждания | 896 506 129 | 356 833 192 | 539 672 937 | 14 261 333 | 14 261 333 | 0 | 882 244 796 | 342 571 859 | 539 672 937 |
| 1500.04.01 | Бюджетна програма „Подкрепа на и за хората с увреждания“ | 896 506 129 | 356 833 192 | 539 672 937 | 14 261 333 | 14 261 333 | 0 | 882 244 796 | 342 571 859 | 539 672 937 |
| 1500.05.00 | Политика в областта на социалното включване | 452 518 203 | 367 023 042 | 85 495 161 | 43 519 043 | 43 519 043 | 0 | 408 999 160 | 323 503 999 | 85 495 161 |
| 1500.05.01 | Бюджетна програма „Подкрепа за децата и семействата“ | 452 518 203 | 367 023 042 | 85 495 161 | 43 519 043 | 43 519 043 | 0 | 408 999 160 | 323 503 999 | 85 495 161 |
| 1500.06.00 | Политика в областта на жизненото равнище, демографското развитие и социалните инвестиции | 428 980 | 446 266 | -17 286 | 445 966 | 445 966 | 0 | -16 986 | 300 | -17 286 |
| 1500.06.01 | Бюджетна програма „Насърчаване, координация и мониторинг на демографското развитие, жизненото равнище и доходите от труд“ | 197 474 | 197 474 | 0 | 197 474 | 197 474 | 0 | 0 | 0 | 0 |
| 1500.06.02 | Бюджетна програма „Насърчаване, развитие и мониторинг на социалната икономика и корпоративната социална отговорност“ | 231 506 | 248 792 | -17 286 | 248 492 | 248 492 | 0 | -16 986 | 300 | -17 286 |
| 1500.07.00 | Бюджетна програма „Администрация“ | 11 275 247 | 8 148 492 | 3 126 755 | 7 952 089 | 7 949 894 | 2 195 | 3 323 158 | 198 598 | 3 124 560 |

*Приложение № 3*

*Финансиране на консолидираните разходи*

|  |  |  |  |
| --- | --- | --- | --- |
| Финансиране на консолидираните разходи, обхванати в програмния бюджет (в лева) | Закон | Уточнен план | Отчет |
| Общо консолидирани разходи: | 2 862 221 000 | 3 188 281 551 | 1 637 317 145 |
| Общо финансиране: | 2 862 221 000 | 3 188 281 551 | 1 637 317 145 |
| Бюджет на ПРБ | 2 858 221 000 | 2 885 739 457 | 1 223 433 533 |
| Други бюджети и сметки за средства от ЕС, в т.ч. от: | 4 000 000 | 302 542 094 | 413 883 612 |
| Централен бюджет, в т.ч.: |  | -3 154 740 | -3 154 740 |
| *- Държавни инвестиционни заеми* |  | *-3 154 740* | *-3 154 740* |
| Сметки за средства от ЕС (ССЕС на НФ и на ДФЗ) |  | 301 696 834 | 198 182 178 |
| в т.ч.: |  |  |  |
| *- Трансфери между бюджети и сметки за средствата от ЕС* |  |  | *-38 186 139* |
| *- ОП "Развитие на човешките ресурси" 2014-2020 г. и Програма "Развитие на човешките ресурси" 2021-2027 г.* |  | *171 671 317* | *171 671 317* |
| *- Механизъм за възстановяване и устойчивост* |  | *3 762 385* | *3 762 385* |
| *- Оперативна програма за храни и/или материално подпомагане на най-нуждаещите се лица в България 2014-2020, финансирана от Фонда за подпомагане на най-нуждаещите се лица и Програма за храни и основно материално подпомагане 2021-2027 г. от ЕСФ+* |  | *126 263 132* | *60 934 615* |
| Други програми и инициативи, по които Република България е страна-партньор |  |  |  |
| Други програми и други донори по бюджета на ПРБ |  |  |  |
| Други бюджетни организации, включени в консолидираната фискална програма | 4 000 000 | 4 000 000 |  |
| Друго финансиране, в т. ч. |  |  | 218 856 174 |
| *- Трансфери за поети осигурителни вноски и данъци* |  |  | *47 582 773* |
| *- Събрани средства и извършени плащания за сметка на други бюджети, сметки и фондове* |  |  | *112 436 590* |
| *- Постъпления от продажби на дялове, акции, съучастия, и от ликвидационни дялове* |  |  | *594 579* |
| *- Средства от НОИ по механизъм лична помощ* |  |  | *58 602 563* |
| Други, в т.ч. предоставени трансфери за други бюджети за сметка на планирани разходи по бюджета на МТСП |  | -11 119 645 | -515 753 099 |
| *- Предоставени трансфери на министерства, ведомства и общини за Разходи за квалификация и програми за безработни съгласно Националния план за действие по заетостта* |  | *-2 986 865* | *-7 825 168* |
| *- Предоставени трансфери от Администрацията на МТСП на ведомства и общини по проект "Красива България"* |  |  | *-4 382 348* |
| *- Предоставени трансфери на общини за Целеви социални програми и проекти в областта на социалното включване и социалната подкрепа* |  |  | *-1 760 372* |
| *- Предоставени трансфери на Министерство на отбраната за Помощи за диагностика и лечение ПМС №17 от 2007 г.* |  | *-23 928* | *-26 023* |
| *- Предоставени трансфери на общини и ведомства по проекти по Закона за хората с увреждания* |  | *-69 386* | *-130 793* |
| *- Предоставени трансфери на общини по Механизъм лична помощ* |  |  | *-485 203 981* |
| *- Предоставени трансфери на общини за приемни семейства по Закона за закрила на детето* |  | *-8 037 271* | *-16 395 219* |
| *- Предоставени трансфери на общини по проекти и програми за подобряване условията на труд по КСО* |  |  | *-27 000* |
| *- Предоставени трансфери на Министерство на транспорта и съобщенията за транспортни услуги Летище София* |  | *-2 195* | *-2 195* |

# ПРЕГЛЕД НА НАСТЪПИЛИТЕ ПРОМЕНИ НА ПОКАЗАТЕЛИТЕ ПО БЮДЖЕТА

*Приложение 4*

|  |  |  |  |  |  |  |
| --- | --- | --- | --- | --- | --- | --- |
| 1500.01.01 Бюджетна програма "Активна политика на пазара на труда" - изменение на бюджета през 2024 г. | | | | | | |
| № по ред | Наименование на акта | Нормативно основание | Мотиви | Показатели по бюджета | Ефект върху бюджета (увеличение / намаление на разходите по програми) | Влияние върху показателите за изпълнение |
| 1 | Национален план за действие по заетостта през 2024 г., приет с РМС №327 от 2024 г. | Чл. 110, ал. 4; Чл. 112, ал. 3 от ЗПФ | Предоставени трансфери от МТСП чрез АЗ на министерства, ведомства и общини в изпълнение на НПДЗ за 2024 г. | Текущи трансфери, обезщетения и помощи за домакинствата/ Разходи за квалификация и програми за безработни съгласно Националния план за действие по заетостта | -2 986 865 | Не оказва влияние върху целевите стойности по показателите за изпълнение |
| 2 | ПМС №112 от 23.04.2024 г. за одобряване на допълнителни разходи за персонал по бюджета на Министерството на труда и социалната политика за 2024 г., във връзка с ПМС №79 от 03.04.2024 г. за преодоляване на диспропорции във възнагражденията на персонала в бюджетните организации, включително и за увеличаване на възнагражденията на персонала | Чл. 109, ал. 5, във връзка с чл. 109, ал. 3 от ЗПФ | Преодоляване на диспропорции във възнагражденията на персонала в системата на МТСП | Персонал | 6 706 155 | Не оказва влияние върху целевите стойности по показателите за изпълнение |
| 3 | ПМС №107 от 23.04.2024 г. за одобряване на допълнителни разходи/трансфери по бюджетите на първостепенни разпоредители с бюджет за 2024 г. | Чл. 109, ал. 5, във връзка с чл. 109, ал. 3 от ЗПФ | Финансово обезпечаване на капиталови разходи, необходими за подпомагане на административната дейност на МТСП и неговите структури през 2024 г. | Придобиване на дълготрайни активи и основен ремонт | 23 280 | Не оказва влияние върху целевите стойности по показателите за изпълнение |
| 4 | ПМС №220 от 19.06.2024 г. за одобряване на допълнителни разходи/трансфери по бюджетите на първостепенни разпоредители с бюджет за 2024 г. | Чл. 109, ал. 5, във връзка с чл. 109, ал. 3 от ЗПФ | Финансово обезпечаване на капиталови разходи, необходими за подпомагане на административната дейност на МТСП и неговите структури през 2024 г. | Придобиване на дълготрайни активи и основен ремонт | 9 196 | Не оказва влияние върху целевите стойности по показателите за изпълнение |
| Общо изменение на бюджета по програмата - закон/уточнен план | | | | | 3 751 766 |  |

|  |  |  |  |  |  |  |
| --- | --- | --- | --- | --- | --- | --- |
| 1500.01.02 Бюджетна програма "Свободно движение на работници и трудова миграция" - изменение на бюджета през 2024 г. | | | | | | |
| № по ред | Наименование на акта | Нормативно основание | Мотиви | Показатели по бюджета | Ефект върху бюджета (увеличение / намаление на разходите по програми) | Влияние върху показателите за изпълнение |
| 1 | ПМС №112 от 23.04.2024 г. за одобряване на допълнителни разходи за персонал по бюджета на Министерството на труда и социалната политика за 2024 г., във връзка с ПМС №79 от 03.04.2024 г. за преодоляване на диспропорции във възнагражденията на персонала в бюджетните организации, включително и за увеличаване на възнагражденията на персонала | Чл. 109, ал. 5, във връзка с чл. 109, ал. 3 от ЗПФ | Преодоляване на диспропорции във възнагражденията на персонала в системата на МТСП | Персонал | 10 500 | Не оказва влияние върху целевите стойности по показателите за изпълнение |
| Общо изменение на бюджета по програмата - закон/уточнен план | | | | | 10 500 |  |

|  |  |  |  |  |  |  |
| --- | --- | --- | --- | --- | --- | --- |
| 1500.02.01 Бюджетна програма "Осигуряване на подходящи условия на труд" - изменение на бюджета през 2024 г. | | | | | | |
| № по ред | Наименование на акта | Нормативно основание | Мотиви | Показатели по бюджета | Ефект върху бюджета (увеличение / намаление на разходите по програми) | Влияние върху показателите за изпълнение |
| 1 | ПМС №112 от 23.04.2024 г. за одобряване на допълнителни разходи за персонал по бюджета на Министерството на труда и социалната политика за 2024 г., във връзка с ПМС №79 от 03.04.2024 г. за преодоляване на диспропорции във възнагражденията на персонала в бюджетните организации, включително и за увеличаване на възнагражденията на персонала | Чл. 109, ал. 5, във връзка с чл. 109, ал. 3 от ЗПФ | Преодоляване на диспропорции във възнагражденията на персонала в системата на МТСП | Персонал | 1 924 748 | Не оказва влияние върху целевите стойности по показателите за изпълнение |
| 2 | ПМС №107 от 23.04.2024 г. за одобряване на допълнителни разходи/трансфери по бюджетите на първостепенни разпоредители с бюджет за 2024 г. | Чл. 109, ал. 5, във връзка с чл. 109, ал. 3 от ЗПФ | Финансово обезпечаване на капиталови разходи, необходими за подпомагане на административната дейност на МТСП и неговите структури през 2024 г. | Придобиване на дълготрайни активи и основен ремонт | 4 992 | Не оказва влияние върху целевите стойности по показателите за изпълнение |
| Общо изменение на бюджета по програмата - закон/уточнен план | | | | | 1 929 740 |  |

|  |  |  |  |  |  |  |
| --- | --- | --- | --- | --- | --- | --- |
| 1500.03.01 Бюджетна програма "Социални помощи" - изменение на бюджета през 2024 г. | | | | | | |
| № по ред | Наименование на акта | Нормативно основание | Мотиви | Показатели по бюджета | Ефект върху бюджета (увеличение / намаление на разходите по програми) | Влияние върху показателите за изпълнение |
| 1 | ПМС №17 от 2007 г. за определяне на условията и реда за разходване на целевите средства за диагностика и лечение в лечебни заведения за болнична помощ на лица, които нямат доход и/или лично имущество, което да им осигурява лично участие в здравноосигурителния процес | Чл. 110, ал. 4 от ЗПФ | Предоставени трансфери от МТСП чрез АСП на МО (ВМА) за извършване на дейности по лечението на лица, с-но ПМС №17 от 2007 г. | Текущи трансфери, обезщетения и помощи за домакинствата/ Помощи за диагностика и лечение - ПМС №17 от 2007 г. | -23 928 | Не оказва влияние върху целевите стойности по показателите за изпълнение |
| 2 | ПМС №112 от 23.04.2024 г. за одобряване на допълнителни разходи за персонал по бюджета на Министерството на труда и социалната политика за 2024 г., във връзка с ПМС №79 от 03.04.2024 г. за преодоляване на диспропорции във възнагражденията на персонала в бюджетните организации, включително и за увеличаване на възнагражденията на персонала | Чл. 109, ал. 5, във връзка с чл. 109, ал. 3 от ЗПФ | Преодоляване на диспропорции във възнагражденията на персонала в системата на МТСП | Персонал | 5 179 064 | Не оказва влияние върху целевите стойности по показателите за изпълнение |
| 3 | ПМС №182 от 23.05.2024 г. за одобряване на допълнителни разходи/трансфери по бюджетите на първостепенни разпоредители с бюджет за 2024 г. | Чл. 109, ал. 5, във връзка с чл. 109, ал. 3 от ЗПФ | Финансово обезпечаване на капиталови разходи, необходими за подпомагане на административната дейност на МТСП и неговите структури през 2024 г. | Придобиване на дълготрайни активи и основен ремонт | 9 178 | Не оказва влияние върху целевите стойности по показателите за изпълнение |
| Общо изменение на бюджета по програмата - закон/уточнен план | | | | | 5 164 314 |  |

|  |  |  |  |  |  |  |
| --- | --- | --- | --- | --- | --- | --- |
| 1500.03.02 Бюджетна програма "Равнопоставеност на жените и мъжете" - изменение на бюджета през 2024 г. | | | | | | |
| № по ред | Наименование на акта | Нормативно основание | Мотиви | Показатели по бюджета | Ефект върху бюджета (увеличение / намаление на разходите по програми) | Влияние върху показателите за изпълнение |
| 1 | ПМС №112 от 23.04.2024 г. за одобряване на допълнителни разходи за персонал по бюджета на Министерството на труда и социалната политика за 2024 г., във връзка с ПМС №79 от 03.04.2024 г. за преодоляване на диспропорции във възнагражденията на персонала в бюджетните организации, включително и за увеличаване на възнагражденията на персонала | Чл. 109, ал. 5, във връзка с чл. 109, ал. 3 от ЗПФ | Преодоляване на диспропорции във възнагражденията на персонала в системата на МТСП | Персонал | 5 200 | Не оказва влияние върху целевите стойности по показателите за изпълнение |
| Общо изменение на бюджета по програмата - закон/уточнен план | | | | | 5 200 |  |

|  |  |  |  |  |  |  |
| --- | --- | --- | --- | --- | --- | --- |
| 1500.04.01 Бюджетна програма "Подкрепа на и за хората с увреждания" - изменение на бюджета през 2024 г. | | | | | | |
| № по ред | Наименование на акта | Нормативно основание | Мотиви | Показатели по бюджета | Ефект върху бюджета (увеличение / намаление на разходите по програми) | Влияние върху показателите за изпълнение |
| 1 | Закон за публичните финанси | Чл. 110, ал. 4; Чл. 112, ал. 3 от ЗПФ | Предоставени трансфери от Агенция за хората с увреждания по други бюджети по проекти по ЗХУ | Субсидии и други текущи трансфери за нефинансови предприятия/ Субсидии и други текущи трансфери за нефинансови предприятия по Закона за хората с увреждания | -69 386 | Не оказва влияние върху целевите стойности по показателите за изпълнение |
| 2 | ПМС №112 от 23.04.2024 г. за одобряване на допълнителни разходи за персонал по бюджета на Министерството на труда и социалната политика за 2024 г., във връзка с ПМС №79 от 03.04.2024 г. за преодоляване на диспропорции във възнагражденията на персонала в бюджетните организации, включително и за увеличаване на възнагражденията на персонала | Чл. 109, ал. 5, във връзка с чл. 109, ал. 3 от ЗПФ | Преодоляване на диспропорции във възнагражденията на персонала в системата на МТСП | Персонал | 2 212 634 | Не оказва влияние върху целевите стойности по показателите за изпълнение |
| Общо изменение на бюджета по програмата - закон/уточнен план | | | | | 2 143 248 |  |

|  |  |  |  |  |  |  |
| --- | --- | --- | --- | --- | --- | --- |
| 1500.05.01 Бюджетна програма "Подкрепа за децата и семействата" - изменение на бюджета през 2024 г. | | | | | | |
| № по ред | Наименование на акта | Нормативно основание | Мотиви | Показатели по бюджета | Ефект върху бюджета (увеличение / намаление на разходите по програми) | Влияние върху показателите за изпълнение |
| 1 | Закон за публичните финанси | Чл. 112, ал. 3 от ЗПФ | Предоставени трансфери от Агенция за социално подпомагане на общини за приемни семейства по Закона за закрила на детето | Текущи трансфери, обезщетения и помощи за домакинствата/ Приемни семейства по Закона за закрила на детето | -8 037 271 | Не оказва влияние върху целевите стойности по показателите за изпълнение |
| 2 | ПМС №112 от 23.04.2024 г. за одобряване на допълнителни разходи за персонал по бюджета на Министерството на труда и социалната политика за 2024 г., във връзка с ПМС №79 от 03.04.2024 г. за преодоляване на диспропорции във възнагражденията на персонала в бюджетните организации, включително и за увеличаване на възнагражденията на персонала | Чл. 109, ал. 5, във връзка с чл. 109, ал. 3 от ЗПФ | Преодоляване на диспропорции във възнагражденията на персонала в системата на МТСП | Персонал | 7 408 318 | Не оказва влияние върху целевите стойности по показателите за изпълнение |
| 3 | ПМС №107 от 23.04.2024 г. за одобряване на допълнителни разходи/трансфери по бюджетите на първостепенни разпоредители с бюджет за 2024 г. | Чл. 109, ал. 5, във връзка с чл. 109, ал. 3 от ЗПФ | Финансово обезпечаване на капиталови разходи, необходими за подпомагане на административната дейност на МТСП и неговите структури през 2024 г. | Придобиване на дълготрайни активи и основен ремонт | 1 490 | Не оказва влияние върху целевите стойности по показателите за изпълнение |
| Общо изменение на бюджета по програмата - закон/уточнен план | | | | | -627 463 |  |

|  |  |  |  |  |  |  |
| --- | --- | --- | --- | --- | --- | --- |
| 1500.06.01 Бюджетна програма "Насърчаване, координация и мониторинг на демографското развитие, жизненото равнище и доходите от труд" - изменение на бюджета през 2024 г. | | | | | | |
| № по ред | Наименование на акта | Нормативно основание | Мотиви | Показатели по бюджета | Ефект върху бюджета (увеличение / намаление на разходите по програми) | Влияние върху показателите за изпълнение |
| 1 | ПМС №112 от 23.04.2024 г. за одобряване на допълнителни разходи за персонал по бюджета на Министерството на труда и социалната политика за 2024 г., във връзка с ПМС №79 от 03.04.2024 г. за преодоляване на диспропорции във възнагражденията на персонала в бюджетните организации, включително и за увеличаване на възнагражденията на персонала | Чл. 109, ал. 5, във връзка с чл. 109, ал. 3 от ЗПФ | Преодоляване на диспропорции във възнагражденията на персонала в системата на МТСП | Персонал | 12 300 | Не оказва влияние върху целевите стойности по показателите за изпълнение |
| Общо изменение на бюджета по програмата - закон/уточнен план | | | | | 12 300 |  |

|  |  |  |  |  |  |  |
| --- | --- | --- | --- | --- | --- | --- |
| 1500.06.02 Бюджетна програма "Насърчаване, развитие и мониторинг на социалната икономика и корпоративната социална отговорност" - изменение на бюджета през 2024 г. | | | | | | |
| № по ред | Наименование на акта | Нормативно основание | Мотиви | Показатели по бюджета | Ефект върху бюджета (увеличение / намаление на разходите по програми) | Влияние върху показателите за изпълнение |
| 1 | ПМС №112 от 23.04.2024 г. за одобряване на допълнителни разходи за персонал по бюджета на Министерството на труда и социалната политика за 2024 г., във връзка с ПМС №79 от 03.04.2024 г. за преодоляване на диспропорции във възнагражденията на персонала в бюджетните организации, включително и за увеличаване на възнагражденията на персонала | Чл. 109, ал. 5, във връзка с чл. 109, ал. 3 от ЗПФ | Преодоляване на диспропорции във възнагражденията на персонала в системата на МТСП | Персонал | 12 300 | Не оказва влияние върху целевите стойности по показателите за изпълнение |
| Общо изменение на бюджета по програмата - закон/уточнен план | | | | | 12 300 |  |

|  |  |  |  |  |  |  |
| --- | --- | --- | --- | --- | --- | --- |
| 1500.07.00 Бюджетна програма "Администрация" - изменение на бюджета през 2024 г. | | | | | | |
| № по ред | Наименование на акта | Нормативно основание | Мотиви | Показатели по бюджета | Ефект върху бюджета (увеличение / намаление на разходите по програми) | Влияние върху показателите за изпълнение |
| 1 | Чл. 75 и чл. 76 от Закона за държавния бюджет на Република България за 2024 г., във връзка с чл. 11, ал. 1 и ал. 2 от ПМС №13 от 29.01.2024 г. за изпълнението на държавния бюджет на Република България за 2024 г. | Чл. 109, ал. 5 от ЗПФ | Плащане на лихви по ДИЗ | Лихви | 198 598 | Не оказва влияние върху целевите стойности по показателите за изпълнение |
| 2 | Закон за публичните финанси | Чл. 110, ал. 4 от ЗПФ | Предоставени трансфери на Министерството на транспорта и съобщенията по чл. 64б, ал. 4 от Закона за гражданското въздухоплаване, чл. 12, ал. 3 от Устройствения правилник на Държавния авиационен оператор за преминаване през ВИП А | Издръжка и други текущи разходи | -2 195 | Не оказва влияние върху целевите стойности по показателите за изпълнение |
| 3 | ПМС №112 от 23.04.2024 г. за одобряване на допълнителни разходи за персонал по бюджета на Министерството на труда и социалната политика за 2024 г., във връзка с ПМС №79 от 03.04.2024 г. за преодоляване на диспропорции във възнагражденията на персонала в бюджетните организации, включително и за увеличаване на възнагражденията на персонала | Чл. 109, ал. 5, във връзка с чл. 109, ал. 3 от ЗПФ | Преодоляване на диспропорции във възнагражденията на персонала в системата на МТСП | Персонал | 517 822 | Не оказва влияние върху целевите стойности по показателите за изпълнение |
| 4 | ПМС №107 от 23.04.2024 г. за одобряване на допълнителни разходи/трансфери по бюджетите на първостепенни разпоредители с бюджет за 2024 г. | Чл. 109, ал. 5, във връзка с чл. 109, ал. 3 от ЗПФ | Финансово обезпечаване на капиталови разходи, необходими за подпомагане на административната дейност на МТСП и неговите структури през 2024 г. | Придобиване на дълготрайни активи и основен ремонт | 127 942 | Не оказва влияние върху целевите стойности по показателите за изпълнение |
| Общо изменение на бюджета по програмата - закон/уточнен план | | | | | 842 167 |  |

# ПРЕГЛЕД НА НАСТЪПИЛИТЕ ПРЕЗ ОТЧЕТНИЯ ПЕРИОД ПРОМЕНИ В ОРГАНИЗАЦИОННАТА СТРУКТУРА

Няма извършена промяна в щатната численост на персонала на администрацията на МТСП, която е 384 щатни бройки. Разпределението по административни звена/длъжности е както следва:

|  |  |
| --- | --- |
| АДМИНИСТРАТИВНИ ЗВЕНА/ДЛЪЖНОСТИ | Щатни бройки |
| Политически кабинет | 9 |
| Главен секретар | 1 |
| Инспекторат | 10 |
| Финансов контрольор | 1 |
| Длъжностно лице по защита на личните данни | 1 |
| Служител по сигурността на информацията | 1 |
| Служител по мрежова и информационна сигурност | 1 |
| Дирекция „Вътрешен одит” | 10 |
| ОБЩА АДМИНИСТРАЦИЯ – общо: | 59 |
| Дирекция „Правно обслужване и обществени поръчки“ | 12 |
| Дирекция „Комуникационни и информационни системи“ | 9 |
| Дирекция „Административно обслужване и човешки ресурси“ | 13 |
| Дирекция „Финанси“ | 21 |
| Дирекция „Връзки с обществеността и протокол“ | 4 |
| СПЕЦИАЛИЗИРАНА АДМИНИСТРАЦИЯ – общо: | 291 |
| Главна дирекция „Европейски фондове, международни програми и проекти” | 180 |
| Дирекция „Жизнено равнище, демографска политика и социални инвестиции“ | 14 |
| Дирекция „Трудово право, обществено осигуряване и условия на труд” | 20 |
| Дирекция „Политика на пазара на труда” | 19 |
| Дирекция „Политика за хората с увреждания, равни възможности и социални помощи” | 16 |
| Дирекция „Социално включване” | 19 |
| Дирекция „Европейски въпроси и международно сътрудничество” | 23 |
| ОБЩО: | 384 |

Към министъра на труда и социалната политика, в качеството му на първостепенен разпоредител с бюджет, функционират общо 10 второстепенни разпоредители с бюджет с численост 7 793 щатни бройки (общо 8 177  щатни бройки на МТСП и ВРБ).

През първото полугодие на 2024 г. са извършени промени в Устройствените правилници (в т. ч. и на щатната численост на персонала) на АЗ, АСП, ДАЗД и ЦРЧРРИ. При извършените промени в числеността са спазени законовите изисквания на § 16 от Закона за изменение и допълнение на Закона за администрацията, обн. ДВ, бр. 15 от 2012 г., и нормативите за численост, предвидени в Наредбата за прилагане на Класификатора на длъжностите в администрацията и щатната численост на системата на МТСП не е променена.

* Агенция по заетостта – изпълнява държавната политика по насърчаване на заетостта, защитата на пазара на труда, професионалното ориентиране, обучението на възрастни и извършването на посредническите услуги по заетостта.

Числеността на персонала е променена от 2279 на *2219 щатни бройки* (ПМС № 1 от 02.01.2024 г.). Намалението на числеността с 60 щатни бройки е за обезпечаване на необходимата численост на персонала свързана с вливането на Държавно предприятие „Българо-германски център за професионално обучение“ в Центъра за развитие на човешките ресурси и регионални инициативи във връзка с нормативни промени в Закона за насърчаване на заетостта.

Извършено е също така оптимизиране на организационната структура и прецизиране на функционалните задължения на отделни административни звена в агенцията.

Извършени са промени в Главна дирекция „Услуги по заетостта“ като са премахнати деветте дирекции „Регионална служба по заетостта“ и са преструктурирани, съобразно районите за планиране, програмиране, управление, ресурсно осигуряване, държавно подпомагане, наблюдение, контрол и оценка на регионалното развитие (NUTS 3)*.*

* Агенция за социално подпомагане – изпълнява държавната политика в областта на социалното подпомагане. Числеността на персонала е намалена от 4 647 на *4 635 щатни бройки* (ПМС № 18 от 31.01.2024 г.).
* Изпълнителна агенция „Главна инспекция по труда“ – осъществява цялостен контрол за спазване на трудовото законодателство във всички отрасли и дейности, включително по изплащане на неизплатени трудови възнаграждения и обезщетения след прекратяване на трудовото правоотношение, както и специализираната контролна дейност по спазването на законодателството, свързано с изпълнението на държавната служба, и на правата и задълженията на страните по служебното правоотношение. Утвърдената численост на персонала е *660 щатни бройки* (ПМС № 313 от 5.10.2022 г.).
* Държавна агенция за закрила на детето – специализиран орган на Министерския съвет за ръководство, координиране и контрол на дейностите по закрила на детето. Числеността на персонала е увеличена от 54 на *66 щатни бройки* (ПМС № 18 от 31.01.2024 г.).


Капацитетът на агенцията е обезпечен с 12 щатни бройки за експерти, притежаващи знания и умения, свързани с правата на децата и тяхната закрила за сметка на намаляване на числеността на специализираната администрация в Агенцията за социално подпомагане във връзка с подобряване на ефективността на оперативната организация на работа на Националната телефонна линия за деца с номер 116 111 и с цел да се гарантира качественото администриране и поддържане на телефонната линия.

* Агенция за хората с увреждания – отговаря за изпълнение на държавната политика за интеграция на хората с увреждания. Утвърдената численост на персонала е *26 щатни бройки*.
* АГЕНЦИЯ ЗА КАЧЕСТВОТО НА СОЦИАЛНИТЕ УСЛУГИ – новосъздадена структура от 2020 г. за осъществяване на контрол и мониторинг на предоставянето на социалните услуги и лицензиране на доставчиците на социални услуги. Утвърдената численост на персонала е *81 щатни бройки.*
* Национален институт за помирение и арбитраж – административна структура със статут на изпълнителна агенция с основна дейност посредничество и арбитраж за доброволно уреждане на колективни трудови спорове между работници и работодатели по смисъла на Закона за уреждане на колективните трудови спорове. Утвърдената численост на персонала е *12 щатни бройки*.
* Център за развитие на човешките ресурси и регионални инициативи – административна структура към министъра на труда и социалната политика, с основен предмет на дейност обучения на служители от системата на Министерството, администрацията на централната и местна власт, социални партньори и неправителствени организации, по теми от компетентността на министъра на труда и социалната политика.

Числеността на персонала, съгласно ПМС № 1 от 02.01.2024 г. е увеличена от 16 на *76 щатни бройки*. За изпълнение на нормативните изисквания на Закона за изменение и допълнение на Закона за насърчаване на заетостта в Центъра за развитие на човешките ресурси и регионални инициативи се влива Държавно предприятие „Българо-германски център за професионално обучение“.

* Фонд „Социална закрила“ – административна структура към министъра на труда и социалната политика, с основен предмет на дейност финансиране на дейности и мероприятия, свързани с провежданите политики в областта на социалното подпомагане. Утвърдената численост на персонала е *12 щатни бройки*.
* Фонд „Условия на труд“ – административна структура към министъра на труда и социалната политика, с основен предмет на дейност финансиране на дейности и мероприятия за подобряване на условията на труд. Утвърдената численост на персонала е *6 щатни бройки*.

Организационната структура на МТСП е представена в следната форма:



# ПРЕГЛЕД НА ИЗПЪЛНЕНИЕТО НА ПОЛИТИКИТЕ НА МТСП

## Политика в областта на пазара на труда, свободното движение на работници и трудовата миграция

*a) Описание на степента на изпълнение на заложените стратегически и оперативни цели, допринасящи за нейното постигане*

Политиката в областта на пазара на труда е насочена основно към подобряване на услугите за активиране на безработните, за бързо устройване на нова работа и намаляване на продължителността на безработицата; активиране на неактивни, в т.ч. обезкуражени лица; повишаване на квалификацията и уменията на заети и безработни лица чрез разнообразни обучения и осигуряване на заетост на безработни лица от неравнопоставените групи на пазара на труда.

Изпълнението на програми и мерки за заетост, финансирани със средства от държавния бюджет, съдейства за възстановяване на трудовите навици на лица с дълъг престой без работа, предоставя възможност на включените лица да придобиват доходи от труд и предоставяне на обучение по търсени професии на пазара на труда. Активната политика на пазара на труда изпълнява и много важна социално-преразпределителна функция, особено по отношение на групите в неравностойно положение на пазара на труда. За тези групи (продължително безработни, безработни младежи, лица над 50 год., хора с увреждания и др.) участието в програмите и мерките за заетост и обучение е възможност за трудова интеграция и предотвратяване на изпадането в крайна бедност и социална изолация.

Ползата за обществото от политиката в областта на свободното движение на работници и трудовата миграция се изразява в осигуряване на работна сила за сектори и икономически дейности, където е идентифициран недостиг на кадри, като се използват възможностите за насърчаване на свободното движение на работници в ЕС и механизмите на трудовата миграция, включително чрез спогодби за регулирането ѝ.

Политиката на България в областта на свободното движение на работници и трудовата миграция е обвързана с националния интерес на страната и е съобразена с произтичащите от членството ѝ в ЕС ангажименти, както и с новите тенденции в глобален и регионален план. Специализираните дейности на МТСП за осъществяване на европейската координация в тази област по своя характер са хоризонтални политики, взаимосвързани с редица други политики и програми.

*б) Описание на степента на достигане на очакваната полза/ефект за обществото и резултати, относими към съответната област на политика*

* *Отчет на показателите за полза/ефект*

*Приложение № 5*

|  |  |  |  |
| --- | --- | --- | --- |
| 1500.01.00 Политика в областта на пазара на труда, свободното движение на работници и трудовата миграция | Мерна единица | Целева стойност | Отчет |
| *Показатели за полза/ефект* |
| * 1. Равнище на регистрираната безработица | % | 5.47 | 5.7 |
| * 1. Регистрирани безработни лица | ср. мес. бр. | 155 000 | 160 228 |
| * 1. Регистрирани продължително безработни лица | ср. мес. бр. | 33 000 | 35 790 |
| * 1. Регистрирани безработни младежи (15-29 г.) | ср. мес. бр. | 18 000 | 18 207 |
| * 1. Брой заети и безработни, включени в курсове за обучение на възрастни със средства от ДБ | брой | 8 500 | 4 092 |
| * 1. Брой наети на работа лица по програми и мерки | брой | 7 705 | 4 041 |
| * 1. Разрешен достъп до българския пазар на труда на работници - граждани на трети държави – положителни становища/разрешения: за „Единно разрешение за пребиваване и работа”, за упражняване на висококвалифицирана заетост във връзка с издаване на „Синя карта на ЕС“, за работа на командировани лица, за лица, преместени при вътрешнокорпоративен трансфер и за сезонни работници. (минимален брой годишно) | брой | 11 000 | 11 927 |
| * 1. Регистрирана краткосрочна заетост на граждани на трети държави | брой | 7 000 | 9 747 |

* *Кратко описание на показателите за полза/ефект*

Изпълнението на програми и мерки за заетост и обучение оказват въздействие на индивидуално ниво – съдействат за възстановяване трудовите навици на лица с дълъг престой без работа, предоставят възможности за придобиване на доходи от труд и на професионален опит и/или обучение по търсени професии на пазара на труда, но също така влияят върху социално-икономическата ситуация: способстват за намаляване равнището на регистрирана безработица, както и за намаляване броя на регистрираните безработни лица, вкл. от неравнопоставените групи на пазара на труда. Изпълнението на програмите и мерките за заетост и/или обучение, финансирани със средства от държавния бюджет е допринесло за постигане на посочените в Приложение № 5 показатели, а именно:

- Равнището на регистрираната безработица е 5.7%;

- Броят на регистрираните в бюрата по труда безработни лица е 160 228 хил. ср. мес. бр. за периода 01-06.2024 г.;

- Броят на заетите и безработните лица, включени в курсове за обучение на възрастни със средства от държавния бюджет е 4 092 и броят наети на работа лица по програми и мерки за заетост е 4 041.

Ползата за обществото от политиката в областта на свободното движение на работници и трудовата миграция се изразяват в повишената ефективност и ефикасност на управлението на трудовата имиграция и в задоволяване на потребностите на пазара на труда от работна сила

* *Други институции, допринесли за постигането на ползата/ефекта*

Изпълнението на заложените цели в политиката по заетостта не може да бъде постигнато без обединяването на усилията на различни институции в страната. Постигането на целите на политиката по заетостта е тясно свързано с цялостната политика на правителството за постигане на икономически растеж и за изпълнение на европейските цели за заетост.

За постигането на ползата/ ефекта са допринесли редица институции в системата на МТСП (изпълнителните агенции към министъра на труда и социалната политика – АЗ, АСП, ИА ГИТ), други министерства и ведомства с компетенции в областта на трудовата миграция (МВР, МВнР, МЗ, МОН, МК, ДАБЧ, ДАБ, ДАЗД и други институции, като НАП, НСИ, НОИ).

* *Източници на информация за данните по показателите за полза/ефект*

Административната статистика на АЗ е източник на подробна информация, която позволява да се извършва текущия мониторинг на политиката по заетостта и професионалната квалификация. Данни за въздействие на политиката се осигуряват от НСИ, чрез провеждане на регулярни статистически изследвания.

Информация в областта на свободното движение на работници и трудовата миграция се набавя от МТСП, АЗ, СТСВ, НАП, НОИ, НЗОК, НСИ и други отговорни институции.

*в) Отговорност за изпълнение на целите в съответната област на политика*

Отговорен за изпълнение на политиката е ресорният заместник-министър на труда и социалната политика.

*г) Преглед на настъпили промени на нормативната уредба през отчетния период*

В изпълнение на политиката в областта на пазара на труда, свободното движение на работници и трудовата миграция през отчетния период в рамките на програма „Активна политика на пазара на труда“ бяха извършени промени в Закона за насърчаване на заетостта (изм. и доп. ДВ. бр. 25 от 22 Март 2024 г.) и Правилника за прилагане на Закона за насърчаване на заетостта (ПМС № 61 от 21.03.2024 г.). С промените в Закона за насърчаване на заетостта се усъвършенства нормативната уредба относно интегриране в заетост на лицата от групите в неравностойно положение на пазара на труда, прецизират се разпоредбите на Закона за насърчаване на заетостта и достъпа на търсещите работа лица до посреднически услуги и се преобразува държавно предприятие „Българо-германски център за професионално обучение“ (ДП БГЦПО) в административна структура

Достигането на поставените цели в политиката в областта на пазара на труда, свободното движение на работници и трудовата миграция се осъществява чрез изпълнение на комплексни действия чрез програма „Активна политика на пазара на труда” (АППТ) ипрограма „Свободно движение на работници и трудова миграция”.

## Политика в областта на трудовите отношения

*а) Описание на степента на изпълнение на заложените стратегически и оперативни цели,* *допринасящи за нейното постигане*

Стратегическата цел на политиката в областта на трудовите отношения на МТСП съчетава три основни стратегически направления: повишаване на качеството и сигурността на труда; продължаване на пенсионната реформа и търсене на възможности за допълнително нарастване на пенсиите и защита на правата на българите зад граница в областта на социалната сигурност.

Стратегическата цел се реализира в съответствие с принципите на социалното партньорство, пазарната икономика, устойчивото развитие и гарантирането на достоен труд. За постигането ѝ през 2024 г. се реализираха дейности в следните приоритетни направления: развитие на законодателството в съответствие с правото на Европейския съюз и принципите на по-доброто регулиране; повишаване на качеството на контрола по спазване на трудовото законодателство; оптимизиране на осигурителната система; подобряване на условията на труд в предприятията и на мотивацията и производителността на работната сила; усъвършенстване и развитие на социалния диалог и съдействие за уреждане на колективни трудови спорове.

Конкретните мерки за постигане на стратегическата и оперативните цели се изпълняват по Програма 1500.02.01 „Осигуряване на подходящи условия на труд“.

Политиката в областта на трудовите отношения поставя акцент върху гарантирането на сигурни и безопасни условия на труд. Активно се работи за осъществяване на съвкупност от правни, организационни, технически и здравни мерки, насочени към подобряване на благосъстоянието на работещите и удовлетвореността им от работата. Целенасоченото изпълнение на планираните мерки даде резултати, които показват:

* тенденция за задържане на броя на злополуките на работното място на нива, които през последните години варират с не повече от 10%;
* недопускане увеличаването на разходите на работодателите за осигуряване и застраховане на работниците и служителите за трудова злополука и професионална болест;
* създаване на единна правна рамка за гарантиране трудовите и осигурителните права на работещите;
* подобряване благосъстоянието на работещите и на удовлетвореността им от работата.

По оперативни данни на Националния осигурителен институт (НОИ) през 2024 г.[[1]](#footnote-1) в страната са регистрирани общо 1 475 трудови злополуки (1 269 за първото полугодие на 2023 г.). От тях:

* 1 221 злополуки са станали по време и във връзка, или по повод на извършваната работа, както и при всяка работа, извършвана в интерес на предприятието (чл. 55, ал. 1 от Кодекса за социално осигуряване (КСО), при  1070 бр. за същия период през 2023 г.[[2]](#footnote-2);
* 39 случая са с летален изход, като 31 от тях са по чл. 55, ал. 1 от КСО; за сравнение техният брой е 39, респективно 30, през първото полугодие на 2023 г.
* Няма регистрираната злополука с резултат трайно намалена работоспособност /инвалидност за пострадалия (1 бр. през първото полугодие на 2023 г.).

В сравнение с първото полугодие на 2023 г. при злополуките, станали по време и във връзка, или по повод на извършваната работа (по чл. 55, ал. 1 на КСО) – има *увеличение* с 151 броя, или с около 12 %, което може да се обясни с повишаването на икономическата активност, в т.ч. в секторите на строителството, търговията, транспортните услуги и куриерските услуги и др. при които има по-голям риск. Допълнителен фактор е „изсветляването“ на икономиката и по-високата степен на докладване на травматизма. Същевременно, наред с нарастването на абсолютния брой декларирани злополуки, следва да се има предвид и високото ниво на заетост, което води до реално спадане на честотата на злополуките. Не се регистрира и нарастване на тежестта на травматизма в сравнение с първото шестмесечие на 2023 г., показател за която са както броят на смъртните и инвалидните злополуки, така и броят на загубените работни дни. В резултат на трудови злополуки на работното място през първото шестмесечие на 2024 г. са загубени 65 182 работни дни при 65 788 през 2023 г.

Статистиката показва, че през първото полугодие на 2024 г. икономическите дейности с най-голям общ брой регистрирани трудови злополуки на работното място са: „Търговия на дребно, без търговия с автомобили и мотоциклети” – 143 бр. (88 бр. през първото полугодие на 2023 г.); „Сухопътен транспорт“ – 115 бр. (79 бр. през първото полугодие на 2023 г.); „Търговия на едро, без търговията с автомобили и мотоциклети” – 53 бр. (51 бр. през първото полугодие на 2023 г.). В сектор „Строителство“ общият брой злополуки е 96, в т.ч. в: „Строителство на сгради“ – 34; в „ Строителство на съоръжения“ – 26 и в „Специализирани строителни дейности“ – 36 бр. За сравнение общият брой на злополуките в сектора през първото полугодие на 2023 г. е 94 бр.

Смъртни трудови злополуки на работното място са регистрирани в 18 икономически дейности: по 4 са смъртните трудови злополуки на работното място в икономически дейности „Сухопътен транспорт“, и „Строителство на сгради“; по 2 бр. са леталните инциденти в „Производство на машини и оборудване, с общо и специално предназначение“, „Търговия на дребно, без търговията с автомобили и мотоциклети“, „Търговия на едро и дребно с автомобили и мотоциклети, техническо обслужване и ремонт“, „Строителство на съоръжения” и „Дейности по охрана и разследване“. В останалите сектори със смъртен травматизъм на работното място, броят на злополуките е по 1.

*б) Описание на степента на достигане на очакваната полза/ефект за обществото и резултати, относими към съответната област на политика*

Заложените за 2024 г. целеви стойности на показателите за изпълнение на политиката и текущото им изпълнение са представени в приложение 5.

* ***Отчет на показателите за полза/ефект***

***Приложение № 5***

|  |  |  |  |
| --- | --- | --- | --- |
| 1500.02.00. Политика в областта на трудовите отношения *Показатели за полза/ ефект* | Мерна единица | Целева  стойност[[3]](#footnote-3) | Отчет |
|
| 1. Утвърдени нови и актуализирани нормативни актове в областта на трудовите и осигурителните отношения | брой | 15 | 17 |
| 1. Среден размер на пенсиите | лева | 877,05 | Непр.[[4]](#footnote-4) |
| 1. Сключени спогодби за социална сигурност и административни споразумения за тяхното прилагане | брой | 1 | 1 |
| 1. Запазване под 12% на работещите при неспазени хигиенни норми в проверените предприятия с данни за условия на труд спрямо общия брой работещи в тези предприятия | % спрямо общия брой работещи в проверените предприятия | под 12% | 5% |
| 1. Задържане/намаляване честотата на трудовите злополуки | коефициент на честота | под 1.00 | Неприложимо[[5]](#footnote-5)  Брой 1221 |
| 1. Намаляване броя на трудовите злополуки довели до трайна неработоспособност или смърт | брой | 125 | 31+0[[6]](#footnote-6) |

* ***Кратко описание на показателите за полза/ефект***

*Брой нови и актуализирани нормативни актове* – чрез показателя се отчита степента на съответствие на нормативните актове в областта на трудовите отношения с правото на Европейския съюз, конвенциите и препоръките на МОТ и развитието на трудовите и осигурителните отношения в страната.

*Среден размер на пенсиите* – отчита нарастването на доходите на пенсионерите на годишна база.

*Сключени спогодби за социална сигурност* – показателят отчита разширяването на обхвата на защитата на осигурителните права на българските граждани в страни извън ЕС.

Показателят, свързан с *дела на работещите при неспазени норми за условия на труд*, се определя като процент спрямо всички работещи в проверените от инспекцията по труда предприятия. Изборът на този индикатор отчита изпълнението на задълженията на работодателите за осигуряване на подходящи условия на труд и възможностите за въздействие чрез методите на контрола по прилагане на законодателството.

Данните за *показателите, свързани с трудовите злополуки* се предоставят от НОИ и се набират и отчитат по методики, осигуряващи сравнимост с данните на ЕВРОСТАТ, и позволяват да се отчитат тенденции за: степента на професионалните рискове и повишаване на защита на работещите; броя на лицата, напускащи предприятията поради преждевременно пенсиониране (инвалидност); осигурителната и застрахователната тежест и др.

* ***Други институции, допринесли за постигането на ползата/ефекта***

Разработването и провеждането на политиката в областта на трудовите отношения се осъществява в сътрудничество с организациите на работодателите и на работниците и служителите, признати за представителни на национално равнище. За постигане целите на политиката допринасят всички участници в процеса на труда. В областта на осигуряването на здравословни и безопасни условия на труд, политиката се реализира в тясно сътрудничество с МЗ, във връзка със законово определените компетенции на министъра на здравеопазването в ЗЗБУТ, както и с други заинтересовани министерства и ведомства.

При реализиране на своите правомощия ИА ГИТ осъществява тясно взаимодействие с други администрации (НАП, НОИ, МВР, ИАГ и др.), което се изразява в обмен на информация и предприемане на съвместни действия.

* ***Източници на информацията за данните по показателите за полза/ефект***

Информацията, необходима за отчитане изпълнението на показателите за полза/ефект, се набира от информационните системи на НОИ, НСИ, ИА ГИТ и ФУТ.

*в) Отговорност за изпълнение на целите в съответната област на политика*

Отговорността за изпълнение на политиката по трудовите отношения е възложена на ресорен заместник-министър на труда и социалната политика.

*г) Преглед на настъпили промени на нормативната уредба през отчетния период*

През отчетния период са настъпили промени в нормативната уредба, както следва:

- Закон за изменение и допълнение на Кодекса на труда (обн., ДВ бр. 27 от 29 март 2024 г.);

- Закон за ратифициране на Конвенция № 155 на Международната организация на труда относно безопасността и здравето при работа, приета на 67-ата сесия на Международната конференция на труда на 22 юни 1981 г. в гр. Женева, Швейцария (обн., ДВ, бр. 17 от 27 февруари 2024 г.);

- Закон за ратифициране на Конвенция № 187 на Международната организация на труда относно Рамката за насърчаване на безопасността и здравето при работа, приета на 95-ата сесия на Международната конференция на труда на 15 юни 2006 г. в гр. Женева, Швейцария, (обн., ДВ, бр. 17 от 27 февруари 2024 г.).

- Закон за ратифициране на Спогодбата за социална сигурност между Република България и Република Албания, подписана на 15 март 2023 г. в Тирана и на 30 март 2023 г. в София (обн. ДВ, бр. 18 от 1 март 2024 г.);

- Наредба за изменение и допълнение на Наредба № 10 от 2003 г. за защита на работещите от рискове, свързани с експозиция на канцерогени и мутагени при работа (Издадена от министъра на труда и социалната политика и министъра на здравеопазването, oбн., ДВ, бр. 28 от 2 април 2024 г., в сила от 5 април 2024 г.);

- Наредба за изменение и допълнение на Наредба № РД-07-2 от 16 декември 2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд (Издадена от министъра на труда и социалната политика, oбн., ДВ, бр. 54 от 25 юни 2024 г., в сила от 27 септември 2024);

- Постановление № 216 на Министерския съвет от 13 юни 2024 г. за изменение и допълнение на Наредбата за работното време, почивките и отпуските;

- Постановление № 9 на Министерския съвет от 25 януари 2024 г. за изменение и допълнение на Наредбата за елементите на възнаграждението и за доходите, върху които се правят осигурителни вноски;

- Постановление № 48 на Министерския съвет от 13 март 2024 г. за одобряване на допълнителен трансфер по бюджета на държавното обществено осигуряване за 2024 г.;

- Постановление № 88 на Министерския съвет от 3 април 2024 г. за изменение и допълнение на Наредбата за реда и начина за информиране на работниците и служителите и за отпускане и изплащане на гарантираните вземания при несъстоятелност на работодателя;

- Постановление № 89 на Министерския съвет от 3 април 2024 г. за изменение и допълнение на Наредбата за пенсиите и осигурителния стаж;

- Постановление № 90 на Министерския съвет от 3 април 2024 г. за изменение и допълнение на Наредбата за обществено осигуряване на самоосигуряващите се лица, българските граждани на работа в чужбина и морските лица;

- Постановление № 92 на Министерския съвет от 4 април 2024 г. за изменение на Наредбата за паричните обезщетения и помощи от държавното обществено осигуряване;

- Постановление № 145 на Министерския съвет от 29 април 2024 г. за одобряване на допълнителен трансфер по бюджета на държавното обществено осигуряване за 2024 г;

- Постановление № 159 на Министерския съвет за изменение и допълнение на Наредбата за отпускане и изплащане на паричните обезщетения за безработица;

- Постановление № 179 на министерския съвет от 23 май 2024 г. за одобряване на допълнителен трансфер по бюджета на държавното обществено осигуряване за 2024 г.;

- Постановление № 222 на Министерския съвет от 19 юни 2024 г. за определяне на нов размер на социалната пенсия за старост.

- Изготвен е проект на Постановление на Министерския съвет за приемане на Наредба за вписване в регистъра по заетостта (Постановлението е обнародвано в ДВ бр. 65/2024

## Политика в областта на социалното подпомагане и равнопоставеността на жените и мъжете

*а) Описание на степента на изпълнение на заложените стратегически и оперативни цели, допринасящи за нейното постигане*

Стратегическа цел на политиката в областта на социалното подпомагане и равнопоставеността на жените и мъжете е оптимизиране на системата за социална подкрепа на най-уязвимите групи от населението чрез по-добра целенасоченост и контрол върху отпускането на социалните помощи, повишаване на ефективността на програмите и дейностите за социално подпомагане, усъвършенстване на нормативната уредба и насърчаване на равнопоставеността на жените и мъжете в различни сфери на обществения живот.

За постигането на тази стратегическа цел МТСП дефинира две оперативни цели:

1. Подобряване целенасочеността на социалните помощи;

2. Подпомагане функционирането на националния институционален механизъм, координиране работата по основни документи и изпълнение на национални и международни ангажименти в областта на равнопоставеността на жените и мъжете.

Първата оперативна цел се изпълнява чрез програма „Социални помощи“. *Политиката в областта на социалното подпомагане* е насочена към гарантиране на задоволяването на основните жизненоважни потребности на хората, изпаднали в критична ситуация, като се прилага ясен, точен и обективно обоснован механизъм, доказал във времето своята ефективност за идентифициране на рисковите групи. В областта на социалното подпомагане са предоставени социални помощи за най-уязвимите рискови групи от населението. Необходимите финансови средства за подпомагане на правоимащите семейства са осигурени от централния бюджет за 2024г.

Направените нормативни промени в периода 15.12.2022 – 02.06.2023 г. засегнаха всички актове, свързани със социалното подпомагане - ЗСП, ППЗСП и Наредба № 07-5/2008 г. за условията и реда за отпускане на целева помощ за отопление (Наредбата). Така се изпълниха ангажиментите по ПВУ във връзка с реформата на схемата за минимален доход. Помощите се обвързаха с линията на бедност, с което се увеличава техният размер, осигурява се регулярната им актуализация и се разширява обхватът на правоимащите.

Месечните социални помощи през 2024 г. са обвързани с линията на бедност 526 лв. и база за определяне 30% от тази линия, с което се създаде възможност за разширяване на обхвата на подпомаганите и увеличаване на размера на помощите в съответствие и с ангажиментите по НПВУ.

В условията на бежанската криза във връзка с войната в Украйна беше създадена необходимата организация за предоставяне на еднократна финансова помощ на разселените лица и семейства от Украйна. Съгласно изпълнение на разпоредбите на чл. 2, ал. 1 от Закона за социално подпомагане (ЗСП), чужденците с разрешение за дългосрочно или постоянно пребиваване в Република България, чужденците, на които е предоставено убежище, статут на бежанец или хуманитарен статут, и чужденците, ползващи се от временна закрила, и лицата, за които това е предвидено в международен договор, по който Република България е страна, имат право на социални помощи. Правото на социално подпомагане на чужденците, ползващи се от временна закрила е регламентирано и в чл. 39 от Закона за убежището и бежанците (ЗУБ). Лицата, ползващи се с временна закрила имат право на социални помощи по реда на ЗСП и Правилника за неговото прилагане (ППЗСП).

Втората оперативна цел се изпълнява от програма „Равнопоставеност на жените и мъжете“. *В областта на равнопоставеността на половете и антидискриминацията* се изпълняваха дейности с цел насърчаване на равнопоставеността на жените и мъжете в различни области на обществения живот и недискриминацията. МТСП изпълнява функции и ангажименти в областта на равнопоставеността на жените и мъжете и антидискриминацията, произтичащи от Закона за равнопоставеност на жените и мъжете (обн. ДВ, бр. 33 от 26 април 2016 г.), Правилника за устройството, организацията и дейността на Националния съвет по равнопоставеността на жените и мъжете към МС, Устройствения правилник на Министерството на труда и социалната политика, Стратегическия и Оперативен план на МТСП.

Равнопоставеност на жените и мъжете в България се постига чрез прилагане на единна, последователна и устойчива държавна политика, което е и целта на Национална стратегия за насърчаване на равнопоставеността на жените и мъжете за периода 2021-2030 г., приета с РМС № 969 от 30.12.2020 г. С РМС № 102 от 02.02.2023 г. е приет Национален план за действие за насърчаване на равнопоставеността на жените и мъжете за 2023-2024 г. Стратегията и планът, чрез който тя се изпълнява, са част от реализацията за отключващите условия за средствата от Европейския съюз (РМС № 368 от 25.06.2019 г.).

Осъществена е работа по изготвянето на проект на Доклад за равнопоставеността на жените и мъжете в България за 2023 г. в изпълнение на Националната стратегия за насърчаване на равнопоставеността на жените и мъжете 2021-2030 г. За разработването на доклада е координирано събирането на информация от ангажираните национални институции и организации. Събраната информация е обобщена, допълнена е с информация по компетентност от отдел РВАСП и с отчет за дейността на НСРЖМ. Посредством това е осъществен контрол и мониторинг на изпълнението на Националната стратегия. Документът отразява резултатите от изпълнението на политиките в пет приоритетни области: равнопоставеност на жените и мъжете на пазара на труда и равна степен на икономическа независимост, намаляване на разликите по пол в заплащането и доходите, насърчаване на равнопоставеността на жените и мъжете в процесите на вземане на решения, борба с насилието и защита и подкрепа на жертвите, преодоляване на стереотипите по пол в различни сфери на обществения живот и на сексизма. Акцент в доклада е поставен върху изпълнението на Закона за равнопоставеност между мъжете и жените, който регламентира институционалната рамка, стратегическите и оперативни документи за управление на политиката по равнопоставеност на жените и мъжете. Докладът отчита също дейността на Националния съвет по равнопоставеността на жените и мъжете към Министерския съвет, който е орган за осъществяване на консултации, сътрудничество и координация между централните и териториалните органи на изпълнителната власт и структурите на гражданското общество.

На национално и областно ниво продължи работата и комуникацията с координаторите по равнопоставеност на жените и мъжете, които участват в разработването и провеждането на цялостната националната политика по равнопоставеност на жените и мъжете. В съответствие с чл. 16 от Закона за равнопоставеност на жените и мъжете е организирана и проведена процедура за получаване на Отличителен знак от институциите/организациите със значими постижения в ефективното изпълнение на политиката по равнопоставеност на жените и мъжете в Република България за 2024 г. Постъпилите кандидатури са одобрени по време на заседание на Националния съвет по равнопоставеността на жените и мъжете към МС, което се проведе на 1 април 2024 г.

Проведено е тържествено връчване на отличителния знак за значими постижения в изпълнение на политиката по равнопоставеност на жените и мъжете с участието на представители на политическия кабинет и специализираните дирекции в МТСП, членове на НСРЖМ към МС, всички отличени институции и организации, и др. Събитието е широко популяризирано сред медиите.

Осъществена е работа по транспониране на Директива (ЕС) 2022/2381 на ЕП и на Съвета от 23 ноември 2022 г. за подобряване на баланса между половете сред директорите без изпълнителни функции на дружествата, допуснати до борсовата търговия, и свързаните с това мерки в националното законодателство.

Фонд „Социална закрила“ (ФСЗ) е второстепенен разпоредител с бюджет по бюджета на Министерството на труда и социалната политика, създаден на основание чл. 25 от Закона за социално подпомагане. ФСЗ реализира своята дейност по финансиране на целеви социални програми в подкрепа на лица и семейства от уязвими социални групи, целеви програми в областта на социалното приобщаване; проекти в подкрепа за осъществяването на социалната дейност и/или за постигане на социалните цели на социални предприятия, вписани в регистъра на социалните предприятия; проекти за изграждане на нова, реконструкция и модернизация на съществуващата материална база за предоставяне на социални услуги. Социална подкрепа на лица и семейства от уязвими социални групи се осъществява чрез реализиране на целеви социални програми, като редът за предоставянето ѝ се определя със заповед на министъра на труда и социалната политика. В рамките на бюджета на ФСЗ Управителният съвет на фонда взема решение за откриване на процедури за набиране на предложения за финансиране, приема критерии за оценка, одобрение и реализиране на проектите.

Средствата във ФСЗ за 2024 г. са предоставени по Програма „Социални помощи“ към политиката на МТСП в областта на социалното подпомагане и равнопоставеността на жените и мъжете. За полугодието на 2024 г. ФСЗ не администрира приходи по бюджета си и няма постъпили суми от приходи по сметката на фонда.

Целевите групи, към които са насочени предоставяните по програмите продукти/услуги са хора с увреждания, в т.ч. и деца с увреждания, деца и младежи, настанени в специализирани институции и в общността – резидентен тип, самотни възрастни хора и други.

Дейностите за предоставяне на продуктите/услугите по програмата към Политиката в областта на социалното подпомагане и равнопоставеността на жените и мъжете са обособени в две направления:

- дейности, свързани с финансирането на проекти;

- дейности, свързани с отпускането на социални помощи.

*б) Описание на степента на достигане на очакваните полза/ефект за обществото и резултати, относими към съответната област на политика*

Ползите и ефектът за обществото от провежданата политика в областта на социалното подпомагане е осигуряване на подкрепа на най-уязвимите социални групи.

Очакваните ползи/ефект от изпълнението на политиката на ФСЗ са:

- подобряване на материалната база за предоставяне на социални услуги;

- социална защита и подпомагане на групи в неравностойно социално положение;

- активизиране на общините при предоставяне на социални услуги и реализиране на целеви социални програми;

- повишаване на възможностите /финансови, организационни, експертни/ на организациите, кандидатстващи с проекти;

- подобряване качеството на условията на живот на групите в неравностойно положение.

* *Отчет* *на показателите за полза/ефект*

*Приложение № 5*

|  |  |  |  |
| --- | --- | --- | --- |
| 1500.03.00 Политика в областта на социалното подпомагане и равнопоставеността на жените и мъжете  *Показатели за полза/ ефект* | Мерна единица | Целева стойност | Отчет |
| 1. Месечни помощи | срeдномесечен брой лица и семейства | 54 971 | 28 705,  (2 на украински граждани |
| 1. Еднократни помощи | брой случаи | 15 000 | 3 474  (за периода са издадени 135 брой заповеди за отпускане на помощта на украински граждани |
| 1. Целеви помощи за наеми по ЗСП | срeдномесечен брой случаи | 265 | 38 |
| 1. Целеви средства за болнична медицинска помощ за диагностика и лечение (ПМС № 17/2007г.) | брой лица | 5 500 | 1 968 |
| 1. Целеви помощи за отопление**[[7]](#footnote-7)** | брой лица и семейства | 340 400 | Приемането на заявления-декларации за отпускането на целеви помощи за отопление за отопл. сезон 24/25 г. стартира на 01.07.2024 г. |
| 1. Целеви помощи за ветерани от войните, военноинвалиди и военнопострадалите | средномесечен брой лица | 3 500 | 1 539 |
| 1. Целева помощ за безработен член на семейството, получаващ месечна помощ по чл.9, започнал работа - на основание чл.11а от ППЗСП | брой лица | 1 000 | 2 283 |
| 1. Месечна целева помощ за младежи от 18 и 21-годишна възраст, напуснали за първи път услуга за резидентна грижа - на основание чл. 16в от ППЗСП | брой лица | 300 | 4 |
| 1. Лица получаващи еднократни социални помощи по чл.27, ал.1, т.1 от ЗСП | брой лица | 360 | 18 |
| 1. Целеви социални програми и проекти в областта на социалното включване и социалната подкрепа | брой проекти | 98 | 66 |
| 1. Лица бенефициенти на целеви социални програми и проекти в областта на социалното включване и социалната подкрепа, вкл. лица, бенефициенти по проект | брой лица | 14 535 | 21 505 |
| 1. Проведени заседания на Националния съвет по равнопоставеността на жените и мъжете към МС (НСРЖМ), организационно и техническо обезпечени от Секретариата на Съвета | брой проведени заседания на НСРЖМ | 4 заседания | 1 заседание |
| 1. Координация на разработването и наблюдение на изпълнението на Националната стратегия за насърчаване на равнопоставеността на жените и мъжете, планове, доклади и други документи | брой проведени дейности  *(изготвени документи и др.)* | 1 документ | 1 проект на Доклад |
| 1. Изпълнение на национални и международни ангажименти в областта на равнопоставеността на жените и мъжете и антидискриминацията   *(участия в национални и международни инициативи – съвети, работни групи, комисии, комитети, форуми, обучения и други; изготвени документ – доклади, становища, попълнени въпросници, указания и др.)* | брой изпълнени ангажименти | 10 участия на ниво ЕС, Съвет на Европа, др.;  10 доклада от участия | 8 заседания на ниво ЕС;  2 заседания в Съвета на Европа;  6 Доклада |

* *Кратко описание на показателите за полза/ефект*
* *Месечните социални помощи* допълват доходите на лицата до определен диференциран доход и се отпускат след проверка на техния доходен и имуществен статус, възраст, семейно положение, учебна и трудова заетост. Като база за определяне размера на месечните помощи служи линията на бедност, като са променени индивидуалните процентите и са оптимизирани рисковите групи при определяне на диференцирания доход за различните категории лица или семейства, кандидатстващи за отпускане на месечна помощ по реда на чл. 9 от ППЗСП. Промените влизат в сила от 01.06.2023 г.
* *Еднократните помощи* са предназначени за: задоволяване на инцидентно възникнали здравни, образователни, комунално-битови и други жизненоважни потребности на лицата и семействата и се отпускат веднъж в годината, до трикратния размер на ЛБ; за издаване на лична карта до основата за подпомагане по чл. 9, ал. 2 и за лечение в чужбина.
* *Целевите социални помощи* се отпускат за заплащане на наем на общински жилища на самотни родители и самотно живеещи възрастни хора над 70 години.
* *Целевите средства за диагностика и лечение* в болнични заведения на български граждани с прекъснати здравноосигурителни права се предоставят съгласно ПМС № 17/2007 г. и са предназначени за български граждани, които нямат доход и/или лично имущество, което да им осигурява лично участие в здравноосигурителния процес.
* *Целева помощ за отопление* имат право да получават лицата и семействата, чийто средномесечен доход за предходните 6 месеца преди месеца на подаване на заявление-декларация е по-нисък от индивидуално определен диференциран доход за отопление и отговарят на условията по чл. 10 и 11 от Правилника за прилагане на Закона за социално подпомагане (ППЗСП). Диференцираният доход за отопление е индивидуалната граница за достъп до целева помощ за отопление за всяко лице съобразно възрастта, семейното положение и здравословното състояние, определена по реда на чл. 2, ал. 4 от Наредба № РД 07-5 от 16.05.2008 г. за условията и реда за отпускане на целева помощ за отопление на лица и семейства през отоплителния сезон. Основа за определяне на диференцирания доход за отопление е базовият доход за отопление /БДО/, който е равен на 30% от линията на бедност.
* *Целеви средства и помощи на ветераните от войните, военноинвалидите и военнопострадалите* са за лекарствени продукти и дентална помощ на ветераните от войните; за безплатно пътуване, телефонни услуги и лекарствени продукти на военноинвалидите и военнопострадалите (по ЗВВРБ и ЗВВ).
* *Целева помощ по реда на чл. 11а*, когато безработно лице или безработен член на семейството, получаващо месечна помощ по чл. 9, започне работа, има право на целева помощ за срок от 3 последователни месеца в рамките на една календарна година, считано от месеца следващ месеца на започването на работа.
* *Месечна целева помощ за младежи от 18 и 21-годишна възраст, напуснали за първи път услуга за резидентна грижа -* на основание чл.16в от ППЗСП1, за покриване на първоначалните потребности на младежите от 18- до 21- годишна възраст, които до навършване на тази възраст са ползвали социална или интегрирана здравно-социална услуга за резидентна грижа и я напускат за първи път, се отпуска месечна целева помощ в размер на линията на бедност за съответната година.
* *Еднократните социални помощи по реда на чл. 27, т. 1 от ЗСП* за подобряване качеството на живот на уязвими социални групи е допълваща мярка, която се реализира само след изчерпване на всички други нормативно определени възможности. Решение за отпускане на помощта взема Управителният съвет на ФСЗ въз основа на подадено писмено заявление от лицето, придружено от документи, доказващи необходимостта от помощта, изготвени от съответната общинска администрация и информация от дирекция „Социално подпомагане“ по настоящ адрес на лицето.
* *Целевите социални програми и проекти* в областта на социалното включване и социалната подкрепа се реализират в изпълнение на приоритетите на МТСП.
* Дейност на *Националния съвет по равнопоставеността на жените и мъжете към МС* са проведените заседания и други дейности на този консултативен орган за политиката за равенство на жените и мъжете и осигуряването на административното и техническо обслужване на дейността на Съвета.
* *Други институции, допринесли за постигането на ползата/ефекта*

За изпълнението на политиката в областта на социалното подпомагане и равнопоставеността на жените и мъжете МТСП си сътрудничи и координира своите действия с различни институции – МС, МФ, МОН, МРРБ, МП, МЗ, МИИ, МЕ, МТ, МК, ММС, МОСВ, МЗХ, МО, МТС, МВР, МВнР, НОИ, НСИ, ДАБ, ДАЗД, НКБТХ, АСП, АХУ, АЗ, КЗД, ФСЗ, териториални органи на изпълнителната власт, социални партньори, Национално сдружение на общините в Република България, неправителствени организации и др.

Дирекция „Политика за хората с увреждания, равни възможности и социални помощи“ в МТСП извършва общ мониторинг по програмата и предоставя методологическа подкрепа по изпълнението на политиката.

* *Източници на информацията за данните по показателите за полза/ефект*

Данните се събират и обработват от АСП на база на подадени заявления-декларации за месечни, еднократни и целеви помощи, които АСП ежемесечно събира и анализира.

Данните се събират и обработват от ФСЗ на база подадени заявления за отпускане на помощи, внесени проекти за предоставяне на социални услуги и проекти в областта на социалното подпомагане и сключени договори.

Източник на информацията за дейностите по равнопоставеност на жените и мъжете, както и за дейността на НСРЖМ е МТСП.

*в) Отговорност за изпълнение на целите в съответната област на политика*

Отговорността за изпълнение на политиката по социална закрила и равни възможности е възложена на заместник-министър на труда и социалната политика. Отговорни административни структури по реализиране на политиката са АСП, ФСЗ и дирекция „Политика за хората с увреждания, равни възможности и социални помощи“ в МТСП.

*г) Преглед на настъпили промени на нормативната уредба през отчетния период*

На 01.06.2023 г. влязоха в сила промени в Закона за социално подпомагане и Правилника за прилагане на Закона за социално подпомагане. С направените нормативни промени се постига целта на ключовия етап, а именно реформа на схемата за минимален доход. В резултат са облекчени критериите за допустимост и рестрикциите свързани с изискваното време за регистрация в службите по заетостта от 6 на 3 месеца. Въведоха се стимули за започване на платена заетост, така например съгласно новия чл. 11а от ППЗСП се дава право в случаите, когато безработно лице или безработен член на семейството, получаващо месечна помощ, започне работа, то помощта да продължава да се изплаща за срок от 3 месеца, в рамките на една година, считано от момента на сключването на трудовия договор. Съществената трансформация на системата за подпомагане е обвързването на социалните помощи с линията на бедност, изготвена по методиката на Евростат. По този начин се постига разширяване на достъпа и увеличаване на размера на помощите, както и тяхната регулярна, автоматична актуализация. Прилагайки заложеното в ППЗСП, като базов елемент да е 30% от линията на бедност за съответната година се гарантира, че за всяка целева група специфичният за групата коефициент няма да бъде по-нисък от стойността му за 2021 г. и ще бъде равен на най-малко 30% от най-актуалния праг за риска от изпадане в бедност.

На 02.06.2023 г. се приеха промени в Наредба РД -07-5 от 16.05.2008 г. за условията и реда за отпускане на целева помощ за отопление (Наредбата). Кампанията за новия отоплителен сезон започва на 1 юли и приключва на 31 октомври.

Съгласно приетата и утвърдена Методика за разпределение на средствата, обн. в ДВ бр. 52/16.06.2023 г., ФСЗ финансира проекти, свързани със социалното приобщаване и подобряване качеството на живот на целеви групи, към които са насочени дейностите и създаващи възможност за подобряване на материалната база за предоставяне на социални услуги; подобряване условията на живот на лица в риск; подкрепа в кризисни, извънредни ситуации и положения.

Освен утвърдените направления, по които работи ФСЗ се приемат допълнителни програми в зависимост от конкретните приоритети. В рамките на полугодието са реализирани няколко отделни процедури за кандидатстване, а одобрените проектни предложения се изпълняват до края на годината.

## Политика в областта на хората с увреждания

*a) Описание на степента на изпълнение на заложените стратегически и оперативни цели*

Стратегическите приоритети на МТСП в областта на политиката за правата на хората с увреждания са насочени към „Гарантиране на социалните права на хората с увреждания за подобряване на качеството на живот и превенция от социалното изключване“ и „Подобряване изпълнението на политиката в областта на правата на хората с увреждания“. За социалното приобщаване на хората с увреждания се реализират мерки и дейности за създаване на условия и гаранции за равнопоставеност и упражняване на права, при стриктното придържане към индивидуалния подход при определяне на потребностите от адекватна подкрепа за пълноценно и ефективно участие на хората с увреждания и техните семейства в обществения живот, както и при изпълнение на националните ангажименти по прилагане на изискванията на Конвенцията на ООН за правата на хората с увреждания. В тази връзка стратегическите цели в областта са „Гарантиране на достъпа до ефективна социална подкрепа“, „Повишаване на възможностите за водене на независим начин на живот в условия на достъпна среда и улесняване включването в общността чрез осигуряване на достъпа до лична помощ“, „Гарантиране на активното участие на организациите на и за хора с увреждания с призната национална представителност за активно участие в процеса по социално приобщаване на хората с увреждания“, „Анализиране на политиките за хората с увреждания за постигане на балансираност и съгласуваност в институционалните действия за осигуряване на по-адекватна публична подкрепа“ и „Засилване и укрепване на координацията и взаимодействието в областта на политиката за правата на хората с увреждания чрез изпълнение на национални и международни ангажименти“.

За постигане на посочените стратегически цели за периода са заложени конкретни оперативни цели, както следва:

• Осигуряване на финансова подкрепа за хората с увреждания;

• Осигуряване на асистентска подкрепа за хората с увреждания;

• Осигуряване на безвъзмездна преводаческа услуга от и на български жестов език за глухите и сляпо-глухите лица;

• Осигуряване на възможности за заетост на хората с увреждания в обичайна, специализирана и защитена работна среда;

• Предоставяне на възможности за изграждане на достъпна среда за хората с увреждания;

• Подпомагане на мобилността и условията на живот;

• Изпълнение на финансовия ангажимент в подкрепа на неправителствения сектор в процеса по социално приобщаване на хората с увреждания;

• Изпълнение на ангажимента по администриране на консултативния процес при формиране на политиката за правата на хората с увреждания между представителите на държавата и представители на неправителствения сектор, ангажирани в процеса по социално приобщаване на хората с увреждания;

• Обезпечаване на законодателството в областта на правата на хората с увреждания;

• Изпълнение на националните ангажименти по прилагане на изискванията на Конвенцията за правата на хората с увреждания на ООН.

Тези цели са пряко обвързани с ангажиментите на държавата за предоставяне на подкрепа както на самите хора с увреждания под формата на целенасочена финансова подкрепа, асистентска подкрепа за подобряване на автономността и воденето на независим начин на живот и подкрепа за подпомагане на достъпната среда и мобилността, така и с подкрепа за работодателите на хора с увреждания и за организациите на и за хора с увреждания с призната национална представителност.

През отчетния период продължи изпълнението на Плана за действие за изпълнение на заключителните препоръки към Република България, отправени от Комитета на ООН за правата на хората с увреждания (2021-2026), приет с Решение № 110 на Министерския съвет от 12.02.2021 г. С цел проследяване на напредъка е предвидено изготвяне на доклад на всеки две години, както за План за действие за периода 2023-2024 г. за изпълнение на Националната стратегия за хората с увреждания 2021-2030 г.

*б) Описание на степента на достигане на очакваната полза/ефект за обществото и резултати, относими към съответната област на политика*

Ползата за обществото от реализирането на политиката за правата за хората с увреждания са свързани със създаването на условия и гаранции за равнопоставеност и пълноценно участие на хората с увреждания във всички области на обществения живот, както и упражняване на техните права чрез осигуряване на социално-икономическа подкрепа на тях и техните семейства под формата на финансова подкрепа – месечна и целева, подкрепа за работодателите на хора с увреждания, с цел интегрирането им в обичайна, специализирана и защитена работна среда, както и за включването им в мероприятия за социална интеграция, реализирани от организациите на и за хората с увреждания. Поставен е специален фокус върху достъпността и мобилността.

* *Отчет на показателите за полза/ефект*

*Приложение №5*

|  |  |  |  |
| --- | --- | --- | --- |
| 1500.04.00 Политика в областта на хората с увреждания | Мерна единица | Целева стойност | Отчет |
| Показатели за полза/ефект |
| 1. Месечна финансова подкрепа за хора с трайни увреждания | ср. месечен брой лица | 670 000 | 687 316 |
| 2. Финансова подкрепа под формата на целеви помощи за хора с трайни увреждания | ср. месечен брой лица | 2 000 | 2 668 |
| 3. Механизъм лична помощ | ср. месечен брой лица | 54 100 | 61 005 |
| 4. Целева помощ за безвъзмездна преводаческа услуга по Закона за българския жестов език | брой издадени заповеди | 1 000 | 449 |
| 5. Подкрепени работни места за хора с трайни увреждания по реда на Национална програма за заетост на хората с увреждания (чл. 44 ЗХУ) | брой | 500 | 0 |
| 6. Разкрити нови работни места за хора с увреждания по чл. 49 ЗХУ | брой | 30 | 0 |
| 7. Работни места с осигурени и/или подобрени здравословни и безопасни условия на труд | брой | 360 | 365 |
| 8. Технологично обновени специализирани предприятия и кооперации на хора с увреждания | брой | 10 | 0 |
| 9. Хора с увреждания, включени в мероприятия за рехабилитация и социална интеграция | брой | 3 600 | 0 |
| 10. Хора с увреждания, стартирали самостоятелна стопанска дейност | брой | 27 | 12 |
| 11. Културни, исторически и спортни обекти, адаптирани за хора с увреждания | брой | 15 | 0 |
| 12. Преференция за възстановяване на внесени осигурителни вноски от работодатели | брой | 100 | 91 |
| 13. Организации/работодатели, на които е извършен мониторинг, спрямо общия брой, подлежащи на такъв | процент | 100 | 71 |
| 14. Създадени центрове за защитена заетост | брой | 4 | 4 |
| 15. Финансиране на дейности за изграждане на достъпна жилищна среда за хора с увреждания и осигуряване на лична мобилност (чл. 56, ал. 1 ЗХУ) | брой | 70 | 67 |
| 16. Организации на и за хора с увреждания с призната национална представителност и с осигурена финансова подкрепа под формата на субсидия | брой | 21 | 21 |

* *Кратко описание на показателите за полза/ефект*

Осигуряване на финансова подкрепа за хората с увреждания чрез изплащане на *месечна финансова подкрепа*, съобразно степента на увреждане, и *финансова подкрепа под формата на целеви помощи*, съобразно вида на увреждане и при съобразяване с нормативно заложените изисквания.

През отчетния период са създадени условия за заетост на хората с увреждания в обичайна, специализирана и защитена работна среда. Стремежът от прилагането за регламентираните насърчителни режими в тази сфера е към увеличаване на нивата на икономическа активност и заетостта на хората с увреждания за постигане на дългосрочна социализация.

Реализират се мерки за подкрепа на работодателите за финансиране на дейности за осигуряване на достъп до съществуващи или разкрити нови работни места за хора с трайни увреждания в трудоспособна възраст; за приспособяване на съществуващите работни места; за оборудване на новите работни места, съобразно нуждите и характера на заболяването на работника или служителя; за квалификация и преквалификация, съответно обучение за професионално и служебно развитие.

Други мерки в подкрепа на стопанската инициатива в интерес на хората с увреждания са свързани посредством финансиране на проекти за започване и развитие на самостоятелна стопанска дейност, целеви проекти и програми на специализирани предприятия и кооперации на хората с увреждания, проекти за създаване на центрове за защитена заетост и други.

Осъществява се контрол по целесъобразното разходване на предоставените финансови средства.

* *Други институции, допринесли за постигането на ползата/ефекта по отношение на показателите*

Подкрепата на хората с увреждания се осъществява в тясно взаимодействие на дирекция „Политика за хората с увреждания, равни възможности и социални помощи“ в МТСП с всички останали ангажирани институции: АСП и нейните териториални структури; АХУ; ФСЗ; Проект „Красива България“ и др.

* *Източници на информацията за данните по показателите за полза/ефект*

Информацията се набира предимно от собствени източници, което до голяма степен гарантира качеството на данните по целевите стойности на показателите за изпълнение. Изградените информационни бази данни на АСП и АХУ е един ефикасен инструмент за представяне на още по-качествена и съдържателна от гледна точка аналитичност информация.

*в) Отговорност за изпълнение на целите в съответната област на политика*

Отговорни за изпълнението на целите по програмата са ресорният заместник-министър на труда и социалната политика, директорът на дирекция „Политика за хората с увреждания, равни възможности и социални помощи“ в МТСП, изпълнителните директори на АСП, АХУ и ФСЗ и ръководителят на Проект „Красива България“.

*г) Преглед на настъпили промени на нормативната уредба през отчетния период*

Въздействието в сферата на жизненият стандарт и социалната закрила продължи да бъде сред основните акценти в законодателството за правата на хората с увреждания и сред приоритетите през разглеждания период. В тази връзка през отчетния период, хората с увреждания, подпомагани по реда на приложимото социално законодателство, продължават да получават помощта, от която се нуждаят, съгласно нормативната уредба.

През първото полугодие на 2024 г. бяха извършени промени в Методиката за финансиране на целеви проекти на специализираните предприятия и кооперации на хора с увреждания по чл. 49 от Закона за хората с увреждания (ЗХУ), Методиката за финансиране на проекти за рехабилитация и интеграция на хората с увреждания, съгласно чл. 10, ал. 3, т. 8 от ЗХУ; Методиката за финансиране на проекти за изграждане на достъпна архитектурна среда за хората с увреждания на културни, исторически, спортни обекти, съгласно чл. 10, ал. 3, т. 8 от ЗХУ; и Методиката за финансиране на проекти за започване и развитие на самостоятелна стопанска дейност на хора с увреждания, съгласно чл. 46 от ЗХУ.

Промените в Методиката за финансиране на целеви проекти на специализираните предприятия и кооперации на хора с увреждания по чл. 49 от ЗХУ, целяха преодоляване на установени в практиката трудности във финансирането на целеви проекти на специализираните предприятия и кооперации на хора с увреждания и касаеха намаляване изискването за валидност на офертите на потенциалните подизпълнители от 5 на 3 месеца; начина списъчният състав на специализираните предприятия и кооперации да се определя към месеца предхождащ месеца на обявяване процедурата за кандидатстване, а не към последния месец на предходната година, срока за наем на помещенията, които са предмет на инвестиционна дейност бе намален бе от 8 на 5 години; кръга от инвестиции в рамките на социалните проекти по Компоненти 1, 2 и 3 бе разширен, като вече включва цялата изградена инфраструктура на специализираните предприятия, по Компонент 4 се даде възможност и на обучителни институции нерегистрирани в Националната агенция за професионално образование и обучение (НАПОО) да предоставят обучения, стига това да е обосновано и да се докаже, че в НАПОО няма регистрирани обучителни организации по съответната тема на обучение, позволи се да се кандидатства за финансиране на обучения за целият списъчен състав, а не само за наетите лица с трайни увреждания, увеличен бе с 20% финансовия праг за един учебен човекоден, отпадна ограничението минималната сума от 25% от обявената за конкурса стойност, за която може да се кандидатства отделно за всеки от компонентите, бяха облекчени условията, които трябва да изпълняват кандидатите за целевата група на новонаетите лица с трайни увреждания по Глава трета, като изискването за новонаетите лица с трайни увреждания да не са били в списъчния състав преди кандидатстване на предприятието бе намален от 24 на 12 месеца, и др.

В Методиката за финансиране на проекти за рехабилитация и интеграция на хората с увреждания, съгласно чл. 10, ал. 3, т. 8 от ЗХУ отпаднаха изискванията за липса на свързаност на кандидатите при участие на лица в общи управителни органи и за задължително собствено участие за реализацията на конкурсните предложения, бяха облекчени част от изискванията към партньорите и изискуемите документи, при формиране на партньорство за изпълнение на конкурсното предложение, а формулярите за кандидатстване са опростени. Отразена е също така и че de minimis от 1 януари 2024 г. е увеличена.

Бе разширен обхвата на Методиката за финансиране на проекти за изграждане на достъпна архитектурна среда за хората с увреждания на културни, исторически, спортни обекти, съгласно чл. 10, ал. 3, т. 8 от ЗХУ, да включва и обекти, които не са от национално и областно значение, като например читалища или плажове. Също така бяха увеличени и средствата за приспособяване на вътрешна среда – до 20 000 лв., за лифтови платформи – до 50 000 лв. и за асансьори – до 100 000 лв.

В Методиката за финансиране на проекти за започване и развитие на самостоятелна стопанска дейност на хора с увреждания, съгласно чл. 46 от ЗХУ, бе увеличена на до 30 000 лв. сумата, която могат да получат хора с трайни увреждания за започване и развитие на самостоятелна стопанска дейност, отпада мониторинга лицето с увреждане да работи 2 години, и др.

## Политика в областта на социалното включване

*а) Описание на степента на изпълнение на заложените стратегически и оперативни цели*

За постигане на целите на политиката за социално включване се прилагат редица законодателни мерки и се изпълняват стратегически документи и планове, приети на национално ниво, сред които Националната стратегия за намаляване на бедността и насърчаване на социалното включване 2030 (НСНБНСВ 2030) (приета с Решение № 976 на Министерския съвет от 31.12.2020 г., изменена и допълнена с Решение № 368 на Министерския съвет от 02.06.2022 г.). Стратегията посочва визията, целите, приоритетните направления и мерките за развитие на политиката в областта на борбата с бедността и социалното изключване в България до 2030 г. Ключовите приоритети на политиката за намаляване на бедността и насърчаване на социалното включване са: устойчива интеграция на пазара на труда на неактивни и безработни лица, в т.ч. продължително безработни; равен достъп до качествено предучилищно и училищно образование; равен и ефективен достъп до качествено здравеопазване; достъпни и качествени социални и интегрирани услуги и интегрирана подкрепа; ефективна и целенасочена финансова и материална подкрепа на нуждаещите се; осигурена достъпност на средата – физическа, архитектурна, институционална, информационна и достъпност на транспорта и транспортните услуги; подобрени жилищни условия на уязвими групи и подкрепа на бездомните; работа в партньорство и прилагане на иновативни подходи при провеждане на интегрирани политики за социално включване и социални иновации. Продължава изпълнението на Плана за действие за периода 2023-2024 г. за изпълнение на НСНБНСВ 2030. В изпълнение на Плана за действие за прилагане на Европейския стълб на социалните права и европейската цел за намаляване на бедността до 2030 г. е приета Национална цел за намаляване на броя на лицата в риск от бедност или социално изключване до 2030 г. със 787 000 души и специфична подцел за намаляване на броя на децата под 18 години в риск от бедност или социално изключване със 196 750 лица (25% от общата национална цел). Планирането и изпълнението на конкретните мерки по отделните приоритети се реализира от различни ведомства и институции, в рамките на различни бюджетни програми, включително и с подкрепата на Европейските фондове. Политиката в областта на пазара на труда, свободното движение на работници и трудовата миграция, политиката в областта на трудовите отношения, политиката в областта на социалното подпомагане и равнопоставеността на жените и мъжете, политиката в областта на хората с увреждания, политиката в областта на жизненото равнище, демографското развитие и социалните инвестиции и съответните бюджетни програми също имат принос към изпълнението на общите цели и приоритети на политиката по социално включване.

С Решение на Министерския съвет № 879 от 09.11.2022 г. е приет План за действие в изпълнение на Препоръка (ЕС) 2021/1004 на Съвета за създаване на Европейска гаранция за детето (2030), който обхваща водещите мерки за намаляване на бедността сред децата и насърчаване на тяхното социално включване в областта на ранното детско развитие, образованието, здравеопазването, здравословното хранене, жилищното настаняване и други. В изпълнение на Плана за действие е приет първият двугодишен оперативен план за периода 2023-2024 г. на заседание на Междуведомствената работна група (МРГ) за управление и координация на процеса по изпълнение на Плана за действие, проведено на 08.02.2024 г. Планът е разработен и одобрен от Постоянната експертна работна група (ПЕРГ) за подпомагане на координацията и мониторинга на изпълнението на Плана за действие в изпълнение на Препоръка (ЕС) 2021/1004 на Съвета за създаване на Европейска гаранция за детето (2030). Проектът на плана е обсъден и подкрепен от членовете Националния съвет по въпросите на социалното включване (НСВСВ) към Министерския съвет на проведеното на 11.10.2023 г. заседание. В изпълнение на изискването към държавите членки да докладват на Европейската комисия на всеки две години относно напредъка в изпълнението на Препоръката в съответствие с националните им планове за действие е разработен проект на Доклад за изпълнението на Препоръка (ЕС) 2021/1004 на Съвета за създаване на Европейска гаранция за детето, който е одобрен на заседание на ПЕРГ за подпомагане на координацията и мониторинга на изпълнението на Плана за действие в изпълнение на Препоръка (ЕС) 2021/1004 на Съвета за създаване на Европейска гаранция за детето (2030), проведено на 04.04.2024 г. Също така, проектът на доклад е обсъден и одобрен от Националния съвет по въпросите на социалното включване на заседание, проведено на 18.06.2024 г. Докладът е приет от МРГ за управление и координация на процеса по изпълнение на Плана за действие в изпълнение на Препоръка (ЕС) 2021/1004 на Съвета за създаване на Европейска гаранция за детето (2030) на заседанието, проведено на 19.06.2024 г. и е изпратен до ЕК.

В контекста на реформата за деинституционализация на грижата за деца са закрити всички специализирани институции за деца, с изключение на домовете за медико-социални грижи за деца във Варна, Плевен и Стара Загора, които са лечебни заведения, управляват се от Министерство на здравеопазването и следва да бъдат закрити до 31.12.2024 г.[[8]](#footnote-8) Последният закрит ДМСГД е в гр. Кърджали, считано от 01.08.2024 г. За подкрепа на процеса, като експертно консултативно звено към министъра на труда и социалната политика е създаден и функционира Съвет за подпомагане на процеса по извеждане на децата, настанени в последните четири ДМСГД и предотвратяване на настаняването на деца в тези домове. Сред основните задачи на Съвета са да идентифицира затруднения, свързани с приключване на процеса на деинституционализация на децата от ДМСГД и да предложи мерки за тяхното преодоляване, разработване на методически насоки за подкрепа за недопускане на настаняването на деца в ДМСГД до окончателното им закриване и на насоки за работа и взаимодействие с местните общности, в които децата, изведени от ДМСГД, ще ползват услуги за резидентна грижа и други.

В ход е реализирането на Плана за действие за периода 2022-2027 г. за изпълнение на Националната стратегия за дългосрочна грижа (НСДГ), чрез който продължава процесът на деинституционализация на грижата за възрастните хора и хората с увреждания (приет с РМС № 509 от 21.07.2022 г.). През 2024 г. стартира дейността по разработване на Доклад за изпълнението за 2023 г. на Плана за действие за периода 2022-2027 г. за изпълнение на НСДГ. Проектът на доклад е разработен от Постоянната експертна работна група за подпомагане разработването и координацията на изпълнението на плановете за действие за изпълнение на Националната стратегия за дългосрочна грижа и е одобрен на заседание, проведено на 07.06.2024 г. Също така, той е обсъден и одобрен от Националния съвет по въпросите на социалното включване на заседание, проведено на 18.06.2024 г. Докладът е приет от Междуведомствената работна група за управление и координация на процеса на деинституционализация на грижата за възрастните хора и хората с увреждания на заседанието, проведено на 25.06.2024 г. Паралелно с изготвянето на този доклад беше разработен, обсъден и одобрен от вече споменатите органи Доклад за изпълнението на Препоръката на Съвета относно достъпа до финансово приемливи висококачествени дългосрочни грижи (2022/c 476/01), който обхваща периода 08.12.2022 г. – 31.05.2024 г. Докладът е изпратен на ЕК.

Сред основните инструменти на политиката за социално включване продължават да бъдат социалните услуги. Чрез Закона за социалните услуги (ЗСУ) (обн., ДВ, бр. 24 от 2019 г.), който влезе в сила от 01.07.2020 г., се цели да се подобрят механизмите за планиране, финансиране, контрол и мониторинг на услугите, както и да се повиши тяхното качество, ефективност и устойчивост. Приети са всички подзаконови нормативни актове, свързани с прилагането на ЗСУ. В отчетния период в процес на изпълнение е подготовката за приемане на Националната карта на социалните услуги. Изготвен е анализ на потребностите на национално ниво от социални и интегрирани здравно-социални услуги, които се финансират изцяло или частично от държавния бюджет. Изготвен и съгласуван по реда на чл. 32 от УПМСНА и на основание чл. 26 от ЗНА е проект на Решение на МС за приемане на Национална карта на социалните услуги. Тъй като Картата е заложена като ключов етап по Националния план за възстановяване и устойчивост (Milestone № 291 - C11.R2: Реформа на социалните услуги – „Национална карта на социалните услуги“) и след получените указания за задължително предварително съгласуване на Картата със службите на Европейската комисия преди внасянето ѝ за разглеждане от Министерския съвет, информацията за публикуваните материали на Портала за обществени консултации на Министерски съвет на Република България е изпратена на Европейската комисия на 12.03.2024 г. На 24.07.2024 г. службите на Европейската комисия по електронна поща информираха, че нямат възражения по проекта на Карта. С Решение № 574 от 08.08.2024 г. МС прие Националната карта на социалните услуги.

Стратегическата цел на политиката е по-добро управление на политиката за социално включване. Тази стратегическа цел се постига чрез прилагане на комплексни цели и мерки по политиките в сферата на образованието, здравеопазването, доходите, заетостта, социалните услуги и др. За постигането на стратегическите приоритети, свързани с гарантиране на правата на всички деца и осигуряване на равен достъп до качествени социални услуги и деинституционализация са предвидени стратегически под-цели, насочени към осигуряване на повече възможности за подкрепа на децата и семействата и продължаване на процеса на деинституционализация.

Съществена част от политиката за социално включване е и предоставянето на материална подкрепа на семействата с деца и семействата, които полагат грижи за деца в риск. За тази цел политиката за социално включване е подкрепена с изпълнението на Бюджетна програма „Подкрепа за децата и семействата”.

Визията за развитие на Програма „Подкрепа за децата и семействата” е свързана както със замяната на институционалната грижа за деца с грижа в семейна или близка до семейната среда в общността, така и с осигуряване на подкрепа на децата и семействата чрез предоставяне на финансова подкрепа по реда на Закона за закрила на детето (ЗЗДет.) и Закона за семейни помощи за деца (ЗСПД). Целта е не само извеждане на децата от институциите, а и предотвратяване настаняванията на деца извън семейството и създаване на нови възможности за децата и семействата да получат подкрепа в общността. Работата по случаи на превенция на изоставянето, реинтеграция, при настаняване на деца в семейства на роднини или близки или в приемни семейства, е финансово подкрепена и чрез предоставяне на помощи и средства по ЗЗДет.

В Правилника за прилагане на Закона за закрила на детето (ППЗЗДет.) (обн., ДВ, бр. 49 от 06.06.2023 г., в сила от 01.06.2023 г.) са приети промени, с които се цели подобряване на нормативната уредба в сферата на закрилата на детето. Основната промяна е свързана с обвързване на отпусканите финансови помощи и средства (за превенция и реинтеграция, отглеждане на детето при роднини или близки и в приемни семейства) с линията на бедност като база за определяне на критериите за достъп и размера им и премахване на гарантирания минимален доход като такъв показател. Въз основа на тези промени са увеличени както размерите на финансовите помощи и средства, така и размерът на доходния критерий за достъп до месечните помощи за деца, настанени в семейство на роднини или близки по ЗЗДет.

Важна част при реализирането на програмата „Подкрепа за децата и семействата” е финансовата подкрепа на семействата със семейни помощи за деца, чиято основна цел е отглеждането на децата в семейна среда, включително и чрез интегриране на семейните помощи с останалите мерки за подкрепа на семейството. По този начин пряко се защитават едни от основните права на детето, гарантирани от Конвенцията на ООН за правата на детето. Получаването на месечни семейни помощи за деца е обвързано с редовното посещаване на училище от децата в училищна възраст, редовното посещаване от децата на подготвителните групи за задължително предучилищно образование в детските градини или в училищата и с осигуряването на необходимата здравна грижа за детето. Приети са изменения и допълнения на Закона за семейни помощи за деца (обн., ДВ, бр. 102 от 23.12.2022 г.), целящи по-добрата систематизация и прецизиране на нормативната уредба в областта на подкрепата за децата с право или без право на наследствена пенсия от починал родител, предоставяне на месечни семейни помощи за самотни осиновители в облекчен режим без доходен критерий, както и разширяване на подкрепата за семействата, чиито деца са записани във втори, трети и четвърти клас и предоставяне на еднократни помощи за ученици за всички деца, независимо от вида на училището, в което са записани. Промените, свързани с еднократните помощи за ученици, са приложими от началото на учебната 2023/2024 година.

Със Закона за държавния бюджет на Република България за 2024 г. (обн., ДВ, бр. 108 от 30.12.2023 г.), в сила от 01.01.2024 г., са увеличени размерите на доходните критерии по ЗСПД и размерите на някои видове семейни помощи за деца – еднократната помощ при раждане, еднократната помощ при бременност, еднократната помощ при осиновяване на дете и месечните помощи за отглеждане на дете с трайно увреждане.

*б) Описание на степента на достигане на очакваните полза/ефект за обществото и резултати, относими към съответната област на политика*

Изпълнението на политиката в областта на социалното включване за отчетния период от 01.01.2024 г. до 30.06.2024 г. е фокусирано върху подобряване на целенасочеността на мерките и прилагане на интегриран подход. Този фокус произтича от многосекторния характер на политиката за социално включване, която се реализира не само от МТСП, но и от други министерства и институции, включително и от местните и регионални власти.

*в) Отчет на показателите за полза/ефект*

*Приложение № 5*

|  |  |  |  |
| --- | --- | --- | --- |
| 1500.05.00 Политика в областта на социалното включване  *Показатели за ползи/ефекти* | Мерна единица | Целева стойност | Отчет |
| 1. Еднократна помощ при бременност | брой случаи | 11 000 | 4 150 |
| 2. Еднократна помощ при раждане на дете | брой деца | 60 000 | 25 398 |
| 3. Еднократна помощ при осиновяване на дете | брой деца | 700 | 169 |
| 4. Еднократна помощ за отглеждане на близнаци | брой деца | 2 100 | 873 |
| 5. Еднократна помощ за отглеждане на дете от майка (осиновителка) студентка, учаща в редовна форма на обучение | брой случаи | 500 | 76 за първо плащане и 62 за второ плащане |
| 6. Еднократна помощ за ученици, записани в първи клас или са записани или продължават обучението си във втори, трети и четвърти клас по чл. 10а от ЗСПД | брой деца | 208 000 | 201 944 |
| 7. Еднократна помощ за ученици, записани в осми клас | брой деца | 50 000 | 50 186 |
| 8. Еднократна помощ за безплатно пътуване веднъж в годината с железопътния и автобусния транспорт в страната за многодетни майки | брой лица | 10 000 | 2 536 |
| 9. Месечни помощи за отглеждане на дете до навършване на една година | ср. мес. бр. случаи | 12 635 | 11 256 |
| 10. Месечни помощи за отглеждане на дете до завършване на средно образование, но не повече от 20-годишна възраст | ср. мес. бр. деца | 422 000 | 439 745 |
| 11. Месечни помощи за отглеждане на дете с трайно увреждане | ср. мес. бр. случаи | 27 000 | 27 962 |
| 12. Месечни помощи за дете без право на наследствена пенсия от починал родител | ср. мес. бр. случаи | 3 000 | 2 256 |
| 13. Превенция на изоставянето | ср. мес. бр. случаи | 200 | 27 |
| 14. Реинтеграция | ср. мес. бр. случаи | 200 | 4 |
| 15. Настанени деца при роднини и близки | ср. мес. бр. случаи | 2 600 | 1 883 |
| 16. Настанени деца в приемни семейства | ср. мес. бр. случаи | 1 800 | 98 |
| 17. Брой професионални приемни семейства-възнаграждения | брой професионални приемни семейства | 1 800 | 86/1 302\* |

*\*Забележка: 86 средномесечен брой професионални приемни родители със сключен договор с дирекции „Социално подпомагане“ и 1 302 средномесечен брой приемни семейства със сключен договор с общините*

* *Кратко описание на показателите за полза/ефект*
* Повишаване ефективността, ефикасността и въздействието на политиката в областта на социалното включване.
* По-висока и по-качествена подкрепа за семействата с деца.
* Превенция на социалното изключване сред децата.
* *Други институции, допринесли за постигането на ползата/ефекта по отношение на показателите*

За изпълнението на политиката в областта на социалното включване МТСП си сътрудничи с различни институции – МФ, МОН, МРРБ, МП, МЗ, МИИ, МВР, МВнР, НОИ, НСИ, ДАЗД, АСП, АКСУ, социалните партньори, общините и неправителствените организации, областни управи.

* *Източници на информацията за данните по показателите за полза/ефект*

Източник на информацията за показателите е административната статистика на АСП към министъра на труда и социалната политика.

*в) Отговорност за изпълнение на целите в съответната област на политика*

Отговорността за изпълнение на политиката е на ресорният заместник-министър на труда и социалната политика по въпросите, свързани с политиката в областта на социалното включване. Дирекция „Социално включване“ извършва общ мониторинг по бюджетната програма и предоставя методологическа подкрепа по изпълнението на политиките. Оперативното изпълнение (в т.ч. контролът) и методологическото ръководство на програмата е възложено на АСП.

*г) Преглед на настъпилите промени на нормативната уредба през отчетния период*

Границата за достъп до семейните помощи за деца, които се отпускат с доходен тест за семейството, както и размерите на всички дванадесет вида семейни помощи за деца, се определят в Закона за държавния бюджет на Република България (ЗДБРБ) за съответната година. През 2024 г. продължава да се прилага определянето на различни доходни критерии за видовете семейни помощи за деца, които се предоставят след доходен тест за семейството (средномесечен доход на член от семейството за предходните 12 месеца, преди месеца на подаване на заявлението декларация за отпускане на съответния вид семейна помощ).

Със ЗДБРБ за 2024 г. (обн., ДВ, бр. 108 от 2023 г., в сила от 01.01.2024 г.) са увеличени размерите на доходните критерии по ЗСПД и на някои видове семейни помощи за деца, както следва:

• Увеличение на размера на средномесечния доход на член от семейството за достъп до еднократната помощ при бременност и месечните помощи за отглеждане на дете до навършване на една година – от 610 лв. на 810 лв.;

• Увеличение на размера на средномесечния доход на член от семейството за достъп до месечните помощи за отглеждане на дете до завършване на средно образование, но не повече от 20-годишна възраст:

- от 510 лв. на 710 лв. – за получаване на пълен размер на помощта;

- от 510,01 лв. до 610 лв. на 710,01 лв. до 810 лв. включително – за получаване на помощта в размер 80 на сто от пълния ѝ размер;

• Увеличение на размера на еднократната помощ при раждане от 250 лв. на 375 лв. за първо дете, от 600 лв. на 900 лв. за второ дете, от 300 лв. на 450 лв. за трето дете и от 200 лв. на 300 лв. за четвърто и всяко следващо дете. Това увеличение се отразява и на еднократната помощ при осиновяване на дете, тъй като размерът ѝ е в зависимост от размера на помощта при раждане на първо дете (от 250 лв. на 375 лв.);

• Увеличение на размера на еднократната помощ при бременност от 150 лв. на 225 лв.;

• Увеличение на размерите на месечните помощи за отглеждане на дете с трайно увреждане по чл. 8д от ЗСПД, както следва:

* *за родители (осиновители), семейства на роднини или близки и доброволни приемни семейства, при които са настанени деца с трайни увреждания по реда на чл. 26 от ЗЗДет., в т.ч.:*

- за дете с определени 90 и над 90 на сто вид и степен на увреждане или степен на трайно намалена работоспособност – от 930 лв. на 1 180 лв.,

- за дете с определени от 70 до 90 на сто вид и степен на увреждане или степен на трайно намалена работоспособност – от 450 лв. на 570 лв.,

- за дете с определени от 50 до 70 на сто вид и степен на увреждане или степен на трайно намалена работоспособност – от 350 лв. на 450 лв.

* *за професионални приемни семейства, при които са настанени деца с трайни увреждания по реда на чл. 26 от ЗЗДет., в т.ч.:*

- за дете с определени 90 и над 90 на сто вид и степен на увреждане или степен на трайно намалена работоспособност – от 490 лв. на 620 лв.,

- за дете с определени от 70 до 90 на сто вид и степен на увреждане или степен на трайно намалена работоспособност – от 420 лв. на 530 лв.,

- за дете с определени от 50 до 70 на сто вид и степен на увреждане или степен на трайно намалена работоспособност – от 350 лв. на 450 лв.

Разработени и приети са с Постановление № 46 на Министерския съвет от 08.03.2024 г. изменения и допълнения на Наредбата за специализирана закрила на деца на обществени места (обн., ДВ, бр. 22 от 15.03.2024 г.). Пред отчетния период е изготвен и съгласуван по реда на чл. 32 от УПМСНА проект на Постановление на Министерския съвет за изменение и допълнение на Наредбата за условията и реда за кандидатстване, подбор и утвърждаване на приемни семейства и настаняване на деца в тях, в който е включено и изменение на Наредбата за условията и реда за осъществяване на мерки за предотвратяване изоставянето на деца и настаняването им в институции, както и за тяхната реинтеграция, а също така и изменение и допълнение на ППЗЗДет. (приет с ПМС № 266 от 26.07.2024 г. и обнародван, ДВ, бр. 64 от 30.07.2024 г.).

От 2021 г. финансирането на възнагражденията на приемните семейства и издръжката на децата, които са настанени в тях, е само по бюджетна програма „Подкрепа за децата и семействата“. От 2024 г. с увеличението на минималната работна заплата за страната от 780 лв. на 933 лв. се увеличи и размерът на месечното възнаграждение на професионалните приемни семейства, който се определя като процентно съотношение от минималната месечна работна заплата, установена за страната и броя на настанените в семейството деца.

## Политика в областта на жизненото равнище, демографското развитие и социалните инвестиции

1. ***Описание на степента на изпълнение на заложените стратегически и оперативни цели, допринасящи за нейното постигане***

През първото полугодие на 2024 г. политиката в областта на жизненото равнище, демографското развитие и социалните инвестиции следва изпълнението на заложените приоритети и цели.

Стратегическите цели на политиката са:

• Усъвършенстване на инструментариума в съответствие с актуалните изисквания при формирането на минималните подоходни показатели и изграждане на политика в областта на жизненото равнище и доходите, основана на партньорство между гражданите, бизнеса, нестопанските организации, социалните партньори и държавата;

• Задаване и поддържане на стратегическа рамка и осигуряване на условия за ефективна и ефикасна координация за изпълнението на демографската политика и задаване и поддържане на стратегическа рамка и осигуряване на условия за ефективна и ефикасна координация за изпълнението на политиката за насърчаване на активния живот на възрастните хора.

• Повишаване приноса на предприятията от социалната и солидарна икономика и социалните инвестиции към БВП.

• Създаване на условия, водещи до повишаване броя на социално отговорните предприятия и управленски практики.

Политиката в областта на доходите и жизненото равнище, като приоритетна част от социалната политика изпълнява ключовите приоритети на МТСП. В съответствие с провежданите политики за намаляване на бедността и запазване и подобряване на жизненото равнище на населението в страната ежегодно се актуализира размера на линията на бедност за страната и размера на минималната работна заплата за страната.

Политиката в областта на демографското развитие се разработва и изпълнява в съответствие с приоритетите, направленията и мерките от Актуализираната национална стратегия за демографско развитие на населението в Република България 2012-2030 г., Националната стратегия за активен живот на възрастните хора в България 2019-2030 г., Конвергентната програма и Националната програма за развитие България 2030.

Политиката в областта на социалните инвестиции е в изпълнение на Националната концепция за социална икономика, Закона за предприятията на социалната и солидарна икономика, като към момента е разработена Политика за корпоративна социална отговорност, която е в отговор на динамично развиващата се европейска нормативна уредба в областта и се явява естествено продължение на вече приключила изпълнението си Стратегия за корпоративна социална отговорност 2019-2023 г.

През първото полугодие на 2024 г. изпълнението на стратегическите и оперативни цели е следното:

* Прието е Постановление на Министерския съвет № 193/12.10.2023 г. за определяне на размера на минималната работна заплата за страната от 01.01.2024 г. - 933 лв.

Отношението на размера на минималната работна заплата от 933 лв. през 2024 г. към средната работна заплата за страната за 12 месеца включващи трето и четвърто тримесечие на 2022 г., първо и второ тримесечие на 2023 г. е 50%.

Актуализираният размер съответства на заложените в Директивата за адекватни минимални работни заплати препоръчителни референтни стойности – минималната работна заплата да бъде 50% от средната работна заплата и е съобразен с икономическите и социални критерии, заложени в Конвенция № 131 на МОТ.

Устойчивият ръст на минималната работна заплата спомага за намаляване на неравенствата в разпределението на доходите и за редуциране на риска от бедност сред работещите.

* В процес на обработка са статистически данни за подготовката на пакет с документи за приемане на проект на Постановление за определяне на размера на минималната работна заплата за страната от 01.01.2025 г. съгласно чл.244 от Кодекса на труда.
* През последните години работната заплата нараства с ускорени темпове и отбелязва устойчив ръст и през първо полугодие на 2024 г.

Въпреки нестабилната икономическа обстановка, през първото тримесечие на настоящата година средната заплата нарасна с 3,5% спрямо първо тримесечие на 2023 г., като достигна 2 198 лв., в обществения сектор нарасна с 16,8% и достига до 2 173 лв., и с 16,8% в частния сектор, като достига 2 207 лв. През второ тримесечие на 2024 г. средната месечна работна заплата e 2 296 лв. и нараства спрямо първо тримесечие на 2024 г. с 4.5%. В обществения сектор спрямо предходното тримесечие тя бележи ръст от 9,6 % (2 382 лв.), а в частния – ръст от 2,7% (2 267лв.). Спрямо второ тримесечие на 2023 г. средната месечна работна заплата общо за страната нараства със 17,3%.

* Наети на минимална работна заплата към първо полугодие на 2024 г.:

Наетите на минимална работна заплата към първо тримесечие на 2024 г. са около 421 949 души, намаляват с 2,1% на годишна база. По предварителни данни през първо тримесечие на 2024 г. наетите по трудово и служебно правоотношение нарастват с 32,2 хил., или с 1,4% спрямо първо тримесечие, като достигат 2,32 милиона. Спрямо първо тримесечие на 2023 г. наетите лица в страната нарастват с 12,8% или с 0,6 хил. души.

На 19 октомври 2022 г. се прие Директива за адекватни минимални работни заплати в ЕС 2022/2041, одобрена от Европейския парламент и Съвета и публикувана в официален вестник L275/33 от 25.10.2022 г.

Предвид факта, че приетата Директива за адекватни минимални работни заплати в ЕС 2022/2041 има срок за транспониране до ноември 2024 г., беше предприета законодателна инициатива по отношение на минималната работна заплата.

На 1 февруари 2023 г. Народното събрание прие изменение в Кодекса на труда в чл.244. Както е записано в Мотивите към законопроекта за изменение и допълнение на КТ, измененията се базират на Директива (ЕС) 2022/2041 относно адекватните минимални работни заплати в Европейския съюз. Съгласно чл.244 от КТ минималната работна заплата за страната за следващата календарна година се определя до 1 септември на текущата година в размер на 50 на сто от средната брутна работна заплата за период от 12 месеца, който включва последните две тримесечия на предходната година и първите две тримесечия на текущата година и не може да е по-ниска от определената за предходната година.

Със Заповед № РД-02-164/29.11.2023 г., изменена и допълнена със Заповед № РД-02-2/9.01.2024 г. на министъра на труда и социалната политика е актуализирана междуведомствена работна група за транспониране на Директива 2022/2041 относно адекватните минимални работни заплати в ЕС в българското законодателство.

Работната група следва да разработи предложение за проект на Закон за изменение и допълнение на Кодекса на труда, и при необходимост предложения за проекти на други нормативни актове, с оглед въвеждане в българското законодателство на промени, съобразно Директива 2022/2041 относно адекватните минимални работни заплати в ЕС и националните социално-икономически условия, в срок до 30.09.2024 г. В периода януари – юни 2024 г. са проведени четири заседания на междуведомствената работна група.

* Прието е Постановление на Министерския съвет № 212/02.11.2023 г. за определяне на размера на линията на бедност за страната от 01.01.2024 г. - 526 лв.

Актуализираният размер допринесе през първо полугодие на 2024 г. за увеличаване на финансовата подкрепа за хората с увреждания, социалните помощи по Закона за социално подпомагане, финансовите помощи и средства (за превенция и реинтеграция, отглеждане на детето при роднини или близки и в приемни семейства) по Закона за закрила на детето, както и за разширяване на достъпа до социална пенсия за старост по Кодекса за социално осигуряване.

Последиците от динамичната макроикономическа среда, цялостното влияние на международната обстановка и инфлацията водят до свиване на икономиката. В отговор на задълбочаващите се предизвикателства по отношение на бедността и неравенствата се предприеха действия за актуализиране на размера на линията на бедност за страната от 526 на 638 лв. съгласно Методиката за определяне размер на линията на бедност за страната, като по този начин стойността ѝ ще е с 112 лв., или с 21,3 % по-висока в сравнение с линията на бедност за страната през 2024 г. Разработен е проект на Постановление за определяне на размер на линията на бедност за страната за 2025 г. в размер на 638 лв.

Актуализирането на размера на линията на бедност за страната има за цел защита на най-уязвимите групи от населението с цел запазване на жизненото им равнище. Новата стойност съответства на националната линия на бедност спрямо изследването „Статистика на доходите и условията на живот (EU-SILC)“. Актуализирането ще допринесе за увеличаване на финансовата подкрепа за хората с увреждания, социалните помощи по Закона за социално подпомагане, финансовите помощи и средства (за превенция и реинтеграция, отглеждане на детето при роднини или близки и в приемни семейства) по Закона за закрила на детето, както и за разширяване на достъпа до социална пенсия за старост по Кодекса за социално осигуряване.

*Оперативна цел № 1:* Постигане на икономическа и социална кохезия чрез нарастване на доходите на най-нискодоходните групи на пазара на труда, намаляване на бедността и поддържане на Механизъм за координация и партньорство между гражданското общество и всички звена на публичната администрация за ефективно реализиране на публичните политики

Общият доход на домакинствата през първо тримесечие на 2024г. е 5 629,11 лв., спрямо първо тримесечие на 2023 г. нараства с 15,5%. Основен компонент на общия доход е брутният доход. Брутният доход на домакинството е сумарна величина на всички регулярни доходи на домакинството и на неговите членове, получени от: труд, собственост, пенсии, обезщетения за безработни, социални добавки за деца, други обезщетения и помощи и регулярни трансфери от други домакинства.

Общият доход средно на лице от домакинство през първо тримесечие на 2024 г. е 2 840 лв. и нараства с 18,6% спрямо същото тримесечие на 2023 г. В структурата на общия доход с най-висок относителен дял е доходът от работна заплата (56,2%), следван от доходите от пенсии (31,4%) и от самостоятелна заетост (5,7%). Спрямо първо тримесечие на 2023г. относителният дял на дохода от работна заплата се увеличава с 2,6 процентни пункта. Делът на доходите от пенсии намалява с 4,4 процентни пункта, а доходите от самостоятелна заетост се увеличават с 1,4 процентни пункта.

Общият разход средно на домакинство през първо тримесечие на 2024 г. е 5 629,1 лв., спрямо първо тримесечие на 2023 г. се увеличава с 15,5%. Основна част от разходите на домакинствата представлява потребителският общ разход, който формира 81% от общия разход за първо тримесечие на 2024 г. Елементи на потребителския общ разход са разходите за храна, разходите за жилище, разходите за обзавеждане, разходи за транспорт, за здравеопазване, разходите за образование, за съобщения и други.

През първо тримесечие на 2024 г. общият разход средно на лице е 2 524 лв., увеличава се със 17,4%спрямо същото тримесечие на 2023 г.

Тримесечният общ доход на домакинствата през второ тримесечие на 2024 г. е 6 436,72 лв. и нараства с 20,8% спрямо същото тримесечие на 2023 г., а спрямо първо тримесечие на 2024 г. нараства с 14,3%. Спрямо второто тримесечие на 2023 г. относителният дял на дохода от самостоятелна заетост се увеличава с 1.1 процентни пункта. Делът на доходите от пенсии намалява с 1.3 процентни пункта, а на дохода от работна заплата - с 1.1 процентни пункта.

Тримесечният общ доход средно на лице от домакинство през второто тримесечие на 2024 г. е 3 216 лв. и нараства с 20.5% спрямо същия период на 2023 година. В структурата на общия доход с най-висок относителен дял е доходът от работна заплата (56.2%), следван от доходите от пенсии (29.1%) и от самостоятелна заетост (7.3%). Спрямо второто тримесечие на 2023 г. относителният дял на дохода от самостоятелна заетост се увеличава с 1.1 процентни пункта. Делът на доходите от пенсии намалява с 1.3 процентни пункта, а на дохода от работна заплата - с 1.1 процентни пункта.

Тримесечният общ разход на домакинствата през второ тримесечие на 2024 г. е 5656,3 лв. и нараства с 19,8% спрямо същото тримесечие на 2023 г., а спрямо първо тримесечие на 2024 г. нараства с 18,8%.

Спрямо второто тримесечие на 2023 г. относителният дял на разходите за жилище намалява с 2.4 процентни пункта, а делът на разходите за храна и безалкохолни напитки - с 1.5 процентни пункта. Относителният дял на разходите за свободно време, културен отдих и образование нараства с 1.4 процентни пункта.

Тримесечният общ разход средно на лице от домакинство през второто тримесечие на 2024 г. е 2 826 лв. и се увеличава с 18.8% спрямо същия период на предходната година. В структурата на общия разход с най-голям относителен дял са разходите за храна и безалкохолни напитки (29.5%), следвани от разходите за данъци и социални осигуровки (14.8%), за жилище (14.0%), и за транспорт и съобщения (11.5%).

Средната работна заплата /СРЗ/ общо за страната през първо тримесечие на 2024 г. e 2 198 лв., като нараства с 16,8%, в сравнение със същото тримесечие на 2023 г., когато е отчетена СРЗ от 1 882 лв. През първото тримесечие на 2024 г. средната брутна месечна работна заплата нараства с 3,5 % спрямо четвърто тримесечие на 2023 г.

През първо тримесечие на 2024 г. в обществения сектор е отчетена средна работна заплата от 2173 лв., ръст от 16,8% в сравнение със същия период на 2023 г. През първо тримесечие на 2024 г. Наетите в обществения сектор нарастват с 1,8% спрямо същия период на 2023 г.

През първо тримесечие на 2024 г. в частния сектор е отчетена средна работна заплата от 2 207 лв., 16,8 на сто номинален ръст в сравнение със същия период на 2023 г. През първо тримесечие на 2024 г. наетите в частния сектор нарастват на годишно база с около 0,3%.

По предварителни данни на Националния статистически институт, наетите лица по трудово и служебно правоотношение към края на март 2024 г. нарастват с 32.2 хил., или с 1.4%, спрямо края на декември 2023 г., като достигат 2.32 млн. души.

През второ тримесечие на 2024 г. средната месечна работна заплата e 2 296 лв. и нараства спрямо първо тримесечие на 2024 г. с 4.5%. В обществения сектор спрямо предходното тримесечие тя бележи ръст от 9,6 % (2 382 лв.), а в частния – ръст от 2,7% (2 267 лв.). Спрямо второ тримесечие на 2023 г. средната месечна работна заплата общо за страната нараства със 17,3%.

Наетите по трудово и служебно правоотношение към края на юни 2024 г. нарастват с 28.1 хил., или с 1.2%, спрямо края на март 2024 г., като достигат 2.35 млн. души. В края на юни 2024 г. в сравнение с края на юни 2023 г. броят на наетите лица по трудово и служебно правоотношение нараства с 15.6 хил., или с 0.7%.

Назначените на минимална работна заплата през второ тримесечие на 2024 г. са около 438 708 души , като намаляват с 1,8% на годишна база.

*Оперативна цел* № 2: Актуализиране на минималните подоходни показатели, отразявайки икономическата и социална реалност, с цел запазване и подобряване на жизненото равнище на населението. Обработване на статистическа информация във връзка с доходите и жизненото равнище и актуализиране на инструментариума в съответствие с актуалните изисквания при формирането на минималните подоходни показатели и изграждане на политика в областта на жизненото равнище и населението.

Изготвени са два броя (№6 8 за четвърто тримесечие на 2023 г. и № 69 за първо тримесечие на 2024 г. ) информационни бюлетини на МТСП на тримесечна база, в който са обработени и публикувани актуални данни относно доходите и жизненото равнище: брутен вътрешен продукт; инфлация; работна заплата и наети; икономическа активност и заетост на населението; доходи и разходи на домакинствата.

По данни от 2024 г. с референтна година 2023 г. общият брой на лица под линията на бедност от 638 лв. (от изследването на EU-SILC) е 1 325,9 хил. лица, относителният дял на бедните е 20,6%. В сравнение с предходната година размерът на линията на бедност нараства с 21.3%, а относителният дял на бедното население намалява с 2.3 процентни пункта

МТСП разработи проект на ПМС за размер от 638 лв. за линия на бедност за страната за 2025 г., която съответства на изследването „Статистика на доходите и условията на живот (EU-SILC)”, като нараства с 21,3% (112 лв.) спрямо размера от предходната година и разширява обхвата на социалните помощи.

*Оперативна цел* № 3: Транспониране в българското законодателство на Директива 2022/2041 относно адекватните минимални работни заплати в ЕС.

На 19 октомври 2022 г. се прие Директива за адекватни минимални работни заплати в ЕС 2022/2041, одобрена от Европейския парламент и Съвета и публикувана в официален вестник L275/33 от 25.10.2022 г. Предвид факта, че приетата Директива за адекватни минимални работни заплати в ЕС 2022/2041 има срок за транспониране до ноември 2024 г., беше предприета законодателна инициатива по отношение на минималната работна заплата. На 01.02.2023 г. Народното събрание прие изменение в Кодекса на труда в чл.244, съгласно което минималната работна заплата за страната за следващата календарна година се определя до 1 септември на текущата година в размер на 50 на сто от средната брутна работна заплата за период от 12 месеца, който включва последните две тримесечия на предходната година и първите две тримесечия на текущата година и не може да е по-ниска от определената за предходната година. Въведената норма се базира на изискванията на Директивата.

Със Заповед № РД-02-164/29.11.2023 г., изм. и доп. със Заповед № РД-02-2/9.01.2024 г. на министъра на труда и социалната политика е актуализирана междуведомствена работна група за транспониране на Директива 2022/2041 относно адекватните минимални работни заплати в ЕС в българското законодателство.

Работната група следва да разработи предложение за проект на Закон за изменение и допълнение на Кодекса на труда, и при необходимост предложения за проекти на други нормативни актове, с оглед въвеждане в българското законодателство на промени, съобразно Директива 2022/2041 относно адекватните минимални работни заплати в ЕС и националните социално-икономически условия, в срок до 30.09.2024 г. В периода януари – юни 2024 г. са проведени четири заседания на междуведомствената работна група.

През месец април е проведен работен семинар по въпросите на МРЗ и на колективното трудово договаряне с експерти от МОТ, както и двустранни срещи между експертите на МОТ и представителите на МТСП, НСИ, НИПА и социалните партньори. Коментирани са добри практики от държави членки на МОТ.

На 14 май е проведено заседание на работната група, на което са обсъдени възможностите за надграждане на работата на групата предвид мандата на служебното правителство и постигане на резултати в посока сближаване на позициите на социалните партньори.

През месец юни от страна на Министерство на труда и социалната политика са разработени проекти на варианти за определяне на минималната работна заплата за страната. В процес на изготвяне е таблица за съответствие спрямо изискванията за транспониране на Директивата.

*Оперативна цел* № 4: Координиране на действията на администрацията по изпълнение на хоризонталната политика за балансирано демографско развитие на населението за постигане на следните резултати:

* Забавяне на негативните демографски процеси и намаляването на броя на населението;
* Преодоляване на негативните последици от остаряването на населението и подобряване на качествените характеристики на човешкия капитал;
* Постигане на социална кохезия и създаване на равни възможности за пълноценен социален и продуктивен живот за всички социални групи;
* Ограничаване на диспропорциите в териториалното разпределение на населението и обезлюдяването в някои региони и селата;
* Адаптиране и синхронизиране на нормативната база с обществените потребности за балансирано демографско развитие на населението и развитието на качеството на човешкия капитал;
* Насърчаване на активния живот на възрастните хора в сферата на заетостта; в сферата на участието в обществото; в сферата на самостоятелния живот.
* Създаване на капацитет и благоприятна среда за активен живот на възрастните хора на национално и на регионално ниво.

През първото полугодие на 2024 г. продължи работата по укрепване и развиване на Националния механизъм за координация и мониторинг на изпълнението на хоризонталната, междуинституционална и междусекторна демографска политика с основна цел – ограничаване на негативните въздействия на демографските дисбаланси върху публичните финанси и социалните системи. Със Заповед №РД-02-50/15.04.2024 г. е актуализиран съставът на Междуведомствената работна група по демографските въпроси към министъра на труда и социалната политика (МРГ). Заповедта е допълнена и актуализирана със Заповед №РД-02-57/08.05.2024 г. На 14.05.2024 г. бе проведено присъствено заседание на групата, на което бе приет работния план и бяха предоставени указания за подготовка на документите, предназначени за приемане с РМС. Осъществена бе допълнителна координация на дейността на МРГ по електронна поща и посредством телефонни разговори.

През отчетния период започна подготовката за приемане с РМС на План за 2024 г. и Отчет за 2023 г. за изпълнение на Актуализираната национална стратегия за демографско развитие на населението в Република България (2012 – 2030 г.). Подготвен и внесен е пакетът от документи за съгласуване в Съвета за развитие на Плана за 2024 г. Обобщават се постъпилите материали от членовете на МРГ за Отчет за 2023 г. за изпълнение на Актуализираната национална стратегия за демографско развитие на населението в Република България (2012 – 2030 г.)

През първото полугодие на 2024 г. бе одобрено предложението на МТСП по Инструмента за техническа подкрепа на Европейската комисия през 2024 г. на тема „Идентифициране на иновативни подходи за адресиране на негативните демографски тенденции в България“. През отчетния период са проведени комуникации с ЕК и Световната банка във връзка с уточняване на детайлите по изпълнението на проекта (програма, конкретни дейности, целеви групи, резултати и др.), както и въпроси от оперативен характер. В периода 24-28.06.2024 г. бяха проведени поредица от срещи между представители на ЕК и Световна банка с координиращия екип от страна на МТСП и с членовете на МРГ по демографските въпроси към министъра на труда и социалната политика. Целта на срещите бе установяване на контакти за обмен на информация и верифициране на изводите при осъществяване на междинната оценка на Актуализираната национална стратегия за демографско развитие на населението в Република България (2012 – 2030 г.).

През отчетния период бе разработено и одобрено от Комитета за наблюдение предложение в рамките на ПРЧР за процедура на тема „Усъвършенстване на политиката в отговор на демографските промени“. Предложението за процедурата е разработено в отговор на предизвикателствата на демографската криза и е ориентирано към повишаване на административния капацитет на представителите на координационния механизъм за изпълнение на демографската политика в България

През 2023 г. текущата демографска ситуация в България се характеризира с продължаващо намаляване и застаряване на населението, увеличава се броят на живородените деца като коефициентът на обща раждаемост[[9]](#footnote-9) е 8.9‰, намалява броят на умрелите лица, но нивото на общата смъртност продължава да е високо с коефициент на обща смъртност[[10]](#footnote-10) – 15.7‰ (общо за ЕС-27 коефициентът на смъртност през 2022 г. е 11.5‰), намалява броят на сключените граждански бракове и броят на бракоразводите.

Като положителни тенденции през 2023 г. могат да бъдат отбелязани повишаването на тоталния коефициент на плодовитост с 0.03 спрямо 2022 г. и увеличението на броя на живородените деца, намаляването на броя на бракоразводите, положителния механичен прираст на населението и подобряването на жизнения стандарт и качеството на живот на населението.

*Оперативна цел* № 5: Степен на изпълнение не по-малко от 90% от заложените дейности в плановете за действие по социална икономика.

Разработен е проект на двугодишен План за действие по социална икономика 2024-2025 г. Обобщени са всички предложения, предоставени от членовете на работната група по социална икономика. Предстои стартиране на съгласувателната процедура по чл. 32 от УПМСНА и приемането му от Министерския съвет.

Проведени са 18 заседания на Комисията за разглеждане на заявленията за вписване в и заличаване от Регистъра на социалните предприятия (Регистъра). Разгледани са постъпили документи за вписване в Регистъра от 48 субекти на социалната и солидарна икономика, като на 43 са издадени заповеди за вписване, 5 заповеди за отказ от вписване и 37 Удостоверения за вписване. Към 30.06.2024 г. в Регистъра са вписани 85 социални предприятия.

Организиран и проведен „Конкурс за социална иновация“ и връчени награди на победителите от учебно-тренировъчните фирми по време на ХХVII Международен панаир на учебно-тренировъчните фирми ТФ ФЕСТ 2024 „Млад предприемач” в Международен панаир-Пловдив на 24-26 април 2024 г. и проведено обучение на преподаватели от професионалните гимназии с икономическа насоченост от страната. Участия на експерти от отдела в техническата мисия на ОИСР, на 23.04.2024г., в качеството на член на Работната група към Национална контактна точка на България за отговорно бизнес поведение и представяне на проекта за стратегически документ за насърчаване развитието на корпоративната социална отговорност в страната.

През периода е даден съществен принос в подготовката и участието в няколко международни събития в областта на социалната и солидарна икономика:

• Конференция на европейските министри, отговарящи за социалната икономика „Социалната икономика в основата на прехода”, 12-13 февруари 2024 г., Лиеж, Белгия и подписването на „Пътна карта от Лиеж“ за развитието на социалната икономика.

• Националното изказване по време на 112-та сесия на Международната конференция на труда, 3-14 юни 2024 г., в подготовката на националната позиция за Green Transition Forum 4.0, 26-28 юни, Изготвена информация относно изпълнението на ЦУР 12 на ООН в рамките на Втория доброволен национален преглед – принос на институционалните партньори; Предоставена информация относно изпълнението на ЦУР 6 и на ЦУР 8 и участие в междуинституционална среща, организирана от МРРБ в рамките на подготовката на Втория доброволен национален преглед – принос на институционалните партньори; Изготвени приветствия, опорни информации и изказвания за участия на политическото ръководство.

• Подписано е двустранно споразумение за сътрудничество с цел насърчаване развитието на социалната икономика и социалното предприемачество между Министерството на труда и социалната политика на Република България и Министерството на труда и социалната икономика на Кралство Испания. Създаден е контактен екип от експерти в МТСП и други заинтересовани страни, който да инициира и координира реализацията на дейности съгласно Меморандума.

В рамките на проект П 41, част от НПВУ, през периода са проведени общо 18 събития за популяризиране целите на проекта и насърчаване развитието на социалната и солидарна икономика – информационни кампании, обучения и базари на социални предприятия в различни точки на страната.

През първото полугодие са проведени над 1 770 консултации с физически и юридически лица от служителите на фокус-точките/регионалните центрове в страната.

По инициатива на екипа на Регионалния център за развитие на социалната икономика в Североизточна България, Общинският съвет на Варна създаде Фонд за подкрепа на социалните предприятия с бюджет от 150 000 лв. Със средствата ще се финансират проекти на социални предприятия, регистрирани в регистъра на Министерство на труда и социалната политика.

Министерство на труда и социалната политика сключи Споразумения за сътрудничество с Пловдивски университет „Паисий Хилендарски“ и друго, с Югозападен университет „Неофит Рилски“.

*Оперативна цел* № 6: Степен на изпълнение не по-малко от 90% от заложените дейности в плановете за изпълнение на Стратегията за корпоративна социална отговорност

През първото полугодие на 2024 г. е изготвен Проект на Стратегия за корпоративна социална отговорност 2024-2027, който е изпратен на дирекция „Стратегическо планиране“ в Администрацията на Министерския съвет. Пакетът с документи премина всички предвидени съгласувателни процедури, включително и одобрение на финансовата обосновка.

След проведени консултации с дирекция „Стратегическо планиране“ на МС, е взето решение, че най-подходящия документ, който да очертава държавната политиката за насърчаване развитието на корпоративната социална отговорност следва да бъде „Политика за развитие на корпоративната социална отговорност“. Политиката и двугодишен план за изпълнение към нея са разработени и представени за одобрение от ръководството на МТСП.

Създадена е организация (съвместно с МИР) за транспонирането в българското законодателство на Директивата относно дължимата грижа на дружествата във връзка с устойчивостта (Due Diligence) и за изменение на Директива (ЕС) 2019/1937. Очаква се Директивата за дължимата грижа да бъде публикувана през второто полугодие на 2024 г., като срокът на транспонирането ѝ в българското законодателство е две години. Координатор и водещ по отношение на законодателните инициативи за въвеждане на директивата би следвало да е МИР.

През първото полугодие е проведена церемония за връчване на Годишната награда за социално отговорен стратегически мениджмънт 2023 на МТСП.

*б) Описание на степента на достигане на очакваните полза/ефект за обществото и резултати, относими към съответната област на политика*

В областта на *жизненото равнище и доходите* към 30.06.2024 г. се отчитат следните резултати :

* Тримесечният общ доход на домакинствата през второ тримесечие на 2024 г. е 6 436,72 лв. и нараства с 20,8% спрямо същото тримесечие на 2023 г., а спрямо първо тримесечие на 2024 г. нараства с 14,3%;
* Тримесечният общ доход средно на лице от домакинство през второто тримесечие на 2024 г. е 3 216 лв. и нараства с 20.5% спрямо същия период на 2023 г.;
* Тримесечният общ разход на домакинствата през второ тримесечие на 2024 г. е 5656,3 лв. и нараства с 19,8% спрямо същото тримесечие на 2023 г., а спрямо първо тримесечие на 2024 г. нараства с 18,8%.;
* Тримесечният общ разход средно на лице от домакинство през второто тримесечие на 2024 г. е 2 826 лв. и се увеличава с 18.8% спрямо същия период на предходната година;
* През 2024 г. националната линия на бедност е в размер на 526 лв. От 01.01.2024 г. минималната работна заплата за страната е 933 лв., спрямо 2023 г. е нараснала с 19,6%.
* Минималната работна заплата нараства от 560 лв. през 2019 г. до 933 лв. през 2024 г., отбелязвайки ръст от 66.6%.

Ускореният темп на нарастване на минималната работна заплата след 2016 г. допринесе за намаляване на риска от бедност сред работещите от 11,6% през 2016 г. до 10,0% през 2021 г. Размерът се запазва и през 2022 г. През 2016 г. работещите бедни са 335 128 души и намаляват с 12,4% до 294 410 лица през 2022 г. През 2023 г. делът на бедните сред заетите във възрастовата група 18 - 64 години нараства спрямо предходната година с 11.7%, като при работещите на непълно работно време рискът за изпадане в бедност е приблизително три пъти по-висок от този при работещите на пълно работно време.

Назначените на минимална работна заплата през второ тримесечие на 2024 г. са около 438 708 души, като намаляват с 1,8% на годишна база.

През второ тримесечие на 2024 г. средната месечна работна заплата e 2 296 лв. и нараства спрямо първо тримесечие на 2024 г. с 4.5%. Спрямо второ тримесечие на 2023 г. средната месечна работна заплата общо за страната нараства със 17,3%. В обществения сектор спрямо предходното тримесечие средната месечна работна заплата бележи ръст от 9,6 % (2 382 лв.), а в частния – ръст от 2,7% (2 267лв.).

Наетите по трудово и служебно правоотношение към края на юни 2024 г. нарастват с 28.1 хил., или с 1.2%, спрямо края на март 2024 г., като достигат 2.35 млн. души. В края на юни 2024 г. в сравнение с края на юни 2023 г. броят на наетите лица по трудово и служебно правоотношение нараства с 15.6 хил., или с 0.7%.

В областта на *демографското развитие* на населението:

Координацията и мониторинга на политиката в сферата на демографското развитие съдейства за консолидиране на информацията за планиране и изпълнение на мерки на национално ниво. Идентифицирани са и се отчитат мерки в сферата на ограничаване/намаляване на финансовата тежест на последиците от демографските промени чрез създаване на условия за раждане и отглеждане на деца, намаляване на смъртността и увеличаване на средната продължителност на живота в добро здраве, намаляване на детската и преждевременна смъртност, балансиране на вътрешно и външно-миграционните потоци, намаляване на броя на емигриращите млади хора в репродуктивна възраст, повишаване на трудовата мобилност и трудовата активност на населението, ограничаване на диспропорциите в териториалното разпределение на населението и обезлюдяването в някои региони и селата, усъвършенстване и синхронизиране на нормативната база, свързана с демографското развитие чрез оценка на въздействието на всеки нормативен акт върху демографския баланс на населението (раждаемост, смъртност и миграции), както и върху качеството на развитие на човешките ресурси – образование, здраве, качество на живот, поддържане на национален механизъм и административен капацитет за провеждане на хоризонталната интегрирана междусекторна и междуинституционална политика, укрепване на институционалния капацитет за работа в областта на демографското развитие и активния живот на възрастните хора в България.

През отчетния период бе осъществена координационна дейност в рамките на Междуведомствената работна група по демографските въпроси и бе подготвен пакет документи за съгласувателна процедура за приемане с РМС на План за 2024 г. за изпълнение на Актуализираната национална стратегия за демографско развитие на населението в Република България (2012-2030 г.).

В областта на *социалните инвестиции* през отчетния период е постигнато следното:

Проведени са информационни събития за повишаване осведомеността на заинтересованите страни, създадени партньорства в областта на социалната и солидарна икономика и корпоративната социална отговорност. По проект П41 „Развитие на социалната икономика“ работят регионалните центрове в шестте района на планиране. Служителите активно обследват потребностите на субектите на социалната и солидарна икономика. Целта на проектното предложение е развитие на регионален подход на политиката по социална и солидарна икономика чрез създадените фокус-точки, с цел модернизиране на предприятията на социалната и солидарна икономика.

Разработен е проект на двугодишен План за действие по социална икономика 2024-2025 г., в който са отчетени предложенията на членовете на работната група и на други заинтересовани страни в процеса на консултиране на документа. Предстои стартиране на съгласувателната процедура по чл. 32 от УПМСНА и приемането му от Министерския съвет

Проведени са 18 заседания на Комисията за разглеждане на заявленията за вписване в и заличаване от Регистъра на социалните предприятия (Регистъра). Разгледани са постъпили документи за вписване в Регистъра от 48 субекти на социалната и солидарна икономика, като на 43 са издадени заповеди за вписване, 5 заповеди за отказ от вписване и 37 Удостоверения за вписване. Към 30.06.2024 г. в Регистъра са вписани 85 социални предприятия.

Организиран и проведен „Конкурс за социална иновация“ и връчени награди на победителите от учебно-тренировъчните фирми по време на ХХVII Международен панаир на учебно-тренировъчните фирми ТФ ФЕСТ 2024 „Млад предприемач” в Международен панаир-Пловдив на 24-26 април 2024 г. и проведено обучение на преподаватели от професионалните гимназии с икономическа насоченост от страната. Участия на експерти от отдела в техническата мисия на ОИСР, на 23 април 2024г., в качеството на член на Работната група към Национална контактна точка на България за отговорно бизнес поведение и представяне на проекта за стратегически документ за насърчаване развитието на корпоративната социална отговорност в страната.

Изготвен е Обзор на изпълнението на Стратегията за корпоративна социална отговорност 2019 – 2023 г., както и отчети на плановете за изпълнение на Стратегията. Информацията е публикувана на официалната страница на МТСП.

Изготвен е Проект на „Политика за развитие на корпоративната социална отговорност“. Политиката и двугодишен план за изпълнение към нея и са представени за одобрение от ръководството на МТСП.

Създадена е организация (съвместно с МИР) за транспонирането в българското законодателство на Директивата относно дължимата грижа на дружествата във връзка с устойчивостта (Due Diligence) и за изменение на Директива (ЕС) 2019/1937.

През първото полугодие е проведена церемония за връчване на Годишната награда за социално отговорен стратегически мениджмънт 2023 на МТСП.

* *Отчет за изпълнение на показателите за полза/ефект*

*Приложение № 5*

|  |  |  |  |  |  |
| --- | --- | --- | --- | --- | --- |
| 1500.06.00 Политика в областта на жизненото равнище, демографското развитие и социалните инвестиции  *Показатели за полза/ефект* | Мерна единица | | Целева стойност | | Отчет |
| 1. Поддържане на механизъм за координация и партньорство между гражданското общество и всички звена на публичната администрация за ефективно реализиране на политиките в областта на доходите и жизненото равнище | брой | 1 | | 1 | |
| 2. Коефициент на Джини | нормиран в границите от 0 до 100 | 38,4 | | 37,2 | |
| 3. Изготвяне на информационни материали, презентации, анализи в областта на демографското развитие и застаряването на населението | брой | 5 | | 3 | |
| 4. Изготвяне на Годишен план и на Годишен отчет за изпълнението на Актуализираната Национална стратегия за демографско развитие на населението на Република България (2012-2030 г.) | брой | 2 | | 0 | |
| 5. Изготвяне на Двугодишен план за мониторинг и Двугодишен мониторингов доклад за изпълнение на Националната стратегия за активен живот на възрастните хора в България (2019-2030 г.) | брой | - | | - | |
| 6. Координиране и синхронизиране на усилията и плановите ресурси на ведомствата за изпълнение на демографската политика и за адаптиране на социалните системи и секторни политики към демографската промяна | брой консултации, обучения, дискусии, указания | 5 | | 7 | |
| 7. Популяризиране на политиката за демографско развитие чрез участие в публични мероприятия | брой публични мероприятия | 3 | | 1 | |
| 8. Разработен набор от практически мерки на базата на инструментариум за оценка и последващи анализи за съответствие – в областта на социалната и солидарна икономика | брой | 1 | | 1 | |
| 9. Последващи анализи, съобразно Методиката за оценка на социалната добавена стойност, произвеждана от дейността на социалните предприятия | брой | 1 | | 1 | |
| 10. Анализи, презентации и инициативи за добри практики в областта на социалната икономика | брой документи | 4 | | 4 | |
| 11. Поддържане на Регистър на социалните предприятия и извършване на мониторинг и анализи по показатели | брой анализи | 1 | | 1 | |
| 12. Анализи на степента на изпълнение на плановете за изпълнение на Стратегията за корпоративна социална отговорност | брой | 1 | | 1 | |
| 13.Транспониране в българското законодателство на Директива 2022/2041 относно адекватните минимални работни заплати в ЕС[[11]](#footnote-11) | брой | 1 | | 0 | |

* *Кратко описание на показателите за полза/ефект*

*Изготвят се информационни материали за равнището на доходите на населението* по области. Поддържа се информация за жизненото равнище и доходите по области и общо за страната.

*Изготвят се периодични информационно-аналитични материали за ръста на работните заплати*: общо за страната; обществен сектор; бюджетен сектор; частен сектор*.*

*Коефициентът на Джини* се използва за статистическа характеристика на разпределението на разполагаемия доход между бедните и богатите в едно общество. Ежегодно се актуализират данни за риска от бедност, както и неравенството в разпределение на доходите.

През първото полугодие на 2024 г. беше подготвен *План за 2024 г. за изпълнение на Актуализираната Национална стратегия за демографско развитие на населението в Република България (2012-2030 г.)*. Планът е преминал първоначално съгласуване в рамките на процедурата в изпълнение на Постановление № 77 на Министерския съвет за съгласуване на документи от Националната стратегическа рамка в Съвета за развитие преди внасяне за Решение на Министерския съвет. В Плана за 2024 г. са предвидени актуални мерки и дейности за насърчаване на раждаемостта чрез създаване на среда, благоприятна за отглеждането и възпитанието на деца, подобряване на репродуктивното здраве на населението, подобряване на общото здравословно състояние на населението и намаляване на общата, преждевременната, детската и майчината смъртност, осигуряване на заетост и намаляване на бедността, адаптиране на социалните системи към демографските промени и остаряването на населението и за осигуряване на равен достъп до качествено предучилищно и училищно образование.

Предприети са действия за подготовка на *Отчет за 2023 г. за изпълнение на Актуализираната Национална стратегия за демографско развитие на населението в Република България (2012-2030 г.)*. Предоставени са указания на членовете на МРГ и е изработен макет по изготвяне на документа. Обобщава се информацията, подавана от отговорните институции за мерките и дейностите, които са изпълнявани през 2023 г.

Изготвят се *периодични информационно-аналитични материали за националния подход в сферата на политиката за демографско развитие*, включително по заявка на международни и държавни институции. Изготвени бяха множество информационно-аналитични материали за българското участие в Министерска среща на Съвета на Организацията за икономическо сътрудничество и развитие (ОИСР), 2-3 май 2024 г., Париж, за международни срещи на Президента на Република България, за международни инициативи като Третата годишна демографска конференция на „Економист“, за конференция, организирана по време на белгийско председателство относно демографската трансформация: Проправяне на пътя за бъдещето на ЕС, за участие на министъра на труда и социалната политика в кръгла маса на тема „Заедно срещу рака“, за в дискусия под надслов: „Демографското бъдеще на България – инвестиции в технологии, инфраструктура и човешкия капитал“, 30 май 2024 г., за българското участие в общоевропейска среща за прогнозиране на ниво висши държавни служители и за участие в Глобален диалог за демографското разнообразие организиран от Фонда на ООН по населението в Дака, Бангладеш.

Разработен е проект на *двугодишен План за действие по социална икономика 2024-2025 г*. Обобщени са всички предложения, предоставени от членовете на работната група по социална икономика. Предстои стартиране на съгласувателната процедура по чл. 32 от УПМСНА и приемането му от Министерския съвет

Проведени са 18 заседания на Комисията за разглеждане на заявленията за вписване в и заличаване от *Регистъра на социалните предприятия* (Регистъра). Разгледани са постъпили документи за вписване в Регистъра от 48 субекти на социалната и солидарна икономика, като на 43 са издадени заповеди за вписване, 5 заповеди за отказ от вписване и 37 Удостоверения за вписване. Към 30.06.2024 г. в Регистъра са вписани 85 социални предприятия.

Изготвен е *Обзор на изпълнението на Стратегията за корпоративна социална отговорност* *2019 – 2023 г.,* както и отчети на плановете за изпълнение на Стратегията. Информацията е публикувана на официалната страница на МТСП.

Изготвен е *Проект на „Политика за развитие на корпоративната социална отговорност“.* Политиката и двугодишен план за изпълнение към нея са представени за одобрение от ръководството на МТСП.

* *Други институции, допринесли за постигането на ползата/ефекта*

В областта на жизненото равнище и социалните инвестиции принос имат МФ, НОИ, НСИ, Българска академия на науки, Консултативния съвет по корпоративна социална отговорност и др.

В областта на политиката за демографско развитие, освен данните на НСИ, се използват наличните данни от административната статистика, предоставени от отговорните ведомства, както и данни от социологически, специализирани или интердисциплинарни проучвания. За целите на политиката се ползват допълнително данни от Евростат, Икономическата комисия на ООН, Фонда за население на ООН и др.

МТСП е отговорно за разработването, провеждането, мониторинга и отчитането на напредъка в областта на политиката за демографско развитие. Принос в установения работен формат за планиране и осъществяване на политиката за демографско развитие имат и МОН, МЗ, МРРБ, МФ, НСИ, НОИ, Националния център по обществено здраве и анализи (НЦОЗА) и др.

* *Източници на информацията за данните по показателите за полза/ефект*

*В областта на жизненото равнище и доходите:* Основен източник на данни са текущите наблюдения на бюджетите на домакинствата, пазара на труда, работната заплата, провеждани от НСИ. Те се осъществяват периодично, като данните са налични на тримесечие и годишно. Водеща отговорност за събиране и разпространение на данните има НСИ, което гарантира високо качество и представителност на информацията. Данните за размера на минималната работна заплата са административни – определя се с нормативен акт (постановление на МС).

*В областта на демографското развитие:* освен данните на НСИ се използват налични данни и от административната статистика по сектори и отговорни ведомства, както и данни от социологически, други специализирани или интердисциплинарни проучвания. За целите на политиката се ползват допълнително данни от ЕВРОСТАТ, МОТ, ООН.

*В областта на социалната икономика* основен източник на данни за социалните предприятия е НСИ и Регистърът на социалните предприятия.

*в) Отговорност за изпълнение на целите в съответната област на политика*

Отговорността за изпълнение на политиката е на ресорния заместник-министър и на дирекция „Жизнено равнище, демографска политика и социални инвестиции“ в МТСП.

*г) Преглед на настъпили промени на нормативната уредба през отчетния период*

В *областта на доходите и жизненото равнище* – няма настъпили промени в нормативната уредба. В *областта на политиката по социални инвестиции* – няма настъпили промени в нормативната уредба през отчетния период.

# ПРЕГЛЕД НА ИЗПЪЛНЕНИЕТО НА БЮДЖЕТНИТЕ ПРОГРАМИ

### Бюджетна програма „Активна политика на пазара на труда”

*а) Описание на степента на изпълнение на заложените в програмата цели*

Основна цел на програма „Активна политика на пазара на труда” е създаване на възможности за повишаване на предлагането на квалифицирана работна сила и по-бърз преход от безработица и неактивност към заетост чрез изпълнение на програми и мерки за обучение и заетост.

Безработните лица са включвани в обучения, програми, проекти и мерки, съгласно техните индивидуални планове, в които действията се определят според профила на лицето и неговите шансове за устройване на работа.

Съгласно Наблюдението на работната сила, което се провежда регулярно от НСИ, през първото тримесечие на 2024 г. коефициентът на икономическа активност за населението на възраст 15 - 64 навършени години е 74.0 %, като в сравнение с първото тримесечие на 2023 г. се увеличава с 0.3 процентни пункта. Коефициентът на заетост за населението на възраст 15 - 64 навършени години намалява с 0.2 процентни пункта в сравнение със същото тримесечие на 2023 г. и достига 70.2%. Oбщият брой на заетите лица през първото тримесечие на 2024 г. е 2 907.3 хил., от които 1 547.1 хил. мъже и 1 360.2 хил. жени. В сравнение с първото тримесечие на 2023 г. броят на заетите намалява с 0.7%, което се дължи изцяло на намаление при жените. Коефициентът на безработица е 5.0%, или с 0.6 процентни пункта по-висок в сравнение с първото тримесечие на 2023 година. Обезкуражените лица на възраст 15 - 64 навършени години са 30.8 хил., или 3.0% от икономически неактивните лица в същата възрастова група.

Съгласно административната статистика на Агенцията по заетостта, отчетеното средномесeчно равнище на безработица за периода януари-юни 2024 г. е 5,7% (при 5,3 % за същия период на 2023 г. Средномесечният брой на регистрираните безработни в бюрата по труда за полугодието на 2024 г. е 160 228 лица, като при сравнение със същия период на 2023 г. се наблюдава увеличение от 6,8%. Средномесечният брой на регистрираните безработни младежи до 29 г. (включващи и тези до 24 г.) е 18 207 лица за периода януари-юни 2024 г., а делът им заема 11,4% от всички безработни. Сравнението със същия период на 2023 г. показва увеличение в абсолютен брой, изразяващо се в 14,3% (2 280 лица), а относителния дял спрямо общия брой регистрирани безработни регистрира ръст от 0,8 п.п. За периода януари-юни 2024 г. безработните над 55 г. са средномесечно 46 091 лица, като тази група увеличава своята численост с 2 000 лица спрямо същия период на 2023 г., а делът им е 28.8% от общия брой на безработните в страната, като намалява с 0,6 п.п. Средномесечният брой на продължително безработните достига до 35 790 лица и се увеличава с 9,1% на годишна база. Делът им отчита ръст от 0,5 пр. п. и достига 22,3% (при 21,9% през януари-юни 2023 г.). През първото полугодие на 2024 г. средномесечният брой на регистрираните безработни лица с увреждания е 11 217, като броят им се увеличава с 13,0% при сравнение със същия период на 2023 г. Относителният им дял се установява на 7,0% в общата структура на безработните лица, като се увеличава спрямо същия период на 2023 г. с 0,4 п.п.

*б) Продукти/услуги, предоставяни по програмата – описание на постигнатите резултати и изпълнените дейности за тяхното предоставяне*

За активирането на групите в неравностойно положение, включително икономически неактивни лица, се прилага широк набор от услуги за заетост. В зависимост от индивидуалните потребности на лицата, с прилагане на гъвкав, индивидуален, цялостен и интегриран подход, се предоставят услуги по информиране, консултиране, психологическо подпомагане, мотивиране за активно поведение на пазара на труда, насочване към свободни работни места на първичния пазар на труда и към подходящи програми и мерки за заетост и обучение, включване в обучение за възрастни.

През отчетния период за преодоляване на преградите пред заетостта на търсещите работа лица, вкл. безработните от уязвими групи, способства и прякото договаряне между търсещите работа лица и работодателите по време на проведените 32 трудови борси, от които 21 общи и 11 специализирани - в областта на туризма, хотелиерството и ресторантьорството, строителството, както и насочени към лица от уязвимите групи (роми, продължително безработни лица, лица над 50 години и младежи). В тях са участвали 5 233 търсещи работа лица и 385 работодатели, обявили 5 356 работни места. В резултат от осъществения контакт работа са започнали 2 071 лица, като почти 80 % от тях са регистрирани в ДБТ.

През първото полугодие на 2024 г. са проведени 604 Дни на работодателя за насърчаване на местния бизнес да обяви нови работни места и наеме на тях безработни лица на първичния пазар на труда (ППТ). В тях са участвали 710 работодатели, обявили 3 752 свободни работни места. Присъствалите търсещи работа лица са 7 953. Започнали работа са 1 431 , от които 1 299 са регистрирани в ДБТ.

За отчетния период на първичния пазар на труда са заявени 70 487 свободни работни места. В сравнение със същия период на 2023 г. се отчита намаление на търсенето с 9,5 %. В същото време има и спад в дела на незаетите работни места. През първата половина на 2023 г. делът на незаетите повече от месец свободни работни места в бюрата по труда е бил 38,6 %, то през 2024г. вече е 35,9 %.

Професионално-квалификационната структура на заявените места в реалната икономика отчита приоритетно търсене на неквалифицирана работна сила (66,6% от работните места). Следват ги местата изискващи работническа професия – 23,3%, а тези за специалисти са 10,1%. През периода януари – юни работа са започнали общо 86 619 безработни лица, регистрирани в бюрата по труда.

През първото полугодие на 2024 г. по програми и мерки за заетост, реализирани от Агенцията по заетостта, средномесечно са работили общо 2 734 лица. По-ниските стойности на планираните показатели се дължат на по-късното приемане на Националния план за действие по заетостта през 2024 г. През отчетния период за насърчаване на заетостта сред уязвимите групи на пазара на труда продължи реализацията на сключени договори от предходни години по следните програми/проекти: Програма за обучение и заетост на продължително безработни лица, Национална програма „Активиране на неактивни лица”, Национална програма „Помощ за пенсиониране”, Национална програма за заетост и обучение на хора с трайни увреждания и Програма „Мелпомена”.

Програма за обучение и заетост на продължително безработни лица цели повишаване на знанията и квалификацията на продължително безработни лица, регистрирани в бюрата по труда, чрез включването им в професионално обучение по заявка от работодател. Програмата се реализира на територията на цялата страна, като с предимство са региони с равнище на безработица над средното за страната за предходната година. Компонент 1 на Програмата е насочен към работодатели от частния сектор. По програмата се субсидира заетостта на лицата от целевата група на пълно или непълно работно време за срок до 12 месеца в частния сектор. Компонент 2 е насочен към работодатели от публичния сектор, който обхваща и дейности по наемане на безработни лица за наемане на работа в аварийни групи. През отчетния период са стартирани процедурите по наемане на нови безработни лица.

Основна цел на Национална програма „Активиране на неактивни лица” е активиране и включване на пазара на труда на неактивни, в т.ч. обезкуражени, и на безработни лица посредством индивидуално и групово прилагане на инструменти и услуги за привличането и мотивирането им да се регистрират в дирекциите „Бюро по труда” и насърчаване на включването им в обучение и/или заетост. В дългосрочен план се цели социална интеграция на икономически неактивните лица в трудоспособна възраст и на безработните от уязвимите групи на пазара на труда, както и намаляване на риска от бедност сред тези лицата. През първото полугодие на 2024 г. по програмата средномесечно са работили общо 389 лица, в т.ч. 83 ромски медиатори, 80 младежки медиатори, 24 мениджъри на случай, 25 психолози и 163 организатори в общините.

По Национална програма „Помощ за пенсиониране” се осигурява заетост на пълно или непълно работно време, за срок не по-малко от 3 месеца и не повече от 24 месеца, на безработни лица над 60 г., регистрирани в ДБТ, което подобрява възможностите на лицата, включени в програмата да придобият право на пенсия по чл. 68, ал. 1 и 2 от КСО. През отчетния период по програмата е осигурена заетост на 770 лица, в т.ч. включени 749 лица, които продължават да работят от предходната година. В нова заетост са включени 21 лица.

Програма „Мелпомена” цели увеличаване на заетостта чрез разкриване на работни места за подпомагане дейността на театрите в България. Обект на програмата са безработни лица със специфичен опит, професионална квалификация, знания и умения в областта на театралното изкуство. През отчетния период в заетост по програмата са включени 268 лица, от които в нова заетост са включени 30 безработни лица.

Национална програма за заетост и обучение на хора с трайни увреждания осигурява възможности за заетост на регистрирани в Дирекция „Бюро по труда” безработни лица с трайни увреждания или преминали успешно курс на лечение за зависимост към наркотични вещества лица в трудоспособна възраст, като предпоставка за преодоляване на социалната им изолация и за пълноценното им интегриране в обществото. През периода януари-юни 2024 г. е осигурена заетостта на 1 145 лица, от които нововключени са 39 лица.

Включване в обучение и заетост на безработни лица от уязвими групи на пазара на труда се осъществи и чрез проекти, реализирани от национално представителните организации на работодателите и на работниците и служителите. Проектите „Достойно бъдеще” (АИКБ), „Ефективни мерки за заетост” (БСК), „УТРЕ-Успешна трудова реализация“ (БТПП), „Знания и умения за работа - 3” (КРИБ), „Знаем и можем повече“ (ССИ), „Шанс за зелена и социална заетост” (КНСБ) и “Хоризонти 9“ (КТ „Подкрепа”) са насочени към подобряване качеството на работната сила и повишаване предлагането на квалифицирани кадри, в съответствие с търсенето на бизнеса. Чрез тях се прилага комплекс от взаимосвързани мерки за целенасочено въздействие върху уязвимите групи на пазара на труда, което да допринесе за намаляване на неравновесията между предлагането и търсенето на работна сила. Предоставят се обучения за придобиване на професионална квалификация по търсени от работодателите професии, обучения по ключови компетентности, стажуване на работно място за придобиване на практически умения по професията, субсидирана заетост и заетост на първичния пазар на труда. Голяма част от безработните лица, успешно завършили професионално обучение, се наемат за период не по-малък от 3 месеца на първичния пазар на труда. През отчетния период в изпълнение на проектите в обучение са включени 3 490 безработни лица.

По насърчителните мерки от ЗНЗ през първото полугодие на 2024 г. са стартирали процедурите по наемане на нови лица. В обучения на възрастни, финансирани от ДБ, през първото полугодие на 2024 г. са включени общо 257 лица (в т.ч. в ЦРЧРРИ и в обучение на безработни по заявка на работодател по реда на чл. 63 от ППЗНЗ). Чрез реализирането на обученията на възрастни в Центъра за развитие на човешките ресурси и регионални инициативи (ЦРЧРРИ) се цели повишаване на пригодността за заетост на безработни лица чрез включване в обучение за придобиване на професионална квалификация и ключови компетентности. През първото полугодие на 2024 г. 248 безработни в ЦРЧРРИ са придобили ключова компетентност и са включени в обучения за професионална квалификация.

Отчетът на програмния бюджет на АЗ в областта на политиката по заетостта е представен в таблицата с отчетни данни на показателите за ефективност полза/ефект на политиката и в таблиците с отчетни данни на показателите за изпълнение по двете програми.

*в) Отчет за изпълнението на администрираните разходни показатели, вкл. проектите по програмата*

По програмата са извършени разходи в размер на 48 139 451 лв., както следва:

- По 7 операции по Приоритетна ос 1, ОП РЧР 2014-2020 г. – 34 249 418 лв.;

- По 3 операции по Приоритетна ос 3, ОП РЧР 2014-2020 г. – (-1 390 463) лв.;

- По 2 операции по Приоритетна ос 6, ОП РЧР 2014-2020 г. – 5 061 707 лв.

- По 3 операции по Приоритет 1, П РЧР 2021-2027 г. – 5 357 113 лв.;

- По 1 операция по Приоритет 2, П РЧР 2021-2027 г. – 1 731 096 лв.;

- По проект П3 по инвестиция C1I3 по МВУ – 3 130 580 лв.

*г) Отчет на показателите за изпълнение по бюджетната програма*

*Приложение № 6*

|  |  |  |  |
| --- | --- | --- | --- |
| 1500.01.01 Бюджетна програма „Активна политика на пазара на труд”  *Показатели за изпълнение* | Мерна единица | Целева  стойност | Отчет |
| 1. Устроени на работа на първичен пазар | бр. | 130 000 | 77 162 |
| 1. Брой заети и безработни, включени в курсове за обучение на възрастни със средства от ДБ | бр. | 8 500 | 4 092 |
| 1. Брой наети на работа лица по програми и мерки | бр. | 7 705 | 4 041 |
| 1. Лица, включени в индивидуално професионално ориентиране | бр. | 145 000 | 111 129 |
| 1. Лица, включени в групово професионално ориентиране | бр. | 25 000 | 16 376 |

* *Кратко описание на показателите за изпълнение*

Данни за изпълняваната активна политика на пазара на труда се събират по методики, осигуряващи сравнимост с данните, събирани от ЕВРОСТАТ, МОТ и ОИСР. Показателите за текущ мониторинг в основата си са идентични за всички програми и мерки и се изчисляват с цел осигуряване на сравнимост между програмите и мерките. Първичната статистическа информация се предоставя от ДБТ. Периодичността на събиране на информацията е месечна като данните се отнасят за програмите и мерките, действали през последния месец. Повечето програми и мерки имат специфични цели, като за отчитането на напредъка по постигането им се определят специфични показатели. Специфичните данни, събирани по отделните програми и мерки в най-пълна степен подпомагат оценяването на степента, в която се постигат целите на програмата/мярката.

* *Източници на информация за данните по показателите за изпълнение*

Източник на информация за данните по показателите за изпълнение е административната статистика на АЗ. Данните по показателите се наблюдават месечно.

*д) Описание на факторите и причините, оказали въздействие върху непостигането на планираните/заявените целеви стойности*

Обективните причини за изоставането в постигането на някои от заложените цели са свързани по-късното приемане на Националния план за действие по заетостта през 2024 г.

*e) Отчет на разходите по програмата с разпределение на ведомствени и администрирани разходи*

*Приложение №7*

|  |  |  |  |  |
| --- | --- | --- | --- | --- |
| № | 1500.01.01 Бюджетна програма „Активна политика на пазара на труда“ (в лева) | Закон 2024 г. | Уточнен план 2024 г. | Отчет към 30.06.2024 г. |
| І. | Общо ведомствени разходи: | 66 493 900 | 73 232 531 | 41 053 131 |
|  | Персонал | 57 548 000 | 64 254 155 | 35 070 389 |
|  | Издръжка | 8 945 900 | 8 945 900 | 5 950 266 |
|  | Капиталови разходи | 0 | 32 476 | 32 476 |
| 1 | Ведомствени разходи по бюджета на ПРБ: | 66 493 900 | 73 232 531 | 41 053 131 |
|  | Персонал | 57 548 000 | 64 254 155 | 35 070 389 |
|  | Издръжка | 8 945 900 | 8 945 900 | 5 950 266 |
|  | Капиталови разходи |  | 32 476 | 32 476 |
| 2 | Ведомствени разходи по други бюджети и сметки за средства от ЕС | 0 | 0 | 0 |
|  | Персонал |  |  |  |
|  | Издръжка |  |  |  |
|  | Капиталови разходи |  |  |  |
| ІІ. | Администрирани разходни параграфи по бюджета | 88 000 000 | 85 013 135 | 11 247 503 |
|  | 1.Разходи за квалификация и програми за безработни съгласно Националния план за действие по заетостта | 88 000 000 | 85 013 135 | 11 247 503 |
| ІІІ. | Администрирани разходни параграфи по други бюджети и сметки за средства от ЕС | 0 | 51 126 316 | 60 346 967 |
|  | 1.Разходи за квалификация и програми за безработни съгласно Националния план за действие по заетостта - предоставени трансфери на министерства, ведомства и общини |  | 2 986 865 | 12 207 516 |
|  | 2.Структурни фондове и Кохезионен фонд на ЕС-ЕСФ |  | 39 091 200 | 39 091 200 |
|  | 3.Кофинансиране от НФ-ЕСФ |  | 5 917 671 | 5 917 671 |
|  | 4.Механизъм за възстановяване и устойчивост - ЕС |  | 3 110 934 | 3 110 934 |
|  | 5.Механизъм за възстановяване и устойчивост - НБ |  | 19 646 | 19 646 |
|  | Общо администрирани разходи (ІІ+ІІІ): | 88 000 000 | 136 139 451 | 71 594 470 |
|  |  |  |  |  |
|  | Общо разходи по бюджета (І.1+ІІ): | 154 493 900 | 158 245 666 | 52 300 634 |
|  |  |  |  |  |
|  | Общо разходи (І+ІІ+ІІІ): | 154 493 900 | 209 371 982 | 112 647 601 |
|  |  |  |  |  |
|  | Численост на щатния персонал | 2 308 | 2 308 | 2 095 |
|  | Численост на извънщатния персонал |  | 80 | 80 |

*ж) Отговорност за изпълнението на програмата*

Отговорен за изпълнение на политиката е ресорният заместник-министър на труда и социалната политика.

### Бюджетна програма „Свободно движение на работници и трудова миграция“

*а) Описание на степента на изпълнение на заложените в програмата цели*

Основната цел в областта на *свободното движение на работници* е предоставяне на продукти и услуги, които да улеснят българските граждани за упражняване на правото им на свободно движение в ЕС и ЕИП и осигуряване свободно движение на гражданите на ЕС в България. В изпълнение на тази цел се работи по линия на европейската координация (чрез Работна група 2 „Свободно движение на хора“ към Съвета по европейските въпроси), като се следи за актуални развития в тази област.

Насърчаването и подпомагането на трудовата мобилност в рамките на EURES се реализира чрез предоставяне на услуги по информиране, консултиране и посредничество на търсещи работа лица и работодатели от България и от другите страни от ЕС/ЕИП и Швейцария. Продължава организирането и провеждането от АЗ на трудови борси, информационни кампании, дни на кариерата и др., включително консултиране на търсещи работа лица по линия на EURES.

В изпълнение на основната цел в областта на трудовата миграция, а именно реализация на приоритетите на държавната политика в съответствие с Националната стратегия по миграция на Република България 2021-2025 г. и за привеждане на законодателството в съответствие с европейските изисквания, разработеният през 2023 г. проект на Закон за изменение и допълнение на Закона за чужденците в Република България беше одобрен от Министерския съвет на 22 март 2024 г. (РМС № 205) и беше внесен в 49-то Народно събрание.

Продължава работата за стартиране на дейностите по практическото прилагане на Спогодбата за регулиране на трудовата миграция между Република България и Република Армения (обн., ДВ, бр. 90 от 2018 г.) и по Спогодбата между правителството на Република България и правителството на Република Грузия за регулиране на трудовата миграция (обн., ДВ, бр. 93, от 2019 г.). По отношение на Спогодбата между правителството на Република България и правителството на Република Молдова за регулиране на трудовата миграция (обн. в ДВ, бр. 82 от 5.10.2018 г.), през отчетния период са приети, обработени и изпратени към Националната служба по заетост на Република Молдова (ANOFM) 35 оферти от български работодатели за наемането на молдовски работници по обявени 183 свободни работни места. Обработени са 45 кандидатури на молдовски граждани.

*б) Продукти/услуги, предоставяни по програмата – описание на постигнатите резултати и изпълнените дейности за тяхното предоставяне*

В рамките на РГ 2 е изготвена съвместно с РГ 23 към Съвета по европейските въпроси (СЕВ) Рамкова позиция по Предложение за Регламент на Европейския парламент и на Съвета за създаване на резерв на ЕС от таланти. Регулярно са изготвяни указания за заседанията на работните формати, на които беше обсъждано предложението за Регламент.

В рамките на РГ 2 е съгласуван проект на отговор по запитване на ЕК относно прилагане от Република България на изискванията на Регламента за EURES, след което отговорът е одобрен от СЕВ и е изпратен до ЕК.

В резултат на приключилия през месец март 2024 г. проект на Министерството на електронното управление по изграждане на Платформа за производство за издаване на разрешения за пребиваване и работа, се очаква процедурите по обработка на подадените документи и издаването на съответните разрешения за пребиваване и работа на чужденци в Република България да става изцяло по електронен път. В изпълнение на Решение № 239/01.04.2024 г. на Министерски съвет на Република България, през месец май 2024 г. системата беше тествана от Агенцията по заетостта и от останалите заинтересовани страни, като предстои тя да бъде въведена в експлоатация.

* Продукт/Услуга № 1: Осъществени дейности за гарантиране правата на българските граждани при упражняване правото им на свободно движение в ЕС/ЕИП.

Продължава организирането и провеждането от АЗ на трудови борси, информационни кампании, дни на кариерата и др., включително консултиране на търсещи работа лица по линия на EURES.

През отчетния период са консултирани 2 204 търсещи работа лица (ТРЛ). На 19 работодатели са предоставени услуги по информиране и консултиране. Проведени са 129 информационни събития за студенти и завършващи образованието си ученици (с 1567 младежи), 18 ателиета за търсене на работа за регистрирани в ДБТ лица (със 131 безработни лица).

Българските съветници и асистенти от EURES мрежата са консултирали в групови мероприятия около 1 698 лица. За полугодието на 2024 г. индивидуално са консултирани около 2 051 търсещи работа лица.

През отчетния период по линия на EURES през кореспонденция в ИСУН на 24.06.2024 г. към УО е подадено Проектно предложение по Проект BG05SFPR002-1.017 „EURES България” за преглед и одобрение от страна на УО.

През периода по проект „Национална EURES мрежа” към УО на 11.03.2024 г. в ИСУН 2020 е подадено ИОП на стойност 1 207 924, 35 лв. с период на отчитане 01.08.2023 - 27.12.2023 г. От УО е издадено Решение за верификация № 1.009-0001/43 от 11.04.2024., с което всички средства са верифицирани.

Извършва се поддържане на социалните медии на EURES България във Facebook, Twitter, LinkedIN. Публикациите в социалните медии на EURES България за първото полугодие на 2024 г. са достигнали до 16 971 потребители и са предизвикали 373 реакции (съгласно статистиката във Facebook, Twitter, Linkedin).

* Продукт/Услуга № 2: Осъществени дейности по прилагане на двустранните спогодби за регулиране на трудовата миграция.

По отношение на Спогодбата между правителството на Република България и правителството на Република Молдова за регулиране на трудовата миграция обн. в ДВ, бр. 82 от 5.10.2018 г.), през отчетния период са приети, обработени и изпратени към Националната служба по заетост на Молдова (ANOFM) 23 оферти от български работодатели за наемането на молдовски работници по обявени 152 свободни работни места. Обработени са 24 кандидатури на молдовски работници. Продължен е трудовият договор на едно лице. Агенцията по заетостта, съвместно с ANOFM и работодателите, координират деня, часа и мястото на пристигане на одобрените работници/служители. През първото полугодие на 2024 г. на територията на България са започнали работа 10 работници мигранти.

* Продукт/Услуга № 3: Осъществени дейности за осигуряване на балансиран прием на чужденци в България.

В изпълнение на разпоредбите на ЗТМТМ изпълнителният директор на АЗ е предоставил положителни становища за достъп до пазара на труда на 21 674 граждани на трети държави. От тях 6 067 са във връзка с издаването на „Единно разрешение за пребиваване и работа”, 4 087 са във връзка с издаването на „Разрешение за сезонен работник“, 629 са във връзка с издаване на „Синя карта на ЕС“ и 369 във връзка с преместване на лица по вътрешнокорпоративен трансфер. В групата на разрешенията за работа, където влизат командированите специалисти във фирми, изпълняващи договори за предоставяне на услуги на територията на страната и членове на семейство, с разрешено продължително пребиване в страната броят на разрешенията е 767.

През отчетният период е регистрирана краткосрочна заетост на 9 747 чужденци от трети държави, като от тях 1874 са командированите до 90 дни чужденци по договори за изпълнение на услуги на територията на Република България. Регистрирана е сезонна заетост до 90 дни на 7 791 чужденци.

*в) Отчет за изпълнението на администрираните разходни показатели, вкл. проектите по програмата*

По програмата са извършени разходи в размер на 1 207 924 лв., както следва:

- По 1 операция по Приоритетна ос 1, ОП РЧР 2014-2020 г. – 1 207 924 лв.

*г) Отчет на показателите за изпълнение на програмата (количествени, качествени, времеви)*

*Приложение №6*

|  |  |  |  |
| --- | --- | --- | --- |
| 1500.01.01 Бюджетна програма „ Свободно движение на работници и трудова миграция”  Показатели за изпълнение | Мерна единица | Целева стойност | Отчет |
| 1. Представени Рамкови позиции, позиции и указания в областта на свободното движение на работници и трудовата миграция на ниво ЕС (минимален брой) | брой | 20 | 15 |
| 1. Разрешен достъп до българския пазар на труда на работници - граждани на трети държави – положителни становища/разрешения: за „Единно разрешение за пребиваване и работа”, за упражняване на висококвалифицирана заетост във връзка с издаване на „Синя карта на ЕС“, за работа на командировани лица, за лица, преместени при вътрешнокорпоративен трансфер и за сезонни работници. (минимален брой годишно) | брой | 11 000 | 11 927 |
| 1. Регистрирана краткосрочна заетост на граждани на трети държави | брой | 7 000 | 9 747 |

* *Кратко описание на показателите за изпълнение*

Чрез заложените показатели за изпълнение се проследяват процесите по формулиране на европейската и националната политика в областта на свободното движение на работници, трудовата миграция и интеграцията на пазара на труда на чужденци. Освен това те дават необходимия количествен материал, който да послужи при планиране и формулиране на следващи законодателни и други мерки.

* *Източници на информация за данните по показателите за изпълнение*

Данни за изпълнението на програмата се осигуряват от МВР, МВнР, МОН, МЗ, НАП, НОИ, НСИ, НЗОК, АЗ, АСП, ИА ГИТ и от СТСВ на МТСП.

*д) Описание на факторите и причините, оказали въздействие върху непостигането на планираните/заявените целеви стойности*

Върху изпълнението на Програмата продължава да оказва влияние кризата с войната в Украйна, както и други външно и вътрешнополитически фактори.

*e) Отчет на разходите по програмата с разпределение на ведомствени и администрирани разходи*

*Приложение №7*

|  |  |  |  |  |
| --- | --- | --- | --- | --- |
| № | 1500.01.02 Бюджетна програма „Свободно движение на работници и трудова миграция“ (в лева) | Закон 2024 г. | Уточнен план 2024 г. | Отчет към 30.06.2024 г. |
| І. | Общо ведомствени разходи: | 351 400 | 361 900 | 165 753 |
|  | Персонал | 351 400 | 361 900 | 165 753 |
|  | Издръжка | 0 | 0 | 0 |
|  | Капиталови разходи | 0 | 0 | 0 |
| 1 | Ведомствени разходи по бюджета на ПРБ: | 351 400 | 361 900 | 165 753 |
|  | Персонал | 351 400 | 361 900 | 165 753 |
|  | Издръжка |  |  |  |
|  | Капиталови разходи |  |  |  |
| 2 | Ведомствени разходи по други бюджети и сметки за средства от ЕС | 0 | 0 | 0 |
|  | Персонал |  |  |  |
|  | Издръжка |  |  |  |
|  | Капиталови разходи |  |  |  |
| ІІ. | Администрирани разходни параграфи по бюджета | 0 | 0 | 0 |
|  |  |  |  |  |
| ІІІ. | Администрирани разходни параграфи по други бюджети и сметки за средства от ЕС | 0 | 1 207 924 | 1 207 924 |
|  | 1.Структурни фондове и Кохезионен фонд на ЕС-ЕСФ |  | 1 026 736 | 1 026 736 |
|  | 2.Кофинансиране от НФ-ЕСФ |  | 181 188 | 181 188 |
|  | Общо администрирани разходи (ІІ+ІІІ): | 0 | 1 207 924 | 1 207 924 |
|  |  |  |  |  |
|  | Общо разходи по бюджета (І.1+ІІ): | 351 400 | 361 900 | 165 753 |
|  |  |  |  |  |
|  | Общо разходи (І+ІІ+ІІІ): | 351 400 | 1 569 824 | 1 373 677 |
|  |  |  |  |  |
|  | Численост на щатния персонал | 6 | 6 | 6 |
|  | Численост на извънщатния персонал |  |  |  |

*ж) Отговорност за изпълнение на програмата*

Отговорност за изпълнението на програмата носи ресорният заместник-министър на труда и социалната политика по въпросите на политиката по свободно движение на работници и по трудова миграция и интеграция на чужденци на пазара на труда.

### Бюджетна програма „Осигуряване на подходящи условия на труд”

1. ***Описание на степента на изпълнение на заложените в програмата цели***

Постигнатите резултати по Бюджетна програма 1500.02.01.„Осигуряване на подходящи условия на труд” към 30.06.2024 г. съответстват на планираните. Поставените цели за гарантиране на трудовите и осигурителните права и опазване здравето, работоспособността и живота на работещите, усъвършенстване на законодателството и осъществяване на ефективен и ефикасен контрол по спазването му са в съответствие с целите, заложени в стратегическите документи на правителството и предизвикателствата за Република България, като равноправна страна-членка на Европейския съюз.

*б) Продукти/услуги, предоставяни по програмата – описание на постигнатите резултати и изпълнените дейности за тяхното предоставяне*

* Продукт/услуга № 1: Разработване на нормативни актове и методики, провеждане на изследвания.
* Продукт/услуга № 2: Контрол по спазване на трудовото законодателство.
* Продукт/услуга № 3: Консултации на граждани, работодатели и синдикални организации в областта на трудовото и осигурителното законодателство.
* Продукт/услуга № 4: Разработване и участие в осъществяването на проекти в областта на безопасността и здравето при работа.
* Продукт/услуга № 5: Провеждане на обучения, семинари, конференции и издаване на информационни материали.
* Продукт/Услуга № 6: Анализи на сключените КТД – доклад за състоянието на базата данни за колективното трудово договаряне, поддържана от НИПА.

С цел усъвършенстване на националното законодателство са изготвени проекти и са издадени нови и направени изменения и допълнения в нормативни актове, както следва:

* *В областта на трудовото право*

В изпълнение на един от основните приоритети за усъвършенстването на трудовото законодателство е изготвен и приет от Народното събрание Закон за изменение и допълнение на Кодекса на труда. С него се усъвършенства нормативната уредба, приложима към работата от разстояние и се регламентира отговорност за гарантиране на трудовите възнаграждения на работниците и служителите при веригите от подизпълнители. Промените по отношение на работата от разстояние са в изпълнение на мярка от Националния план за възстановяване и устойчивост и целят осигуряване на по-голяма гъвкавост и сигурност при работата от разстояние, включително по отношение на организацията на здравословните и безопасните условия на труд, отчитането на работата и контрола на работното време. Регламентира се и т.нар. „право на изключване“, т.е. правото на работника или служителя да не осъществява електронна комуникация с работодателя по време на регламентираните почивки, за да не се допуска нарушаване на законоустановените почивки и за подобряване на възможностите за съчетаването на професионалния и личния живот. Разпоредбите относно гарантиране на трудовите възнаграждения на работниците и служителите при веригите от подизпълнители са предвидени с оглед осигуряване на съответствие на националното законодателство с изискванията на чл. 12 от Директива 2014/67/ЕС за осигуряване на изпълнението на Директива 96/71/ЕО относно командироването на работници в рамките на предоставянето на услуги.

С Постановление № 216 на Министерския съвет от 13.06.2024 г. са приети изменения и допълнения в Наредбата за работното време, почивките и отпуските (НРВПО), с които се осигурява правото на удължен платен годишен отпуск на служителите, които осъществяват дейности по предоставяне на социални услуги, и се регламентират ред за прехвърляне на отпуск поради бременност и раждане след навършване на 6-месечна възраст на детето на един от родителите на майката или на бащата и ред за прехвърляне на отпуск при осиновяване на дете след изтичане на 6 месеца от деня на предаване на детето за осиновяване на един от родителите на осиновителката или осиновителя. С промените се създават ясни правила за ползване на прехвърлените отпуски поради бременност и раждане и при осиновяване и се осигурява съответствие на разпоредбите на НРВПО с Кодекса на труда.

Приключила е работата по разработване на Постановление на Министерския съвет, с което да се приеме Наредбата за вписване в регистъра на заетостта и промени в Наредбата за трудовата книжка и трудовия стаж. С тях се гарантира премахването на хартиените трудови книжки след 1 юни 2025 г. и се определят ясни правила за вписване в регистъра на заетостта на данни, свързани с трудовите отношения. Проектът е одобрен единодушно от Националния съвет за тристранно сътрудничество, като е извършена процедурата по междуведомствено съгласуване и по обществено обсъждане. Проектът е внесен в Министерския съвет.

* *В областта на социалното осигуряване*

Със Закона за ратифициране на Спогодбата за социална сигурност между Република България и Република Албания (обн. ДВ, бр. 18 от 1 март 2024 г.) бяха изпълнени всички вътрешни изисквания за влизане в сила на международния договор. От деня на влизане в сила на Спогодбата (1 юни 2024 г.) се прекратява действието на Спогодбата по държавното обществено осигуряване между Народна република България и Народна република Албания, подписана в гр. Тирана на 20 май 1952 г. Новата спогодба гарантира в по-висока степен ефективното ползване на социалноосигурителни права на всички граждани, работили в България и Албания.

За осигуряване на ефективността и бързината в административните производства, намаляване на административната тежест и отпадане на необходимостта от предоставяне на информация и доказване на факти и обстоятелства за лица или обекти, вписани в регистър, на които е предоставен идентификатор, са приети промени в:

- Наредбата за отпускане и изплащане на паричните обезщетения за безработица (ПМС № 159 от 2 май 2024 г.);

- Наредбата за паричните обезщетения и помощи от държавното обществено осигуряване (ПМС № 92 от 4 април 2024 г.);

- Наредбата за реда и начина за информиране на работниците и служителите и за отпускане и изплащане на гарантираните вземания при несъстоятелност на работодателя (ПМС № 88 от 3 април 2024 г.);

- Наредбата за пенсиите и осигурителния стаж (ПМС № 89 от 3 април 2024 г.).

С оглед гарантиране правата на новата категория осигурени лица, които извършват дейност по събиране на диворастящи гъби и плодове, с Постановление № 90 на Министерски съвет от 3 април 2024 г. е изменена Наредбата за обществено осигуряване на самоосигуряващите се лица, българските граждани на работа в чужбина и морските лица.

Приети са изменения в Наредбата за елементите на възнаграждението и за доходите, върху които се правят осигурителни вноски с оглед привеждането й в съответствие с промени в Закона за корпоративното подоходно облагане, Закона за Министерството на вътрешните работи, Закона за Държавна агенция „Разузнаване“ и Кодекса за социално осигуряване (ПМС № 9 от 25 януари 2024 г.).

С Постановление № 222 на Министерския съвет от 19 юни 2024 г. е определен нов размер на социалната пенсия за старост - 307,07 лв.

С Постановления на Министерския съвет № 48 от 13 март 2024 г. и № 179 от 23 май 2024 г. са одобрени допълнителни трансфери по бюджета на държавното обществено осигуряване за 2024 г. за разплащане на извършените разходи по предоставените дейности и услуги на правоимащите лица по чл. 16 от Закона за военноинвалидите и военнопострадалите.

С Постановление № 145 на Министерския съвет от 29 април 2024 г. е одобрен допълнителен трансфер в размер 11 174 285 лв. по бюджета на държавното обществено осигуряване за преодоляване на диспропорции във възнагражденията на персонала в Националния осигурителен институт, включително за увеличаване на възнагражденията на персонала, считано от 1 януари 2024 г.

* *В областта на условията на труд*

Със закони са ратифицирани Конвенция № 155 на Международната организация на труда относно безопасността и здравето при работа, (обн., ДВ, бр. 17 от 27 февруари 2024 г.) и Конвенция № 187 на Международната организация на труда относно Рамката за насърчаване на безопасността и здравето при работа, (обн., ДВ, бр. 17 от 27 февруари 2024 г.).

Изготвен е годишен отчет за 2023 г. за изпълнението на Националната програма за безопасност и здраве при работа 2022-2024 г. (НПБЗР 2022-2024 г.), отразяваща приоритетите на новата „Стратегическа рамка на ЕС за здраве и безопасност при работа 2021-2027 г. - Безопасност и здраве при работа в променящия се свят на труда“ на Европейската комисия.

Със Закон за изменение и допълнение на Кодекса на труда са направени промени и в Закона за здравословни и безопасни условия на труд, с които се гарантират равни права в областта на безопасността и здравето при работа за работещите от разстояние.

С Наредбата за изменение и допълнение на Наредба № 10 от 2003 г. за защита на работещите от рискове, свързани с експозиция на канцерогени и мутагени при работа (Издадена от министъра на труда и социалната политика и министъра на здравеопазването, oбн., ДВ, бр. 28 от 2.04.2024 г., в сила от 5.04.2024 г.) е транспонирана изцяло Директива (ЕС) 2022/431 на Европейския парламент и на Съвета от 9 март 2022 година за изменение на Директива 2004/37/ЕО относно защитата на работниците от рискове, свързани с експозицията на канцерогени или мутагени по време на работа. В обхвата на наредбата са включени токсичните за репродукцията вещества, както и нови или актуализирани гранични стойности за експозиция на 15 химични агента. Създадено е ново приложение в наредбата за задължителен биологичен мониторинг с биологични гранични стойности на канцерогени, мутагени и токсични за репродукцията вещества и метаболитите им.

С Наредбата за изменение и допълнение на Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд (Издадена от министъра на труда и социалната политика, oбн., ДВ, бр. 54 от 25.06.2024 г., в сила от 27.09.2024) се уреждат нормативно изискванията за провеждането и документирането на инструктаж по безопасност и здраве чрез използването на информационни и телекомуникационни технологии. Регламентира се възможност инструктажът да се провежда присъствено или в дистанционна форма, както и правилата за документиране в електронен формат. Това създава сигурност за работодателите, които имат желание да провеждат инструктажите чрез информационни и телекомуникационни технологии и да ги документират чрез използването на електронни документи и е свързано с намаляване на административната тежест

* *Чрез планираните по програмата дейности се осъществява и цялостен контрол по спазване на трудовото законодателство*

В изпълнение на Оперативна цел „Осъществяване на ефективен контрол относно спазване на законодателството в областта на труда, държавната служба, трудовата мобилност и трудовата миграция и защита на трудовите права на уязвими групи работещи” от плана за дейността на ИА ГИТ през 2024 г. са извършени общо 24 358 проверки. С представители на държавни контролни органи са извършени 1 081 съвместни проверки. В присъствието на представители на синдикати са извършени 65 проверки и на членове на КУТ/ГУТ – 997 бр.

Проверени са 21 662 предприятия от всички икономически дейности с общо 960 136 зает персонал в тях. От всички проверени предприятия – 97% са малки и средни. Посетени за първи път от инспектор по труда са 2249 предприятия или 10% от общо проверените предприятия.

По време на проверките са констатирани общо 107 726 нарушения на нормите на трудовото законодателство и на законодателството за насърчаване на заетостта, от които 455 нарушения са за неизпълнени предписания или само 0,4% от всички констатирани нарушения.

Констатираните нарушения на законови норми се разпределят, както следва:

– нарушения на норми в областта на здравословните и безопасни условия на труд – 57 664 бр.;

– нарушения на норми в областта на трудовите правоотношения – 49 468 бр.;

– нарушения на норми, свързани с трудовата мобилност и трудовата миграция и насърчаване на заетостта –  514 бр.;

– нарушения на норми, свързани с държавната служба – 80 бр.

Най-голям брой нарушения в областта на здравословните и безопасни условия на труд са констатирани по организацията на дейността за осигуряване на здравословни и безопасни условия на труд – 36 429 бр. (63%). В областта на трудовите правоотношения най-често констатираните нарушения са по заплащане на труда – 10 726 бр. (22%).

За отстраняване на констатираните нарушения са приложени общо 104 355 принудителни административни мерки. Спрени от експлоатация са 385 производства, обекти, работни места, машини и съоръжения, застрашаващи живота и здравето на работещите. През отчетния период са установени 1 614 случая на лица без сключени писмени трудови договори. От инспекторите по труда са дадени 3 725 устни разпореждания за отстраняване на констатираните административни нарушения в хода на проверките. До прокуратурата са подадени 36 сигнала за закононарушения, които съдържат данни за извършено престъпление или други правонарушения.

В резултат на извършените проверки от контролните органи на ИА ГИТ, за периода от 01.01.2024 г. до 30.06.2024 г. са изплатени над 3,3 млн. лв. забавени дължими трудови възнаграждения.

Законосъобразното възникване на трудовите правоотношения е една от основните предпоставки за гарантиране правата на работещите в Р България. В същото време забавянето на изплащането на дължимите трудови възнаграждения от една страна лишава работещите от средства за жизненото им оцеляване и създава социално напрежение, а от друга създава конкурентно предимство на некоректните работодатели пред коректните. Залагането на индикатор за относителен дял на контрола с акцент върху законосъобразното възникване на трудовите правоотношения и изплащане на забавени дължими трудови възнаграждения ангажира усилията на Инспекцията по труда за гарантиране на основни конституционни права на работещите. През първите шест месеца на 2024 г. относителния дял на проверките е над 71%, при заложена целева стойност не по-малко от 40%.

При потърсена административно-наказателна отговорност за извършените нарушения през отчетния период са съставени 4 741 бр. актове за установяване на административни нарушения (АУАН), от тях 3 433 бр. са за нарушения, свързани с осъществяване на трудовите правоотношения.

Съответствието на факторите на работната среда е приоритет в контролната дейност на ИА ГИТ и е показател за условията на труд, при които работещите осъществяват своята дейност в предприятията. Същевременно факторите на работната среда, които са регулирани чрез съответните хигиенни норми, в много голяма степен влияят върху безопасността и здравето на работещите. В тази връзка е логично относителният дял на работещите при неспазени хигиенни норми (под 12% в проверените предприятия) да бъде индикатор, който индиректно ще зависи от контролната дейност, чрез която се задължават работодателите да предприемат мерки за привеждане на факторите на работната среда в съответствие с хигиенните норми и изисквания. Работещите при условия на труд, неотговарящи на хигиенните норми и изисквания, установени в периода 01.01.2024 г. – 30.06.2024 г. са 5% от заетите по трудови правоотношения в проверените предприятия с установени данни за факторите на работната среда.

Подобряването на условията на труд на работещите в проверените предприятия пряко зависи от отстраняването на констатираните от контролните органи на Инспекцията по труда нарушения. Залагането на последващ контрол на не по-малко от 50% от влезлите в сила през съответната година принудителни административни мерки (ПАМ) е съобразено и с целта на Агенцията да балансира обхващането на голям брой обекти на контрол и гарантиране ефективността на контролната дейност с наличния ресурс. В периода 01.01. – 30.06.2024 г. контролните органи на ИА ГИТ са проверили изпълнението на 49% от приложените ПАМ с изтекъл срок на изпълнение през отчетния период. В резултат на това е установено, че над 99,3% от проверените ПАМ са изпълнени в определените от контролните органи на ИА ГИТ срокове.

По бюджетната програма се реализират и дейности с финансовата подкрепа на Фонд „Условия на труд” (ФУТ). Чрез ФУТ се финансират проекти и програми за:

- подпомагане на работодателите при решаване на конкретни проблеми, свързани с подобряване условията на труд в отделни предприятия;

- обучение по безопасни и здравословни условия на труд на представители на национално представителните организации на работниците и служителите и на работодателите, както и на министерства и ведомства;

- медицински прегледи на работници и служители за диагностика на професионални заболявания и др.

Към 30.06.2024 г. по бюджета на фонда са усвоени средства в размер на 1 369 929 лв. Администрираните средства са изразходвани за съфинансиране на проекти за подобряване условията на труд в отделни предприятия, провеждане на обучения по безопасност и здраве при работа на работниците и служителите от национално представителните организации на работниците и служителите и на работодателите, както и за диагностика на професионалните болести

За периода 01.01.2024г. – 30.06.2024 г. са сключени 29 договора, като от тях:

• 16 бр. за финансиране на проекти на отделните предприятия;

• 8 бр. за обучение по безопасност и здраве при работа на работниците и служителите от национално представителните организации на работниците и служителите и на работодателите;

• 3 бр. за дейности, свързани с диагностиката на професионалните болести;

• 2 бр. за техническо и абонаментно поддържане.

Със средствата на Фонд „Условия на труд” по проекти на отделните предприятия са извършени ремонтни дейности, свързани с модернизация на работните помещения в отделните предприятия, внедряване на климатични и вентилационни системи, подмяна на дограма, ремонт на покривните конструкции, подмяна и обновяване на осветителните, електрическите и други инсталации. В голяма част от проектите са подменени осветителните тела с нови Led осветления. Извършено е обособяване и ремонт на съществуващи санитарно-битови помещения. С извършените дейности са подобрени факторите на работната среда и условията на труд на работещите. Изплатени са средства по договори с 11 предприятия, сключени с ФУТ през настоящата и предходната година, чрез които са подобрени условията на труд на 762 работници и служители.

Сключени са 7 договора със социалните партньори, свързани с обучението на работещите по безопасност и здраве. По сключените договори с национално представителните организации на работниците и служителите, и на работодателите, Фонд „Условия на труд“ предостави през месец март 2024 година средства в размер на 630 000 лева. По изпълнението на всички договори, свързани с превенцията на здравето и безопасността при работа, се обучават над 4 500 работници и служители.

В изпълнение на Наредба №8 от 26.11.2007 г. за условията и реда за финансиране на диагностиката на професионалните болести и съгласно проведената процедура за финансиране на диагностиката на професионалните болести от Фонд „Условия на труд”, са сключени договори за диагностика на професионалните болести с три болнични заведения в страната. За периода, в болничните отделения на УМБАЛ “Св. Иван Рилски” ЕАД – гр. София, на УМБАЛ “Св. Георги” ЕАД – гр. Пловдив и на УМБАЛ „д-р Георги Странски“ ЕАД, гр. Плевен по професионални заболявания са извършени медицински прегледи и диагностика на хоспитализирани общо 106 пациенти, като на лечебните заведения за болнична помощ са изплатени средства в размер на   
67 881,38 лева.

* *В областта на колективното договаряне*

По програмата се реализира и дейността на Националния институт за помирение и арбитраж (НИПА). За постигане на оперативна цел „Развитие на информационната система на НИПА за КТД и КТС като информационен ресурс за насърчаване на колективното трудово договаряне и уреждането на колективни трудови спорове“ са разработени:

1. Основна информация за действащите колективни трудови договори (КТД) и споразумения за държавния служител (СДСл) към 31.12.2023 г. по равнища на договаряне, икономически дейности, икономически сектори, големина на предприятията и административните структури, териториално разположение, както и данни за обхвата на КТД и СДСл за периода 2023-2011 г.;

2. Информация за основните характеристики на действащите колективни трудови договори за първото тримесечие на 2024 г. по икономически дейности, икономически сектори, големина на предприятията, териториално разположение, както и данни за обхвата на КТД/СДСл. Публикувана е за пръв път и информация за споразуменията за държавния служител;

3. Информация за договорената минимална работна заплата (МРЗ) с колективните трудови договори на равнище „предприятие“, вкл. разпределения по начин на договаряне на МРЗ, както и относителният дял на КТД и наетите в предприятия с договорена МРЗ над действащата МРЗ към 31.12.2023 г., към 31.03.2024 г. и в периода 2017-2023 г.;

4. Информация за постигнатите договорености между страните по КТД и СДСл относно трудовите възнаграждения към 31.12.2023 г.

От 01 януари до 30-ти юни 2024 г. в информационната система е въведена информация за 790 КТД и анекси към тях (от които 702 на равнище „предприятие“, 6 на равнище „отрасъл/бранш“ и 82 на общинско равнище), получени в НИПА от ИА ГИТ. Информацията е публикувана на интернет страницата на НИПА.

За постигане на оперативна цел „Развитие на сътрудничеството между НИПА и социалните партньори и повишаване на неговата ефективност“ и „Развитие на координацията и съвместното сътрудничество с държавните институции и органи при изпълнение на политиката на МТСП в областта на трудовите отношения“, са изпълнени дейности, както следва:

Организирана и проведена среща с представители на социалните партньори за представяне на информацията, свързана с договорените минимални работни заплати. На проведените две редовни заседания на Надзорния съвет на НИПА са представени резултатите от анализите на института на основата на информацията от информационната система на НИПА, както и информация за съпоставка на данните на НСИ и НИПА относно покритието на КТД. Проведена е експертна среща с председателя и експерти на НСИ за изясняване на възможностите за сътрудничество между НСИ и НИПА по отношение на данните, необходими за целите на транспонирането на Директива 2022/2041 относно адекватните минимални заплати.

*в) Отчет на администрираните разходни показатели, вкл. проектите по програмите*

По програмата са извършени разходи в размер на 64 627 лв., както следва:

- По 1 операция по Приоритетна ос 1, ОП РЧР 2014-2020 г. – 64 627 лв.;

*г) Отчет на показателите за изпълнение на програмата (количествени, качествени, времеви)*

*Приложение №6*

|  |  |  |  |
| --- | --- | --- | --- |
| 1500.02.01 Бюджетна програма „Осигуряване на подходящи условия на труд”  *Показатели за изпълнение* | Мерна единица | Целева стойност | Отчет |
|
| 1. Извършване на контрол по изпълнение най-малко на 50% от влезлите в сила през съответната година ПАМ. | % | 50 | 49 |
| 1. Запазване на висок относителен дял на контрола с акцент върху законосъобразното възникване на трудовите правоотношения и изплащане на забавени дължими трудови възнаграждения | % от общия контрол | 40 | 71 |
| 1. Поддържане на балансирано съотношение между разкриваемостта на нарушенията в областта на здравословни и безопасни условия на труд и осъществяване на трудовите правоотношения с отклонение не повече от 10% | % | не повече от 10 | 7,7 |
| 1. Осъществяване на системен контрол по изпълнение на задълженията за осигуряване на здраве и безопасност при работа и законосъобразното възникване и осъществяване на трудовите правоотношения при извършване на строителни и монтажни работи | брой проверки | 5000 | 3704 |
| 1. Предприятия, обхванати от проекти и програми за подобряване условията на труд | брой | 45 | 11 |
| 1. Увеличаване на работещите с подобрени условия на труд | брой | 2 100 | 762 |
| 1. Работещи, обхванати от прегледи за диагностика на професионални болести | брой | 2 300 | 106 |
| 1. Обучени лица в програми за здраве и безопасност при работа. | брой | 3 700 | Непр.[[12]](#footnote-12) |
| 1. Изготвени анализи на колективни трудови договори и информация за колективни трудови спорове. | бр. | 5 | 3 |
| 1. Изготвена и публикувана информация за вписаните колективни трудови договори и постигнатите в тях договорености. | бр. | 4 | 2 |

* *Кратко описание на показателите за изпълнение*

- *Извършване на контрол по изпълнение най-малко на 50% от влезлите в сила през съответната година ПАМ.* Залагането на последващ контрол на не по-малко от 50% от влезлите в сила през съответната година ПАМ е съобразено и с целта на ИА ГИТ да балансира обхващането на голям брой обекти на контрол и гарантиране ефективността на контролната дейност с наличния ресурс. В периода 01.01. – 30.06.2024 г. контролните органи на ИА ГИТ са проверили изпълнението на 49% от приложените ПАМ с изтекъл срок на изпълнение през отчетния период. В резултат на това е установено, че над 99,3% от проверените ПАМ са изпълнени в определените от контролните органи на ИА ГИТ срокове.

*- Запазване на висок относителен дял на контрола с акцент върху законосъобразното възникване на трудовите правоотношения и изплащане на забавени дължими трудови възнаграждения -* законосъобразното възникване на трудовите правоотношения е една от основните предпоставки за гарантиране правата на работещите в Р България. Показателят ангажира усилията на ИА ГИТ за гарантиране на основни конституционни права на работещите. През първите шест месеца на 2024 г. относителния дял на проверките е над 71%, при заложена целева стойност не по-малко от 40%.

- *Поддържане на балансирано съотношение между разкриваемостта на нарушенията в областта на здравословни и безопасни условия на труд и осъществяване на трудовите правоотношения с отклонение не повече от 10%.* С оглед въведеното в ИА ГИТ интегрирано инспектиране и широкия кръг от правомощия, които осъществява Агенцията в инспекционната дейност, показателят отразява баланса между двете основни и обществено значими направления – контрол в областта на здравословни и безопасни условия на труд и в областта на осъществяване на трудовите правоотношения. През отчетния период съотношението между разкриваемостта на нарушенията в областта на здравословните и безопасни условия на труд и осъществяване на трудовите правоотношения е с отклонение 7,7%.

*- Осъществяване на системен контрол по изпълнение на задълженията за осигуряване на здраве и безопасност при работа и законосъобразното възникване и осъществяване на трудовите правоотношения при извършване на строителни и монтажни работи.* Икономически сектор „Строителство“ традиционно генерира най-високото ниво на травматизъм в страната, обусловено най-вече от рисковия характер на изпълняваните строителни дейности: работа на височина, използване на тежка строителна механизация и т.н. Това е една от причините ИА ГИТ да отделя сериозен ресурс за осъществяване на засилен контрол при извършване на строителни и монтажни работи с цел дисциплиниране на участниците, ангажирани с изграждането и прилагането на системата за осигуряване на здравословни и безопасни условия на труд, а от там и със спазване на изискванията на трудовото законодателство, в т.ч. законосъобразното възникване и изпълнение на трудовите правоотношения в предприятията от бранша. През първите шест месеца на 2024 г. контролните органи на ИА ГИТ са извършили 3704 проверки, което представлява 74 % от целевата стойност.

- *Предприятия, обхванати от проекти и програми за подобряване условията на труд* и *Увеличаване на работещите с подобрени условия на труд* – са показатели, свързани с подкрепата на ФУТ за реализиране на подобрения на работната среда в предприятия;

- *Работещи, обхванати от прегледи за диагностика на професионални болести* - показателят отчита броя работещи, обхванати от програмата на ФУТ за финансиране на диагностиката на професионалните болести през отчетния период;

- *Обучени лица в програми за здраве и безопасност при работа* - отчита обученията по БЗР, проведени от социалните партньори за работници и техни представители в КУТ/ГУТ, работодатели и длъжностни лица по БЗР, с финансовата подкрепа на ФУТ

- Показателите *Уредени колективни трудови спорове (КТС)* и *Постановени арбитражни определения/решения* за определяне на минималните дейности в случай на ефективна стачка представляват съотношението на броя им като процент от постъпилите в НИПА искания за арбитраж;

- *Изготвени анализи с информация за колективни трудови спорове* и *Изготвена и публикувана информация за вписаните колективни трудови договори и постигнатите в тях договорености* - показателите отразяват изпълнението на оперативните цели на НИПА свързани с развитието на информационния ресурс в помощ на колективното трудово договаряне и уреждането на колективни трудови спорове на основа на интегрираната база от данни за КТД и КТС на НИПА.

* *Източници на информацията за данните по показателите за изпълнение*

Информацията, необходима за определяне на постигнатите резултати на целевите стойности на показателите за изпълнение, се набира от информационните системи на НОИ, НСИ, ИА ГИТ, НИПА и регистрите на ФУТ.

*д) Описание на факторите и причините, оказали въздействие върху непостигането на планираните/заявените целеви стойности*

Не се отчита текущо неизпълнение или забавяне по отношение на годишното постигане на целевите стойности.

*e) Отчет на разходите по програмата с разпределение на ведомствени и администрирани разходи*

*Приложение №7*

|  |  |  |  |  |
| --- | --- | --- | --- | --- |
| № | 1500.02.01 Бюджетна програма „Осигуряване на подходящи условия на труд“ (в лева) | Закон 2024 г. | Уточнен план 2024 г. | Отчет към 30.06.2024 г. |
| І. | Общо ведомствени разходи: | 28 116 400 | 30 046 140 | 13 519 761 |
|  | Персонал | 25 318 100 | 27 242 848 | 12 141 804 |
|  | Издръжка | 2 798 300 | 2 798 300 | 1 371 765 |
|  | Капиталови разходи | 0 | 4 992 | 6 192 |
| 1 | Ведомствени разходи по бюджета на ПРБ: | 28 116 400 | 30 046 140 | 13 519 761 |
|  | Персонал | 25 318 100 | 27 242 848 | 12 141 804 |
|  | Издръжка | 2 798 300 | 2 798 300 | 1 371 765 |
|  | Капиталови разходи |  | 4 992 | 6 192 |
| 2 | Ведомствени разходи по други бюджети и сметки за средства от ЕС | 0 | 0 | 0 |
|  | Персонал |  |  |  |
|  | Издръжка |  |  |  |
|  | Капиталови разходи |  |  |  |
| ІІ. | Администрирани разходни параграфи по бюджета | 4 000 000 | 4 000 000 | 1 163 789 |
|  | 1.Проекти и програми за подобряване условията на труд по КСО | 3 000 000 | 3 000 000 | 1 095 908 |
|  | 2.Диагностика на професионалните болести по КСО | 1 000 000 | 1 000 000 | 67 881 |
| ІІІ. | Администрирани разходни параграфи по други бюджети и сметки за средства от ЕС | 0 | 64 627 | 91 627 |
|  | 1.Проекти и програми за подобряване условията на труд по КСО - предоставени трансфери на ведомства |  |  | 27 000 |
|  | 2.Структурни фондове и Кохезионен фонд на ЕС-ЕСФ |  | 54 933 | 54 933 |
|  | 3.Кофинансиране от НФ-ЕСФ |  | 9 694 | 9 694 |
|  | Общо администрирани разходи (ІІ+ІІІ): | 4 000 000 | 4 064 627 | 1 255 416 |
|  |  |  |  |  |
|  | Общо разходи по бюджета (І.1+ІІ): | 32 116 400 | 34 046 140 | 14 683 550 |
|  |  |  |  |  |
|  | Общо разходи (І+ІІ+ІІІ): | 32 116 400 | 34 110 767 | 14 775 177 |
|  |  |  |  |  |
|  | Численост на щатния персонал | 698 | 698 | 569 |
|  | Численост на извънщатния персонал |  | 16 | 16 |

*ж) Отговорност за изпълнението на програмата*

Отговорността за изпълнението на програмата е възложено на ресорния заместник-министър на труда и социалната политика. Програмата се изпълнява от дирекция „Трудово право, обществено осигуряване и условия на труд” в МТСП, ИА ГИТ, ФУТ и НИПА.

### Бюджетна програма „Социални помощи“

*а) Описание на степента на изпълнение на заложените в програмата цели*

Целта на програмата е гарантиране на социална защита на уязвимите групи от населението чрез подобряване на целенасочеността на мерките и оптимизиране на разходите. Това се осъществява чрез следните подцели:

* подпомагане на гражданите, които без помощта на другиго не могат да задоволяват своите основни жизнени потребности, чрез предоставяне на месечни, целеви и еднократни помощи;
* подпомагане на реинтеграцията на пазара на труда на лицата, които получават социални помощи осигуряване на целева социална защита за отопление и подпомагане на уязвими групи от населението;
* намаляване на зависимостта от социални помощи чрез осигуряване на по-добра целенасоченост и финансиране при реализацията на програми и проекти в областта на социалното подпомагане;
* подобряване качеството и условията на живот на групите в неравностойно положение и осигуряване на условия за адекватна социална подкрепа.

*б) Продукти/услуги, предоставяни по програмата – описание на постигнатите резултати и изпълнените дейности за тяхното предоставяне*

За периода 01.01.2024 г. – 30.06.2024 г. по реда на ППЗСП с еднократни, целеви и месечни социални помощи в страната са подпомогнати общо 34 504 лица и семейства. Изплатената сума е 51 704 162 лева. През същия отчетен период на 2023 г. с еднократни, целеви и месечни социални помощи, отпуснати по реда на ППЗСП, в страната са подпомогнати общо 25 070 лица и семейства. Изплатената сума е 18 428 789 лв.

Наблюдава се увеличение в общия брой на случаите на подпомаганите лица и семейства по ЗСП и ППЗСП с 9 434 случая (27%). Отчетената значителна разлика е обусловена от настъпилите нормативни промени влезли в сила от 01.06.2023 г.

* *Месечните социални помощи* допълват собствените доходи на лицата и семействата до определен диференциран минимален доход и се отпускат след проверка на техния доходен и имуществен статус, възраст, семейно положение и здравословно състояние, учебна и трудова заетост. Като база за определяне размера на месечните помощи служи линията на бедност, като са променени индивидуалните процентите и са оптимизирани рисковите групи при определяне на диференцирания доход за различните категории лица или семейства, кандидатстващи за отпускане на месечна помощ по реда на чл. 9 от ППЗСП. Промените са в сила от 01.06.2023 г.

По данни от АСП през отчетния период на 2024 г. с месечни помощи по реда на чл. 9 от ППЗСП в страната са подпомогнати средномесечно 28 705 случая на лица и семейства. Изплатената сума e 47 513 234 лв., в т.ч. са изплатени 20 931 лв. на украински граждани.

За периода януари – юни 2023 г. средномесечно са били обхванати 18 272 случая, а изплатената сума е 15 665 696 лв.

Отчетено е увеличение средномесечно с 10 135 (около 36%), което е в следствие от настъпилите нормативни промени влезли в сила от 01.06.2023 година.

* *Еднократните помощи* са предназначени за задоволяване на инцидентно възникнали здравни, образователни, комунално-битови и други жизненоважни потребности на лицата и семействата (чл. 16, 16а 16в и чл. 17 от ППЗСП) и се отпускат веднъж в годината. От 01.06.2023 г. размерът на еднократната помощ по чл. 16 е до трикратния размер на линията на бедност определен за всяка година (1 578 лв. за 2024 г.).

За издаване на лична карта може да се отпуска еднократната помощ по чл. 16а от ППЗСП до основата за подпомагане по чл. 9, ал. 2 (157,80 лв. за 2024 г.).

На лицата, получили от НЗОК одобрение за заплащане на медицински услуги във връзка с лечение в чужбина може да се отпуска еднократна помощ за покриване на разходите за дневни и квартирни за тях, техните придружители и донори, когато те не са включени в сумата за заплащане.

За периода 01.01.2024 г. – 30.06.2024 г. общият брой на отпуснатите еднократни помощи в страната е 3 474 бр., за които са изплатени 3 567 280 лв. (за периода са издадени 135 брой заповеди за отпускане на помощта на украински граждани, а изплатената сума е 58 314 лв.).

За същия период на 2023 г. общо 6 776 лица и семейства са получили еднократни помощи, като изплатената сума е в размер на общо 2 756 292 лв. Издадени са още 3 824 брой заповеди за отпускане на помощта на украински граждани, а изплатената сума е 1 410 133 лева.

*Месечна целева помощ за родители с деца до 14-годишна възраст* при обявено извънредно положение или обявена извънредна епидемична обстановка по реда на чл. 16б от ППЗСП:

За отчетния период на 2024 г. няма отпуснати заповеди за изплащане на тази помощ. За периода 01.01. - 30.06.2023 г. също няма отпуснати заповеди за изплащане на тази помощ.

* *Целевите социални помощи* по реда на чл. 14 от ППЗСП са за заплащане на наем на общински жилища на самотни родители и самотно живеещи възрастни хора над 70 години.

За периода януари-юни 2024 г. средномесечно са подпомогнати 38 лица а изплатената сума е 10 692 лева. За същият период на 2023 г. средномесечно са подпомогнати 22 лица като изплатената сума е 8 603лева*.*.

* *Целеви средства за диагностика и лечение* в лечебни заведения за болнична помощ на български граждани, които нямат доход и/или лично имущество, което да им осигурява лично участие в здравноосигурителния процес. По данни от АСП за първото полугодие на 2024 г. 1 751 здравно неосигурени лица отговарят на условията на ПМС № 17/2007 г. Изготвени са положителни социални доклади, които са изпратени на болничните заведения, където са лекувани лицата.

За периода януари-юни 2024 г. на лечебните заведения за болнична помощ чрез Националната здравноосигурителна каса са преведени 2 705 085 лв. за 1 968 лица. За същият период на 2023 г. са изплатени 2 693 875 лв. за 2 202 лица.

* *Целеви помощи за отопление* по реда на Наредба № РД-07-5/16.05.2008 г. за условията и реда за отпускане на целева помощ за отопление за предоставяне на финансови средства, с които хората с ниски доходи да осигурят отоплението си през зимния период. Право на целева помощ за отопление имат лицата и семействата, чиито доход е по-нисък от индивидуално определения диференциран минимален доход за отопление. Предоставяната целева помощ за отопление е за период от 5 месеца, който обхваща времето от 1-ви ноември на настоящата календарна година до 31-ви март на следващата календарна година.

За отоплителен сезон 2023/2024 към 30.06.2024 г.са изплатени депонирани суми в размер на 60 991 лв.,които *средноаритметично* се отнасят за 111 лица и семейства.

* *Целеви помощи за ветерани от войните и военноинвалиди*. Условията и редът за предоставяне на целеви средства и помощи на ветераните от войните и военноинвалидите са регламентирани в Закона за ветераните от войните на Република България, Правилника за неговото прилагане, Закона за военноинвалидите и военнопострадалите и Правилника за негово прилагане.

За периода януари – юни 2024 г. общият средномесечен брой на случаите е 1 539, от които 1 482 военноинвалиди и военнопострадали, и 57 ветерани от войните. Общият размер на изплатената сума 371 509 лв., в т.ч. 269 578 лв. трансфер на средства към НЗОК.

За същият период на 2023 г. общият средномесечен брой на случаите е 1 743, от които 1 637 военноинвалиди и военнопострадали, и 106 ветерани от войните. Общият размер на изплатената сума 423 898 лв., в т.ч. 317 241 лв. трансфер на средства към НЗОК.

* *Месечна целева помощ за младежи от 18 и 21-годишна възраст, напуснали за първи път услуга за резидентна грижа* - на основание чл.16в от ППЗСП (в сила от 01.06.2023 г.).

От 01.06.2023 г. е въведена помощ за покриване на първоначални потребности на младежите от 18- до 21-годишна възраст, които до навършване на тази възраст са ползвали социална или интегрирана здравно-социална услуга за резидентна грижа и я напускат за първи път. Условието за отпускане на помощта е лицето да е регистрирано в ДБТ в едномесечен срок от напускане на услугата. Отпусканата месечно в рамките на 3 месеца целева помощ е в размер на линията на бедност за съответната година;

Към 30.06.2024 г. са отчетени 4 подпомогнати лица, като изплатената сума е 11 342лв*.*

* *Целева помощ за безработен член на семейството, получаващ месечна помощ по чл. 9, започнал работа -* на основание 11а от ППЗСП (в сила от 01.06.2023 г.). Когато безработно лице или безработен член на семейството, получаващо месечна помощ по чл. 9 от ППЗСП започне работа, има право на целева помощ за срок от 3 последователни месеца в рамките на една календарна година, считано от месеца, следващ месеца на започването на работа. Размерът на помощта е равен на определения размер за месеца, предхождащ този на започване на работа.

Към 30.06.2024 г. са подпомогнати 2 283лица, като изплатената сума е 601 855 лв.

* *Еднократни социални помощи по чл. 27, т. 1 от ЗСП*.ФСЗ изплаща еднократни социални помощи по реда на чл. 27, т. 1 от ЗСП – предоставят се на лица и семейства при кризисни ситуации, като наводнение, земетресение, пожар или друго бедствие.

Помощта се отпуска за закупуване на оборудване/обзавеждане на пострадалото при възникналата кризисна ситуация жилище/обект в жилищна сграда. Решение за отпускане на помощта взема Управителният съвет на ФСЗ въз основа на подадено писмено заявление от лицето, придружено от документи, доказващи необходимостта от помощта, изготвени от съответната общинска администрация и информация от дирекция „Социално подпомагане“ по настоящ адрес на лицето.

През първото полугодие на 2024 г. от ФСЗ са изплатени социални помощи в размер 40 117 лв. на 18 лица и техните семейства за закупуване оборудване/обзавеждане на пострадало при възникнала кризисна ситуация жилище/обект в жилищна сграда/ - наводнение в община Царево /12 лица/ и пожари в общини Самоков, Смядово, Търговище и Сопот /6 лица/. Към 30.06.2024 г. са подпомогнати 18 лица, а изразходваните средства са в размер на 40 088 лв. (администрирани разходи). От преведената сума 40 117 лв. са приспаднати възстановени 29 лв. от помощ, изплатена в 2023 г.

* *Целевите социални програми и проекти в областта на социалното включване и социалната подкрепа* се реализират в изпълнение на приоритетите на Министерството на труда и социалната политика.
* *Лица, бенефициенти на целеви социални програми и проекти в областта на социалното включване и социалната подкрепа*

С Решения на Управителния съвет на ФСЗ през първото полугодие на 2024 г. са одобрени за финансиране общо 105 проекта, в т.ч. 50 проекта по Компонент 1 „Придобиване на дълготрайни активи, текущо поддържане на материалната база; изграждане на нова, реконструкция и модернизация на съществуващата материална база за предоставяне на социални услуги“; 54 проекта по Целева програма „Подобряване на материалната база и автопарка за разнос на храна на домашен социален патронаж“ и 1 проект по Целева програма „Информираност, подкрепа и съпричастност“. Постъпилите проектни предложения са 182.

По програма „Социални помощи“ се финансират целеви социални програми и проекти в областта на социалното включване и социалната подкрепа, както следва:

* Целева програма „Подобряване материалната база и автопарка за разнос на храна на Домашен социален патронаж“ - през първото шестмесечие на 2024 г. от постъпилите 94 проектни предложения по програмата са одобрени 54 и са сключени договори с 54 общини. За полугодието няма приключени проекти.

Целта на програмата е подпомагане социалната дейност в общините чрез закупуване на нови неупотребявани лекотоварни автомобили за разнос на храна до потребителите на услугата или чрез обновяване/създаване на подходяща и ефективна социална инфраструктура, оптимизиране на условията на труд, осигуряване на съвременно и енергоспестяващо оборудване на Домашен социален патронаж.

Предоставените през първото полугодие на 2024 г. средства по посочената целева програма са изцяло трансфери. Общата сума на предоставените трансфери през първото полугодие е в размер на 1 235 331 лева. Същата сума представлява плащане на 80% по сключените 34 бр. договори за оборудване/обзавеждане и за СМ/ремонтни дейности /5 договора за СМР и 29 за доставка на оборудване и обзавеждане/.

Останалите 20 договора са сключени за доставка на неупотребявани автомобили за разнос на топъл обяд. През първото полугодие няма приключени договори по това направление, съответно няма извършени плащания.

Общият брой потенциални потребители по целева програма „Подобряване материалната база и автопарка за разнос на храна на Домашен социален патронаж“ към 30.06.2024 г. е 17 319 лица и включва лицата, които ще са потребители на социални услуги във връзка с изпълнението по договорите за оборудване/обзавеждане и СМ/ремонтни дейности, по които в полугодието са преведени авансово 80%.

*По Компонент 1 „Придобиване на дълготрайни активи, текущо поддържане на материалната база; изграждане на нова, реконструкция и модернизация на съществуващата материална база за предоставяне на социални услуги“ -* създаден за подобряване на условията на живот на групи в неравностойно положение чрез обновяване или създаване на подходяща и ефективна социална инфраструктура за предоставяне на социални услуги, както и за подобряване качеството на реализираните дейности, оптимизиране на условията на труд, осигуряване на съвременно и енергоспестяващо оборудване и др.

Целта на тази мярка е да се подобри качеството на предоставяните социални услуги, като финансовата подкрепа да достигне до повече хора, които се нуждаят от подкрепа.

Проектите по Компонент 1са: закупуване на оборудване и обзавеждане – финансиране от ФСЗ до 45 000 лв. с ДДС, за строително-монтажни/ремонтни дейности – финансиране от ФСЗ до 72 000 лв. с ДДС и за закупуване на нов неупотребяван пътнически автомобил /лек, миниван, микробус/ - финансиране от ФСЗ до 45 000 лв. с ДДС.

Постъпилите проектни предложения са 87. През първото полугодие са сключени 50 договора, от които 30 с общини, 20 с частни доставчици: девет сдружения, шест фондации и 5 търговски дружества, т.е. по отношение на кандидатстващия субект 30 Бенефициента са общински администрации, 20 са частни доставчици на социални услуги, от които 15 НПО-та и 5 търговски дружества.

По отношение на извършваните дейности 16 от одобрените проекти са за строително-монтажни/ремонтни работи, 15 за оборудване и обзавеждане на помещенията за предоставяне на социални услуги и 19 са за закупуване на нови неупотребявани пътнически автомобили.

Предоставените средства по Компонент 1 на 15-те частни доставчици на социални услуги за първото полугодие на 2024 г. /ОО и СМР/ са в размер на 638 958 лв. /администрирани разходи/.

Към 30.06.2024 г. са предоставени трансфери на 16 общини по Компонент 1 „Придобиване на дълготрайни активи, текущо поддържане на материалната база; изграждане на нова, реконструкция и модернизация на съществуващата материална база за предоставяне на социални услуги“ в размер на 679 127 лв.

Общо по Компонент 1 за първото полугодие на 2024 г. са предоставени 1 318 085 лв. – плащане в размер на 80% по сключените договори за доставка на оборудване и обзавеждане и СМР, от които на 16 общини, 8 сдружения, 4 фондации и 3 търговски дружества.

Потенциалните потребители на социалните услуги по проектите, които се изпълняват в първо шестмесечие на 2024 година /преведени 80%/ по посочения компонент са 3 729 деца и лица.

* *Целева програма „Информираност, подкрепа и съпричастност“*

МТСП подкрепя усилията на Българската православна църква (БПЦ) да предоставя качествени и ефективни социални услуги чрез Целева програма „Информираност, подкрепа и съпричастност“. Тя е с бюджет от 160 000 лв. и се финансира чрез ФСЗ на два етапа.

Целта на Програмата е чрез разяснителна кампания сред духовенството за същността на социалните услуги според нормативната уредба на страната и обмяна на добри практики да се подпомогнат организации към църковните общности в процеса по осигуряване на навременна и подходяща грижа за най-уязвимите хора и семейства.

През първия етап с решение на Управителния съвет на ФСЗ от 03.04.2024 г. е одобрен проект „Социална свързаност и подкрепа“ на Сдружение „Света Богородица“, с. Горна Малина на стойност 58 640 лв. През първото полугодие по проекта са преведени 80% от стойността по договора в размер на 46 912 лв. Основна цел на проекта е подобряване на информираността на енориите и църковните настоятели за възможностите за предоставяне на социални услуги, съгласно нормативната уредба в страната. Сред целите е и медиация между църковната общност, местните власти и регионалните представителства на МТСП в лицето на дирекциите на Агенция за социално подпомагане, за да се постигне добър диалог и да се създаде по-добра възможност за съвместна работа за разработването на социални услуги в подкрепа на най-уязвимите групи.

С осъществяването на проекта се цели да се постави началото на обмяна на добри практики между църковните общности и повишаване на качеството и достъпността на социалните услуги в страната.

Броят на бенефициентите по програмата е 502 лица.

Целеви групи по Програмата*,* която ще се изпълнява до 31.10.2024 г., са представители на БПЦ, доставчици на социални услуги към църковната общност, деца и възрастни в риск.

*По Компонент 2 „Подкрепа за осъществяването на социалната дейност и/или за постигане на социалните цели на социални предприятия, вписани в регистъра на социалните предприятия“ -* създаден, за да се подкрепят социалните предприятия при изграждане на партньорства, обмяна на опит и популяризиране на добри практики. Постъпилите проектни предложения са 10, от които одобрени 4. Няма сключени договори, съответно преведени суми през първото шестмесечие на 2024 г.

*Целева програма за закупуване на хранителни продукти за изхранване на деца и лица, потребители на социални услуги* - утвърденае *с*ъс заповед № РД-25-8/04.12.2023 г. на министъра на труда и социалната политика и по нея се осигурява топла храна или пакети с хранителни продукти за потребители на центрове за временно настаняване, приюти и кризисни центрове за пълнолетни лица и деца.

По целевата програма са финансирани 17 проектни предложения, като са сключени договори с пет сдружения и три фондации, на които са преведени 119 160 лв. /администрирани разходи/ и с 9 общини, на които са преведени 307 850 лв. трансфери, общо преведени по целевата програма в месец декември 2023 г. 427 010 лв.

Отчетените разходи са в размер на 267 864 лв., т.е. възстановените разходи по програмата са в размер на 159 146 лв. При одобряване на проектните предложения са предвидени да бъдат обхванати 923 лица на територията на страната, реалният брой на подпомогнатите лица и деца е 617. Четири от всички 17 Бенефициенти са усвоили напълно предоставените финансови средства, две общински администрации не са реализирани дейности по проекта и са възстановили изцяло отпуснатите средства.

През разглеждания период са възстановени неусвоени средства от 4 НПО-та в размер на 5 060 лв. и от 9 общини в размер на 154 086 лв.

*в)* *Отчет за изпълнението на администрираните разходни показатели, вкл. проектите по програмата*

Програма „Храни и основно материално подпомагане“ е на първо място по изпълнение в България съгласно данните в модула за управление и отчитане на проекти ИСУН. Управляващ орган (УО) на програмата е АСП.

До края на м. юли 2024 г. продължава кампанията за раздаването на над 457 000 пакета с два вида месни консерви и 9 вида хигиенни материали, които ще достигнат до над 618 000 хора в затруднена ситуация и членовете на техните семейства. Право на пакети с хигиенни материали и консерви имат всички, подкрепени по време на първия транш на кампанията, когато бяха раздадени 15 вида хранителни продукти.

Увеличена със задна дата е и стойността на ваучера за детска кухня за деца от 10 месеца до 3 години, която от 1 март 2024 г. е 2.08 лв. След като още пет общини сключиха споразумения за партньорство с АСП, вече 25 общински администрации предоставят здравословна и питателна храна на най-малките си жители, чиито семейства са затруднени да им осигурят такава.

След като МС взе решение, което позволи на УО да наддоговори 15% от бюджета на Програмата, беше увеличена ставката за единица топъл обяд. От 1 юли 2024 г . тя вече е 3.64 лв. Екипът на УО е обработил до момента анексите към договорите на 207 общини и райони на общини от 232, които предоставят подкрепа с топъл обяд всеки работен ден на над 69 000 нуждаещи се.

*г) Отчет на показателите за изпълнение на програмата (количествени, качествени, времеви)*

*Приложение №6*

|  |  |  |  |
| --- | --- | --- | --- |
| 1500.03.01 Програма ,,Социални помощи”  *Показатели за изпълнение* | Мерна единица | Целева стойност | Отчет |
| 1. Месечни помощи | Срeдномесечен брой лица и семейства | 54 971 | 28 705 |
| 1. Еднократни помощи | Брой случаи | 15 000 | 3 474  (в т.ч. издадени 135 бр. заповеди за отпускане на помощта на украински граждани) |
| 1. Целеви помощи за наеми по ЗСП | срeдномесечен брой случаи | 265 | 38 |
| 1. Целеви средства за болнична медицинска помощ за диагностика и лечение (ПМС № 17/2007г.) | брой лица | 5 500 | 1 968 |
| 1. Целеви помощи за отопление[[13]](#footnote-13) | брой лица и семейства | 340 400 | Приемането на заявления-декларации за отпускането на целеви помощи за отопление за отопл. сезон 24/25 г. стартира на 01.07.2024 г. |
| 1. Целеви помощи за ветерани от войните, военноинвалиди и военнопострадали | средномесечен брой лица | 3 500 | 1 539 |
| 1. Целева помощ за безработен член на семейството, получаващ месечна помощ по чл.9, започнал работа - на основание чл.11а от ППЗСП | брой лица | 1 000 | 2 283 |
| 1. Месечна целева помощ за младежи от 18 и 21-годишна възраст, напуснали за първи път услуга за резидентна грижа - на основание чл.16в от ППЗСП | брой лица | 300 | 4 |
| 1. Лица, получаващи еднократни социални помощи по чл. 27, ал. 1, т. 1 от ЗСП | брой лица | 360 | 18 |
| 1. Целеви социални програми и проекти в областта на социалното включване и социалната подкрепа | брой проекти | 98 | 66 |
| 1. Лица, бенефициенти на целеви социални програми и проекти в областта на социалното включване и социалната подкрепа | брой лица | 14 535 | 21 505 |

* *Кратко описание на показателите за изпълнение*
* *Месечните социални помощи* допълват доходите на лицата до определен диференциран минимален доход и се отпускат след проверка на техния доходен и имуществен статус, възраст, семейно положение и здравословно състояние, трудова и учебна заетост. Като база за определяне размера на месечните помощи служи линията за бедност.
* *Еднократните помощи* са предназначени за задоволяване на инцидентно възникнали здравни, образователни, комунално-битови и други жизненоважни потребности на лицата и семействата и се отпускат веднъж в годината до трикратния размер на линията на бедност. Към групата на еднократните помощи спадат и еднократните целеви помощи за издаване на лична карта на лицата, които са до основата за подпомагане по чл. 9, ал. 2, както и еднократни помощи за покриване на разходите за дневни и квартирни за лицата, получили разрешение за лечение в чужбина от МЗ и техните придружители, когато те не са включени в стойността на отпусната сума за лечение, както и *помощта по реда на чл. 16в за покриване на първоначални потребности на младежите от 18- до 21-годишна възраст*, които до навършване на тази възраст са ползвали социална или интегрирана здравно-социална услуга за резидентна грижа и я напускат за първи път.
* *Целева помощ по реда на чл. 16в за покриване на първоначални потребности на младежите от 18- до 21-годишна възраст, които до навършване на тази възраст са ползвали социална или интегрирана здравно-социална услуга за резидентна грижа* и я напускат за първи път. Отпусканата месечно в рамките на 3 месеца целева помощ е в размер на линията на бедност за съответната година
* *Целева помощ по реда на чл. 11а*, когато безработно лице или безработен член на семейството, получаващо месечна помощ по чл. 9, започне работа, има право на целева помощ за срок от 3 последователни месеца в рамките на една календарна година, считано от месеца следващ месеца на започването на работа.
* *Целевите социални помощи* *за наеми по ЗСП* се отпускат за заплащане на наем на общински жилища на самотни родители и самотно живеещи възрастни хора над 70 години.
* *Целевите средства за диагностика и лечение в болнични заведения* на български граждани с прекъснати здравноосигурителни права се предоставят съгласно ПМС № 17/2007 г. и са предназначени за български граждани, които нямат доход и/или лично имущество, което да им осигурява лично участие в здравно осигурителния процес.
* *Целева помощ за отопление* е показател, илюстриращ броя на лицата и семействата, получили целеви помощи за отопление.
* *Целеви помощи на ветераните от войните и военноинвалидите* *и военнопострадалите* *средства* е показател за броя на лицата на които са отпуснатите средства за лекарствени продукти и дентална помощ на ветераните от войните; за безплатно пътуване, телефонни услуги и лекарствени продукти на военноинвалидите и военнопострадалите(по ЗВВРБ и ЗВВ).
* *Лица, получаващи еднократни социални помощи по чл. 27,* ал. 1, т. 1 от ЗСП – ФСЗ изплаща помощи на физически лица по чл. 27, т. 1 от ЗСП, при кризисни ситуации, като наводнение, земетресение, пожар или друго бедствие. Помощта се отпуска за закупуване на оборудване/обзавеждане на пострадалото при възникналата кризисна ситуация жилище/обект в жилищна сграда. Решение за отпускане на помощта взема Управителният съвет на Фонд „Социална закрила“ въз основа на подадено писмено заявление от лицето, придружено от документи, доказващи необходимостта от помощта, изготвени от съответната общинска администрация и информация от дирекция „Социално подпомагане“ по настоящ адрес на лицето.
* *Целеви социални програми и проекти* в областта на социалното включване и социалната подкрепа.
* *Източници на информацията за данните по показателите за изпълнение*

Данните се събират и обработват от АСП на база на подадени молби-декларации за месечни, еднократни и целеви помощи които ежемесечно се събират и анализират.

Данните се събират и обработват от ФСЗ на база подадени молби за отпускане на помощи, внесени проекти за предоставяне на социални услуги и проекти в областта на социалното подпомагане и сключени договори.

*д) Описание на факторите и причините, оказали въздействие върху непостигането на планираните/заявените целеви стойности*

Месечните, еднократни и целеви помощи се отпускат на база на подадени молби-декларации. Месечните социални помощи се отпускат след проверка на доходен и имуществен статус. Помощите по чл. 27, ал. 1, т. 1 от ЗСП се отпускат въз основа на подадено писмено заявление от лицата и социален доклад.

Икономическата ситуация, заетостта и доходите на лицата оказват пряко влияние върху достъпа до социално подпомагане.

*e) Отчет на разходите по програмата с разпределение на ведомствени и администрирани разходи*

*Приложение № 7*

|  |  |  |  |  |
| --- | --- | --- | --- | --- |
| № | 1500.03.01 Бюджетна програма „Социални помощи“ (в лева) | Закон 2024 г. | Уточнен план 2024 г. | Отчет към 30.06.2024 г. |
| І. | Общо ведомствени разходи: | 53 666 000 | 58 854 242 | 29 891 218 |
|  | Персонал | 49 104 900 | 54 283 964 | 26 782 930 |
|  | Издръжка | 4 561 100 | 4 561 100 | 3 100 595 |
|  | Капиталови разходи | 0 | 9 178 | 7 693 |
| 1 | Ведомствени разходи по бюджета на ПРБ: | 53 666 000 | 58 854 242 | 29 891 218 |
|  | Персонал | 49 104 900 | 54 283 964 | 26 782 930 |
|  | Издръжка | 4 561 100 | 4 561 100 | 3 100 595 |
|  | Капиталови разходи |  | 9 178 | 7 693 |
| 2 | Ведомствени разходи по други бюджети и сметки за средства от ЕС | 0 | 0 | 0 |
|  | Персонал |  |  |  |
|  | Издръжка |  |  |  |
|  | Капиталови разходи |  |  |  |
| ІІ. | Администрирани разходни параграфи по бюджета | 344 914 000 | 344 890 072 | 55 578 222 |
|  | 1.Месечни помощи по Закона за социално подпомагане | 121 457 000 | 121 457 000 | 47 513 234 |
|  | 2.Еднократни помощи по Закона за социално подпомагане | 23 670 000 | 23 670 000 | 3 567 280 |
|  | 3.Целеви помощи за наеми по Закона за социално подпомагане | 100 000 | 100 000 | 10 692 |
|  | 4.Помощи за диагностика и лечение - ПМС №17 от 2007 г. | 3 500 000 | 3 476 072 | 2 705 085 |
|  | 5.Други помощи по Закона за социално подпомагане | 860 000 | 860 000 | 55 424 |
|  | 6.Целеви социални програми и проекти в областта на социалното включване и социалната подкрепа | 4 500 000 | 4 500 000 | 680 810 |
|  | 7.Целеви помощи за отопление - Наредба №07-5/2008 г. на министъра на труда и социалната политика за условията и реда за отпускане на целева помощ за отопление | 186 300 000 | 186 300 000 | 60 991 |
|  | 8.Целеви средства за лекарства, дентална помощ и еднократна помощ при смърт на военнопострадалите и военноинвалидите по Закона за ветераните от войните на Република България и Закона за военноинвалидите и военнопострадалите | 3 648 000 | 3 648 000 | 371 509 |
|  | 9.Целева помощ за безработен член на семейството, получаващ месечна помощ по чл. 9, започнал работа (чл. 11а от ППЗСП) | 405 600 | 405 600 | 601 855 |
|  | 10.Месечна целева помощ за младежи от 18 и 21-годишна възраст, напуснали за първи път услуга за резидентна грижа (чл. 16в от ППЗСП) | 473 400 | 473 400 | 11 342 |
| ІІІ. | Администрирани разходни параграфи по други бюджети и сметки за средства от ЕС | 0 | 123 029 052 | 62 197 331 |
|  | 1.Целеви социални програми и проекти в областта на социалното включване и социалната подкрепа - предоставени трансфери на общини |  |  | 1 760 372 |
|  | 2.Помощи за диагностика и лечение ПМС №17 от 2007 г. - предоставени трансфери на Министерство на отбраната |  | 23 928 | 26 023 |
|  | 3.Оперативна програма за храни и/или материално подпомагане на най-нуждаещите се лица в България 2014-2020, финансирана от Фонда за подпомагане на най-нуждаещите се лица и Програма за храни и основно материално подпомагане 2021-2027 г. от ЕСФ+ - средства от ЕС |  | 110 704 611 | 54 369 842 |
|  | 4.Кофинансиране от НФ-ЕСФ |  | 12 300 513 | 6 041 094 |
|  | Общо администрирани разходи (ІІ+ІІІ): | 344 914 000 | 467 919 124 | 117 775 553 |
|  |  |  |  |  |
|  | Общо разходи по бюджета (І.1+ІІ): | 398 580 000 | 403 744 314 | 85 469 440 |
|  |  |  |  |  |
|  | Общо разходи (І+ІІ+ІІІ): | 398 580 000 | 526 773 366 | 147 666 771 |
|  |  |  |  |  |
|  | Численост на щатния персонал | 1 694 | 1 694 | 1 694 |
|  | Численост на извънщатния персонал |  | 76 | 76 |

*ж) Отговорност за изпълнението на програмата*

Пряко отговорен за изпълнението на целите по програмата е ресорният заместник-министър на труда и социалната политика, дирекция „Политика за хората с увреждания, равни възможности и социални помощи” в МТСП, ръководителите на ФСЗ и АСП.

Програмата се реализира от АСП чрез нейните териториални структури и от ФСЗ.

### Бюджетна програма „Равнопоставеност на жените и мъжете”

*а) Описание на степента на изпълнение на заложените в програмата цели*

Основните цели на бюджетната програма за подпомагане създаването на условия за осигуряване на равен достъп до ресурсите на обществото и равноправно участие в създаването и потреблението им за всички, с фокус върху равните възможности на мъжете и жените и на групи в неравностойно положение са постигнати. Реализираните дейности допринесоха за:

- Изпълнение на ангажиментите на Република България за провеждане на политика за равно третиране, равни възможности, равнопоставеност на половете и антидискриминация в съответствие със стандартите на Европейската социална харта за човешките права /ревизирана/, пактовете и конвенциите на ООН за спазване на основните човешки права, както и с правото и практиката на Европейския съюз за правото на живот без дискриминация и равно третиране;

- Превенция на дискриминацията чрез повишаване на информираността и чувствителността на обществото към проблемите за осигуряване на условия за равен достъп до права, блага, стоки и услуги и равноправно участие в обществения живот;

- Координиране на консултативния процес по разработване и прилагане на държавната политика за равни възможности и антидискриминация, наблюдение и отчитане в качеството на орган по равнопоставеността в съответствие с изискванията на Директива 2006/54/ЕО от 5 юли 2006 г. за прилагане на принципа на равните възможности и равното третиране на жените и мъжете в областта на заетостта и професиите (преработена), директивите за равно третиране и Стратегията за равенство между половете за периода 2020-2025 г.;

- Постигане на равни възможности на жените и мъжете и на групите в неравностойно положение при участието им в обществения живот;

- Участие и координация в Европейски инициативи за равни възможности и антидискриминация;

- Координиране на изпълнението на Националната стратегия за насърчаване на равнопоставеността на жените и мъжете за периода 2021-2030 г.

По програмата се реализират приоритетите на държавната политика за създаване на условия за равни възможности и равен достъп до обществените ресурси за всички в обществото.

В изпълнение на ангажименти по чл.16 от Закон за равнопоставеността на жените и мъжете (обн. ДВ. бр. 33 от 26 април 2016 г.) е организирана и проведена процедура за получаване на Отличителен знак от институциите/организациите със значими постижения в ефективното изпълнение на политиката по равнопоставеност на жените и мъжете в Република България за 2024 г. Предложените кандидати са представен на заседание на Националния съвет по равнопоставеност на жените и мъжете към МС. Изготвени са плакети и грамоти за връчване на отличените организации. На 28 май 2024 г. в сградата на МТСП е проведено тържествено събитие по връчване на отличителния знак за значими постижения в изпълнение на политиката по равнопоставеност на жените и мъжете.

МТСП координира събирането от всички ангажирани институции и организации на информация във връзка с ежегодното отчитане на изпълнението на политиката по равнопоставеност на жените и мъжете в България. Осъществена е работа по изготвянето на проект на Доклад за равнопоставеността на жените и мъжете в България за 2023 г. в изпълнение на Националната стратегия за насърчаване на равнопоставеността на жените и мъжете за периода 2021 - 2030 г. и Национален план за действие за насърчаване на равнопоставеността на жените и мъжете за периода 2023-2024 г.

Подготвени са указания и позиции за участието на българските представители в заседанията на Работната група по социални въпроси към Съвета на ЕС по няколко досиета. Регулярно е предоставяна информация в съответствие със запитвания и въпросници на Европейската комисия, Съвета на Европа и други организации и институции, свързани с равенството между половете и недискриминацията.

Експерти от МТСП взеха участие в заседания на Групата на високо ниво по въпросите на равнопоставеността на жените и мъжете към ЕК, Комисията по равнопоставеност между жените и мъжете към Съвета на Европа, Групата на високо ниво по недискриминация, равенство и разнообразие към ЕК и подгрупите към нея, Консултативния комитет по равнопоставеност на жените и мъжете към ЕК и други информационни и експертни форуми за повишаване на информираността, обмен на добри практики и представяне на опита на МТСП в областта на равнопоставеността на жените и мъжете и антидискриминацията.

*б) Продукти/услуги, предоставяни по програмата – описание на постигнатите резултати и изпълнените дейности за тяхното предоставяне*

* *Продукт/услуга № 1:* Функциониращ национален институционален механизъм по равнопоставеността на жените и мъжете.

Поименния състав на Националния съвет по равнопоставеността на жените и мъжете към МС се определя със заповед на министъра на труда и социалната политика, която се актуализира периодично при необходимост. Проведени е 1 заседание на Националния съвет. Организационното и техническото обслужване бе осигурено от дирекция ПХУРВСП на МТСП.

* *Продукт/услуга № 2:* Координиране работата по основни документи в областта на равнопоставеността на жените и мъжете.

Осъществена е процедура за получаване на Отличителен знак от институциите/организациите със значими постижения в ефективното изпълнение на политиката по равнопоставеност на жените и мъжете в Република България за 2024 г. Проведено е тържествено събитие по връчване на отличителния знак за значими постижения в изпълнение на политиката по равнопоставеност на жените и мъжете в България.

Подготвени са указания и позиции за участието на българските представители в заседанията на Работната група по социални въпроси към Съвета на ЕС по няколко досиета.

Регулярно е предоставяна информация в съответствие със запитвания и въпросници на Европейската комисия, Съвета на Европа, Европейския институт на равенство между половете, ООН и други организации и институции, свързани с равенството между жените и мъжете и недискриминацията.

* *Продукт/услуга № 3:* Изпълнение на национални и международни ангажименти в областта на равнопоставеността на жените и мъжете и антидискриминацията:

- Участие в Групата на високо равнище по въпросите на равнопоставеността на жените и мъжете към ЕК;

- Участие в групата на високо ниво по недискриминация, равенство и разнообразие към ЕК и подгрупите към нея;

- Консултативния комитет по равнопоставеност на жените и мъжете към ЕК;

- Комисията по равнопоставеност между жените и мъжете към Съвета на Европа;

- Участие в инициативи на Европейския институт за равенство между половете;

- Дейностите по координация и участието по европейски програми и проекти.

*в) Отчет за изпълнението на администрираните разходни показатели, вкл. проектите по програмата*

*г) Отчет на показателите за изпълнение на програмата (количествени, качествени, времеви)*

*Приложение №6*

|  |  |  |  |  |
| --- | --- | --- | --- | --- |
| 1500.03.02 Бюджетна програма “Равнопоставеност на жените и мъжете”  *Показатели за изпълнение* | Мерна единица | Целева стойност | Отчет | |
| 1. Проведени заседания на Националния съвет по равнопоставеността на жените и мъжете към МС (НСРЖМ), организационно и техническо обезпечени от Секретариата на Съвета | брой проведени заседания | 4 заседания | 1 заседание |
| 1. Координация на разработването и наблюдение на изпълнението на Националната стратегия за насърчаване на равнопоставеността на жените и мъжете, планове, доклади и други документи (*изготвени документи и други*) | брой проведени дейности | 1 документ | 1 проект на Доклад |
| 1. Изпълнение на национални и международни ангажименти в областта на равнопоставеността на жените и мъжете и антидискриминацията   *(участия в национални и международни инициативи -съвети, работни групи, комисии, комитети, форуми, обучения и други; изготвени документи - доклади, становища, попълнени въпросници, указания и други)* | брой изпълнени ангажименти | 10 участия на ниво ЕС, Съвет на Европа и др.;  10 доклада;  др. | 8 заседания на ниво ЕС;  2 заседания в Съвета на Европа;  6 Доклада |

* *Кратко описание на показателите за изпълнение*

*- Дейност на Националния съвет по равнопоставеността на жените и мъжете към МС* са проведените заседания и други дейности на този консултативен орган за политиката за равенство на жените и мъжете и осигуряването на административното и техническо обслужване на дейността на Съвета.

*- Мониторинг на изпълнението на Национална стратегия за насърчаване на равнопоставеността на жените и мъжете 2021-2030 г*. са дейности по координиране и наблюдение на изпълнението и отчитане изпълнението на стратегията, както и координиране на консултативния процес по разработване и прилагане на държавната политика за равни възможности и антидискриминация.

- *Европейски инициативи за равни възможности и антидискриминация*. Изпълнение на ангажиментите на Република България за провеждане на политика за равно третиране, равни възможности, равнопоставеност на жените и мъжете и антидискриминация, наблюдение на изпълнението и отчитането пред международни институции като ООН, Съвет на Европа, Европейски съюз, др. по силата на подписаните от България международни актове в тази сфера (напр. пактовете и конвенциите на ООН за спазване на основните човешки права, Пекинската декларация и платформа за действие, стандартите на Европейската социална харта за човешките права /ревизирана/, Европейския пакт за равенство на жените и мъжете,; вкл. отговорност по текущи досиета на разработвани документи от Европейската комисия, привеждане на националното законодателство в съответствие с това на ЕС, участие в международни, европейски и национални структури по въпросите на равнопоставеност и недискриминация.

* *Източници на информацията за данните по показателите за изпълнение*

Данните са на МТСП.

*д) Описание на факторите и причините, оказали въздействие върху непостигането на планираните/заявените целеви стойности*

*e) Отчет на разходите по програмата с разпределение на ведомствени и администрирани разходи*

*Приложение №7*

|  |  |  |  |  |
| --- | --- | --- | --- | --- |
| № | 1500.03.02 Бюджетна програма „Равнопоставеност на жените и мъжете“ (в лева) | Закон 2024 г. | Уточнен план 2024 г. | Отчет към 30.06.2024 г. |
| І. | Общо ведомствени разходи: | 175 600 | 180 800 | 125 360 |
|  | Персонал | 175 600 | 180 800 | 125 360 |
|  | Издръжка | 0 | 0 | 0 |
|  | Капиталови разходи | 0 | 0 | 0 |
| 1 | Ведомствени разходи по бюджета на ПРБ: | 175 600 | 180 800 | 125 360 |
|  | Персонал | 175 600 | 180 800 | 125 360 |
|  | Издръжка |  |  |  |
|  | Капиталови разходи |  |  |  |
| 2 | Ведомствени разходи по други бюджети и сметки за средства от ЕС | 0 | 0 | 0 |
|  | Персонал |  |  |  |
|  | Издръжка |  |  |  |
|  | Капиталови разходи |  |  |  |
| ІІ. | Администрирани разходни параграфи по бюджета | 0 | 0 | 0 |
| ІІІ. | Администрирани разходни параграфи по други бюджети и сметки за средства от ЕС | 0 | 0 | 0 |
|  | Общо администрирани разходи (ІІ+ІІІ): | 0 | 0 | 0 |
|  |  |  |  |  |
|  | Общо разходи по бюджета (І.1+ІІ): | 175 600 | 180 800 | 125 360 |
|  |  |  |  |  |
|  | Общо разходи (І+ІІ+ІІІ): | 175 600 | 180 800 | 125 360 |
|  |  |  |  |  |
|  | Численост на щатния персонал | 3 | 3 | 3 |
|  | Численост на извънщатния персонал |  |  |  |

*ж) Отговорност за изпълнението на програмата*

Пряко отговорен за изпълнението на целите по програмата е ресорният заместник-министър на труда и социалната политика и дирекция „Политика за хората с увреждания, равни възможности и социални помощи” в МТСП.

### Бюджетна програма „Подкрепа на и за хората с увреждания”

*a) Описание на степента на изпълнение на заложените в програмата цели*

Основната цел на програмата за създаване на условия и гаранции за равнопоставеност и пълноценно участие на хората с увреждания във всички области на обществения живот, както и упражняване на техните права чрез осигуряване на социално-икономическа защита на тях и техните семейства и интегриране в обща и/или специализирана работна среда е постигната.

В изпълнение на програма „Подкрепа на и за хората с увреждания”, през първото полугодие на 2024 г. бе постигнато следното:

• Осигуряване на финансова подкрепа за хората с увреждания, определена и актуализирана спрямо динамичен монетарен показател като линията на бедност, целящо подобряване на финансовото им положение;

• Прилагане на механизма лична помощ с оглед повишаване автономността на ползвателите му чрез гарантирана от държавата финансова подкрепа, на основата на индивидуалните им потребности и личния избор;

• Осигуряване на безвъзмездна преводаческа услуга от и на български жестов език за глухите и сляпо-глухите лица;

• Осигуряване на заетост на хора с трайни увреждания в обичайна работна среда чрез откриване, оборудване и приспособяване на работни места;

• Осигуряване на работни места със здравословни и безопасни условия на труд;

• Внедряване на нови технологии;

• Насърчаване реализирането на трудова дейност от хора с увреждания, вкл. чрез стартиране и развиване на самостоятелна стопанска дейност;

• Включване на хора с множество трайни увреждания, с психични разстройства и/или интелектуални затруднения в заетост чрез създаване на Центрове за защитена заетост с цел осигуряване на условия за извършване на продуктивна дейност, платена работа и предоставяне на персонални подкрепящи услуги;

• Осигурени стимули и преференции на работодатели в интерес на стопанската инициатива за хората с увреждания, включително за рехабилитация и социална интеграция на наетите хора с увреждания, чрез възстановяване на осигурителни вноски на работодатели от обичайна и специализирана работна среда;

• Приобщаване на хора с увреждания в обществото, чрез участието им в мероприятия, организирани по проекти на неправителствени организации;

• Издаване на удостоверения на специализирани предприятия и кооперации на хората с увреждания;

• Осигуряване на достъпна архитектурна среда за хора с увреждания на културни, исторически и спортни обекти;

• Осигуряване на достъпна жилищна среда и лична мобилност за хора с увреждания;

• Осигуряване на законосъобразно разходване на бюджетни средства по субсидирани програми/проекти.

*б) Продукти/услуги, предоставяни по програмата – описание на постигнатите резултати и изпълнените дейности за тяхното предоставяне*

Продукти/услуги, предоставяни по програмата:

* *Продукт/Услуга № 1 Месечна финансова подкрепа за хора с трайни увреждания, съобразно степента на увреждането*;

На месечна финансова подкрепа, съобразно степента на увреждане, имат право хората с трайни увреждания над 18-годишна възраст, в размер, определен в процентно съотношение от линията на бедност.

С Постановление № 212 на Министерския съвет от 02.11.2023 г. бе определен размера на линията на бедност (ЛБ) за страната за 2024 г. от 526 лв. С приемането на този по-висок размер на ЛБ спрямо този за 2023 г. (504 лв.), което бележи ръст от 4,4 %, хората с трайни увреждания, получаващи месечна финансова подкрепа по реда на Закона за хората с увреждания, са в поставени по-благоприятно икономическо положение, предвид на обстоятелството, че и размерът на подкрепата се формира съобразно степента на увреждане и изрично определените в закона проценти спрямо размера на линията на бедност, както следва:

- от 50 до 70,99 на сто получат 36,82 лв. (7% от ЛБ) или увеличение от 1,54 лв.

- от 71 до 90 на сто получат 78,90 лв. (15% от ЛБ) или увеличение от 3,30 лв.

- с над 90 на сто получат 131,5 лв. (25% от ЛБ) или увеличение от 5,50 лв.

- с над 90 на сто с определена чужда помощ, които получават пенсия за инвалидност поради общо заболяване или поради трудова злополука или професионална болест получат 157,80 лв. (30 % от ЛБ) или увеличение от 6,60 лв.

- с над 90 на сто с определена чужда помощ, които получават социална пенсия за инвалидност или пенсия за военна инвалидност, или пенсия за гражданска инвалидност, или наследствена пенсия получат 299,82 лв. (57% от ЛБ), което е увеличение от 12,54 лв.

Този вид подкрепа се отпуска без да се въвежда изрично целево оказване на изразходването на средствата, а съобразно индивидуалните потребности на лицата.

Към 30.06.2024 г. средномесечният брой на лицата с трайни увреждания с осигурена месечна финансова подкрепа е 687 316, а разходваният финансов ресурс от държавния бюджет възлиза на 336 308 287 лв.

* *Продукт/Услуга № 2 Финансова подкрепа за хората с трайни увреждания по формата на целеви помощи*;

Целевите помощи съобразно вида на увреждането се предоставят на хората с увреждания за:

- покупка на лично моторно превозно средство, до четирикратния размер от линията на бедност за съответната година – 1 брой;

- приспособяване на жилище, до двукратния размер от линията на бедност за съответната година за преустройство на жилище – 1 брой;

- балнеолечение и/или рехабилитационни услуги, в размер до 80 на сто от линията на бедност за съответната година или до двойния размер на помощта , ако се ползва придружител, но не повече от действително направения разход – 1 528 броя, в т.ч. за балнеолечение и/или рехабилитационни услуги по чл. 76, ал. 6 от ЗХУ – 463;

- наем на общинско жилище, в размер на нормативно определения наем по реда на Закона за общинската собственост – 1 138 средномесечен брой.

За отчетния период целеви помощи са предоставени на 2 668 средномесечен брой лица, за което са изплатени средства в размер на 1 435 132 лв.

* *Продукт/Услуга № 3 Предоставяне на лична помощ за хората с тайни увреждания, съгласно Закона за личната помощ*;

За периода януари-юни 2024 г. в изпълнение на Закона за личната помощ на общините/районите са преведени 485 203 981 лв. за предоставяне на механизма лична помощ и е осигурена подкрепа на 61 005 средномесечен брой ползватели. Спрямо първото полугодие на 2023 г. (48 862 средномесечен брой ползватели) е отчетен ръст от 25% в средномесечния брой ползватели. През отчетния период от НОИ са преведени средства за лицата, получаващи добавка за чужда помощ по реда на чл.- 103 от КСО и включени в механизма лична помощ – 58 601 940 лв., удържани са и суми по 8д, ал. 5, т. 2 от ЗСПД в размер на 9 828 419 лв.

Важно е да бъде отчетено, че в резултат на увеличението на размера на минималната работна заплата за 2024 г. от 780 лв. на 933 лв. се реализира 19,6-процентно увеличение на възнаграждението на асистентите, предоставящи лична помощ. При изпълнението на механизма лична помощ се наблюдава трайна тенденция, според която увеличението на възнаграждението на асистентите води до увеличение в техния брой, тъй като е стимулиращ фактор за упражняване на тази нелека професия, а това поражда и увеличение в броя на ползвателите на лична помощ. По този начин се създадоха по-благоприятни условия както за асистентите, които да ги мотивират за по-качествено изпълнение на задълженията, така и за ползвателите на лична помощ, които получават по-добра грижа.

* *Продукт/Услуга № 4* *Предоставяне на безвъзмездна преводаческа услуга на български жестов език за глухите и сляпо-глухите лица до 120 часа годишен лимит и допълнително ползване на преводачески услуги на български жестов език до 60 часа на семестър за глухите и сляпо-глухите студенти и докторанти в процеса на обучението за придобиване на висше образование*

За отчетния период по реда и условията на Закона за българския жестов език са издадени 215 заповеди за ползватели и са били издадени 234 заповеди за преводачи. Изплатената сума за този вид подкрепа е в размер на 43 262 лв.

* *Продукт/Услуга № 5 Подкрепени работни места за хора с трайни увреждания по реда на Национална програма за заетост на хората с увреждания*;

Във връзка с дейностите по насърчаване и подпомагане на работодатели по Националната програма за заетост на хората с увреждания през първата половина на 2024 г. бяха обявени две процедури за набиране на проектни предложения от обичайни работодатели. За периода бяха одобрени за финансиране 40 проекта. Предстои сключване на договорите, в резултата на което ще бъдат приспособени 92 работни места за лица с трайни увреждания с осигурена заетост за срок от 36 месеца.

За отчетния период са изразходвани субсидии за насърчаване и подпомагане на работодатели по Националната програма за заетост на хората с увреждания в размер на 476 850 лв. и трансфери в размер на 73 723 лв.

* *Продукт/Услуга № 6 Разкрити нови работни места за хора с увреждания по чл. 49 от ЗХУ;*
* *Продукт/Услуга № 7 Работни места с осигурени и/или подобрени здравословни и безопасни условия на труд;*
* *Продукт/Услуга № 8 Технологично обновени специализирани предприятия и кооперации на хората с увреждания*;

По програмата за финансиране на целеви проекти на специализирани предприятия и кооперации на хората с увреждания по чл. 49 от ЗХУ през отчетния период са класирани за финансиране 21 проекти предложения по проекти със стопанска насоченост, в резултат на реализацията на които ще бъдат технологично обновени 21 предприятия и ще бъдат разкрити 30 работни места за лица с увреждания с осигурена заетост за срок от 24 месеца. През отчетния период са класирани за финансиране 16 проекта на работодатели за финансиране на проекти със социална насоченост, по които са сключени договори. От успешното реализиране на проектните дейности ще се подобрят здравословните условия на труд за 365 лица, от които около 50 % са хора с трайни увреждания, а 28 лица ще получат квалификационни обучения.

Изплатените субсидии за специализираните предприятия и кооперации на хората с увреждания са – 416 786 лв.

* *Продукт/Услуга № 9 Хора с увреждания, включени в мероприятия за рехабилитация и социална интеграция*;

През отчетния период е проведена една процедура, по която са финансирани 29 проекта. От успешното реализиране на проектните дейности по тях, трудова и социална интеграция ще получат около 5 000 деца, младежи и лица с трайни увреждания. За първото полугодие на 2024 г. за мероприятия за рехабилитация и социална интеграция по 29-та проекта са изразходвани средства в обща размер на 279 999 лв.

* *Продукт/Услуга № 10 Хора с увреждания, стартирали самостоятелна стопанска дейност*;

По отношение на финансирането на дейности за започване и развитие на самостоятелна стопанска дейност на хората с увреждания по чл. 46 от ЗХУ през разглеждания период са класирани за финансиране са 24 проекта. Предстои сключване на договори чрез които ще бъдат разкрити нови 24 работни места. За първото полугодие са изразходвани 11 100 лв. по 5 проекта.

* *Продукт/Услуга № 11 Културни, исторически и спортни обекти, адаптирани за хора с увреждания;*

През първото полугодие на 2024 г. e проведен един конкурс, на който са постъпили проекти предложения от 21 организации, които са в процес на оценка. Предстои сключване на договори с оценените и класирани проектни предложения през второто полугодие на 2024 г. За отчетния период са изразходвани средства за трансфери в размер на 55 412 лв. по 2 проекта.

* *Продукт/Услуга № 12 Преференция за възстановяване на внесени осигурителни вноски от работодатели*;

На основание чл. 42, чл. 45, ал. 1 и чл. 50 ал. 1 от ЗХУ се възстановяват 30/50 на сто от внесените осигурителни вноски от работодатели, съответно органи по назначаване, специализирани предприятия и кооперации на хората с увреждания и трудово-лечебни бази, съгласно Наредбата № РД-07-6/20.06.2019 г. за реда за осъществяване на контрол върху изразходването на средствата от възстановени осигурителни вноски на работодатели, съответно органи по назначаване, специализирани предприятия и кооперации на хората с увреждания и трудово-лечебни бази, издадена от министъра на труда и социалната политика. През отчетния период са изплатени средства на 90 специализирани предприятия и кооперации на хора с увреждания за субсидии в размер на 697 960 лв. и са изплатени трансфери в размер на 1 658 лв. на 1 специализирано предприятие.

Същите се използват основно за допълнително материално стимулиране за хората с трайни увреждания, които работят в тях, както и за медицинска рехабилитация и др. социални дейности. Нормативните регламенти създават възможност за използване на средствата за инвестиции, свързани с подобряване на работните места на заетите лица с увреждания.

* *Продукт/Услуга № 13 Създаване на Центрове за защитена заетост – за осигуряване на заетост за хора с множество и трайни увреждания, с психични разстройства и/или интелектуални затруднения;*

През отчетният период се изпълняват преките дейности в четири създадени Центрове за защитена заетост (ЦЗЗ), в които трудова дейност осъществят 60 лица с множество трайни увреждания, с интелектуални затруднения и/или психични разстройства. Общо за създаването на центрове за защитена заетост е изразходвана за първото полугодие на 2024 г. субсидия в размер на 282 952 лв.

* *Продукт/Услуга № 14 Организации/работодатели, на които е извършен мониторинг, спрямо общия брой, подлежащи на такъв*;

За осигуряването на законосъобразно разходване на бюджетни средства по субсидираните проекти и спазването на законовите разпоредби през отчетният период са извършени проверки от инспекторите на АХУ на 71% организациите, спрямо общия брой подлежащи на наблюдение и контрол.

* *Продукт/Услуга № 15 Осигуряване на финансова подкрепа под формата на субсидия от държавния бюджет за организациите на и за хора с увреждания с призната национална представителност*;

На организациите на и за хора с увреждания с призната национална представителност регулярно се осъществяват плащания в началото на всяко тримесечие. За отчетния период е осигурена финансова подкрепа под формата на субсидия на всички 21 организации с призната национална представителност в общ размер 2 549 411 лв.

* *Продукт/Услуга № 16 Национална програма за достъпна жилищна среда и лична мобилност*;

Във връзка с изпълнението на Национална програма за достъпна жилищна среда и лична мобилност, по която се финансират дейности за изграждане на достъпна жилищна среда за хора с увреждания и осигуряване на лична мобилност през разглеждания период е обявена процедура за подбор на проектни предложения. В резултат на осъществените административни процеси по реализацията на Програмата, по Компонент „Достъпна жилищна среда“ са одобрени 50 проектни предложения, на обща стойност 2 273 393 лв., а по Компонент 2 „Лична мобилност“ 17 проекти предложения, които са на обща стойност 130 120 лв. Одобрените проекти предстои да се финансират и изпълняват през второто полугодие на 2024 г.

*в) Отчет за изпълнението на администрираните разходни показатели, вкл. проектите по програмата*

По програмата са извършени и разходи в размер на 54 338 163 лв., както следва:

- По 5 операции по Приоритетна ос 2, ОП РЧР 2014-2020 г. – 2 388 147 лв.

- По 1 операция по Приоритетна ос 6, ОП РЧР 2014-2020 г. – 11 707 лв.

- По 1 операция по Приоритет 2, П РЧР 2021-2027 г. – 51 306 504 лв.

- По проект П39 по инвестиция C11I1 по МВУ – 631 805 лв.

*г) Отчет на показателите за изпълнение на програмата (количествени, качествени, времеви)*

*Приложение №6*

|  |  |  |  |
| --- | --- | --- | --- |
| 1500.04.01 Бюджетна програма “Подкрепа на и за хората с увреждания” | Мерна единица | Целева стойност | Отчет |
| *Показатели за изпълнение* |
| 1. Финансова подкрепа за хора с трайни увреждания | ср.м.бр. лица | 670 000 | 687 316 |
| 2. Финансова подкрепа за хора с трайни увреждания под формата на целеви помощи по чл. 69, т. 2 от ЗХУ | ср.м.бр. лица | 2 000 | 2 668 |
| 3. Механизъм лична помощ | ср.м.бр. лица | 54 100 | 61 005 |
| 4. Целева помощ за безвъзмездна преводаческа услуга по Закона за българския жестов език | брой издадени заповеди | 1 000 | 449 |
| 5. Подкрепени работни места за хора с трайни увреждания по реда на Национална програма за заетост на хората с увреждания | брой | 500 | 0 |
| 6. Разкрити нови работни места за хора с увреждания по чл. 49 от ЗХУ | брой | 30 | 0 |
| 7. Работни места с осигурени и/или подобрени здравословни и безопасни условия на труд. | брой | 360 | 365 |
| 8. Технологично обновени специализирани предприятия и кооперации на хора с увреждания | брой | 10 | 0 |
| 9. Хора с увреждания, включени в мероприятия за рехабилитация и социална интеграция. | брой | 3 600 | 0 |
| 10. Хора с увреждания, стартирали самостоятелна стопанска дейност | брой | 27 | 12 |
| 11. Културни, исторически и спортни обекти, адаптирани за хора с увреждания | брой | 15 | 0 |
| 12. Преференция за възстановяване на внесени осигурителни вноски от работодатели | брой | 100 | 91 |
| 13. Организации/работодатели, на които е извършен мониторинг, спрямо общия брой, подлежащи на такъв. | процент | 100 | 71 |
| 14. Създадени центрове за защитена заетост | брой | 4 | 4 |
| 15. Финансиране на дейности за изграждане на достъпна жилищна среда за хора с увреждания и осигуряване на лична мобилност (чл. 56, ал. 1 от ЗХУ) | брой | 70 | 67 |
| 16. Организации на и за хора с увреждания с призната национална представителност с осигурена финансова подкрепа под формата на субсидия | брой | 21 | 21 |

* *Кратко описание на показателите за изпълнение*

*Месечна финансова подкрепа за хора с трайни увреждания –* размерът на месечната финансовата подкрепа зависи от степента на увреждане и се определя и актуализира спрямо линията на бедност в България, определена с Постановление на Министерския съвет за съответната година.

*Финансова подкрепа за хората с увреждания, предоставяна под формата на целеви помощи* – размерът на целевите помощи зависи от вида увреждане и се определя и актуализира спрямо линията на бедност в България, определена с Постановление на Министерския съвет за съответната година, с изключение на целевата помощ за наем на общинско жилище.

*Личната помощ* е механизъм за подкрепа за пълноценно участие в обществото, за извършване на дейности, отговарящи на индивидуалните потребности от личен, домашен или социален характер, и за преодоляване на бариерите на функционалните ограничения, основаван на гарантирана от държавата финансова подкрепа, индивидуалните потребности и личния избор на ползвателя на лична помощ.

*С целевата помощ за осигуряване на безвъзмездна преводаческа услуга по Закона за българския жестов език* се гарантира предоставянето на преводачески услуги от и на български жестов език за глухите и сляпо-глухите лица до 120 часа годишен лимит и допълнително ползване на тези услуги до 60 часа на семестър за глухите и сляпо-глухите студенти и докторанти в процеса на обучението за придобиване на висше образование. Така се създават условия за премахването на ограничения при общуването на глухите и сляпо-глухите лица и при използването и достъпа до информация.

*Подкрепени работни места за хора с трайни увреждания по реда на Национална програма за заетост на хората с увреждания по чл. 44 от ЗХУ –* има за цел както създаване на условия за заетост на хората с увреждания, така и насърчаване и подпомагане на работодателите да ги наемат на работа, както и за повишаване на тяхната пригодност за заетост.

*Разкрити нови работни места за хора с увреждания по чл. 49 от ЗХУ –* АХУ може да финансира специализираните предприятия и кооперации на хора с увреждания по целеви проекти и програми.

*Работни места с осигурени и/или подобрени здравословни и безопасни условия на труд –* реализиране на програма за финансиране на проекти на специализираните предприятия и кооперации на хората с увреждания със социална насоченост, чрез които се постига осигуряване на здравословни и безопасни условия на труд, подобряване квалификацията на заетите в тях хора с увреждания и др. Това води до намаляване на риска от трудови злополуки и се постига превенция по отношение здравния статус на работещите. Тази дейност отговаря на една от целите на Европейската политика на пазара на труда, а именно подобряване качеството на работните места.

*Технологично обновени специализирани предприятия и кооперации на хората с увреждания* – важен показател за степента, в която се модернизират и осъвременяват специализираните предприятия и кооперации на хората с увреждания. Технологичното обновление на тези предприятия и кооперации е жизнено важно за тяхното оцеляване, особено в ситуация на световна икономическа криза. Постига се повишаване производителността на труда, вкл. на хората с увреждания, което допринася за увеличаване на получаваните от тях доходи.

*Хора с увреждания, включени в мероприятия за рехабилитация и социална интеграция –* осигурява се финансиране на проекти на неправителствени организации в областта на рехабилитацията и социалната интеграция на целевата група. С тази програма се постига партньорство на държавата с неправителствения сектор за реализиране на мероприятия като – обучения, различни видове арт терапии, придобиване на умения за самостоятелен живот, посещения на културни и други мероприятия, провеждане на фестивали, концерти и др. с активното участие на целевата група, както и разработване на помагала, наръчници и др., насочени към промяна на обществените възприятия за хората с увреждания.

*Хора с увреждания, стартирали самостоятелна стопанска дейност –* осигурява се стимулиране на самостоятелната стопанска дейност на хората с трайни увреждания. Същата е форма на заетост, която много често е единствената алтернатива на хората с трайни увреждания за трудова реализация. Чрез стартиране на самостоятелна стопанска дейност, хората с увреждания се реинтегрират в обществото, подобряват социалния и финансовия си статус, стават пълноценни граждани, които могат да водят достоен живот, какъвто всеки заслужава.

*Културни, исторически и спортни обекти, адаптирани за хора с увреждания –* с финансирането на проекти за осигуряване на архитектурен достъп и адаптиране на културни, спортни и исторически обекти се осигуряват предпоставки за активно социално включване на хората с увреждания, имащи специфични потребности при пространственото им придвижване за участието им в културния, обществения и спортен живот в страната. Така се повишава тяхната обществена значимост и самочувствие и се постига приобщаването им към националното културно, историческо богатство на страната.

*Преференция за възстановяване на внесени осигурителни вноски от работодатели –* този показател отчита броя на възползвалите се работодатели от специализирана и обичайна работна среда от възстановяване на процент от внесените от тях осигурителните вноски. Възстановените средства се ползват от работодателите за рехабилитация и социална интеграция на хората с увреждания, както и за инвестиции. Чрез тази преференция се цели осигуряването на по-добри условия на труд на работещите хора с увреждания в специализираните предприятия, кооперации и трудово – лечебни бази и стимулиране на работодателите от обичайна работна среда да наемат хора с увреждания в трудоспособна възраст, като по този начин ги интегрират в обществото.

*Организации/работодатели, на които е извършен мониторинг, спрямо общия брой, подлежащи на такъв* – този показател дава количествена информация за брой и процент на действително извършените проверки, съпоставимо към броя и процент на подлежащите на мониторинг организации. Регулярният контрол по изпълнение на поетите задължения от бенефициентите води до ефективно използване на предоставения финансов ресурс и до постигане на устойчивост по отношение на изпълнение на заложените в проектите дейности, както и спазване изискванията на нормативната уредба.

*Създаване на центрове за защитена заетост за хора с множество и трайни увреждания, с психични разстройства и/или интелектуални затруднения –* Центровете за защитена заетост са механизъм в подкрепа на трудовата интеграция на хора с множество трайни увреждания, с психични разстройства и/или интелектуални затруднения с цел осигуряване на условия за извършване на продуктивна дейност, платена работа и предоставяне на персонални подкрепящи услуги.

*Национална програма за достъпна жилищна среда и лична мобилност –* съгласно чл. 56 от ЗХУ физическите и юридически лица, собственици на елементи на достъпната среда, сгради и съоръжения, може да бъдат финансирани за дейности за изграждане на достъпна среда за хора с увреждания по национална програма за достъпна жилищна среда и лична мобилност.

*Осигуряване на финансова подкрепа под формата на субсидия за организации на и за хора с увреждания с призната национална представителност* – в изпълнение на чл. 95, ал. 1 от ЗХУ държавата осигурява финансова подкрепа за дейности на организациите на и за хората с увреждания с призната национална представителност по чл. 92 под формата на субсидия от държавния бюджет. Национално представителните организации на и за хората с увреждания, съгласно чл. 104, ал. 1 от ППЗХУ (изм. ДВ, бр. 28 от 2021 г., в сила от 6.04.2021 г.) правят предложения за субсидии и разпределение на тяхното предназначение, съпроводени с доклад и с разчет до министъра на труда и социалната политика за преценка на допустимостта на дейностите и разходите за тях, както и за тяхната целесъобразност.

* *Източници на информацията за данните по показателите за изпълнение*

Информацията се набира предимно от собствени източници, което до голяма степен гарантира качеството на данните по целевите стойности на показателите за изпълнение. Изградената информационна база данни пък е най-ефикасното средство за представяне на още по-качествена и съдържателна от гледна точка аналитичност информация.

*д) Описание на факторите и причините, оказали въздействие върху непостигането на планираните/заявените целеви стойности*

Преимуществено заявените или планирани целеви стойности са постигнати. При някои от мерките са наблюдава по-слаб интерес от страна на целевите групи към дадения вид подкрепа, породено от динамиката в макроикономическата среда.

*e) Отчет на разходите по програмата с разпределение на ведомствени и администрирани разходи*

*Приложение №7*

|  |  |  |  |  |
| --- | --- | --- | --- | --- |
| № | 1500.04.01 Бюджетна програма „Подкрепа на и за хората с увреждания“ (в лева) | Закон 2024 г. | Уточнен план 2024 г. | Отчет към 30.06.2024 г. |
| І. | Общо ведомствени разходи: | 23 259 500 | 25 472 134 | 14 261 333 |
|  | Персонал | 21 278 000 | 23 490 634 | 12 823 821 |
|  | Издръжка | 1 981 500 | 1 981 500 | 1 437 512 |
|  | Капиталови разходи | 0 | 0 | 0 |
| 1 | Ведомствени разходи по бюджета на ПРБ: | 23 259 500 | 25 472 134 | 14 261 333 |
|  | Персонал | 21 278 000 | 23 490 634 | 12 823 821 |
|  | Издръжка | 1 981 500 | 1 981 500 | 1 437 512 |
|  | Капиталови разходи |  |  |  |
| 2 | Ведомствени разходи по други бюджети и сметки за средства от ЕС | 0 | 0 | 0 |
|  | Персонал |  |  |  |
|  | Издръжка |  |  |  |
|  | Капиталови разходи |  |  |  |
| ІІ. | Администрирани разходни параграфи по бюджета | 1 471 638 100 | 1 471 568 714 | 342 571 859 |
|  | 1.Финансова подкрепа за хора с трайни увреждания | 657 700 000 | 657 700 000 | 336 308 287 |
|  | 2.Финансова подкрепа под формата на целеви помощи за хора с трайни увреждания | 3 300 000 | 3 300 000 | 1 435 132 |
|  | 3.Субсидии и други текущи трансфери за нефинансови предприятия по Закона за хората с увреждания | 8 924 600 | 8 855 214 | 1 885 648 |
|  | 4.Субсидия за рехабилитация и интеграция на хората с увреждания (чл. 10, ал. 3, т. 8 от ЗХУ) | 400 000 | 400 000 | 279 999 |
|  | 5.Национална програма за достъпна жилищна среда и лична мобилност (чл. 56, ал. 1 от ЗХУ) | 2 500 000 | 2 500 000 | 70 120 |
|  | 6.Механизъм лична помощ | 793 714 100 | 793 714 100 |  |
|  | 7.Субсидии за национално представитeлните организации на и за хората с увреждания, в т. ч.: | 5 099 400 | 5 099 400 | 2 549 411 |
|  | *7.1.Сдружение „Съюз на инвалидите в България“* | 709 600 | 709 600 | 354 800 |
|  | *7.2.Сдружение „Съюз на военноинвалидите и военнопострадалите“* | 282 900 | 282 900 | 141 197 |
|  | *7.3.Сдружение „Съюз на слепите в България“* | 722 200 | 722 200 | 361 100 |
|  | *7.4.Сдружение „Българска асоциация за лица с интелектуални затруднения“* | 212 800 | 212 800 | 106 400 |
|  | *7.5.Кооперативен съюз „Национален съюз на трудовопроизводителните кооперации“* | 478 400 | 478 400 | 239 200 |
|  | *7.6.Сдружение „Асоциация на родителите на деца с увреден слух“* | 112 700 | 112 700 | 56 350 |
|  | *7.7.Сдружение „Съюз на глухите в България“* | 372 600 | 372 600 | 186 300 |
|  | *7.8.Сдружение „Българска асоциация „Диабет“* | 406 000 | 406 000 | 202 964 |
|  | *7.9.Сдружение „Асоциация на родителите на деца с нарушено зрение“* | 92 000 | 92 000 | 46 000 |
|  | *7.10.Сдружение „Национална асоциация на сляпо-глухите в България“* | 193 200 | 193 200 | 96 600 |
|  | *7.11.Национално сдружение на работодателите на хората с увреждания* | 312 800 | 312 800 | 156 400 |
|  | *7.12.Сдружение „Център за психологически изследвания“* | 287 500 | 287 500 | 143 750 |
|  | *7.13.Сдружение „Българска асоциация за невромускулни заболявания“* | 59 800 | 59 800 | 29 900 |
|  | *7.14.Сдружение „Национална организация „Малки български хора“* | 52 900 | 52 900 | 26 450 |
|  | *7.15.Сдружение „Асоциация на родители на деца с епилепсия“* | 59 800 | 59 800 | 29 900 |
|  | *7.16.Сдружение „Национален център за рехабилитация на слепи“* | 236 900 | 236 900 | 118 450 |
|  | *7.17.Сдружение „Българска асоциация за рекреация, интеграция и спорт“* | 51 800 | 51 800 | 25 900 |
|  | *7.18.Сдружение „Национален алианс за социална отговорност“* | 230 000 | 230 000 | 115 000 |
|  | *7.19.Кооперация „Национална потребителна кооперация на слепите в България“* | 113 900 | 113 900 | 56 950 |
|  | *7.20.Сдружение „Българска асоциация за рекреация и туризъм“* | 51 800 | 51 800 | 25 900 |
|  | *7.21.Сдружение „Национална асоциация на хората с придобити увреждания“* | 59 800 | 59 800 | 29 900 |
|  | 8.Целева помощ за безвъзмездна преводаческа услуга по Закона за българския жестов език |  |  | 43 262 |
| ІІІ. | Администрирани разходни параграфи по други бюджети и сметки за средства от ЕС | 0 | 54 407 549 | 539 672 937 |
|  | 1.Механизъм лична помощ - предоставени трансфери на общини |  |  | 485 203 981 |
|  | 2.Субсидии и други текущи трансфери за нефинансови предприятия по Закона за хората с увреждания - предоставени трансфери на ведомства и общини |  | 69 386 | 130 793 |
|  | 3.Структурни фондове и Кохезионен фонд на ЕС-ЕСФ |  | 44 452 780 | 44 452 780 |
|  | 4.Кофинансиране от НФ-ЕСФ |  | 9 253 578 | 9 253 578 |
|  | 5.Механизъм за възстановяване и устойчивост - ЕС |  | 631 805 | 631 805 |
|  | 6.Механизъм за възстановяване и устойчивост - НБ |  |  |  |
|  | Общо администрирани разходи (ІІ+ІІІ): | 1 471 638 100 | 1 525 976 263 | 882 244 796 |
|  |  |  |  |  |
|  | Общо разходи по бюджета (І.1+ІІ): | 1 494 897 600 | 1 497 040 848 | 356 833 192 |
|  |  |  |  |  |
|  | Общо разходи (І+ІІ+ІІІ): | 1 494 897 600 | 1 551 448 397 | 896 506 129 |
|  |  |  |  |  |
|  | Численост на щатния персонал | 730 | 730 | 725 |
|  | Численост на извънщатния персонал |  | 32 | 32 |

За целите на изпълнение на инвестиция С11.I2 „Предоставяне на помощни средства на лица с трайни увреждания“ по НПВУ, през първото полугодие на 2024 г. е подготвена тръжната документация за обявяване на процедури за избор на изпълнител за предоставянето на услуги, свързани с организиране и провеждане на мотивационни обучения на ползвателите на високотехнологичните помощни средства. Сключен е договор за предоставянето на услуги, свързани с организиране на събития и мероприятия за нуждите на проекта, с оглед обезпечаване провеждането на въвеждаща и заключителна конференции по проекта и обучения на социалните работници за прилагане на Методиката за подбор на лица с трайни увреждания. В отчетния период беше проведена въвеждаща конференция в гр. София, както и три обучения (в гр. Русе, София и Пловдив) на всички социални работници, определени за членове на комисиите за оценка, за прилагане на Методиката за подбор на лица с трайни увреждания. В периода от 17 май 2024 г. до 17 юли 2024 г., Агенцията за социално подпомагане реализира кампания за подаване на заявления от кандидатите за осигуряване на високотехнологични помощни средства.

*ж) Отговорност за изпълнение на програмата*

Пряко отговорен за изпълнението на целите по програмата е ресорният заместник-министър на труда и социалната политика, директора на дирекция „Политика за хората с увреждания, равни възможности и социални помощи” в МТСП, изпълнителните директори на АСП, АХУ, ФСЗ и ръководителят на Проект „Красива България“.

### Бюджетна програма „Подкрепа за децата и семействата“

*а) Описание на степента на изпълнение на заложените в програмата цели*

Целта на програмата„Подкрепа за децата и семействата” е оказване на финансова подкрепа на семействата с деца, както и на деца в риск, и е в съответствие и изпълнение на принципа за отглеждане на децата в семейна среда. Финансовата подкрепа, осигурявана по реда на ЗЗДет. и Правилника за неговото прилагане, е част от работата по случаи на превенция на изоставянето, реинтеграцията, настаняването на деца в семейства на роднини или близки и средствата за приемна грижа. Осигуряването на семейно подпомагане по реда на ЗСПД и Правилника за неговото прилагане има за цел подкрепа при отглеждането на децата в семейна среда чрез предоставяне на семейни помощи за деца. Семейните помощи са еднократни и месечни и се предоставят в пари и/или в натура.

Еднократната помощ при раждане на дете, еднократната помощ при осиновяване на дете, еднократната помощ за отглеждане на близнаци, еднократната помощ за отглеждане на дете от майка (осиновителка) студентка, учаща в редовна форма на обучение, еднократната помощ за безплатно пътуване веднъж в годината с железопътния и автобусния транспорт в страната за многодетни майки, месечните помощи за отглеждане на дете с трайно увреждане, месечните помощи за дете без право на наследствена пенсия от починал родител, еднократната помощ за ученици, записани в първи клас или са записани или продължават обучението си във втори, трети и четвърти клас, както и еднократната помощ за ученици, записани в осми клас, се предоставят без доходен тест за семейството.

Само три от видовете семейни помощи се отпускат след проверка на доходите. Това са: еднократната помощ при бременност; месечните помощи за отглеждане на дете до навършване на една година и месечните помощи за отглеждане на дете до завършване на средно образование, но не повече от 20-годишна възраст.

Законът регламентира правна възможност месечните помощи за отглеждане на дете до завършване на средно образование, месечните помощи за отглеждане на дете до навършване на една година, еднократната помощ за ученици, записани в първи клас (а от учебната 2023/2024 г. и записани или продължават обучението си във втори, трети и четвърти клас), и еднократната помощ за ученици, записани в осми клас, да се предоставят и в натура, като за първите две помощи при всички случаи на непълнолетни родители това е задължително.

По отношение на семействата, които отглеждат деца с трайни увреждания, семействата на роднини или близки или приемни семейства – за децата, настанени по реда на ЗЗДет., за децата със или без право на наследствена пенсия от починал родител, а от 26.12.2022 г. и за децата, които се отглеждат от техните самотни осиновители, семейните помощи се предоставят в облекчен режим, независимо от доходите на семейството.

*б) Продукти/услуги, предоставяни по програмата – описание на постигнатите резултати и изпълнените дейности за тяхното предоставяне*

Семейните помощи за деца се отпускат въз основа на подадено заявление-декларация по образец за всяка отделна помощ, към което се прилагат необходимите документи. За първото полугодие на 2024 г. по реда на ЗСПД средномесечно са отпуснати семейни помощи при бременност, раждане и отглеждане на деца, както следва:

* *Еднократна помощ при бременност*. За периода от 01.01.2024 г. до 30.06.2024 г. с еднократна помощ при бременност са подпомогнати общо 4 150 бременни жени. Изплатената сума е 884 906 лв., което представлява около 36% от предвидените бюджетни средства за този вид помощ. За същия период на 2023 г. са подпомогнати общо 4 036 бременни жени. Изплатената сума е 605 928 лв. Отчита се увеличение с около 3% (114 жени). Отпускането на еднократната помощ при бременност е обвързано с дохода на семейството.
* *Еднократна помощ при раждане на дете.* През първото полугодие на 2024 г. са отпуснати помощи за 25 398 родени деца. Изплатената сума е 12 754 724 лв. (около 36% от предвидените бюджетни средства за този вид помощ). През същия период на 2023 г. са отпуснати еднократни помощи за 25 476 родени деца. Изплатената сума е 9 910 948 лв. Отчита се леко намаление с 0,3% (78 деца). Отпускането на помощта не е обвързано с дохода на семейството.
* *Еднократна помощ при осиновяване на дете*. През първото шестмесечие на 2024 г. са отпуснати помощи за 169 осиновени деца. Изплатената сума е 55 375 лв., което е около 32% от бюджета за тази помощ. През същия период на 2023 г. са отпуснати еднократни помощи за 159 осиновени деца. Изплатената сума е 40 690 лв. Отчита се увеличение с около 6% (10 деца).
* *Еднократна помощ за отглеждане на близнаци*. За първото полугодие на 2024 г. дирекциите „Социално подпомагане” са изплатили за 873 деца близнаци сумата 1 042 800 лв. (41% от предвидените бюджетни средства за помощта). За първото шестмесечие на 2023 г. са изплатени средства в размер на 1 016 400 лв. за 853 деца близнаци. В сравнение със същия период на 2023 г. се наблюдава увеличение, като помощта е изплатена за 20 деца близнаци повече (около 2%).
* *Еднократна помощ за отглеждане на дете от майка студентка*, *учаща в редовна форма на обучение.* За периода януари – юни 2024 г. на общо 138 майки студентки, от които 76 – с първо плащане 50% от помощта и 62 – с второ плащане 50% на помощта, са изплатени еднократни помощи за отглеждане на дете в размер на 217 733 лв. (около 15% от предвидените за 2024 г. средства за помощта). За същия период на 2023 г. са подпомогнати общо 145 майки, от които 76 – с първо плащане 50% от помощта и 69 – с второ плащане 50% на помощта. Изплатената сума е 204 714 лв. През отчетния период се отбелязва намаление на броя на подпомогнатите по ЗСПД майки студентки с около 5% (7 майки студентки по-малко). Броят на отпуснатите помощи значително намалява след въвеждането в ЗСПД от 2015 г. на допълнителните условия за тяхното предоставяне.
* *Еднократна помощ за ученици, записани в първи клас или са записани или продължават обучението си във втори, трети и четвърти клас:* Отпадането на доходния критерий за отпускане на помощта се прилага от учебната 2021/2022 година. С промените в ЗСПД (обн., ДВ, бр. 102 от 2022 г.) е разширен обхватът на еднократната помощ за ученици, записани в първи клас, която вече се изплаща и за втори, трети и четвърти клас, независимо от дохода на семейството, както и се отпуска независимо от вида на училището, в което са записани децата. С промени в ЗСПД (обн., ДВ, бр. 66 от 2023 г.) е прецизирана еднократната помощ за ученици, записани в първи клас или записани или продължават обучението си във втори, трети и четвърти клас. Промените са приложими от учебната 2023/2024 година. Приемът на заявления-декларации започва след записване на децата в училище за съответната учебна година. Помощта се изплаща на два пъти – 50 на сто от нейния размер се изплаща след влизане в сила на заповедта за отпускането й, а остатъкът се изплаща в началото на втория учебен срок, ако детето продължава да посещава училище. През наблюдавания период за учебната 2023/2024 г. към 30.06.2024 г. помощта е изплатена за общо 201 944 деца от първи до четвърти клас, от които за 52 400 деца първи клас, 50 562 деца втори клас, 50 843 деца трети клас, 48 139 деца четвърти клас. Общо изплатените средства са 30 248 271 лв., които представляват над 48% от предвидените за 2024 г. средства за помощта. За учебната 2024/2025 г. към 30.06.2024 г. все още няма отпусната помощ. За периода януари – юни 2023 г. за учебната 2022/2023 г. помощта е изплатена за 50 094 деца-първокласници, от които – с първо плащане 1 случай и с второ плащане – 49 032 броя случаи. Изплатената сума е 7 490 282 лв.
* *Еднократна помощ за ученици, записани в осми клас*. Със ЗДБРБ за 2021 г. (обн., ДВ, бр. 104 от 2020 г.) еднократната помощ за ученици, записани в осми клас, се въведе трайно като нова семейна помощ по чл. 10б от ЗСПД, като помощта се предоставя независимо от дохода на семейството. С промените в ЗСПД (обн., ДВ, бр. 102 от 2022 г.) помощта се отпуска независимо от вида на училището, в което са записани децата. Промяната е приложима от учебната 2023/2024 година. Запазва се принципът за изплащане на помощта на два пъти, като 50 на сто от нейния размер се изплаща след влизане в сила на заповедта за отпускането й, а остатъкът се изплаща в началото на втория учебен срок, ако детето продължава да посещава училище. През първото шестмесечие на 2024 г. за учебната 2023/2024 година помощта е изплатена за 50 186 деца, от които 14 случая с първо плащане и с второ плащане са 49 243 случая. Изплатената сума е в размер на 7 429 329 лв., което представлява около 50% от предвидените за 2024 г. средства за помощта. За учебната 2024/2025 г. към 30.06.2024 г. все още няма случаи на отпусната помощ. За периода януари – юни 2023 г. помощта е изплатена за 47 763 деца, от които няма случаи с първо плащане и с второ плащане са 46 919 случая. Изплатената сума е в размер на 7 109 276 лв. Отчита се увеличение в броя на децата, за които е отпусната помощта през първото шестмесечие на 2024 г. спрямо същия отчетен период на 2023 г. с 5% (2 423 деца-осмокласници).
* *Еднократна помощ за безплатно пътуване веднъж в годината с железопътния и автобусния транспорт в страната за многодетни майки*. През отчетния период са подпомогнати 2 536 лица, като изплатената сума е 152 056 лв. (около 23% от бюджета за тази помощ). За същия период на 2023 г. са подпомогнати 2 504 лица. Изплатената сума е 145 449 лв. Наблюдава се увеличение на случаите с около 1% (32 случая).
* *Месечни помощи за отглеждане на дете до една година*. За отчетния период януари – юни 2024 г. с месечни помощи за отглеждане на дете до навършване на 1 година средномесечно са подпомогнати 11 256 майки, от които 1 422 средномесечно са получили помощта си под формата на ваучери. Изплатената сума е 11 782 360 лв., което е около 39% от бюджета за тази помощ. За същия период на 2023 г. средномесечно са подпомогнати 11 773 майки, от които 1 417 средномесечно са получили помощта си под формата на ваучери. Изплатената сума е 12 410 991 лв. Отчетено е намаление с около 4% (517 случая) в броя на подпомогнатите лица средномесечно. Отпускането на месечната помощ за отглеждане на дете до една година е обвързано с дохода на семейството.
* *Месечни помощи за отглеждане на дете до завършване на средно образование, но не повече от 20-годишна възраст*. За първото шестмесечие на 2024 г. с месечни помощи за деца средномесечно са подпомогнати 279 592 семейства за 439 745 средномесечен брой деца, в т.ч. средномесечно 2 003 семейства за 2 236 деца са получили помощта си под формата на ваучери. Изплатената сума за периода е 140 247 460 лв., което представлява над 52% от предвидения бюджет за тази помощ. За периода януари – юни 2023 г. средномесечно са подпомогнати 293 771 семейства за 462 708 средномесечен брой деца, в т.ч. средномесечно 1 977 семейства за 2 188 деца са получили помощта си под формата на ваучери. Изплатената сума за периода е 145 941 442 лв. Наблюдава се намаление на средномесечния брой на семействата, които получават месечни помощи за деца до завършване на средно образование по чл. 7 от ЗСПД (където се прилага двоен доходен критерий), с около 5% (14 179 средномесечно семейства по-малко в сравнение със същия период на 2023 г.). С 22 963 (около 5%) средномесечно са по-малко и децата, за които е изплатена помощта.

*Средства, изплатени за помощи в натура по ЗСПД*. За периода от 01.01.2024 г. до 30.06.2024 г. под формата на ваучери са изплатени средства в размер 2 373 152 лв. на семейства с деца, получили месечни помощи за отглеждане на дете до навършване на една година и месечни помощи за отглеждане на дете до завършване на средно образование, но не повече от 20-годишна възраст. За същия период на 2023 г. тези видове помощи са предоставени в натура, под формата на ваучери на обща стойност от 2 351 681 лв., т.е. има увеличение с около 1%.

* *Месечни помощи за отглеждане на дете с трайно увреждане*. За периода януари – юни 2024 г. средномесечно са изплатени месечни помощи за дете с трайно увреждане на 27 962 деца. Изплатената сума е в размер на 107 374 713 лв. (около 49% от предвидените средства по бюджет за тази помощ). За същия период на 2023 г. са подпомогнати средномесечно 26 096 деца, за сумата от 83 654 572 лв. Отчита се увеличение на случаите с около 7% (1 866 случая повече).
* *Месечни помощи за дете без право на наследствена пенсия от починал родител.* През отчетния период месечната помощ по чл. 8е от ЗСПД е предоставена за средномесечно 2 256 деца. Изплатената сума е 2 820 044 лв. (около 51% от предвидените бюджетни средства за този вид помощ). За същия период на 2023 г. помощта е предоставена за средномесечно 2 171 деца. Изплатената сума е 2 777 685 лв. С помощта са подкрепени с 85 деца повече, което представлява ръст с над 4%.

За дейностите по ЗЗДет. с бюджета за 2024 г. са утвърдени 45 842 000 лева. Към 30.06.2024 г. са отчетени средства в размер на 5 310 274 лв. за изплащане на помощи по ЗЗДет. за 2 012 средномесечен брой случая. За превенция на изоставянето са отпуснати помощи за 27 средномесечен брой случая; за реинтеграция на деца са отпуснати помощи за 4 средномесечен брой случая; за деца, настанени в семейство на родини или близки са отпуснати помощи за 1 883 средномесечен брой случая; за деца в приемни семейства са отпуснати помощи за 98 средномесечен брой случая. За възнаграждения и осигурителни вноски средномесечно на 86 професионални приемни родители до 30.06.2024 г. са отчетени средства в размер на 727 061 лв. (*тази сума не влиза в изплатените помощи по ЗЗДет., а се отчита като администрирани разходи*). С ПМС № 306/09.11.2020 г. (обн., ДВ, бр. 98 от 2020 г.) бяха направени промени в ППЗЗДет., с които месечните средства за издръжка за деца, настанени за отглеждане в приемно семейство, както и средствата за изплащане на месечното възнаграждение на професионалните приемни семейства, които предоставя общината по сключен договор с приемното семейство, считано от 01.01.2021 г., се осигуряват от държавния бюджет по програма „Подкрепа на децата и семействата“, съгласно сключено споразумение между изпълнителния директор на АСП и кмета на съответната община. Трансферът на средства от държавния бюджет към общините за възнаграждения и осигурителни вноски за професионалните приемни семейства и помощи по реда на ЗЗДет. за децата, настанени в приемни семейства, е в размер на 16 395 219 лв. за 1 462 деца.

За периода януари – юни 2023 г. по ЗЗДет. са изплатени средства в общ размер на 2 760 998 лева за 1 888 средномесечен брой случая. За превенция на изоставянето са отпуснати помощи за 20 средномесечен брой случая; за реинтеграция на деца са отпуснати помощи за 5 средномесечен брой случая; за деца, настанени в семейство на родини или близки са отпуснати помощи за 1 753 средномесечен брой случая; за деца в приемни семейства са отпуснати помощи за 110 средномесечен брой случая. За периода януари – юни 2023 г. са изплатени средства в размер на 694 163 лв. за възнаграждения и осигурителни вноски на 93 средномесечен брой професионални приемни родители. Към края на м. юни 2023 г. 1 414 приемни семейства с местоживеене в общините партньори са предоставили приемна грижа на 1 568 деца. Трансферът на средства от държавния бюджет към общините за възнаграждения и осигурителни вноски за професионалните приемни семейства и помощи по реда на ЗЗДет. за децата, настанени в приемни семейства, е в размер на 13 680 418 лв. Като цяло се наблюдава увеличение на средномесечния брой случаи, при които е оказана финансова подкрепа (124 случая).

Изразходваните за първото шестмесечие на 2024 г. по ЗСПД и ЗЗДет. средства по програма „Подкрепа за децата и семействата“ са в общ размер на 339 815 477 лв. (от които 16 395 219 лв. трансферирани средства от държавния бюджет към общините за професионални приемни семейства и настанените при тях деца), което представлява около 49% от бюджета по тази програма, която е в размер на 687 170 000 лв.

*в) Отчет за изпълнението на администрираните разходни показатели, вкл. проектите по програмата*

По програмата са извършени разходи в размер на 69 099 942 лв., както следва:

- По 5 операции по Приоритетна ос 2, ОП РЧР 2014-2020 г. – 12 585 866 лв.;

- По 1 операция по Приоритетна ос 3, ОП РЧР 2014-2020 г. – (- 81 836) лв.;

- По 1 операция по Приоритетна ос 7, ОП РЧР 2014-2020 г. – 45 531 085 лв.;

- По 3 операции по Приоритет 2, П РЧР 2021-2027 г. – 11 064 827 лв.

*г) Отчет на показателите за изпълнение на програмата (количествени, качествени, времеви)*

*Приложение №6*

|  |  |  |  |
| --- | --- | --- | --- |
| 1500.05.01 Бюджетна програма „Подкрепа за децата и семействата ” | Мерна единица | Целева стойност | Отчет |
| *Показатели за изпълнение* |
| 1. Еднократна помощ при бременност | брой случаи | 11 000 | 4 150 |
| 2. Еднократна помощ при раждане на дете | брой деца | 60 000 | 25 398 |
| 3. Еднократна помощ при осиновяване на дете | брой деца | 700 | 169 |
| 4. Еднократна помощ за отглеждане на близнаци | брой деца | 2 100 | 873 |
| 5. Еднократна помощ за отглеждане на дете от майка (осиновителка) студентка, учаща в редовна форма на обучение | брой случаи | 500 | 76 за първо плащане и 62 за второ плащане |
| 6. Еднократна помощ за ученици, записани в първи клас или са записани или продължават обучението си във втори, трети и четвърти клас по чл. 10а от ЗСПД | брой деца | 208 000 | 201 944 |
| 7. Еднократна помощ за ученици, записани в осми клас | брой деца | 50 000 | 50 186 |
| 8. Еднократна помощ за безплатно пътуване веднъж в годината с железопътния и автобусния транспорт в страната за многодетни майки | брой лица | 10 000 | 2 536 |
| 9. Месечни помощи за отглеждане на дете до навършване на една година | ср. мес. бр. случаи | 12 635 | 11 256 |
| 10. Месечни помощи за отглеждане на дете до завършване на средно образование, но не повече от 20-годишна възраст | ср. мес. бр. деца | 422 000 | 439 745 |
| 11. Месечни помощи за отглеждане на дете с трайно увреждане | ср. мес. бр. случаи | 27 000 | 27 962 |
| 12. Месечни помощи за дете без право на наследствена пенсия от починал родител | ср. мес. бр. случаи | 3 000 | 2 256 |
| 13. Превенция на изоставянето | ср. мес. бр. случаи | 200 | 27 |
| 14. Реинтеграция | ср. мес. бр. случаи | 200 | 4 |
| 15. Настанени деца при роднини и близки | ср. мес. бр. случаи | 2 600 | 1 883 |
| 16. Настанени деца в приемни семейства | ср. мес. бр. случаи | 1 800 | 98 |
| 17. Брой професионални приемни семейства-възнаграждения | брой професионални приемни семейства | 1 800 | 86/1 302\* |

*\*Забележка: 86 средномесечен брой професионални приемни родители* *със сключен договор с дирекции „Социално подпомагане“ и 1 302 средномесечен брой приемни семейства със сключен договор с общините.*

* *Кратко описание на показателите за изпълнение*
* *Еднократната помощ при бременност по чл. 5а от ЗСПД* се предоставя на бременните жени, чийто доход на член от семейството е по-нисък или равен на дохода по чл. 4 от ЗСПД, който се определя ежегодно със Закона за държавния бюджет на Република България за съответната година, като размерът на помощта не може да бъде по-малък от предходната година. Право на тази помощ имат и осигурените бременни жени, които нямат необходимия осигурителен стаж по КСО. Помощта се изплаща за периода от 45 дни преди определения термин за раждане.
* *Еднократната помощ при раждане на дете* *по чл. 6 от ЗСПД* се предоставя на майката при раждане на живо дете, независимо от доходите на семейството, когато детето не е настанено за отглеждане извън семейството по реда на чл. 26 от Закона за закрила на детето. Размерът на помощта се диференцира според поредността на децата, родени от майката, като за първо, второ и трето дете е по-висок. При раждане на близнаци, един от които е второ дете на майката, помощта се изплаща за всяко дете близнак в размера за второ дете. Ако до навършване на 2-годишна възраст на детето се установят трайни увреждания 50 и над 50 на сто, на майката се изплаща допълнителна еднократна помощ в размер, определен ежегодно със Закона за държавния бюджет на Република България за съответната година, но не по-малък от предходната година.
* *Еднократна помощ при осиновяване на дете по чл. 6б от ЗСПД –* предоставя се на осиновителите при осиновяване на дете независимо от доходите на семейството, при условие че осиновителите и осиновеното дете живеят постоянно в страната. Размерът на помощта не може да е по-висок от размера на еднократната помощ при раждане на дете, определен по реда на чл. 6, ал. 2 от ЗСПД за първо дете.
* *Еднократна помощ за отглеждане на близнаци* *по чл. 6а от ЗСПД* – предоставя се на майката (осиновителката) за отглеждане на близнаци, независимо от доходите на семейството, когато децата не са настанени за отглеждане извън семейството по реда на чл. 26 от Закона за закрила на детето и живеят постоянно в страната.
* *Еднократна помощ за отглеждане на дете от майка студентка, учаща в редовна форма на обучение* *по чл. 8в от ЗСПД –* предоставя се на майка (осиновителка) студентка, учаща в редовна форма на обучение, за отглеждане на дете независимо от доходите на семейството, при условие че: детето живее постоянно в страната и не е настанено за отглеждане извън семейството по реда на чл. 26 от Закона за закрила на детето; майката (осиновителката) живее постоянно в страната и е студентка в редовна форма на обучение във висше училище, получило акредитация и създадено при условията и по реда на Закона за висшето образование; майката (осиновителката) е записана като студентка в редовна форма на обучение към датата на раждане на детето; майката (осиновителката) не е осигурена и не получава обезщетение за бременност и раждане, за отглеждане на дете или при осиновяване на дете до 5-годишна възраст по реда на Кодекса за социално осигуряване. Помощта се изплаща на два пъти, като 50 на сто от нейния размер се изплаща след влизане в сила на заповедта за отпускането й, а остатъкът се изплаща след представяне на уверение/удостоверение за записан следващ семестър или за завършено висше образование, но не по-късно от навършване на една година от детето.
* *Еднократната помощ за ученици, записани в първи клас или са записани или продължават обучението си във втори, трети и четвърти клас по чл. 10а от ЗСПД* се предоставя в пари и/или в натура на семействата, чиито деца са записани или продължават обучението си в съответния клас на училище, когато децата живеят постоянно в страната и не са настанени за отглеждане извън семейството по реда на чл. 26 от Закона за закрила на детето. Помощта е предназначена да покрие част от разходите в началото на учебната година и се предоставя без доходен критерий за нейното отпускане. Еднократната помощ се предоставя и на настойника/попечителя, който отглежда детето, както и за деца, настанени в семейства на роднини или близки и приемни семейства по реда на чл. 26 от ЗЗДет. От 2021 г. размерът на помощта се определя ежегодно със закона за държавния бюджет на Република България за съответната година, но не по-малък от предходната година. Помощта се изплаща на два пъти, като 50 на сто от нейния размер се изплаща след влизане в сила на заповедта за отпускането й, а остатъкът се изплаща в началото на втория учебен срок, ако детето продължава да посещава училище.
* *Еднократната помощ за ученици, записани в осми клас, по чл. 10б от ЗСПД* се предоставя в пари и/или в натура на семействата, чиито деца са записани в осми клас на училище, когато децата живеят постоянно в страната и не са настанени за отглеждане извън семейството по реда на чл. 26 от Закона за закрила на детето. Помощта се отпуска независимо от дохода на семейството и е предназначена да покрие част от разходите в началото на учебната година. Еднократната помощ се предоставя и на настойника/попечителя, който отглежда детето, както и за деца, настанени в семейства на роднини или близки и приемни семейства по реда на чл. 26 от ЗЗДет. Размерът на еднократната помощ се определя ежегодно в закона за държавния бюджет на Република България за съответната година, но не по-малък от предходната година. Помощта се изплаща на два пъти, като 50 на сто от нейния размер се изплаща след влизане в сила на заповедта за отпускането ѝ, а остатъкът се изплаща в началото на втория учебен срок, ако детето продължава да посещава училище.
* *Еднократна помощ за безплатно пътуване веднъж в годината с железопътния и автобусния транспорт в страната за многодетни майки* *по чл. 8г от ЗСПД –* предоставя се на многодетна майка, независимо от дохода на семейството.
* *Месечните помощи за отглеждане на дете до навършване на една година* *по чл. 8 от ЗСПД* се предоставят, ако доходът на член от семейството е по-нисък или равен на дохода по чл. 4 от ЗСПД. Помощта се предоставя в пари и/или в натура на майката (осиновителката) при условията на чл. 8 от ЗСПД, ако майката (осиновителката) не е осигурена и не получава обезщетение за бременност и раждане, за отглеждане на дете или при осиновяване на дете до 5-годишна възраст по реда на Кодекса за социално осигуряване; детето не е настанено за отглеждане извън семейството по реда на чл. 26 от Закона за закрила на детето; майката (осиновителката) и детето живеят постоянно в страната; детето има направени всички задължителни имунизации и профилактични прегледи съобразно възрастта и здравословното му състояние. Помощта се предоставя и на осигурената майка (осиновителка), когато не е придобила право на обезщетение за бременност и раждане, за отглеждане на дете или при осиновяване на дете до 5-годишна възраст, поради това че няма необходимия осигурителен стаж по чл. 48а, 52а и 53а от Кодекса за социално осигуряване. Размерът на помощта се определя със Закона за държавния бюджет на Република България за съответната година и не може да бъде по-малък от предходната година. За деца с трайни увреждания помощта се предоставя до навършване на две години на детето, независимо от доходите на семейството. Помощта се отпуска без оглед на доходите на семейството и за децата, настанени в семейство на роднини или близки или приемно семейство по реда на чл. 26 от ЗЗДет., както и за децата със или без право на наследствена пенсия от починал родител и за децата, които се отглеждат от техните самотни осиновители. Отпуснатата помощ на майка, ненавършила 18 години, се предоставя само в натура под формата на стоки и/или услуги за детето в съответствие с индивидуалните му потребности, оценени от съответната дирекция „Социално подпомагане“.
* *Месечните помощи за отглеждане на дете до завършване на средно образование, но не повече от 20-годишна възраст по чл. 7 от ЗСПД* се предоставят в пари и/или в натура на семействата, чийто доход на член от семейството е по-нисък или равен на дохода по чл. 4а от ЗСПД, който се определя ежегодно със ЗДБРБ за съответната година, но не може да бъде по-малък от предходната година. В зависимост от определения доходен критерий месечната помощ се отпуска в пълен размер или в размер 80 на сто от пълния размер на помощта. Размерът на помощите също се определя ежегодно в ЗДБРБ за съответната година, като не може да бъде по-малък от предходната година. Помощта се отпуска, при условие че семейството живее постоянно в страната и детето: не е настанено за отглеждане извън семейството по реда на чл. 26 от ЗЗДет.; редовно посещава групите в детските градини или групите в училищата за задължителна предучилищна подготовка на децата, освен ако това е невъзможно поради здравословното му състояние; до завършване на средно образование, но не повече от 20-годишна възраст, редовно посещава училище, освен ако това е невъзможно поради здравословното му състояние; има направени всички задължителни имунизации и профилактични прегледи съобразно възрастта и здравословното му състояние; живее постоянно в страната. За семействата, които отглеждат деца с трайни увреждания, за деца, настанени по реда на чл. 26 от ЗЗДет., за децата със или без право на наследствена пенсия от починал родител и за децата, които се отглеждат от техните самотни осиновители, помощта се отпуска без оглед на доходите на семейството. Помощта се предоставя за дете с трайно увреждане само в случай, че за детето не се получава месечна помощ по чл. 8д от ЗСПД. В сила от 01.08.2019 г., месечната помощ се прекратява преди изтичане на срока, за който е отпусната, когато в рамките на един месец от учебната година са допуснати отсъствия повече от три дни от дете, посещаващо група за задължително предучилищно образование, и от 5 учебни часа от ученик, за които няма уважителни причини. В тези случаи месечната помощ може да бъде отпусната отново не по-рано от една година от датата на прекратяването.
* *Месечни помощи за отглеждане на дете с трайно увреждане по чл. 8д от ЗСПД –* предоставят се на родители (осиновители), когато отглеждат деца с трайни увреждания, независимо от доходите на семейството, при условие, че детето живее постоянно в страната и не е настанено за отглеждане извън семейството по реда на чл. 26 от Закона за закрила на детето. Независимо от доходите на семейството, тези помощи се предоставят и на семействата на роднини или близки и приемните семейства, при които са настанени деца с трайни увреждания по реда на чл. 26 от Закона за закрила на детето. За всички деца с трайни увреждания помощта е предназначена за задоволяване на основните и специфичните поради увреждането потребности. За децата с определени 90 и над 90 на сто вид и степен на увреждане или степен на трайно намалена работоспособност, които се отглеждат от своите родители (осиновители), помощта се предоставя и за осигуряване на грижа и подкрепа в домашна и семейна среда. С промени в ЗСПД (обн., ДВ, бр. 14 от 2021 г., в сила от 17.02.2021 г.) се въведе изравняване на размерите на месечните помощи за отглеждане на дете с трайно увреждане по чл. 8д от ЗСПД, отпускани на семействата на роднини или близки и на доброволните приемни семейства, с тези на родителите (осиновителите). За осигуряване на грижа и подкрепа в семейна среда тази месечна помощ вече се предоставя както за родителите (осиновителите) за децата с определени 90 и над 90 на сто трайни увреждания, така и за семействата на роднини или близки и доброволните приемни семейства, при които такива деца са настанени по чл. 26 от ЗЗДет. С тези промени се регламентира от размера на помощта за семействата на роднини или близки и доброволните приемни семейства, когато настаненото дете е с определени 90 и над 90 на сто вид и степен на увреждане или степен на трайно намалена работоспособност, да се приспада размерът на месечните финансови помощи (за издръжка и добавката за дете с трайно увреждане) съгласно ЗЗДет., ако семействата получават такива. Размерът на месечните помощи за дете с трайно увреждане се определя ежегодно със Закона за държавния бюджет на Република България, като не може да бъде по-малък от предходната година и се определят в зависимост от степента на увреждането или степента на намалената работоспособност и в съответствие с предназначението им. Помощта се предоставя на семействата, отглеждащи деца с трайни увреждания, ако децата не са настанени на пълна държавна или общинска издръжка в лечебни заведения, както и в социални или интегрирани здравно-социални услуги за резидентна грижа, за срок, по-дълъг от един месец.
* *Месечни помощи за дете без право на наследствена пенсия от починал родител по чл. 8е от ЗСПД –* предоставят се на другия родител или на настойника/попечителя, който отглежда детето и живее постоянно в страната, независимо от доходите на семейството и на детето, при условие че детето не получава наследствена пенсия по [чл. 82, ал. 1 от Кодекса за социално осигуряване](apis://Base=NARH&DocCode=2016&ToPar=Art82_Al1&Type=201); не е настанено за отглеждане извън семейството по реда на [чл. 26 от ЗЗДет.](apis://Base=NARH&DocCode=4746&ToPar=Art26&Type=201); редовно посещава подготвителните групи в детските градини или подготвителните групи в училищата за задължително предучилищно образование на децата, освен ако това е невъзможно поради здравословното му състояние; до завършване на средно образование, но не повече от 20-годишна възраст, редовно посещава училище, освен ако това е невъзможно поради здравословното му състояние; има направени всички задължителни имунизации и профилактични прегледи съобразно възрастта и здравословното му състояние; живее постоянно в страната. Месечната помощ се предоставя до навършване на 18-годишна възраст от детето, а ако учи – до завършване на средно образование, но не повече от 20-годишна възраст. Помощта се предоставя на семействата на роднини и/или близки, при които е настанено детето по реда на [чл. 26 от ЗЗДет.](apis://Base=NARH&DocCode=4746&ToPar=Art26&Type=201), в случай че семейството не получава месечна помощ с цел отглеждане на детето в семейства на роднини или близки съгласно ЗЗДет. В тези случаи другият родител или настойникът/попечителят нямат право на помощта. Размерът на месечната помощ се определя ежегодно със ЗДБРБ, като не може да е по-малък от предходната година. Месечната помощ по чл. 8е от ЗСПД не може да се получава заедно с персонална пенсия на дете по [чл. 92 от Кодекса за социално осигуряване](apis://Base=NARH&DocCode=2016&ToPar=Art92&Type=201).
* *„Превенция на изоставянето“* е закрила на детето чрез информиране, съдействие, подпомагане и услуги. В подкрепа на работата по случаи на превенция на изоставянето на семейството се отпуска финансова помощ. Помощта е еднократна и може да се предоставя от 1.06.2023 г. до шест пъти в годината. Тя се отпуска, за да посрещне определена нужда, възникнала извънредно и необвързана с издръжката на детето.
* *„Реинтеграция“* е процес на трайно връщане на детето от настаняване извън семейството по чл. 4, ал. 1, т. 2, 4 и 5 от ЗЗДет., в биологичното семейство или осиновяването му. За подкрепа на детето и семейството се отпуска финансова помощ. Помощта е еднократна и се предоставя от 1.06.2023 г. до шест пъти в годината. Тя се отпуска, за да посрещне определена нужда, възникнала извънредно и необвързана с издръжката на детето.
* *Настанени деца при роднини или близки* – за деца, настанени за отглеждане при роднини или близки, се отпускат финансови помощи за подкрепа на детето и семейството, в което то е настанено. Финансовите помощи са месечна и еднократна. Месечните помощи се предоставят за издръжка на детето, настанено в семейството на роднини или близки. Отпускат се след проверка на доходите на семейството и се диференцират съобразно възрастта на детето и неговите потребности. От 1.06.2023 г. еднократната помощ може да се отпуска до шест пъти в годината. Тя е различна от месечната, и се отпуска, за да посрещне определена нужда, възникнала извънредно и необвързана с издръжката на детето.
* *Настанени деца в приемни семейства* – за деца, настанени за отглеждане в приемно семейство, се предоставят средства за отглеждане и възпитание на детето въз основа на сключен договор по чл. 27, ал. 5 от ЗЗДет. Средствата са месечни и се диференцират съобразно възрастта на детето. За отглеждане на детето в приемно семейство може да се предоставя и еднократна помощ, която от 1.06.2023 г. може да е до шест пъти в годината. Еднократната помощ е различна от средствата, предоставяни за отглеждане и възпитание и се отпуска, за да посрещне определена нужда, възникнала извънредно и необвързана с издръжката на детето.
* *Средства за възнаграждения на професионалните приемни семейства* –Професионалните приемни семейства сключват договор с доставчика на услугата приемна грижа. Когато договорът по чл. 27, ал. 5 от ЗЗДет. е сключен между община и приемно семейство, средствата, които предоставя общината, се осигуряват от държавния бюджет по споразумение между изпълнителния директор на АСП и кмета на общината. За предоставянето на услугата на тези семейства се изплаща месечно възнаграждение, в основата на което е МРЗ. Използвайки я като база, съобразно броя на настанените в приемното семейство деца, са определени процентните съотношения, които формират възнаграждението на приемния родител.
* *Месечни помощи по ППЗЗДет.* – помощите са предназначени за подкрепа на детето и семейството, с цел отглеждането му в семейна среда, в случаите при които детето е настанено за отглеждане при роднини или близки и приемни семейства по реда на ЗЗДет. Базата за определянето на размера на финансовата помощ до 1.06.2023 г. бе гарантираният минимален доход. От 1.06.2023 г. база за определяне на финансовата помощ е линията на бедност за съответната година, която се определя с постановление на Министерския съвет.
* *Еднократни помощи по ППЗЗДет.* – предназначени са за превенция на изоставянето, реинтеграция, подкрепа на детето и семейството при настаняване в семейства на роднини или близки и приемни семейства. Еднократната помощ се отпуска, за да посрещне определена нужда, възникнала извънредно и необвързана с издръжката на детето. До 1.06.2023 г. тя можеше да се предоставя до четири пъти в годината, като общият й размер, считано от 01.01.2021 г., не надвишава 10-кратния размер на гарантирания минимален доход. От 1.06.2023 г. тази помощ може да се предоставя до шест пъти в годината. Общият размер на еднократната помощ за годината е до 2-кратния размер на линията на бедност за съответната година.
* *Източници на информация за данните по показателите за изпълнение*

Източник на информацията за показателите е административната статистика на АСП към министъра на труда и социалната политика.

*д) Описание на факторите и причините, оказали въздействие върху непостигането на планираните, заявените целеви стойности*

Тъй като заложените целеви стойности са на годишна база, към момента не е релевантно да бъде отчетено непостигане на тези стойности.

*e) Отчет на разходите по програмата с разпределение на ведомствени и административни разходи*

*Приложение №7*

|  |  |  |  |  |
| --- | --- | --- | --- | --- |
| № | 1500.05.01 Бюджетна програма „Подкрепа за децата и семействата“  (в лева) | Закон 2024 г. | Уточнен план 2024 г. | Отчет към 30.06.2024 г. |
| І. | Общо ведомствени разходи: | 79 784 800 | 87 194 608 | 43 519 043 |
|  | Персонал | 72 817 500 | 80 225 818 | 38 865 432 |
|  | Издръжка | 6 967 300 | 6 967 300 | 4 652 121 |
|  | Капиталови разходи | 0 | 1 490 | 1 490 |
| 1 | Ведомствени разходи по бюджета на ПРБ: | 79 784 800 | 87 194 608 | 43 519 043 |
|  | Персонал | 72 817 500 | 80 225 818 | 38 865 432 |
|  | Издръжка | 6 967 300 | 6 967 300 | 4 652 121 |
|  | Капиталови разходи |  | 1 490 | 1 490 |
| 2 | Ведомствени разходи по други бюджети и сметки за средства от ЕС | 0 | 0 | 0 |
|  | Персонал |  |  |  |
|  | Издръжка |  |  |  |
|  | Капиталови разходи |  |  |  |
| ІІ. | Администрирани разходни параграфи по бюджета | 687 720 000 | 679 682 729 | 323 503 999 |
|  | 1.Национална телефонна линия за деца - 116111 | 350 000 | 350 000 | 13 640 |
|  | 2.Съвет на децата и командировки по проверки в страната (планови и по сигнал) | 200 000 | 200 000 | 65 841 |
|  | 3.Помощи по Закона за закрила на детето | 12 692 000 | 12 692 000 | 5 310 274 |
|  | 4.Приемни семейства по Закона за закрила на детето | 33 150 000 | 25 112 729 | 727 061 |
|  | 5.Еднократна помощ при бременност | 2 475 000 | 2 475 000 | 884 906 |
|  | 6.Еднократна помощ при раждане на дете | 35 025 000 | 35 025 000 | 12 754 724 |
|  | 7.Еднократна помощ при осиновяване на дете | 175 000 | 175 000 | 55 375 |
|  | 8.Еднократна помощ за отглеждане на близнаци | 2 520 000 | 2 520 000 | 1 042 800 |
|  | 9.Еднократна помощ за отглеждане на дете от майка (осиновителка) студентка, учаща в редовна форма на обучение | 1 440 000 | 1 440 000 | 217 733 |
|  | 10.Еднократна помощ по чл. 10а от Закона за семейни помощи за деца | 62 400 000 | 62 400 000 | 30 248 271 |
|  | 11.Еднократна помощ за ученици, записани в осми клас | 15 000 000 | 15 000 000 | 7 429 329 |
|  | 12.Еднократна помощ за безплатно пътуване веднъж в годината с железопътния и автобусния транспорт в страната за многодетни майки | 667 000 | 667 000 | 152 056 |
|  | 13.Месечни помощи за отглеждане на дете до навършване на една година | 30 325 000 | 30 325 000 | 13 496 156 |
|  | 14.Месечни помощи за отглеждане на дете до завършване на средно образование, но не повече от 20-годишна възраст | 267 201 000 | 267 201 000 | 140 906 816 |
|  | 15.Месечни помощи за отглеждане на дете с трайно увреждане | 218 600 000 | 218 600 000 | 107 374 713 |
|  | 16.Месечни помощи за дете без право на наследствена пенсия от починал родител | 5 500 000 | 5 500 000 | 2 820 044 |
|  | 17.Проект „Иновативни модели за грижи в общността за хора с хронични заболявания и трайни увреждания“ (БЧК, МЗ, МТСП) |  |  | 4 260 |
| ІІІ. | Администрирани разходни параграфи по други бюджети и сметки за средства от ЕС | 0 | 77 137 213 | 85 495 161 |
|  | 1.Приемни семейства по Закона за закрила на детето - предоставени трансфери на общини |  | 8 037 271 | 16 395 219 |
|  | 2.Структурни фондове и Кохезионен фонд на ЕС-ЕСФ |  | 65 432 573 | 65 432 573 |
|  | 3.Кофинансиране от НФ-ЕСФ |  | 3 667 369 | 3 667 369 |
|  | Общо администрирани разходи (ІІ+ІІІ): | 687 720 000 | 756 819 942 | 408 999 160 |
|  |  |  |  |  |
|  | Общо разходи по бюджета (І.1+ІІ): | 767 504 800 | 766 877 337 | 367 023 042 |
|  |  |  |  |  |
|  | Общо разходи (І+ІІ+ІІІ): | 767 504 800 | 844 014 550 | 452 518 203 |
|  |  |  |  |  |
|  | Численост на щатния персонал | 2 428 | 2 428 | 2 218 |
|  | Численост на извънщатния персонал |  | 102 | 102 |

*ж) Отговорност за изпълнението на програмата*

Изпълнението на програмата се осъществява от: изпълнителния директор на АСП – на национално ниво; директорите на Регионалните дирекции за социално подпомагане – на областно ниво и директорите на дирекциите „Социално подпомагане” – на общинско ниво.

Дирекция „Социално включване” извършва общ мониторинг по програмата и предоставя методологическа подкрепа по изпълнението на политиките. Оперативното изпълнение (в т.ч. контролът) и методологическото ръководство на програмата е възложено на АСП.

### Бюджетна програма „Насърчаване, координация и мониторинг на демографското развитие, жизненото равнище и доходите от труд“

*а) Описание на степента на изпълнение на заложените в програмата цели*

Целите на програмата са:

* Координиране и синхронизиране на усилията и плановите ресурси на ведомствата за изпълнение на демографската политика;
* Извършване на текущ мониторинг на изпълнението на демографската политика и на демографската стратегия;
* Изграждане и поддържане на функциониращ Национален механизъм за хоризонтално планиране, бюджетиране и изпълнение на демографската политика;
* Мониторинг и координация по изпълнението на Актуализираната Национална стратегия за демографско развитие на населението в Република България 2012-2030 г.;
* Мониторинг и координация по изпълнението на Националната стратегия за активен живот на възрастните хора в България 2019-2030 г.;
* Поддържане на база данни от ежегодни проучвания и анализи по основни тенденции на демографското развитие;
* Поддържане на база данни за основните демографски процеси и за подобряване на качеството и развитието на човешкия капитал. Изготвяне на доклади, анализи, задания, презентации, позиции и становища по демографски въпроси и участие в координацията на политиките за демографско развитие на населението на национално ниво и ниво Европейски съюз;
* Повишаване информираността относно жизненото равнище на българските граждани, поддържане на база данни за основните социално-икономически показатели в областта на доходите от труд на национално и регионално ниво;
* Партньорство между гражданите, бизнеса, нестопанските организации, социалните партньори и държавата с цел устойчиво нарастване на доходите и жизнения стандарт;
* Консултиране и подпомагане изпълнението на държавната политика в областта на жизненото равнище и доходите от труд с цел ограничаване на регионалните различия и намаляване на бедността;
* Създаване и прилагане на подходящи инструменти за оценка на ефективността, ефикасността и въздействието на политиките върху доходите от труд и жизненото равнище на населението, определяне и наблюдение на основни минимални жизнени стандарти.

*В изпълнение на целта за повишаване на доходите* в страната е постиганото следното:

Доходите на българските домакинства продължават да нарастват. Общият доход средно на лице от домакинство през първо тримесечие на 2024 г. е 2 840 лв. и нараства с 18,6% спрямо същото тримесечие на 2023 г. В структурата на общия доход с най-висок относителен дял е доходът от работна заплата (56,2%), следван от доходите от пенсии (31,4%) и от самостоятелна заетост (5,7%). Спрямо първо тримесечие на 2023г. относителният дял на дохода от работна заплата се увеличава с 2,6 процентни пункта. Делът на доходите от пенсии намалява с 4,4 процентни пункта, а доходите от самостоятелна заетост се увеличават с 1,4 процентни пункта.

Средната работна заплата общо за страната през първо тримесечие на 2024 г. достигна 2 198 лв., като нараства с 16,8%, в сравнение със същото тримесечие на 2023 г. В сравнение спрямо четвърто тримесечие на 2023 г., когато е отчетена СРЗ от 1 882 лв. – нараства с 3,5 %. През второ тримесечие на 2024 г. средната месечна работна заплата e 2 296 лв. и нараства спрямо първо тримесечие на 2024 г. с 4.5%. В обществения сектор спрямо предходното тримесечие тя бележи ръст от 9,6 % (2 382 лв.), а в частния – ръст от 2,7% (2 267лв.). Спрямо второ тримесечие на 2023 г. средната месечна работна заплата общо за страната нараства със 17,3%.

През първо тримесечие на 2024 г. в обществения сектор е отчетена средна работна заплата от 2173 лв., ръст от 16,8% в сравнение със същия период на 2023 г. През първо тримесечие на 2024 г. наетите в обществения сектор нарастват с 1,8% спрямо същия период на 2023 г.

В частния сектор е отчетена средна работна заплата от 2 207 лв., 16,8 на сто номинален ръст в сравнение със същия период на 2023 г. През първо тримесечие на 2024 г. наетите в частния сектор нарастват на годишно база с около 0,3%.

В областта на политиката за демографско развитие бе осъществена планираната дейност по координация и мониторинг на изпълнение основните стратегически документи на политиката. Осъвременен бе съставът на МРГ по демографските въпроси, проведено бе присъствено заседание на членовете, изготвени бяха указания и макети по планираните дейности. Подготвен за приемане с РМС е План за 2024 г. за изпълнение на Актуализираната национална стратегия за демографско развитие на населението в Република България (2012-2030 г.). Подготвя се за приемане с РМС и Отчет за 2023 г. за изпълнение на Актуализираната национална стратегия за демографско развитие на населението в Република България (2012-2030 г.).

Изпълнението на дейностите по мониторинг и координация съдейства за поддържане на междусекторен и междуинституционален подход за изпълнение на дейности в демографската сфера. В рамките на МРГ по демографските въпроси се поддържа широко представителство на множество институции и организации, чрез което се постига висока степен на адекватност по отношение на адресирането на широкия кръг предизвикателства в сферата на демографските въпроси.

*б) Продукти/услуги, предоставяни по програмата – описание на постигнатите резултати и изпълнените дейности за тяхното предоставяне*

* Продукт/услуга № 1: Подготовка на Годишен план за мониторинг на изпълнение на Актуализираната Национална стратегия за демографско развитие на населението в Република България (2012-2030 г.).

Осъществена е съгласувателна процедура в съответствие с изискванията на ПМС №77 от 2023 г. за разглеждане на документите от Националната стратегическа рамка в Съвета за развитие. Внесен е пакет от документи за разглеждане в Съвета за развитие на проект на РМС за приемане на План за 2024 г. за изпълнение на Актуализираната национална стратегия за демографско развитие на населението в Република България (2012-2030 г.).

* Продукт/услуга № 2: Подготовка на Годишен отчет за изпълнението на Актуализираната Национална стратегия за демографско развитие на населението в Република България (2012-2030 г.) на база на Годишния план за мониторинг – обобщават се постъпили материали от ведомства и институции.
* Продукт/услуга № 3: Подготовка на Двугодишен план за изпълнение на Националната стратегия за насърчаване на активния живот на възрастните хора в България (2019-2030 г.).
* Продукт/услуга № 4: Подготовка на Двугодишен отчет за изпълнението на Националната стратегия за активен живот на възрастните хора (2019-2030 г.).
* Продукт/услуга № 5: Поддържане на Национален механизъм за хоризонтално планиране, бюджетиране и координиране на плановите ресурси на ведомствата за изпълнение на демографската политика – дейност на МРГ по демографските въпроси към министъра на труда и социалната политика.

Осъвременен бе съставът на МРГ по демографските въпроси с участие на министерства, агенции, социални партньори, НСИ, НОИ, Български червен кръст, БАН, НСОРБ и др. Проведено бе присъствено заседание на членовете, изготвени бяха макети и указания за подготовка на планираните дейности през 2024 г. В рамките на МРГ беше подготвен за приемане с РМС План за 2024 г. за изпълнение на Актуализираната национална стратегия за демографско развитие на населението в Република България (2012-2030 г.). Извършва се подготовка за приемане с РМС и на Отчет за 2023 г. за изпълнение на Актуализираната национална стратегия за демографско развитие на населението в Република България (2012-2030 г.).

* Продукт/услуга № 6: Подпомагане на процеса на адаптиране на секторните политики към демографските промени и предизвикателства на базата на проведени проучвания и анализи по основните тенденции на демографското развитие - дейност на МРГ по демографските въпроси към министъра на труда и социалната политика.

В рамките на МРГ по демографските въпроси се поддържа широко представителство на множество институции и организации, чрез което се постига висока степен на адекватност по отношение на адаптирането на секторните политики към широкия кръг предизвикателства в сферата на демографските въпроси. През отчетния период бяха предоставени множество указания към членовете на МРГ. Основният източник на данни, чрез който се идентифицираха дълготрайни тенденции в развитието и промените в структурата и баланса на населението на Република България са резултатите от националното преброяване на населението от 2021 г., както и годишните демографски данни предоставяни от НСИ.

* Продукт/услуга № 7: Постановление на МС за определяне на нов размер на МРЗ.

Прието е Постановление на Министерския съвет № 193/12.10.2023 г. за определяне на размера на минималната работна заплата за страната от 01.01.2024 г. - 933 лв. Подготовката на Постановление на Министерски съвет за определяне на МРЗ за 2025 г. предстои през второто полугодие на 2024 г.

* Продукт/услуга № 8: Постановление на МС за определяне размера на линията на бедност за страната.

Прието е Постановление на Министерския съвет № 212/02.11.2023 г. за определяне размера на линията на бедност за страната от 01.01.2024 г. – 526 лв. През 2024 г. е разработен проект на постановление за определяне на размер на линията на бедност за страната за 2025 г. в размер на 638 лв.

* Продукт/услуга № 9: Организиране и координиране дейността на Постоянната комисия по доходи и жизнено равнище към НСТС.
* Продукт/услуга № 10: Публикуване на официалната интернет страница на МТСП на периодичен информационен бюлетин „Доходи и жизнено равнище“.

През първото полугодие на 2024 г. са публикувани два броя на информационния бюлетин „Доходи и жизнено равнище“.

* Продукт/услуга № 11: Транспониране в българското законодателство на Директива 2022/2041 относно адекватните минимални работни заплати в ЕС.

Със Заповед № РД-02-164/29.11.2023 г., изм. и доп. със Заповед № РД-02-2/9.01.2024 г. на министъра на труда и социалната политика е актуализирана междуведомствена работна група за транспониране на Директива 2022/2041 относно адекватните минимални работни заплати в ЕС в българското законодателство.

Работната група следва да разработи предложение за проект на Закон за изменение и допълнение на Кодекса на труда, и при необходимост предложения за проекти на други нормативни актове, с оглед въвеждане в българското законодателство на промени, съобразно Директива 2022/2041 относно адекватните минимални работни заплати в ЕС и националните социално-икономически условия, в срок до 30.09.2024 г. В периода януари – юни 2024 г. са проведени четири заседания на междуведомствената работна група.

През месец април е проведен работен семинар по въпросите на МРЗ и на колективното трудово договаряне с експерти от МОТ, както и двустранни срещи между експертите на МОТ и представителите на МТСП, НСИ, НИПА и социалните партньори. Коментирани са добри практики от държави членки на МОТ.

На 14 май е проведено заседание на работната група, на което са обсъдени възможностите за надграждане на работата на групата предвид мандата на служебното правителство и постигане на резултати в посока сближаване на позициите на социалните партньори.

През месец юни от страна на МТСП се разработват проекти на варианти за определяне на минималната работна заплата за страната. В процес на изготвяне е таблица за съответствие спрямо изискванията за транспониране на Директиви.

*в) Отчет за изпълнението на администрираните разходни показатели, вкл. проектите по програмата*

*г) Отчет на показателите за изпълнение на програмата (количествени, качествени, времеви*

*Приложение № 6*

|  |  |  |  |
| --- | --- | --- | --- |
| 1500.06.01 Бюджетна програма: „Насърчаване, координация и мониторинг на демографското развитие, жизненото равнище и доходите от труд"  *Показатели за изпълнение* | Мерна единица | Целева стойност | Отчет |
| 1. Разработени и приети с РМС Годишен план за мониторинг и Годишен административен отчет/доклад за изпълнение на Актуализираната Национална стратегия за демографско развитие на населението в Република България (2012 – 2030 г.). | брой документи | 2 | 0 |
| 2. Разработени и приети с РМС Двугодишен план за мониторинг и Двугодишен мониторингов доклад за изпълнение на Националната стратегия за активен живот на възрастните хора в България (2019-2030 г.). | брой документи | - | - |
| 3. Изграден функциониращ Национален механизъм за хоризонтално планиране, бюджетиране и актуализиране на демографската политика – Национален съвет по демографска политика и Междуведомствена работна група по демографските въпроси, доходи и жизнено равнище към министъра на труда и социалната политика | брой включени представители, ведомства и граждански структури | 80 | 84 |
| 4. Поддържане на база данни за основните демографски процеси и за подобряване на качеството и за развитието на човешкия капитал | брой променливи в базата данни | 540 | 540 |
| 5. Изготвяне на информационни, материали, презентации, анализи и отчети в областта на демографското развитие и застаряването на населението | брой | 5 | 12 |
| 6. Координиране и синхронизиране на усилията и плановите ресурси на ведомствата за изпълнение на демографската политика и за адаптиране на социалните системи и секторни политики към демографската промяна | брой консулта-ции, обучения, дискусии, указания | 5 | 7 |
| 7. Популяризиране на политиката за демографско развитие чрез участие в публични мероприятия | брой публични мероприятия | 3 | 1 |
| 8. Разработване на Постановление за нов размер на минималната работна заплата за страната | брой | 1 | 0 |
| 9. Разработване на Постановление за определяне размера на официалната линия на бедност | брой | 1 | 1 |
| 10. Подпомагане развитието на социалния диалог в областта на доходите и жизненото равнище. Организиране и провеждане заседания на КДЖР към НСТС и работни групи | брой | 4 | 0 |
| 11. Изготвяне и публикуване на електронен вариант на информационен бюлетин в областта на доходите и жизненото равнище | брой | 4 | 2 |
| 12. Транспониране в българското законодателство на Директива 2022/2041 относно адекватните минимални работни заплати в ЕС | брой | 1 | 0 |

* *Кратко описание на показателите за изпълнение*

• Разработени и приети с РМС Годишен план за мониторинг и Годишен административен отчет за изпълнение на Актуализираната Национална стратегия за демографско развитие на населението в Република България (2012-2030 г.);

През първото полугодие на 2024 г. беше подготвен План за 2024 г. за изпълнение на Актуализираната Национална стратегия за демографско развитие на населението в Република България (2012-2030 г.). Планът е преминал първоначално съгласуване в рамките на процедурата в изпълнение на Постановление №77 на Министерския съвет за съгласуване на документи от Националната стратегическа рамка в Съвета за развитие преди внасяне за Решение на Министерския съвет. Планът за 2024 г. за изпълнение на Актуализираната национална стратегия за демографско развитие на населението в Република България (2012 – 2030 г.) е внесен за разглеждане в Съвета за развитие. Предприети са действия за подготовка на Отчет за 2023 г. за изпълнение на Актуализираната Национална стратегия за демографско развитие на населението в Република България (2012-2030 г.). Предоставени са указания на членовете на МРГ и е изработен макет по изготвяне на документа. Започна обобщаване на информация, подавана от отговорните институции за мерките и дейностите, които са изпълнявани през 2023 г.

• Разработени и приети с РМС Двугодишен план и Двугодишен отчет за изпълнение на Националната стратегия за насърчаване на активния живот на възрастните хора в България (2019-2030 г.). По този показател за 2024 г. не са заложени целеви стойности.

• Изграден функциониращ Национален механизъм за хоризонтално планиране, бюджетиране и актуализиране на демографската политика – Национален съвет по демографска политика и Междуведомствена работна група по демографските въпроси, доходи и жизнено равнище към министъра на труда и социалната политика.

Изпълнението на демографската стратегия следва прилагането на интегриран подход чрез залагане, изпълнение и мониторинг на мерки в условията на междусекторна координация. В Министерството на труда и социалната политика е изграден Национален механизъм за координация и мониторинг на изпълнението на държавната демографска политика. Функционира Междуведомствена работна група по демографските въпроси към министъра на труда и социалната политика, в която участват представители от ключови държавни ведомства, НСИ, НОИ, БЧК, НСОРБ, социалните партньори и други организации. Всяка година се осъществява актуализиране на състава на групата с цел осигуряване на непрекъснат процес на мониторинг по изпълнение на демографската стратегия. В рамките на междуведомствената работна група се изготвят ежегодни планове и национални мониторингови доклади, в които се интегрира информация от националната статистика, административна информация и данни от социологически проучвания. В допълнение към този механизъм, предвидено е и са осигурени всички административни реквизити за функциониране на Национален съвет по демографска политика като консултативен орган към Министерския съвет.

• Поддържане на база данни за основните демографски процеси и за подобряване на качеството и за развитието на човешкия капитал.

Поддържането на база данни за основните демографски процеси и за подобряване на качеството и за развитието на човешкия капитал се осъществява на базата на официална статистическа информация от НСИ, административна статистика на отговорните министерства, държавни и изпълнителни агенции, социологически и интердисциплинарни проучвания и др.

• Изготвяне на информационни, материали, презентации, анализи и отчети в областта на демографското развитие и застаряването на населението.

• Координиране и синхронизиране на усилията и плановите ресурси на ведомствата за изпълнение на демографската политика и за адаптиране на социалните системи и секторни политики към демографската промяна.

• Популяризиране на политиката за демографско развитие чрез участие в публични мероприятия - постига се по-добра и по-пълна информираност на обществото, общинските и областните власти по места за стратегическите цели и дейностите по провежданата от правителството демографска политика.

• Разработване на Постановление за нов размер на МРЗ.

• Разработване на Постановление за определяне размера на официалната линия на бедност – изготвен е проект на ПМС за определяне размера на линията на бедност за страната за 2025 г.

• Подпомагане развитието на социалния диалог в областта на доходите и жизненото равнище. Организиране и провеждане на заседания на КДЖР към НСТС и работни групи.

• Изготвяне и публикуване на електронен вариант на информационен бюлетин в областта на доходите и жизненото равнище. Публикувани са бр.68 и бр.69 на официалната интернет страница на МТСП на ел. адрес: https://www.mlsp.government.bg/byuletin-na-mtsp.

• Транспониране в българското законодателство на Директива 2022/2041 относно адекватните минимални работни заплати в ЕС.

Със Заповед № РД-02-164/29.11.2023 г., изм. и доп. със Заповед № РД-02-2/9.01.2024 г. на министъра на труда и социалната политика е актуализирана междуведомствена работна група за транспониране на Директива 2022/2041 относно адекватните минимални работни заплати в ЕС в българското законодателство. В периода януари – юни 2024 г. са проведени четири заседания на междуведомствената работна група.

През месец април е проведен работен семинар по въпросите на МРЗ и на колективното трудово договаряне с експерти от МОТ, както и двустранни срещи между експертите на МОТ и представителите на МТСП, НСИ, НИПА и социалните партньори. Коментирани са добри практики от държави членки на МОТ.

През месец юни от страна на Министерство на труда и социалната политика се разработват проекти на варианти за определяне на минималната работна заплата за страната. В процес на изготвяне е таблица за съответствие спрямо изискванията за транспониране на Директиви.

* *Източници на информацията за данните по показателите за изпълнение*

Източници на информация са НСИ, НОИ, АЗ, АСП, АХУ, ДАЗД и Евростат. В областта на политиката за демографско развитие, освен данните на НСИ, се използват наличните данни от административната статистика по сектори и отговорни ведомства, както и данни от социологически, други специализирани или интердисциплинарни проучвания, Евростат, МОТ, ООН.

*д) Описание на факторите и причините, оказали въздействие върху непостигането на планираните/заявените целеви стойности*

*e) Отчет на разходите по програмата с разпределение по ведомствени и администрирани разходи*

*Приложение № 7*

|  |  |  |  |  |
| --- | --- | --- | --- | --- |
| № | 1500.06.01 Бюджетна програма „Насърчаване, координация и мониторинг на демографското развитие, жизненото равнище и доходите от труд“ (в лева) | Закон 2024 г. | Уточнен план 2024 г. | Отчет към 30.06.2024 г. |
| І. | Общо ведомствени разходи: | 410 300 | 422 600 | 197 474 |
|  | Персонал | 410 300 | 422 600 | 197 474 |
|  | Издръжка | 0 | 0 | 0 |
|  | Капиталови разходи | 0 | 0 | 0 |
| 1 | Ведомствени разходи по бюджета на ПРБ: | 410 300 | 422 600 | 197 474 |
|  | Персонал | 410 300 | 422 600 | 197 474 |
|  | Издръжка |  |  |  |
|  | Капиталови разходи |  |  |  |
| 2 | Ведомствени разходи по други бюджети и сметки за средства от ЕС | 0 | 0 | 0 |
|  | Персонал |  |  |  |
|  | Издръжка |  |  |  |
|  | Капиталови разходи |  |  |  |
| ІІ. | Администрирани разходни параграфи по бюджета | 144 000 | 144 000 | 0 |
|  | 1.Националната програма за реформи в областта на минималната заплата и неравенствата в доходите | 45 000 | 45 000 |  |
|  | 2.План за изпълнение на Националната стратегия за активен живот на възрастните хора в България 2019-2030 г. | 99 000 | 99 000 |  |
| ІІІ. | Администрирани разходни параграфи по други бюджети и сметки за средства от ЕС | 0 | 0 | 0 |
|  |  |  |  |  |
|  | Общо администрирани разходи (ІІ+ІІІ): | 144 000 | 144 000 | 0 |
|  |  |  |  |  |
|  | Общо разходи по бюджета (І.1+ІІ): | 554 300 | 566 600 | 197 474 |
|  |  |  |  |  |
|  | Общо разходи (І+ІІ+ІІІ): | 554 300 | 566 600 | 197 474 |
|  |  |  |  |  |
|  | Численост на щатния персонал | 7 | 7 | 7 |
|  | Численост на извънщатния персонал |  |  |  |

*ж) Отговорност за изпълнение на програмата*

Отговорността за изпълнението на програмата е възложено на ресорния заместник-министър на труда и социалната политика. Програмата се изпълнява от дирекция „Жизнено равнище, демографска политика и социални инвестиции”.

### Бюджетна програма „Насърчаване, развитие и мониторинг на социалната икономика и корпоративната социална отговорност“

*а) Описание на степента на изпълнение на заложените в програмата цели*

Целите на програмата са, както следва:

* Развитие и подкрепа на социалната икономика и социалното предприемачество;
* Насърчаване развитието на иновативни социално отговорни бизнес модели и практики в областта на корпоративната социална отговорност;
* Информационно обезпечаване на политиката по социална и солидарна икономика.

Програмата следва изпълнението на заложените цели и приоритети, при отчитане на възможностите на бюджета.

*б) Продукти/услуги, предоставяни по програмата – описание на постигнатите резултати и изпълнените дейности за тяхното предоставяне*

* *Продукт/услуга № 1:* Анализ на заетостта на лицата от уязвими групи, наети в социални предприятия, регистрирани по ЗПССИ*.*

Изготвен е анализ на вписаните, към м. юни социални предприятия, в Регистъра на социалните предприятия, съобразно Методиката за оценка на социалната добавена стойност, произвеждана от дейността им. Изготвен анализ с актуална статистика относно изпълнение на критерия „наемане на хора от уязвими групи“ като част от статута на социалното предприятие.

* *Продукт/услуга № 2:* Провеждане на ежегодни национални годишни награди в областта на корпоративната социална отговорност.

Проведена е церемония за връчване на Годишната награда за социално отговорен стратегически мениджмънт 2023 на МТСП.

* *Продукт/услуга № 3:* Развитие на регионалните аспекти на социалната и солидарна икономика и социалното предприемачество чрез организиране и провеждане, вкл. и онлайн, на регионални форуми в страната.

По проект П41 „Развитие на социалната икономика“, висококвалифициран експертен състав в регионалните центрове, ситуирани в шестте региона на планиране, активно работят за развитие на регионалния административен капацитет и за модернизация на предприятията на социалната и солидарна икономика чрез прилагане на индивидуализиран подход спрямо потребностите на всеки отделен субект на социалната и солидарна икономика.

През полугодието на 2024 г. са проведени над 1 770 консултации с физически и юридически лица от служителите на фокус-точките/регионалните центрове в страната.

В резултат на проведените консултации са проведени 18 заседания на Комисията за разглеждане на заявленията за вписване в и заличаване от Регистъра на социалните предприятия (Регистъра), където са разгледани постъпили документи за вписване в Регистъра от 48 субекти на социалната и солидарна икономика, като на 43 са издадени заповеди за вписване, 5 заповеди за отказ от вписване и 37 Удостоверения за вписване. Към 30.06.2024 г. в Регистъра са вписани 85 социални предприятия.

В рамките на проект П 41, част от НПВУ, през периода са проведени общо 18 събития за популяризиране целите на проекта и насърчаване развитието на социалната и солидарна икономика – информационни кампании, обучения и базари на социални предприятия в различни точки на страната.

* *Продукт/услуга № 4:* Организиране, вкл. и онлайн, на национални и/или международни форуми за добри практики в областта на социалната и солидарна икономика.

Подписано е двустранно споразумение за сътрудничество с цел насърчаване развитието на социалната икономика и социалното предприемачество между Министерството на труда и социалната политика на Република България и Министерството на труда и социалната икономика на Кралство Испания.

* *Продукт/услуга № 5:* Организиране и провеждане, вкл. и онлайн, на кампании с цел популяризиране на марката „Продукт на социално предприятие“.

Организиран и проведен „Конкурс за социална иновация“ и връчени награди на победителите от учебно-тренировъчните фирми по време на ХХVII Международен панаир на учебно-тренировъчните фирми ТФ ФЕСТ 2024 „Млад предприемач” в Международен панаир-Пловдив на 24-26 април 2024 г. и проведено обучение на преподаватели от професионалните гимназии с икономическа насоченост от страната.

* *Продукт/услуга № 6:* Провеждане на ежегодни национални награди за социална иновация (в подкрепа на социалната икономика).

Церемонията в конкурса на ежегодните национални награди за социална иновация (в подкрепа на социалната икономика) се предвижда да бъде проведена в края на 2024 г.

* *Продукт/услуга № 7:* Разработване на Стратегия за корпоративна социална отговорност за периода 2024-2026.

Изготвен е Проект на „Политика за развитие на корпоративната социална отговорност“. Политиката и двугодишен план за изпълнение към нея са представени за одобрение от ръководството на МТСП.

* *Продукт/услуга № 8* Провеждане на събития за насърчаване на социално отговорното корпоративно управление и прилагането на добри практики в областта на корпоративната социална отговорност*.*

През първото полугодие е проведена церемония за връчване на Годишната награда за социално отговорен стратегически мениджмънт 2023 на МТСП.

*в) Отчет за изпълнението на администрираните разходни показатели, вкл. проектите по програмата*

По програмата са извършени разходи в размер на (-17 286) лв., както следва:

- По 1 операция по Приоритетна ос 2, ОП РЧР 2014-2020 г. – (-17 286) лв.

*г) Отчет на показателите за изпълнение на програмата (количествени, качествени, времеви)*

*Приложение № 6*

|  |  |  |  |
| --- | --- | --- | --- |
| 1500.06.02 Бюджетна програма „Насърчаване, развитие и мониторинг на социалната икономика и корпоративната социална отговорност“  *Показатели за изпълнение* | Мерна единица | Целева стойност | Отчет |
| 1. Анализи на състоянието на сектора на социалната икономика, влиянието му върху заетостта на лицата от уязвимите групите, съобразно ЗПССИ | брой | 0 | 1 |
| 2. Популяризиране на социално отговорни бизнес модели и практики | брой | 1 | 1 |
| 3. Развитие на регионалните аспекти на социалната икономика и социалното предприемачество | брой | 1 | 1 |
| 4. Организиране на национални и/или международни форуми за добри практики в областта на социалната икономика. | брой | 1 | 1 |
| 5. Провеждане на информационни кампании, семинари, форуми, кръгли маси за повишаване осведомеността относно корпоративната социална отговорност и социалната и солидарна икономика, и създаване на партньорства между заинтересованите страни. | брой | 6 | 18 |

* *Кратко описание на показателите за изпълнение*

*Анализ на заетостта на лицата от уязвими групи, наети в социални предприятия, регистрирани по ЗПССИ -* Изготвен е анализ на вписаните, към м. юни социални предприятия, в Регистъра на социалните предприятия, съобразно Методиката за оценка на социалната добавена стойност, произвеждана от дейността им. Изготвен анализ с актуална статистика относно изпълнение на критерия „наемане на хора от уязвими групи“ като част от статута на социалното предприятие*.*

*Популяризиране на социално отговорни бизнес модели и практики* – проведена церемония за връчване на Годишната награда за социално отговорен стратегически мениджмънт 2023 на МТСП.

*Развитие на регионалните аспекти на социалната икономика и социалното предприемачество* –

По проект П41 „Развитие на социалната икономика“, висококвалифициран експертен състав в регионалните центрове, ситуирани в шестте региона на планиране, активно работят за развитие на регионалния административен капацитет и за модернизация на предприятията на социалната и солидарна икономика чрез прилагане на индивидуализиран подход спрямо потребностите на всеки отделен субект на социалната и солидарна икономика.

Изградена е мрежа от шест фокус-точки (регионални центъра) за подкрепа на социалната икономика в градовете Благоевград, Бургас, Варна, Габрово, Ловеч и Пловдив. Реализирани са строително-монтажните работи, закупено е заложеното по проекта оборудване и обзавеждане. Към полугодието на 2024 г. са проведени над 1 770 консултации с физически и юридически лица от служителите на фокус-точките/регионалните центрове в страната.

В резултат на проведените консултации в Регистъра на социалните предприятия са постъпили 48 заявления за вписване, от тях на 43 са издадени заповеди за вписване, 5 заповеди за отказ от вписване и 37 Удостоверения за вписване. Към 30.06.2024 г. в Регистъра са вписани 85 социални предприятия.

*Организиране на национални и/или международни форуми за добри практики в областта на социалната икономика* – подписано е двустранно споразумение за сътрудничество с цел насърчаване развитието на социалната икономика и социалното предприемачество между Министерството на труда и социалната политика на Република България и Министерството на труда и социалната икономика на Кралство Испания. Създаден е контактен екип от експерти в МТСП и други заинтересовани страни, който да инициира и координира реализацията на дейности съгласно Меморандума.

*Провеждане на информационни кампании, семинари, форуми, кръгли маси за повишаване осведомеността относно корпоративната социална отговорност и социалната и солидарна икономика, и създаване на партньорства между заинтересованите страни* – На 27-ия Международен панаир на учебно-тренировъчните фирми - ТФ ФЕСТ 2024 „Млад предприемач”, МТСП взе участие щанд, на който беше представена марката „Продукт на социално предприятие“ и други информационни материали. Фокус-точките в страната популяризират сертификатната марка, чрез специално създадени за целта он-лайн страници в социалните мрежи. През периода са проведени общо 18 събития за популяризиране на социалната и солидарна икономика – информационни кампании, обучения и базари на социални предприятия в различни точки на страната.

* *Източници на информацията за данните по показателите за изпълнение*

МТСП, НСИ и др.

*д) Описание на факторите и причините, оказали въздействие върху непостигането на планираните/заявените целеви стойности*

През периода не са налични фактори и причини, оказващи въздействие върху планираните дейности и заявените целеви стойности.

*e) Отчет на разходите по програмата с разпределение на ведомствени и администрирани разходи*

*Приложение № 7*

|  |  |  |  |  |
| --- | --- | --- | --- | --- |
| № | 1500.06.02 Бюджетна програма „Насърчаване, развитие и мониторинг на социалната икономика и корпоративната социална отговорност“ (в лева) | Закон 2024 г. | Уточнен план 2024 г. | Отчет към 30.06.2024 г. |
| І. | Общо ведомствени разходи: | 410 300 | 422 600 | 248 492 |
|  | Персонал | 410 300 | 422 600 | 248 492 |
|  | Издръжка | 0 | 0 | 0 |
|  | Капиталови разходи | 0 | 0 | 0 |
| 1 | Ведомствени разходи по бюджета на ПРБ: | 410 300 | 422 600 | 248 492 |
|  | Персонал | 410 300 | 422 600 | 248 492 |
|  | Издръжка |  |  |  |
|  | Капиталови разходи |  |  |  |
| 2 | Ведомствени разходи по други бюджети и сметки за средства от ЕС | 0 | 0 | 0 |
|  | Персонал |  |  |  |
|  | Издръжка |  |  |  |
|  | Капиталови разходи |  |  |  |
| ІІ. | Администрирани разходни параграфи по бюджета | 261 000 | 261 000 | 300 |
|  | 1.План за социална икономика, други инициативи, проекти и програми | 162 000 | 162 000 |  |
|  | 2.План за изпълнение на Стратегията за корпоративна социална отговорност 2024-2026 г. | 99 000 | 99 000 | 300 |
| ІІІ. | Администрирани разходни параграфи по други бюджети и сметки за средства от ЕС | 0 | -17 286 | -17 286 |
|  | 1.Структурни фондове и Кохезионен фонд на ЕС-ЕСФ |  | -14 693 | -14 693 |
|  | 2.Кофинансиране от НФ-ЕСФ |  | -2 593 | -2 593 |
|  | Общо администрирани разходи (ІІ+ІІІ): | 261 000 | 243 714 | -16 986 |
|  |  |  |  |  |
|  | Общо разходи по бюджета (І.1+ІІ): | 671 300 | 683 600 | 248 792 |
|  |  |  |  |  |
|  | Общо разходи (І+ІІ+ІІІ): | 671 300 | 666 314 | 231 506 |
|  |  |  |  |  |
|  | Численост на щатния персонал | 7 | 7 | 7 |
|  | Численост на извънщатния персонал |  |  |  |

*ж) Отговорност за изпълнение на програмата*

Отговорността за изпълнението на програмата е възложено на ресорен заместник-министър на труда и социалната политика. Програмата се изпълнява от дирекция „Жизнено равнище, демографска политика и социални инвестиции“.

### Бюджетна програма „Администрация”

*a) Описание на степента на изпълнение на заложените в програмата цели*

Основната стратегическа цел на програма „Администрация“ е поддържане и развитие на взаимосвързаните административни процеси и функции, които позволяват администрацията на МТСП да изпълнява публичната си отговорност, роля и власт да създава и реализира политиките в областта на своята нормативно определена компетентност.

Постигането на стратегическата цел се осъществява чрез следните оперативни цели:

* Предоставяне на административни и вътрешни административни услуги с по-висока ефективност, гарантираща законовите права на гражданите и юридическите лица;
* Прилагане и развитие на електронното управление и информационно-комуникационните технологии в системата на МТСП;
* Осъществяване на дейности за информираност на обществото чрез медиите за осъществяваната от МТСП политика;
* Качествено управление на човешките ресурси за постигане целите на МТСП;
* Укрепване на вътрешния контрол на МТСП чрез предоставяне на независима и обективна оценка за подобряване на дейността при спазване на принципите ефективност, ефикасност, икономичност и законосъобразност;
* Предоставяне на разумна увереност на ръководството на МТСП относно законосъобразно, ефективно, ефикасно и икономично управление на програми и проекти, дейности и процеси в МТСП чрез извършване на одитни ангажименти за увереност (ОАУ);
* Подобряване на процесите по управление на риска и контрола чрез извършване на одитни ангажименти за консултиране (ОАК).
* Осигуряване на законосъобразност на административните актове и процедури, чрез:

- осигуряване на ефективна защита на интересите на МТСП по съдебни и други производства;

- законосъобразно прилагане на Закона за достъп до обществена информация при предоставяне на обществена информация.

* Планиране, организиране и координация на всички дейности във връзка с подготовката и провеждането на процедури за възлагане на обществени поръчки в МТСП съгласно утвърдения годишен план-график чрез:

- организиране и провеждане на процедури за възлагане на обществени поръчки;

- поддържане на актуален регистър на обществените поръчки.

* Реализиране на принципите на базираното на резултатите управление в процеса на планиране, мониторинг, оценка и бюджетирането на дейността на МТСП;
* Усъвършенстване на процесите по стратегическо и оперативно планиране, управление на качеството и риска, както и повишаване на знанията и уменията за тяхното прилагане;
* Осъществяване на административен контрол на всички административни структури на МТСП, в това число и на второстепенните разпоредители с бюджет към министъра на труда и социалната политика;
* Участие в процесите на вземане на решение в ЕС в областта на заетостта и социалната политика чрез РГ 13 „Социална политика и заетост“ към Съвета по европейски въпроси;
* Оказване на съдействие на българските граждани в държави-членки (ДЧ) на ЕС и ЕИП чрез Службите по трудови и социални въпроси (СТСВ) на МТСП към посолства на Р България;
* Активно участие в ръководните и работните органи, комитети, комисии и др. на ООН, МОТ, СЕ, ОИСР и др.;
* Разработване на проекти на международни договори/работни програми за двустранно сътрудничество в социално-трудовата сфера със сродни чуждестранни министерства.

Сред целите на програма „Администрация” стои и постигането на максимално ефективно и ефикасно използване на средствата по Оперативна програма „Развитие на човешките ресурси” 2014-2020 г. и Програма „Развитие на човешките ресурси“ 2021-2027 г., насочени към осигуряване на допълнително финансиране на политиките и програмите в областта на заетостта и социалното подпомагане на МТСП със средства от структурните фондове на Европейския съюз.

*Оперативна програма “Развитие на човешките ресурси” 2014-2020 г.*

ОП РЧР 2014-2020, съфинансирана от Европейския социален фонд и Инициативата за младежка заетост, бе одобрена от Европейската комисия на 27 ноември 2014 г. ОП РЧР 2014-2020 г. поставя фокус върху ограничен набор от важни проблеми за политиките в областта на заетостта и социалното включване. Програмата допринесе за намаляване на бедността и насърчаване на социалното включване и осигури подкрепа за действията за модернизиране на публичните политики в сферата на пазара на труда, социалното включване, здравеопазването, недискриминацията и равните възможности.

През 2023 г. бе извършено 7 и 8 изменение на ОП РЧР. Със седмото изменение на ОПРЧР бе създадена нова приоритетна ос 7, която изцяло се финансирана със средства от REACT-EU и по която се изплатиха добавки на уязвими домакинства с цел оказване на подкрепа за посрещане на повишените разходи за потребление на енергия.

Осмото изменение на ОП РЧР бе свързано с изменение на финансовия план, така че да бъде изцяло оползотворен наличният финансов ресурс по програмата. От началото на програмния период до 30.06.2024 г. са обявени 218 процедури, по които са подадени 11 441 проектни предложения. Сключени са 4 403 договора за безвъзмездна финансова помощ на обща стойност 2 809 692 450 лева. За отчетния период са извършени разходи в размер на 99 610 896лв. (в т.ч. ЕС 92 566 965 и НФ 7 043 931).

*Програма „Развитие на човешките ресурси“ (2021–2027)*

П РЧР е структурирана в пет приоритета, последният от които е за техническа помощ. Общият бюджет на програмата е над 3,8 млрд. лв., а чрез изпълнението на финансираните мерки се очаква да бъдат подкрепени над 740 000 души. Средствата са насочени към преодоляване на предизвикателствата, свързани с пазара на труда, заетостта, качеството на работните места, адаптиране на предприятията към променящите се изисквания и условия за работа, развитие на уменията на работната сила, насърчаване на социалното включване и равните възможности на възрастните, лицата с увреждания и специални потребности, както и други уязвими групи, вкл. и децата.

Целите на програмата са насочени към достигане до всеки осми българин чрез мерки за по-добро социално включване или по-качествена заетост; увеличаване броя на хората, притежаващи дигитални умения; подкрепа на ученето през целия живот и развитието на социалния диалог; съдействие за намаляване броя на хората в бедност.

Основните приоритети на П РЧР обхващат насърчаването на заетостта и развитието на умения, социално включване и равни възможности, насърчаване на младежката заетост, социалните иновации.

От началото на програмния период до 30.06.2024 г. са обявени 28 процедури, по които са подадени 3 796 проектни предложения. Сключени са 608 договора за безвъзмездна финансова помощ на обща стойност 1 105 206 750 лв. За отчетния период са извършени разходи в размер на 72 060 421 лв. (в т.ч. ЕС 59 611 081 и НФ 12 449 340).

*Национален план за възстановяване и устойчивост на Република България*

Механизмът за възстановяване и устойчивост е част от инструмента *„*Следващо поколение ЕС“ (2021-2024 г.) на Плана за възстановяване и устойчивост. Основната цел на НПВУ е да способства икономическото и социално възстановяване от кризата, породена от COVID-19. В преследването на тази цел са групирани мерки и реформи, които да имат съществен принос към възстановяването на потенциала за растеж на икономиката и да го развият, като осигурят устойчивост на негативни външни въздействия. Това ще позволи в дългосрочен план постигането на стратегическата цел за конвергенция на икономиката и доходи до средноевропейските. Същевременно НПВУ полага основите за зелена и цифрова трансформация на икономиката.

Планът за възстановяване и устойчивост на България е структуриран в четири стълба и Министерство на труда и социалната политика предвижда изпълнение по два от тях като участва с шест инвестиционни намерения (проекти) и две реформи. Общият бюджет на инвестициите от компетенциите на МТСП по НПВУ за периода 2022-2026 г. е 1 009 335 989 лв. или приблизително 8% от стойността на европейското финансиране на НПВУ за България.

МТСП е определено да изпълнява функциите на Структура за наблюдение и докладване (СНД) и Структура за наблюдение (СН) по инвестициите и реформите, за които е отговорно. В структурата на Министерството, тези функции са определени да се изпълняват от Главна дирекция „Европейски фондове, международни програми и проекти“, за което са издадени съответните заповеди.

СНД е сформирана по отношение на инвестиция C1I3 „Предоставяне на обучения за дигитални умения и създаване на платформа за обучение на възрастни“ и инвестиция C11I1 „Модернизиране на дългосрочната грижа“.

СН е сформирана по отношение на инвестиция C11.I4 - Модернизиране на Агенция за социално подпомагане и инвестиция C11.I5- Модернизиране на Агенция по заетостта, както и двете реформи от компетенциите на МТСП (C11.R1 „Реформа на схемата за минимален доход“ и C11.R2 „Реформа на социалните услуги“).

В качеството си на СНД за инвестиция C11I1 „Модернизиране на дългосрочната грижа за отчетния период е реализирано следното:

* Процедура BG-RRP-11.010 „Извършване на строителни дейности и доставка на оборудване и обзавеждане с оглед реформиране на съществуващите домове за стари хора“

Целта на процедурата е всички съществуващи домове за стари хора да се приведат в пълно съответствие с изискванията на стандартите за качество на резидентната грижа за възрастни хора в надтрудоспособна възраст по отношение на специализираната среда за предоставянето на услугата. Дейностите по проектите се изпълняват на територията на Република България в общините, на чиято територия функционира услугата „дом за стари хора“.

След извършени анализи от екипите на СНД и ЗУИ се взе решение да бъдат предприети стъпки за прехвърляне на средства от другата мярка в рамките на инвестицията „Модернизиране на дългосрочната грижа“. Направено е предложение средства в размер на 186.2 млн. лв. да бъдат прехвърлени от процедура BG-RRP-11.011 към процедура BG-RRP-11.010. През м. февруари 2024 г. се получи одобрение от МФ на исканото изменение на оперативното споразумение по горепосочената инвестиция. Последващите действия от страна на СНД:

* Със Заповед № РД-01-44/15.02.2024 г. са изменени на поканата и условията за кандидатстване по процедура BG-RRP-11.010 „Извършване на строителни дейности и доставка на оборудване и обзавеждане с оглед реформиране на съществуващите домове за стари хора“. В изменените УК, в съответствие с новия бюджет на процедурата от 376 млн. лв., е посочен както механизма на разпределението на бюджета по процедурата, така и максималната стойност на всеки конкретен проект.
* Със Заповед № РД-01-45/16.02.2024 г. е възобновена оценката по процедура BG-RRP-11.010 „Извършване на строителни дейности и доставка на оборудване и обзавеждане с оглед реформиране на съществуващите домове за стари хора“.
* С писмо № 08-139/16.02.2024 г. всички конкретни крайни получатели. са уведомени за изменението на условията за кандидатстване по процедура BG-RRP-11.010 „Извършване на строителни дейности и доставка на оборудване и обзавеждане с оглед реформиране на съществуващите домове за стари хора“ и рестартирането на оценителния процес.
* За периода от възобновяване на оценката до 30 юни 2024 г. одобрените за финансиране предложения за изпълнение на инвестиции са 33 бр. Сключените договори за периода са 25 бр., като размерът на средствата от Механизма е 77 730 494,02 лв. Общата стойност на договорите е 82 239 997,10 лв.
* Процедура BG-RRP-11.011 „Повишаване на енергийната ефективност на социалната инфраструктура за предоставяне на социални услуги, делегирана от държавата дейност“

Процедурата е обявена на 28.02.2023 г. Изпълнява се в рамките на Компонент 2 от проект „Модернизиране на дългосрочната грижа“. Процедурата е обявена без определен краен срок за кандидатстване, до изчерпване на финансовия ресурс. Максималният общ размер на средствата по процедурата са 215 000 000 лв.. Допустими конкретни крайни получатели са общини, на чиято територия функционира социална услуга в общността, делегирана от държавата дейност. По тази процедура е констатиран минимален интерес от страна на потенциалните крайни получатели (общини), подадени са общо четири предложения за изпълнение на инвестиции. В тази връзка и с оглед гореописаното за предприетите мерки за преразпределяне на финансов ресурс от тази процедура към BG-RRP-11.010, приемът на проектни предложения по процедурата е временно спрян. Във връзка с намаляването на средствата, се провеждат разговори с представители на ЕК за намаляването на целевата стойност на индикатора, като към 30.06.2024 г. процедурата все още е с преустановен прием на предложения за изпълнение на инвестиции.

* Процедура BG-RRP-11.018 „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“

Процедурата е разработена и съгласувана с МФ относно приложимия режим на държавна/минимална помощ. Реализира се като подкомпонент 1.1 на инвестиция „Модернизиране на дългосрочната грижа“. Основната цел на процедурата е да се създадат 254 нови социални и интегрирани здравно-социални услуги за резидентна грижа и специализирани социални услуги, за да бъде възможно закриването на приблизително 60% от съществуващите специализирани институции за хора с увреждания до края на 2027 г. Дейността е в съответствие с Националната стратегия за дългосрочна грижа и във връзка със заложените в Закона за социалните услуги срокове за закриване на всички специализирани институции за лица с увреждания. Общият бюджет на процедурата е 331 млн. лева, като за всеки конкретен краен получател (64 общини) е определен максимален размер на средствата, въз основа на определените стойности по видове услуги, в рамките на общия бюджет.

В качеството си на СНД за Инвестиция C1I3 „Предоставяне на обучения за дигитални умения и създаване на платформа за обучение на възрастни“ за отчетния период е реализирано следното:

Разработеният от МТСП проект П3 „Предоставяне на обучения за дигитални умения и създаване на платформа за обучение на възрастни“ по НПВУ се изпълнява в два компонента:

- Компонент 1: Национална виртуална платформа за електронно обучение;

- Компонент 2: Обучения за дигитални умения и компетенции.

Изпълнението на Компонент 1 от инвестицията първоначално е възложено на конкретен краен получател МТСП чрез Дирекция „Политика на пазара на труда“ със заповед на РСНД за предоставяне на финансиране от МВУ на конкретния краен получател № РД-01-292/02.10.2023 г. На основание докладна записка и изложените в нея мотиви e издадена заповед № РД-03-2 от 15.02.2024 за прекратяване на заповедта за предоставяне на финансиране от МВУ. Сключен е нов служебен договор за изпълнението на инвестицията по Компонент 1 с конкретен краен получател Център за развитие на човешките ресурси и регионални инициативи и партньор МТСП чрез Дирекция „Политика на пазара на труда“. Договорът е подписан от двете страни на 23.02.2024 г.

Изпълнението на Компонент 2 от инвестицията е възложено на конкретен краен получател Агенция по заетостта и партньор Център за развитие на човешките ресурси и регионални инициативи –Кремиковци. Договорът за предоставяне на финансирането от МВУ на конкретния краен получател е подписан от двете страни на 14.09.2023 г.

За отчетният период ГД ЕФМПП, в качеството си на СНД, е извършила разходи по бюджетните програми в размер на 3 762 385 лв. (в т.ч. ЕС 3 742 739 и НБ 19 646), както следва:

- по проект П3 по инвестиция C1I3 „Предоставяне на обучения за дигитални умения и създаване на платформа за обучение на възрастни“ – 3 130 580 лв. (в т.ч. ЕС 3 110 934 и НБ 19 646);

- по проект П39 по инвестиция C11I1 „Модернизиране на дългосрочната грижа“ – 631 805 лв. (в т.ч. ЕС 631 805).

В програма „Администрация” са включени осъществяваните от МТСП чрез дирекция „Европейски въпроси и международно сътрудничество“ специализирани дейности по въпросите на Европейския съюз. Оперативните цели на програмата в тази област са:

• Развитие на взаимноизгодно сътрудничество в областта на труда и социалната политика със сродни чуждестранни министерства;

• Осигуряване участието и представителството на МТСП в световните международни организации (ООН, ИКЕ, ИКОСОС и други форуми на ООН), в Организацията за икономическо сътрудничество и развитие (ОИСР), в мероприятия на Централно-европейската инициатива (ЦЕИ), Съвета за регионално сътрудничество (СРС), Процеса за сътрудничество в Югоизточна Европа (ПСЮИЕ), в Международната организация на труда (МОТ), в междуправителствените дейности на Съвета на Европа (СЕ) и неговите органи и др.;

Чрез *Службите по трудови и социални въпроси* се извършват дейности в защита правата на българските граждани в съответните страни по акредитация – Обединеното кралство, Ирландия, Испания, Германия, Австрия, Швейцария, Гърция и Кипър.

Цел на програма „Администрация“ *в областта на човешките ресурси* е изграждане на нов тип администрация чрез управление, обучение и развитие на човешките ресурси.

*б) Продукти/услуги, предоставяни по програмата – описание на постигнатите резултати и изпълнените дейности за тяхното предоставяне*

*В областта на дейностите по ОП РЧР/П РЧР*

* Продукт/услуга: Изпълнение на функциите на Управляващ орган на Оперативна програма „Развитие на човешките ресурси“ 2014-2020;
* Продукт/услуга: Изпълнение на функциите на Управляващ орган на Програма „Развитие на човешките ресурси“ 2021-2027.

*В областта на въпросите на ЕС:*

* Продукт/Услуга: Изготвени позиции и изказвания за участие на министъра на труда и социалната политика или ресорните заместник-министри в заседанията на Съвета на Европейския съюз по заетост, социална политика, здравеопазване и потребителски въпроси (формат „Заетост и социална политика“), неформални министерски срещи, конференции и други форуми по линия на ЕС. За участието на министъра във всяко от заседанията на Съвета се провеждат брифинги за представители на дипломатическите мисии на държавите членки в България, или информацията за българската позиция им се изпраща по е-поща.

- През отчетния период са изготвени пакет документи и са утвърдени 6 позиции за участие, от които 3 за формални заседания на Съвет ЕПСКО (съответно 11 март 2024 г., Брюксел; 7 май 2024 г., Брюксел; 20 юни 2024 г., Люксембург), 1 за съвместно заседание на Съвета на ЕС по икономически и финансови въпроси и Съвета на ЕС по заетост, социална политика, здравеопазване и потребителски въпроси, 12 март 2024 г., Брюксел и 2 за неформални заседания (на 11-12 януари в Намюр и на 26-27 февруари в Брюксел).

- На представителите на дипломатическите мисии на държавите членки в България по електронна поща е изпратена информация за позицията на страната за формалните заседания на Съвет ЕПСКО.

* Продукт/Услуга: Изготвени указания за участие на представителите на министерството в Постоянното представителство на Република България към Европейския съюз в Брюксел в заседания на Работната група по социални въпроси и Корепер.
  + Изготвени са и са съгласувани по надлежния ред указания за заседанията на РГСВ и Корепер съгласно дневния ред на Белгийското председателство. През отчетния период са утвърдени 24 бр. указания за заседания на РГСВ, 2 за заседанията на Работна група „Дружествено право“ и 24 бр. указания за заседанията на Корепер 1.
  + Представителите на МТСП в ППРБЕС участваха и в проведените две заседания на Работна група “Дружествено право“, доколкото МТСП е определено за съ-водеща институция по досието предложение за Директива относно дължима грижа на дружествата във връзка с устойчивостта и изпълнява редица ангажименти, свързани с това (МИР и МТСП са определени за съвместно водещи институции.
* Продукт/Услуга: Изготвени и изпратени в срок нотификации за новоприети актове на българското законодателство за въвеждане на актове на Европейския съюз в сферата на социалната политика и заетостта

- През отчетния период са извършени пет нотификации в системата за нотификации на ЕС THEMIS съответно MNE (2024) 01673; MNE (2024) 01674; MNE (2024) 01801; MNE (2024) 01847; MNE (2024) 01862.

* Продукт/Услуга: Проучвания на правото на ЕС, съдебната практика и добрите практики на ЕС, информиране относно нови нормативни актове на ЕС, документи и инициативи на ЕС и/или държавите членки в областта на заетостта и социалната политика с оглед правилно транспониране и прилагане на достиженията на правото на ЕС;

- Редовно запознаване с решенията на Съда на ЕС в областта на трудовото право и равнопоставеността.

* Продукт/Услуга: Ръководство и администриране на Работна група 13 „Социална политика и заетост” към СЕВ, във връзка с изпълнение на задължението на България да участва в разработването, да транспонира и прилага правото на ЕС в областите от компетентност на РГ 13.
* Продукт/услуга: Участие в разработването и провеждането на национално ниво на политиките на Европейския съюз в областта на социалната политика и заетостта, в разработването на всички проекти на актове, стратегически документи и мерки, необходими за прилагане достиженията на правото на Европейския съюз, относно социалната политика и заетостта:

- През отчетния период са изготвени и съгласувани по съответния ред 4 рамкови позиции относно: Директива на ЕП и Съвета относно подобряването и прилагането на условията на труд на стажантите и противодействие на прикриването на редовни трудови правоотношения под формата на стажове („Директива за стажовете“); Препоръка на Съвета за засилена рамка за качество на стажовете; Предложение за Директива на Европейския парламент и на Съвета за разширяване на приложното поле на Директива [XXXX] по отношение на граждани на трети държави, законно пребиваващи в държава членка; Предложение за Директива на Европейския парламент и на Съвета за изменение на Директива 2009/38/ЕО по отношение на създаването и функционирането на европейски работнически съвети и ефективното осигуряване на упражняването на правата на транснационални информиране и консултации.

- Участие в междуведомствени работни групи във връзка с транспониране в националното законодателство на Директиви в областта на трудовото право и равнопоставеността на половете.

*В областта на двустранното, регионално и многостранно сътрудничество*

* Продукт/Услуга: Разработване и координиране на дейностите, свързани с членството на България в МОТ и участието й в нейните ръководни органи – Международната конференция на труда (МКТ) и Административния съвет на Международното бюро по труда (АС на МБТ ).

- Подготвяне участието на национална тристранна делегация в 112 сесия на МКТ, Женева.

- Изготвено ПРМС за одобряване на позицията на правителствената част и състава на националната тристранна делегация за участие в работата на цитираната по-горе сесия.

- Изготвен доклад до МС за одобряване на резултатите от участието на правителствената част от националната тристранна делегация в работата на сесията.

- Подготвено участие в 350-та сесия (м. март 2024 г.) и 351-та (м. юни 2024 г.) сесии на АС на МБТ, Женева: изготвени изказвания от името на ЕС; позиции по точки от дневния ред на сесиите.

- България се включи като партньор на Глобалната коалиция за социална справедливост – инициатива на генералния директор на МОТ – Жилбер Хоунгбо.

* Продукт/услуга: Планиране/отчитане участието на представители на МТСП в междуправителствените дейности на Съвета на Европа и неговите комитети, съвети и експертни групи с цел въвеждане на добри практики в съответните области на труда и социалната политика:

- Подготовка и участие в 148-мо заседание на Правителствения комитет по Европейската социална харта и Европейския кодекс за социална сигурност (ПК) на Съвета на Европа (13-17 май 2024 г. Страсбург), и успешно защитена позицията на България в него, като след гласуване проектът на препоръка към България не беше приет. Изготвен доклад за резултатите от участието.

* Продукт/Услуга: Осигуряване привеждането на националното законодателство в съответствие с международните стандарти чрез иницииране на ратификационната политика на Република България по отношение на международноправните актове на МОТ и Съвета на Европа.

- Информиране на МОТ за ратифициране на Конвенции № 155 и 187, касаещи безопасните и здравословни условия на труд, които бяха обявени за фундаментални конвенции на организацията по време на 110-та сесия на Международната конференция на труда, 27 февруари 2024 г.; изготвяне на опорни точки за ПП-Женева във връзка с връчването на ратификационните документи на двете конвенции.

- Изпратен въпросник на МОТ относно Глобален регистър на смъртните случаи на моряци.

* Продукт/Услуга: Осигуряване изпълнението на задълженията на правителството във връзка с контролния механизъм на МОТ и СЕ.

- През м. февруари бе изготвен и изпратен доклад по нератифицирани конвенции на Международната организация на труда (МОТ).

- Изготвена и изпратена на Европейския комитет по социални права на отговор по колективна жалба № 221/2023 г. от Eurochild срещу България.

- Изготвена информация по искане на Временната комисия за защита на правата на психичноболните пациенти и изготвяне на законодателни промени, които да ги гарантират (към Народното събрание) за изпълнение по коментарите и препоръките в доклада на Европейския комитет за предотвратяване на изтезанията и нечовешкото или унизително отнасяне или наказание (КПИ).

- Обобщени и изпратени мотивирани предложения за изменения по проекта на становище на Консултативния комитет към Рамковата конвенция за защита на националните малцинства за България – Пети цикъл на наблюдение.

- Изготвена актуална информация по отстраняване на пропуските и изпълнение на препоръките на Европейския комитет за предотвратяване на изтезанията, нечовешкото или унизително отнасяне или наказание (КПИ) към България.

- Обобщаване и изготвяне на информация за изпълнението на неотложни препоръки на Европейската комисия на Съвета на Европа срещу расизма и нетолерантността - междинно наблюдение на изпълнение на ангажиментите.

* Продукт/услуга: Осигуряване участието и представителството на МТСП в световните международни организации (ООН, ИКЕ, ИКОСОС и други форуми на ООН), както и в инициативи на ЦЕИ (Централно-европейска инициатива), Съвет за регионално сътрудничество (СРС), ПСЮИЕ. Активизиране на подготвителните дейности за членство в ОИСР – чрез участие в Комитета по заетост, труд и социални въпроси, 3-те РГ към него (заетост, трудова миграция и социална политика) и в други формати/програми по компетентност.

- Участие на ниво министър в защитата на VI-VII-ми консолидиран периодичен доклад на Република България, дължим по Конвенцията на ООН за правата на детето, по време на 95-та сесия на Комитета на правата на детето, 17-18 януари 2024 г., Женева, Швейцария.

- Дейности във връзка с подготовката на Втори доброволен национален преглед на изпълнението на Целите за устойчиво развитие на ООН (ЦУР) – оказано съдействие за проследяване напредъка по целите, към които МТСП има ангажимент; подготовка на изказване на заместник-министър в рамките на проведена на 18 юни 2024 г. в МС кръгла маса по темата.

- По линия на ОИСР – Дейности във връзка с доклада на ОИСР от техническия преглед за България в областта на пазара на труда, социалните и миграционните политики в България. Координация на участието на представители на МТСП в различни технически мисии на ОИСР във връзка с прегледа на съответните комитети, осигуряване попълване на въпросници и преглед на коректността на включената информация.

* Продукт/услуга: Развитие на взаимноизгодно сътрудничество в областта на труда и социалната политика със сродни чуждестранни министерства – участие в работни срещи във връзка с изпълнение на подписаната Работна програма за сътрудничество между МТСП и Федералното министерство на труда и социалните въпроси на Федерална република Германия за периода 2023– 2024 г.

- Подготвено участие на заместник-министър в среща с делегация от Република Косово на учебно посещение в Република България на 18 април 2024 г.

- Подготовка на участието на министър и заместник-министър в Национална конференция на тема „Превенция и борба с трафика на хора: добри практики и устойчиви решения“.

- Организиране на среща на заместник-министър с представители на Международния валутен фонд в България.

- Организирана среща на МТСП и АЗ с посланика на Монголия в България за обсъждане на сътрудничеството между България и Монголия в сферата на пазара на труда, във връзка с подписания през 2004 г. Меморандум за сътрудничество между Министерството на труда и социалната политика на Република България и Министерството на социалните грижи и труда на Монголия.

- Проведена среща на заместник-министър с представители на УНИЦЕФ България на 8 май 2024 г.

- Среща на министъра на труда и социалната политика с посланика на Република Турция за обсъждане на сътрудничеството между двете държави в областта на пазара на труда (20 юни 2024 г.).

- Среща на министъра и посланика на Украйна с цел обсъждане на възможността засегнати от войната деца да почиват в България (28 юни 2024 г.).

* Продукт/услуга: Разширяване, задълбочаване и актуализиране на договорната база на МТСП чрез подписване на нови двустранни по възможност и тристранни/многостранни) документи за сътрудничество.

- РМС за одобряване на проект на Меморандум за разбирателство в областта на двустранното сътрудничество между МТСП и Министерството на труда на Арабска република Египет, 9 февруари 2024 г..

- Между МТСП и Министерство на здравеопазването и социалната закрила на Република Албания беше подготвен Меморандум за разбирателство в областта на социалната политика, подписан на 20 юни 2024 г.

* Продукт/услуга: Осигуряване участието на министъра и членове на политическия кабинет в международни форуми на високо равнище в страната и чужбина.

- Участие в министерска конференция „Минималният доход - предпазна мрежа за всички“, 17-18 януари 2024 г., Брюксел.

- Участие на министъра в III-та годишна европейска демографска конференция на „Economist“, 17-19 януари 2024 г., Атина.

- Участие на министъра в Конференция относно Европейския орган по труда, 25 януари 2024 г., Брюксел.

- Среща на върха по уменията за бъдещето – 21-22 февруари 2024 г., Брюксел.

- Осъществено участие на министъра в 112-та сесия на МКТ през м. юни 2024 г., Женева.

- Подготвено участието на политическото ръководство в Среща на върха на министрите на социалната политика, 26 април 2024 г., Киев, Украйна.

- Участие на заместник-министър в Конференция на високо ниво на европейските министри, отговарящи за семейните въпроси – Виена, 12-13 юни 2024 г. и съгласуване на текста на приетата на конференцията Декларация на министрите.

- Подготовка участието на заместник-министър в Регионална конференция за ранно детско развитие и родителство, 25-26 юни 2024 г., Белград.

* Продукт/услуга: Подготовка на визити в Република България на чуждестранни министри и други високопоставени гости на МТСП.

- Посещение на изпълнителния директор на ЕОТ, 26 февруари 2024 г.

- Посещение на заместник-министър на Министерство на здравеопазването и социалната закрила на Република Албания, 20 юни 2024 г.

- Проведена среща на министъра с представителя на УНИЦЕФ в България, 23 май 2024 г.

* Продукт/услуга: Подготовка на представителни международни форуми в България, организирани от МТСП, както и на двустранни семинари в изпълнение на подписаните Работни програми със сродните чуждестранни министерства.

- Организиран семинар по линия на техническа помощ от МОТ във връзка с процеса на транспониране в българското законодателство на Директива 2022/2041 на Европейския парламент и на Съвета от 19 октомври 2022 г. относно адекватните минимални работни заплати в Европейския съюз.

- Подготвена кръгла маса на тема „Процесите на българския пазар на труда и отражението им върху тенденциите на трудовата мобилност на българите в ЕС и техните права“.

- Проведени 3 видеоконференции по линия на Работната програма между МТСП (м. февруари, м. март и м. май) и Федералното министерство на труда и социалните въпроси на ФРГ с хоризонт 2023-2024 г. и една присъствена среща в МТСП (25 април 2024 г.).

* Продукт/услуга: Водене на международната кореспонденция на министъра и на заместник-министрите и поддържане на база данни за осъществените международни контакти и поетите на тях ангажименти.

- Водена регулярна кореспонденция с хомолози на министъра на труда и социалната политика от държави-членки на ЕС и трети страни, както и с посланици в България.

- Провеждана кореспонденция с представители на високо ниво на международни организации.

*Разход за членски внос за участието на България в МОТ*

Членският внос за участието на България в МОТ се изплаща от бюджета на МТСП. Размерът на членския внос за МОТ се определя от АС на МБТ в рамките на предходната година и се изплаща в швейцарски франкове в началото на съответната година, за която е дължим.

Бюджет 2024 г. – 460 000 хил. лв.

*Разход за членски внос за участието на МТСП в съответните формати на ОИСР[[14]](#footnote-14)*

За дейности от компетентност на МТСП са предвидени средства за:

- Участие в Комитет по заетост, труд и социални въпроси, работните групи към него и Програма за местно икономическо развитие и заетост (LEED) на ОИСР.

- Работна група „Отговорно бизнес поведение“ към Инвестиционния комитет на ОИСР.

- Работна група по джендър мейнстрийминг и управление към Комитета за публично управление на ОИСР.

От заложените средства са разходвани 36 342 евро (71 079 лв.) за годишна вноска за Програмата LEED.

*Издръжка на дейностите по програмата от компетентност на дирекция ЕВМС*

По програмата в частта от компетентност на дирекция ЕВМС се администрират разходи за издръжка на дейността на дирекцията, вкл. командировъчни разходи за участия на служители на дирекцията в работни групи/комитети, финансиране на дейността на двамата представители на МТСП в Постоянното представителство на Република България към ЕС в Брюксел и финансиране на Службите по трудови и социални въпроси (СТСВ) към българските посолства в Берлин, Виена и Берн, Атина и Никозия, Мадрид, Лондон и Дъблин /петима ръководители на осем служби/.

*В областта на информационното осигуряване*

* *Продукт/услуга:* Мрежова и информационна сигурност на администрацията – чрез програмно осигуряване на администрацията на Министерството: изграждане на нови системи, механизми и актуализиране на наличните във връзка с подобряване качеството на електронното управление в Министерството; привеждане на информационната и комуникационна инфраструктура на Министерството в съответствие с националните стратегии за информационно общество, е-управление, е-правителство, както и с резолюциите и директивите на ЕС; ресурсно техническо осигуряване на информационните системи, включително и системата за сигурност на информацията; поддържане на наличните и изграждане на нови способности на ИКС на Министерството; осигуряване на надеждност и непрекъсваемост на информационните системи в Министерството;

През първото полугодие на 2024 г. са изпълнени следните дейности:

- Проведени процедури по ЗОП и сключени договори за осигуряване поддръжката на внедрените и използвани от министерството информационни и комуникационни системи;

- Проведени процедури по ЗОП, сключени договори за доставка на нови, актуални лицензи за сървърни операционни системи;

- Инсталиране, конфигуриране и настройка на система Wazuh SIEM за информационна сигурност (мониторинг, откриване на уязвимости, др.);

- Реализиране на проект за изграждане на електронна система за управление на документи DMS, базирана на Microsoft Sharepoint;

- Доставена, инсталирана и внедрена в експлоатация електронна платформа за контрол на достъп и управление на работно време;

- Съдействие по изготвяне на Технически спецификации за възлагане на обществени поръчки по ЗОП, от ГДЕФМПП за доставка на работни станции и монитори и за доставка на сървърно оборудване;

- Успешно изпълнен договор за доставка на лентова библиотека и клъстер от защитни стени осигуряващи по-високо ниво на мрежова и информационна сигурност;

- Съвместно с дирекция „Финанси“ организиране и контрол на дейности по авариен ремонт на климатичната инсталация в сървърното помещение на МТСП;

- Закупуване на лицензи за софтуерен продукт за заличаване на подписи и текстове в документи, изпратено писмо до директорите на дирекциите за определяне на служителите, които да бъдат ангажирани с ползването на продуктите, инсталиране на софтуера на определените работни места, изготвена инструкция за потребителите за заличаване на лични данни с Icecream PDF Editor 2024 PRO;

- Извършени пенетрейшън тестове на secprod.mlsp.government.bg, след направени допълнителни конфигурации за сигурност, в резултат на което се установи липса на уязвимости);

- Извършено сканиране и генериране на отчети за сигурност и уязвимости на profile.mlsp.government.bg. Проведени пенетрейшън тестове, в резултат на които са открити уязвимости и са направени необходимите действия за отстраняването им;

- Доставка на допълнителни дискове за сървърите на Кол центъра на МТСП с цел обезпечаване на отказоустойчивостта и резервираността на системата и преодоляване на риска от загуба на данни;

- Изпълнени са указания на МЕУ и СЕРТ България относно повишаване нивото на мрежовата и информационна сигурност;

- Организиране и координиране работата на създадената, със заповед № РД-02-65/13.05.2024 г., Работна група със задачи да изготви правила за контрол в областта на ЕУ и ИКТ за системата на МТСП и да предложи структура и правила за работа на консултативен орган;

- Изготвени проекти за: „Правила за координация и осъществяване на контрол при планиране, възлагане и изпълнение на дейности, свързани с развитието на информационните системи и информационната и комуникационната инфраструктура в системата на МТСП и ВРБ с бюджет по бюджета на МТСП“, Заповед за създаване на Съвет за информационни технологии в МТСП (СИТ) и Правилник за дейността на СИТ;

- Поддръжка и администриране на споделено пространство (Google disk), създадено за работата на Съвета за подпомагане на процеса по извеждане на децата, настанени в домовете за медико-социални грижи за деца в градовете Варна, Кърджали, Плевен и Стара Загора и предотвратяване на настаняването на деца в тези домове.

* Продукт/услуга: Осигуряване на ефективността на процеса по управление на качеството и информационната сигурност чрез прилагане на стандартите БДС EN ISO 9001:2015 стандарт ISO/IEC 27001:2017.

- Извършен преглед и изготвен доклад за степента на изпълнение на дадени препоръки за подобрения в доклада от проведен сертификационен одит през 2023 г.

- Актуализирани процедури за управление на информационната сигурност (ПУИС), свързани с управление на достъпа и използването на TLP класификацията на информацията.

- Извършена оценка на рисковете към информационните ресурси (ИР) на МТСП и набелязани мерки за преодоляване на критичните. Изготвени Риск регистър и План за управление на рисковете към ИР.

- Разработена нова електронна форма, Приложение 25 към ПУИС 09-06 – Заявка за предоставяне, прекратяване или блокиране на достъп до информационните ресурси на МТСП, за улеснение на служителите и по-добър контрол по изпълнението им.

- Успешно преминат контролен одит на системата за управление на информационната сигурност, за съответствие със стандарт ISO 27001:2013 и получен сертификат.

- Изготвен план с мерки за отстраняване на повдигнати несъществени несъответствия, по време на контролния одит.

* Продукт/услуга: Провеждане на политика за защита на данните.

*В областта на административното осигуряване:*

* Продукт/услуга: Административни услуги, деловодство и архив – чрез подобряване на ефективността при предоставяне на административни услуги, включително и електронни, за гражданите и бизнеса; повишаване на качеството на предоставяните вътрешно-ведомствени информационни услуги; обработване на писма, молби, жалби, сигнали, предложения и други документи на министерствата, ведомствата, гражданите и фирмите; осигуряване на вътрешноведомствена и междуведомствена комуникация на основата на електронния документооборот; повишаване качеството на обслужване на служителите и гражданите, ползващи архивния фонд на Министерството; оказване на методическа и практическа помощ на служителите в Министерството при обработката на документите за архив.

Обобщени са всички подадени от дирекциите в МТСП предложени мерки в Плана за намаляване на административната тежест; публикувани са 15 бр. документи за обществено обсъждане и справките към тях, след приключване на обсъждането в Портала за обществени консултации на МС; на политическия кабинет са предоставени 24 бр. информационни справки за проектите на нормативни актове на МТСП – внесени, подготвени за внасяне в МС, в процес на съгласуване или обществено обсъждане, както са изготвени и предоставени материали по внесените в МС документи на МТСП за разглеждане на заседание и резюме на утвърдения дневен ред за 29 заседания на Министерския съвет.

Във връзка с изпълнението на архивната дейност: приети са в учрежденския архив деловодните документи за 2023 г. на звено-деловодство, Център за административно обслужване и дирекция „Политика на пазара на труда“; почиства се и се пренарежда складово помещение на ЦРЧРРИ Кремиковци; прегледани и подготвени документи за унищожаване - 472 бр. папки и дела и 136 бр. албуми с ведомости.

Утвърдени са актуализирани вътрешни правила:

* Вътрешни правила за административното обслужване, з-д № РД-01-28/31.01.2024 г.
* Вътрешни правила за изготвяне и съгласуване на проекти на нормативни актове и проекти на документи от националната стратегическа рамка, з-д № РД-01-34/02.02.2024 г.
* Вътрешни правила за организация на хартиения и електронен документооборот, с приложения, з-д № РД-01-59/28.02.2024 г.

*В областта на вътрешния одит:*

* Продукт/Услуга: Осъществяване на одитни ангажименти за увереност (ОАУ) (съгласно Годишен план за дейността на дирекция „Вътрешен одит“).
* Продукт/Услуга: Осъществяване на одитни ангажименти за консултиране (ОАК), (при възлагане).

В резултат на извършените одитни ангажименти е предоставена разумна увереност на ръководството на МТСП относно законосъобразно, ефективно, ефикасно и икономично управление на програми, проекти, дейности и процеси в системата на МТСП, както и за подобряване на процесите по управление на риска и контрола.

Дадени са препоръки/изразено е одиторско мнение относно:

- предприемане на действия за подобряване на системите за вътрешен контрол в МТСП и ВРБ към министъра на труда и социалната политика;

- минимизиране на достатъчно приемливо ниво на идентифицирани рискове от завеждане на нередности и налагане на финансови корекции при извършване на проверки от външни контролни органи.

През отчетния период от ДВО са изпълнени и следните дейности:

* + Изготвяне на актуализиран Стратегически план на ДВО за периода 2024-2026 г.;
  + Изготвяне на Годишен план за дейността на дирекция „Вътрешен одит“ за 2024 г.;
  + Изготвяне на Годишен доклад за дейността на дирекция „Вътрешен одит” в МТСП за периода 01.01.2023 г. - 31.12.2023 г.;
  + Изготвяне на Обобщен годишен доклад за дейността по вътрешен одит в системата на МТСП за периода 01.01.2023 г. - 31.12.2023 г.;
  + Изготвяне на Становище от директора на дирекция „Вътрешен одит“ за съответствието на подадената в доклада и въпросника информация за състоянието на СФУК в МТСП през 2023 г. с резултатите от извършената одитна дейност;
  + Предоставяне на информация на външни контролни органи, в т.ч.: Народно събрание, МФ, Сметна палата и други;
  + Предоставяне на информация и документация на ръководството на МТСП;
  + Участие в заседания на Одитния комитет на МТСП;
  + Участие в процедура за подбор на двама външни членове на одитния комитет на Министерство на труда и социалната политика;
  + Предоставяне на информация за дейността и състава на одитния комитет в МТСП;
  + Участие в регулярна работна среща между ръководителите на звената за вътрешен одит от министерства и други централни ведомства и дирекция „Методология на контрола и вътрешен одит“ в Министерството на финансите;
  + Участие в обучения, съгласно утвърден Годишен план за задължително и специализирано обучение за 2024 г. на служителите в администрацията на МТСП.

*В областта планиране на дейността на министерството:*

* Продукт/услуга: Осигуряване на процеса на координация при планиране, мониторинг, отчитане и оценка на изпълнението на национални стратегически документи, както и на стратегическия и оперативните планове на МТСП.
* Продукт/услуга: Осигуряване на ефективността на процеса по управление на риска в МТСП, обвързан с процесите на стратегическо и оперативно планиране.

*в) Отчет за изпълнението на администрираните разходни показатели, вкл. проектите по програмата*

По програмата са извършени разходи в размер на 2 600 881 лв., както следва:

- По 1 операция по Приоритет 5, П РЧР 2021-2027 г. – 2 600 881 лв.

*г) Отчет на показателите за изпълнение на програмата (количествени, качествени, времеви)*

*Приложение № 6*

|  |  |  |  |
| --- | --- | --- | --- |
| 1500.07.01 Бюджетна програма „Администрация”  Показатели за изпълнение | Мерна единица | *Целева стойност* | *Отчет* |
| * 1. Дял на платените средства по ОП РЧР 2014-2020 г. | % | 100 % | 99,23% |
| * 1. Ниво на програмиране на средствата по П РЧР 2021-2027 г. | % | 60% | 40,70% |
| * 1. Ниво на договаряне на средствата по П РЧР 2021-2027 г. | % | 40 % | 28,72% |
| * 1. Дял на платените средства по П РЧР 2021-2027 г. | % | 14% | 5,11% |
| * 1. Дял на платените средства по Механизъм за възстановяване и устойчивост | % | 60% | 0,58%[[15]](#footnote-15) |
| * 1. Максимален дял на договорите с нередности спрямо общия брой на договорите по проекти по ОП РЧР 2014-2020 г. | % | 4% | 3,65% |
| * 1. Максимален дял на договорите с нередности спрямо общия брой на договорите по проекти по П РЧР 2021-2027 г. | % | 2% | 0,16% |
| * 1. Подготвени позиции за участие на министъра или заместник-министрите на труда и социалната политика в заседания на Съвета на министрите по заетостта, социалната политика, здравеопазването и потребителските въпроси и в неформални срещи | брой | 6 | 6 |
| * 1. Изготвени указания за участие в заседания на Работната група по социални въпроси и Корепер на представителите в Постоянното представителство към ЕС в Брюксел | Брой | 70 | 50 |
| * 1. Изработени и съгласувани позиции за участия на експерти в работни групи, комитети и комисии към Европейската комисия и Съвета на Европейския съюз в областта на социалната политика и заетостта | брой | 20 | 5 |
| * 1. Организирани брифинги за представяне на позиции на България за участие в заседания и форуми по заетост и социална политика | брой | 4 | 4 |
| * 1. Участия в заседанията на Съвета по европейски въпроси - подготовка за тези заседания, следене на инициативи на равнище ЕС, съгласуване на рамкови позиции, позиции и указания към основни документи | брой | 42-45 | 17 |
| * 1. Изработени анализи/информации/становища по прилагането на правото на Европейския съюз в социалната политика | брой | 1-3 | 7 |
| * 1. Нотификации на новоприети национални правни актове за въвеждане на актове на ЕС в националното законодателство | брой | 2-4 | 5 |
| * 1. Участия в разработването на проекти на актове, стратегически документи и мерки, необходими за прилагане достиженията на правото на Европейския съюз, относно социалната политика и заетостта | брой | 2-4 | 2 |
| * 1. Актуализиран сайт на СТСВ в интернет-портала на МТСП (актуализации - брой месечно минимум) | брой | СТСВ – 8 месечно, по 1 за всяка СТСВ | 8 |
| * 1. Проведени информационни форуми (срещи, кръгли маси, борси и др.п.) от СТСВ в приемащите държави за информиране на български граждани, местни граждани и фирми за условията за заетост/опериране в България (общ брой за мрежата СТСВ) | брой | 18 | 11 |
| * 1. Брой консултации на физически и юридически лица (общ брой за мрежата СТСВ) | брой | 2 800 | 1 443 |
| * 1. Участие на представители на МТСП в дейността на комитети, комисии и експертни групи към Съвета на Европа | брой | 5 | 3 |
| * 1. Участие в дейността на МОТ и в нейния ръководен орган –МКТ (редовни сесии веднъж годишно). | брой | 4 | 3 |
| * 1. Участия в дейността на световните международни организации – ООН, ИКЕ, форуми на ООН, работни формати на ОИСР, инициативи на ЦЕИ и ПСЮИЕ | брой | 3-5 | 5 |
| * 1. Подготвени презентации, опорни точки и други материали, свързани с участие на министъра и членове на политическия кабинет в международни форуми на високо равнище в страната и в чужбина | брой | Около 25 | 20 |
| * 1. Изготвяне на национални доклади за приложението на ратифицирани/ нератифицирани конвенции на МОТ | брой | По ратифицирани конвенции- 7  според предварителния списък на МБТ за годината  + 1 доклад по нератифицирани конвенции | В процес на подготовка по ратифицираните конвенции според предварителния списък на МБТ за годината.  1 доклад по нератифицирани  конвенции – изпратен на МОТ |
| * 1. Изготвяне на национални доклади по приложение на разпоредби на ЕСХ(р), по последващите действия по колективни жалби или други | брой | 1 | 1 |
| * 1. Актуализиране на договорната база на МТСП чрез подписване на нови двустранни/тристранни документи за сътрудничество | брой | 0-2 | 1 |
| * 1. Проведени форуми с международно участие (конференции, симпозиуми, семинари, кръгли маси и др.) в страната, организирани от МТСП | брой | 1-2 | 3 |
| * 1. Участия в двустранни (видео) срещи/семинари при изпълнението на подписани Работни програми за двустранно сътрудничество със сродни министерства | брой | 2-4 | 4 |
| * 1. Разработване / актуализиране на стратегически и оперативни документи | брой | 1 | 1 |
| * 1. Поддържане на сертифицираната интегрирана система за управление на по качеството и информационната сигурност:   - Вътрешни одити на системата за управление на качеството информационната сигурност на МТСП за съответствие с БДС EN ISO 9001:2015 и стандарт ISO/IEC 27001:2017  - Външни одити на системата за управление на качеството и информационната сигурност на МТСП за съответствие с БДС EN ISO 9001:2015 и стандарт ISO/IEC 27001:2017  - Обучени служители за БДС EN ISO 9001:2015 и ISO/IEC 27001:2017“ | Брой | 1  1  контролен одит  10 | 1  1  контролен одит  0 |
| * 1. Административни услуги - общи, специфични и вътрешни | брой | 280 | 129 |
| * 1. Съгласуване на материали, постъпили по реда на чл. 32 от УПМСНА и изготвяне на експертни становища по реда на чл. 33 от него | брой | 1 300 | 949 |
| * 1. Обслужени клиенти чрез различните канали за достъп: консултации на „горещ телефон“, консултации „лице в лице“, консултации от звено АО, отдел ИТАО;   - месечни доклади на Кол-център | брой | 60 000  12 | 15 808  6 |
| * 1. Доклад за удовлетвореност на клиента, съгласно НАО | брой | 1 | 1 |
| * 1. Нови или актуализирани документи във връзка с административното обслужване и СУКИС | брой | 4 | 3 |
| * 1. Регистрирани документи в системата за документооборот | брой | 30 000 | 19 650 |
| * 1. Развитие на професионалните качества и умения на служителите от МТСП чрез обучения | брой | 200 | 156 |
| * 1. Изготвени удостоверения за трудов и/или служебен стаж на осигурявани лица (УП 3) | брой | 10 | 3 |
| * 1. Предоставени служебни книжки на административните структури на територията на Р България | брой | 1 200 | 1 632 |
| * 1. Изготвени заповеди за назначаване, преназначаване, прекратяване на правоотношение, ползване на отпуск и заместване на служители | брой | 2 000 | 2 877 |
| * 1. Разработени вътрешни правила/процедури от отдел „Човешки ресурси“, Д АОЧР | брой | 1 | 0 |
| * 1. Извършени одитни ангажименти за увереност съгласно утвърден Годишен план на ДВО | брой | 16[[16]](#footnote-16) | 5[[17]](#footnote-17) |
| * 1. Извършени одитни ангажименти за консултиране | брой | 10[[18]](#footnote-18) | 11 |
| * 1. Проследяване на изпълнението на дадени препоръки от извършени вътрешни одити | брой | 1 |  |
| * 1. Дял на спечелените съдебни дела от общия брой приключили съдебни дела, по които МТСП е страна | процент | 60% | 80% |
| * 1. Изготвени в срок решения за достъп до обществена информация от общия брой насочени заявления | процент | 100% | 100% |
| * 1. Сключени договори за обществени поръчки, съгласно утвърдения годишен план-график на МТСП | процент | 90% | 44,59% |
| * 1. Извършени планирани проверки от Инспектората | процент | 100% | 100% |

* Кратко описание на показателите за изпълнение
* Показател „Ниво на договаряне на средствата по ОП РЧР” – обозначава процентното съотношение между размера на договорените средства и общия бюджет на ОП РЧР.
* Показател „Дял на платените средства от договорените средства” – обозначава процентния дял на плащанията спрямо договорените средства общо за ОП РЧР.
* Показател „Дял на спечелените съдебни дела от общия брой приключили съдебни дела, по които МТСП е страна“.

През отчетния период е осъществено процесуално представителство по 28 съдебни дела и други производства, образувани от Комисията за защита от дискриминация и Комисията за защита на конкуренцията. Изготвени са жалби, становища и отговори по възложените дела и преписки. Изготвени са регулярни справки за насрочените дела и преписки.

* Показател „Изготвени решения за достъп до обществена информация от общия брой насочени заявления“.

За периода са постъпили 34 заявления за достъп до обществена информация. Предоставен е пълен достъп до обществена информация по 17 от заявленията. С оглед на липса на исканата информация, министерството е препратило 12 от заявленията по местонахождението на информацията до адресати, които са задължени субекти по Закона за достъп до обществена информация, за което заявителите са уведомени писмено. След разглеждане на 4 от заявленията от фактическа страна е установено, че на основание чл. 33 от ЗДОИ, поисканата информация не е създавана и не се съхранява от Министерството на труда и социалната политика. По отношение на едно от заявленията е постановен отказ за предоставяне на достъп до обществена информация на основание чл. 28, чл. 37, ал. 1, т. 1, предложение трето, във вр. с чл. 13, ал. 2, т. 1 и чл. 39 от ЗДОИ. Към 30.06.2024 г. няма подадени жалби срещу решения за предоставяне на достъп до обществена информация или за отказ за предоставяне на достъп до обществена информация. Не са постъпвали заявления относно предоставяне на информация от обществения сектор за повторно използване.

* Показател „Сключени договори за обществени поръчки, съгласно утвърдения годишен график на МТСП“.

Изготвен е и е утвърден от министъра График за възлагане на обществените поръчки в МТСП за 2024 г. След утвърждаване на Графика, въз основа на мотивирани предложения от дирекцията/звеното заявител за възникнали потребности от възлагане на обществени поръчки, същият периодично е актуализиран. От общо 74 обществени поръчки планирани за възлагане през 2024 г. и финансирани с бюджетни средства, са възложени 32 обществени поръчки и 1 обособена позиция, въз основа на които са сключени 28 договора по 26 обществени поръчки, а шест обществени поръчки и 1 обособена позиция по обществена поръчка са възложени по реда на чл. 20, ал. 4, във връзка с ал. 5 от Закона за обществените поръчки – без сключване на писмен договор.

* Одитният ангажимент за консултиране се изразява в даване на съвет, мнение, обучение и други, предназначени да подобряват процесите на управление на риска и контрола, без вътрешният одитор да поема управленска отговорност за това. Одитният ангажимент за консултиране се извършва по инициатива на ръководителя на организацията.
* Одитният ангажимент за даване на увереност се изразява в предоставяне на обективна оценка на доказателствата от вътрешния одитор с цел да се предостави независимо мнение или извод относно процес, система или друг обект на одита.

Връчени са 4 окончателни одитни доклада, обхващащи 5 от планираните ОАУ от Годишния план за дейността на ДВО за 2024 г., в процес на изпълнение са 4 ОАУ, като 3 от тях са на етап приключване на фактическите проверки. В резултат на извършените одитни ангажименти е предоставена разумна увереност на ръководството на МТСП относно законосъобразно, ефективно, ефикасно и икономично управление на програми, проекти, дейности и процеси в системата на МТСП, както и за подобряване на процесите по управление на риска и контрола.

* Извършени планирани проверки от Инспектората.

През първо полугодие на 2024 г. Инспекторатът е извършил всички планирани проверки в Годишния план за контролната дейност на Инспектората на МТСП.

* През отчетния период освен вътрешния електронен документооборот са обработени преписки по електронен път с всички администрации.

Утвърдени са актуализирани вътрешни правила: Вътрешни правила за административното обслужване, з-д № РД-01-28/31.01.2024 г.; Вътрешни правила за изготвяне и съгласуване на проекти на нормативни актове и проекти на документи от националната стратегическа рамка, з-д № РД-01-34/02.02.2024 г.; Вътрешни правила за организация на хартиения и електронен документооборот, с приложения, з-д № РД-01-59/28.02.2024 г.

* Към 30.06.2024 г. успешно е приключил вътрешен одит с одобрен от представителя на ръководството обобщен доклад. Успешно е приключил контролен одит с двустранно подписан Обобщен доклад и получени сертификати със срок на действие до юни 2026 г.
* *Източници на информацията за данните по показателите за изпълнение*

Архивите, поддържани от Главна дирекция „Европейски фондове, международни програми и проекти”, в т.ч. неговата публично достъпна част (<http://www.esf.bg>).

Информационната система за управление и наблюдение на структурните инструменти на ЕС в България (ИСУН): <http://umis.government.bg>.

Основен източник на информация са резултатите от извършените одитни ангажименти за увереност и консултиране, както и информацията от структурните звена в МТСП във връзка със състоянието на СФУК в МТСП и дейността по вътрешен одит.

Източници на информацията за данните в областта на административното обслужване е ИС за документооборот Eventis R7 в Министерството.

*д) Описание на факторите и причините, оказали въздействие върху непостигането на планираните/ заявените целеви стойности*

Фактори, които биха довели до неизпълнение на планираните стойности на показателите за 2024 г. са:

* Влошаване на икономическата обстановка и стабилността на публичните финанси, което да ограничи възможностите за прилагането на всички нормативни изисквания за осъществяване на дейностите;
* Ниски нива на авансово финансиране от страна на Европейската комисия, съгласно разпоредбите на Регламент 1303/2013 г. който ограничава наличието на оборотен ресурс.
* Политически решения с пряк ефект върху качеството на административния капацитет на звената, участващи в управлението П РЧР и НПВУ, което да се отрази негативно върху възможностите за повишаването до и поддържането му на необходимите равнища, както и върху тяхното кадрово, материално-техническо, информационно и финансово осигуряване;
* Недостатъчен административен и финансов капацитет на потенциалните бенефициенти по П РЧР 2021-2027, в т.ч. административни структури, което да намали тяхната готовност да се включат в изпълнението на процедури за предоставяне на безвъзмездна финансова помощ или да доведе до непостигане на предварително заложените резултати в рамките на изпълнението на проектите;
* Промени в нормативната уредба и възникване на нови нормативни задължения и свързаните с тях вътрешноведомствени промени;
* В резултат на извършена оценка на риска, отразена в Стратегически план на дирекция ВО за 2023 - 2025 г., за покриване на одитната вселена за периода, са необходими допълнително средно 7 щатни бройки.

*e) Отчет на разходите по програмата с разпределение на ведомствени и администрирани разход*

*Приложение № 7*

|  |  |  |  |  |
| --- | --- | --- | --- | --- |
| № | 1500.07.00 Бюджетна програма „Администрация“ (в лева) | Закон 2024 г. | Уточнен план 2024 г. | Отчет към 30.06.2024 г. |
| І. | Общо ведомствени разходи: | 12 875 700 | 13 521 464 | 7 952 089 |
|  | Персонал | 8 235 300 | 8 753 122 | 4 813 968 |
|  | Издръжка | 4 640 400 | 4 640 400 | 3 004 621 |
|  | Капиталови разходи | 0 | 127 942 | 133 500 |
| 1 | Ведомствени разходи по бюджета на ПРБ: | 12 875 700 | 13 519 269 | 7 949 894 |
|  | Персонал | 8 235 300 | 8 753 122 | 4 813 968 |
|  | Издръжка | 4 640 400 | 4 638 205 | 3 002 426 |
|  | Капиталови разходи |  | 127 942 | 133 500 |
| 2 | Ведомствени разходи по други бюджети и сметки за средства от ЕС | 0 | 2 195 | 2 195 |
|  | Персонал |  |  |  |
|  | Издръжка - предоставени трансфери на Министерство на транспорта и съобщенията |  | 2 195 | 2 195 |
|  | Капиталови разходи |  |  |  |
| ІІ. | Администрирани разходни параграфи по бюджета | 0 | 198 598 | 198 598 |
|  | 1. Лихви |  | 198 598 | 198 598 |
| ІІІ. | Администрирани разходни параграфи по други бюджети и сметки за средства от ЕС | 0 | 5 858 889 | 3 124 560 |
|  | 1.Структурни фондове и Кохезионен фонд на ЕС-ЕСФ |  | 2 134 517 | 2 134 517 |
|  | 2.Кофинансиране от НФ-ЕСФ |  | 466 364 | 466 364 |
|  | 3.Оперативна програма за храни и/или материално подпомагане на най-нуждаещите се лица в България 2014-2020, финансирана от Фонда за подпомагане на най-нуждаещите се лица и Програма за храни и основно материално подпомагане 2021-2027 г. от ЕСФ+ - средства от ЕС |  | 2 932 207 | 471 311 |
|  | 4.Кофинансиране от НФ-ЕСФ |  | 325 801 | 52 368 |
|  | Общо администрирани разходи (ІІ+ІІІ): | 0 | 6 057 487 | 3 323 158 |
|  |  |  |  |  |
|  | Общо разходи по бюджета (І.1+ІІ): | 12 875 700 | 13 717 867 | 8 148 492 |
|  |  |  |  |  |
|  | Общо разходи (І+ІІ+ІІІ): | 12 875 700 | 19 578 951 | 11 275 247 |
|  |  |  |  |  |
|  | Численост на щатния персонал | 296 | 296 | 261 |
|  | Численост на извънщатния персонал |  | 14 | 14 |

*ж) Отговорност за изпълнението на програмата*

Отговорността за изпълнението на програмата носят министърът на труда и социалната политика, заместник-министрите на труда и социалната политика, главният секретар и директорите на дирекции.

Отговорност за изпълнението на програмата в частта на ОП РЧР 2014-2020 г., П РЧР 2023-2027 г. има главен директор на Главна дирекция „Европейски фондове, международни програми и проекти“, в т. ч. в качеството на ръководител на Управляващия орган на двете програми и ръководител на СНД.

### Справки за общите разходи по бюджетните програми

### Общо разходи по бюджета на МТСП към 30.06.2024 г.

|  |  |  |  |  |
| --- | --- | --- | --- | --- |
| № | Общо разходи по бюджета на Министерство на труда и социалната политика за 2024 г. (в лева) | Закон 2024 г. | Уточнен план 2024 г. | Отчет към 30.06.2024 г. |
| І. | Общо ведомствени разходи (1+2): | 265 543 900 | 289 709 019 | 150 933 654 |
|  | Персонал | 235 649 400 | 259 638 441 | 131 235 423 |
|  | Издръжка | 29 894 500 | 29 894 500 | 19 516 880 |
|  | Капиталови разходи | 0 | 176 078 | 181 351 |
| 1 | Ведомствени разходи по бюджета на ПРБ: | 265 543 900 | 289 706 824 | 150 931 459 |
|  | Персонал | 235 649 400 | 259 638 441 | 131 235 423 |
|  | Издръжка | 29 894 500 | 29 892 305 | 19 514 685 |
|  | Капиталови разходи | 0 | 176 078 | 181 351 |
| 2 | Ведомствени разходи по други бюджети и сметки за средства от ЕС | 0 | 2 195 | 2 195 |
|  | Персонал |  |  |  |
|  | Издръжка |  | 2 195 | 2 195 |
|  | Капиталови разходи |  |  |  |
| ІІ. | Администрирани разходни параграфи по бюджета | 2 596 677 100 | 2 585 758 248 | 734 264 270 |
|  |  |  |  |  |
| ІІІ. | Администрирани разходни параграфи по други бюджети и сметки за средства от ЕС | 0 | 312 814 284 | 752 119 221 |
|  | 1.Администрирани разходни параграфи по други бюджети |  | 11 117 450 | 515 750 904 |
|  | 2.Структурни фондове и Кохезионен фонд на ЕС-ЕСФ |  | 152 178 046 | 152 178 046 |
|  | 3.Кофинансиране от НФ-ЕСФ |  | 19 493 271 | 19 493 271 |
|  | 4.Механизъм за възстановяване и устойчивост - ЕС |  | 3 742 739 | 3 742 739 |
|  | 5.Механизъм за възстановяване и устойчивост - НБ |  | 19 646 | 19 646 |
|  | 6.Оперативна програма за храни и/или материално подпомагане на най-нуждаещите се лица в България 2014-2020, финансирана от Фонда за подпомагане на най-нуждаещите се лица и Програма за храни и основно материално подпомагане 2021-2027 г. от ЕСФ+ - средства от ЕС |  | 113 636 818 | 54 841 153 |
|  | 7.Кофинансиране от НФ-ЕСФ |  | 12 626 314 | 6 093 462 |
|  | Общо администрирани разходи (ІІ+ІІІ): | 2 596 677 100 | 2 898 572 532 | 1 486 383 491 |
|  |  |  |  |  |
|  | Общо разходи по бюджета (І.1+ІІ): | 2 862 221 000 | 2 875 465 072 | 885 195 729 |
|  |  |  |  |  |
|  | Общо разходи (І+ІІ+ІІІ): | 2 862 221 000 | 3 188 281 551 | 1 637 317 145 |
|  | Численост на щатния персонал | 8 177 | 8 177 | 7 585 |
|  | Численост на извънщатния персонал |  | 320 | 320 |

### Справка за разходите по области на политики и бюджетни програми, утвърдени със ЗДБРБ за 2024 г. към 30.06.2024 г. по бюджета на МТСП

|  |  |  |  |  |
| --- | --- | --- | --- | --- |
| № | Наименование на областта на политика/бюджетната програма | Разходи (в хил. лв.) | | |
| Закон | Уточнен план | Отчет |
| 1. | Политика в областта на пазара на труда, свободното движение на работници и трудовата миграция | 154 845,3 | 158 607,6 | 52 466,4 |
| 1.1. | Бюджетна програма „Активна политика на пазара на труда“ | 154 493,9 | 158 245,7 | 52 300,6 |
| 1.2. | Бюджетна програма „Свободно движение на работници и трудова миграция“ | 351,4 | 361,9 | 165,8 |
| 2. | Политика в областта на трудовите отношения | 32 116,4 | 34 046,1 | 14 683,5 |
| 2.1. | Бюджетна програма „Осигуряване на подходящи условия на труд“ | 32 116,4 | 34 046,1 | 14 683,5 |
| 3. | Политика в областта на социалното подпомагане и равнопоставеността на жените и мъжете | 398 755,6 | 403 925,1 | 85 594,8 |
| 3.1. | Бюджетна програма „Социални помощи“ | 398 580,0 | 403 744,3 | 85 469,4 |
| 3.2. | Бюджетна програма „Равнопоставеност на жените и мъжете“ | 175,6 | 180,8 | 125,4 |
| 4. | Политика в областта на хората с увреждания | 1 494 897,6 | 1 497 040,9 | 356 833,2 |
| 4.1. | Бюджетна програма „Подкрепа на и за хората с увреждания“ | 1 494 897,6 | 1 497 040,9 | 356 833,2 |
| 5. | Политика в областта на социалното включване | 767 504,8 | 766 877,3 | 367 023,0 |
| 5.1. | Бюджетна програма „Подкрепа за децата и семействата“ | 767 504,8 | 766 877,3 | 367 023,0 |
| 6. | Политика в областта на жизненото равнище, демографското развитие и социалните инвестиции | 1 225,6 | 1 250,2 | 446,3 |
| 6.1. | Бюджетна програма „Насърчаване, координация и мониторинг на демографското развитие, жизненото равнище и доходите от труд“ | 554,3 | 566,6 | 197,5 |
| 6.2. | Бюджетна програма „Насърчаване, развитие и мониторинг на социалната икономика и корпоративната социална отговорност“ | 671,3 | 683,6 | 248,8 |
| 7. | Бюджетна програма „Администрация“ | 12 875,7 | 13 717,9 | 8 148,5 |
|  | ОБЩО: | 2 862 221,0 | 2 875 465,1 | 885 195,7 |



1. Информацията е актуална към дата 15.7.2024 г. [↑](#footnote-ref-1)
2. Информацията е към дата 17.7.2023 г. [↑](#footnote-ref-2)
3. Показателите в колоната са на годишна база [↑](#footnote-ref-3)
4. Показателят се отчита на годишна база [↑](#footnote-ref-4)
5. Показателят се отчита на годишна база Коефициент на честота ( Кч ) – брой признати трудови злополуки на 1000 осигурени лица. [↑](#footnote-ref-5)
6. 31 смъртни злополуки и 0 – с изход инвалидност [↑](#footnote-ref-6)
7. За отоплителен сезон 2023/2024 г. към 30.06.2024 г. са възстановени суми в размер на -60 991 лв., които средноаритметично се отнасят за 111 лица и семейства [↑](#footnote-ref-7)
8. Съгласно § 36 от Преходни и заключителни разпоредби на Закона за социалните услуги. [↑](#footnote-ref-8)
9. Брой живородени деца на 1 000 души от средногодишния брой на населението през годината [↑](#footnote-ref-9)
10. Брой умрели лица на 1 000 души от средногодишния брой на населението [↑](#footnote-ref-10)
11. Срокът за транспониране на Директивата е 2024 г. [↑](#footnote-ref-11)
12. Забележка: Отчитането на обучените лица е в края на календарната година. [↑](#footnote-ref-12)
13. За отоплителен сезон 2023/2024 г. към 30.06.2024 г. са възстановени суми в размер на -60 991 лв., които средноаритметично се отнасят за 111 лица и семейства [↑](#footnote-ref-13)
14. Съгласно Ревизираната резолюция на Съвета на ОИСР за партньорство в органите на организацията (приета от Съвета на ОИСР на неговата 1324-та сесия, 23 ноември 2015 г.) размерът на вноската подлежи на автоматично годишно увеличаване спрямо официалния процент на инфлация на страната домакин на ОИСР, Франция. [↑](#footnote-ref-14)
15. Отчетеният процент по показател „Дял на платените средства по Механизъм за възстановяване и устойчивост“ включва само данни по проект П3 по инвестиция C1I3 „Предоставяне на обучения за дигитални умения и създаване на платформа за обучение на възрастни“ и проект П39 по инвестиция C11I1 „Модернизиране на дългосрочната грижа“, за които е отговорна ГД ЕФМПП, в качеството си на СНД [↑](#footnote-ref-15)
16. Стойността на целевия индикатор за ОАУ е променена от 25 на 16 съобразно утвърден Годишен план за дейността на ДВО за 2024 г., който е съобразен с разполагаемия човешки ресурс за изпълнение на одитни ангажименти. [↑](#footnote-ref-16)
17. Връчени са 4 окончателни одитни доклада, обхващащи 5 от планираните ОАУ от Годишния план за дейността на ДВО за 2024 г., в процес на изпълнение са 4 ОАУ, като 3 от тях са на етап приключване на фактическите проверки. [↑](#footnote-ref-17)
18. Стойността на целевия индикатор за ОАК е променена от 15 на 10 съобразно утвърден Годишен план за дейността на ДВО за 2024 г., който е съобразен с разполагаемия човешки ресурс за изпълнение на одитни ангажимент. [↑](#footnote-ref-18)